
Prologas 


Mobilusis telefonas. 

Iš pradžių jūs tikrai nesupratote, kuo jis naudingas, bet, 
nenorėdama atrodyti senamadiška, leidote sau išbandyti labai 
paprastą modelį su baziniu paslaugų paketu. Pirmus kartus dar 
stebėdavotės garsiai kalbėdama restorane, traukinyje ar lauko 
kavinėje. Iš tiesų, labai patogu ir ramu, kai galite bet kada susi- 
siekti su šeimos nariais ir draugais. 

Kaip ir visi, mažais klaviatūros mygtukais išmokote rašyti 
trumpąsias žinutes ir įpratote siuntinėti jų devynias galybes. 
Kaip ir visi, įprastą užrašų knygelę pakeitėte elektronine jos 
versija. Kruopščiai įvedėte pažįstamų, artimųjų ir meilužio nu- 
merius. Užmaskavote savo buvusiuosius, taip pat neįsimenamą 
mokėjimo kortelės kodą. 

Netgi naudojote telefono fotoaparatą, nepaisydama 
prastos nuotraukų kokybės. Juk taip smagu visada su savimi 
turėti juokingą nuotrauką, kurią galėtumėte parodyti kole- 
goms. 

Tiesą sakant, taip darė visi. Mobilusis telefonas tapo ne- 
atsiejama šių laikmenų dalimi: išnyko sienos tarp privataus, 
profesinio ir socialinio gyvenimo. Kasdienybė tapo greitesnė, 
lankstesnė, reikalaujanti nuolat žongliruoti dienotvarke. 


* 


Seną aparatą neseniai pakeitėte tobulesniu modeliu: nau- 
jasis stebuklas leidžia skaityti elektroninius laiškus, naršyti in- 
ternete ir parsisiųsti šimtus programėlių. 

Tapote tikra fanatike. Dabar mobilusis telefonas susilie- 
jo su jumis ir tapo tarsi kūno dalimi, su kuria nesiskiriate net 
vonioje ar tualete. Nesvarbu, kur būtumėte, neiškenčiate ilgiau 
nei pusvalandį nežvilgtelėjusi į ekraną, tikėdamasi rasti pra- 
leistą skambutį, intymią ar draugišką žinutę. Ir jei jūsų elek- 
troninio pašto dėžutė tuščia, patikrinate, ar nėra užstrigusio 
laiško. 

Kaip vaikystėje guosdavo mylimas pliušinukas, taip dabar 
ramina telefonas. Švelnus, raminantis, hipnotizuojantis ekra- 
nas. Jis suteikia pasitikėjimo bet kokioje situacijoje ir leidžia 
greitai su bet kuo susisiekti, atverdamas visas galimybes... 


* 


Tačiau vieną vakarą sugrįžusi namo apžiūrite kišenes, 
iškraustote rankinę ir suprantate, kad mobilusis dingo. Gal 
pametėte? Gal pavogė? Ne, jūs negalite patikėti. Dar kartą 
nesėkmingai viską apieškote, bandydama save įtikinti, kad pa- 
miršote jį biure, bet... Ne. Prisimenate, kad tikrinote jį lifte po 
darbo, o paskui, be abejo, metro ir autobuse. 

„Po šimts!“ 

Iš pradžių pykstate dėl to, kad praradote telefoną, paskui 
džiūgaujate, kad apsidraudėte nuo „vagystės / pametimo / su- 
gadinimo“ ir skaičiuojate lojalumo taškus, kurie jau rytoj jums 
leis įsigyti naują aukštųjų technologijų žaisliuką su jutikliniu 
ekranu. 

Tačiau trečią valandą nakties jūs vis dar negalite už- 
migti... 


Tyliai atsikeliate, kad nepažadintumėte šalia miegančio 
vyro. 

Virtuvėje ant spintelės susirandate seną, pradėtą cigarečių 
pakelį, kurį kažkada paslėpėte sunkiems nenumatytiems atve- 
jams. Prisidegate cigaretę ir ten pat stovėdama įsipilate degti- 
nės. 

„Velniai griebtų! 

Sėdite susigūžusi ant kėdės. Šalta, nes pravėrėte langą ci- 
garečių dūmams išeiti. 

Bandote prisiminti viską, kas buvo telefone: keli filmai, 
maždaug penkiasdešimt nuotraukų, interneto naršymo istori- 
ja, jūsų adresas (įskaitant namo durų kodą), tėvų adresas, nu- 
meriai žmonių, kurių ten neturėtų būti, žinutės, kurios leistų 
suprasti, kad... 

„Nebūk paranoikė! 

Įtraukiate dar vieną dūmą ir išgeriate gurkšnį degtinės. 

Regis, ten nėra nieko kompromituojančio, bet jūs puikiai 
žinote, kad regimybė gali būti apgaulinga. 

Labiausiai nerimaujate, kad telefonas galėjo patekti į pik- 
tavalių rankas. 

Dabar apgailestaujate dėl kai kurių nuotraukų, laiškų, 
pokalbių. Praeitis, šeima, pinigai, seksas... Jei kas nors norėtų 
pakenkti, gerai paieškojęs tikrai rastų, kaip apkartinti jums gy- 
venimą. Jūs apgailestaujate, bet apgailestauti jau beprasmiška. 

Pradėjusi drebėti atsistojate uždaryti lango. Atsirėmusi 
kakta į stiklą stebite naktyje tebešviečiančius kelis žibintus ir 
galvojate, kad kitame miesto gale galbūt sėdi kažkoks žmogus, 
prikaustęs akis prie jūsų telefono ekrano, su pasimėgavimu ty- 
rinėja niekam nežinomas jūsų privataus gyvenimo kerteles ir 
telefono viduriuose sistemingai ieško jūsų dirty little secrets“. 


* Nešvarių mažų paslapčių. (Angl.) 

Kai kuriuos žmones suveda likimas. 
Nesvarbu, kur jie yra. Nesvarbu, kur keliauja. 
Vieną dieną jie susitinka. 

Claudie Gallay 


Niujorkas 
Džono F. Kenedžio oro uostas 
Savaitė iki Kalėdų 


JI 


— O paskui? 

— Paskui Rafaelis man padovanojo žiedą su „Tiffany“ dei- 
mantais ir pasipiršo. 

Madlina, prispaudusi telefoną prie ausies, vaikštinėjo tarp 
stiklinių sienų su vaizdu į pakilimo taką. Už penkių tūkstančių 
kilometrų, mažame bute Londono šiaurėje geriausia jos draugė 
nekantriai laukė išsamios ataskaitos apie romantišką pabėgimą 
į Didįjį Obuolį". 

- Jis dėl tavęs pasistengė! - konstatavo Džuliana. - Savait- 
galis Manhatane, kambarys „Valdorfo“ viešbutyje, pasivažinė- 
jimas karieta, senoviškas pasipiršimas... 

- Taip, - džiaugėsi Madlina, - viskas buvo tobula, kaip 
filme. 

— Gal net šiek tiek per tobula? - erzino Džuliana. 


* Taip niujorkiečiai vadina Niujorką. (Vert. past.) 


- Gal paaiškintum, kaip kas nors gali būti per tobula, pa- 
nele skeptike? 

Džuliana netaktiškai stengėsi atsikirsti: 

— Turiu galvoje, kad trūksta netikėtumo. Niujorkas, „Tif- 
fany“, pasivaikščiojimas per sniegą ir čiuožykla Centriniame 
parke... Visas šias banalybes buvo galima numatyti! 

Madlina irgi nestokojo kandumo: 

- Jei gerai pamenu, Veinas tau pasipiršo pakeliui iš baro 
po visą vakarą trukusių išgertuvių. Jis buvo girtas kaip maišas 
ir vos paprašęs tavo rankos nuėjo į tualetą išsivemti, ar ne? 

— Okei, laimėjai mūšį, - pasidavė Džuliana. 

Madlina šypsojosi artėdama prie įlaipinimo vartų ir mi- 
nioje bandė rasti Rafaelį. Buvo Kalėdų atostogų pradžia ir tūks- 
tančių keleivių užkimštas terminalas dabar dūzgė tarsi bičių 
avilys. Vieni norėjo aplankyti artimuosius, kiti vyko į pasaulio 
kraštą, ieškodami rojaus, toli nuo Niujorko pilkumos. 

— Beje, - tęsė pokalbį Džuliana, - nepasakei, koks buvo 
tavo atsakymas. 

- Juokauji? Žinoma, teigiamas! 

- Ir neprivertei jo nė trupučio pasikankinti? 

- Pasikankinti? Džuliana, man beveik trisdešimt ketveri! 
Nemanai, kad jau per ilgai laukiau? Aš myliu Rafaelį, mudu 
kartu jau dvejus metus ir bandome susilaukti kūdikio. Po kelių 
savaičių kraustysimės į namą, kurį kartu išsirinkome. Džulia- 
na, pirmą kartą gyvenime jaučiuosi saugi ir laiminga. 

— Sakai taip, nes jis stovi šalia, tiesa? 

— Ne! - sušuko Madlina ir nusijuokė. - Jis nuėjo regis- 
truoti bagažo. Sakau taip, nes taip ir manau! 

Ji sustojo prie laikraščių kiosko. Visos laikraščių antraštės 
piešė srovės nešamo pasaulio portretą ir pranašavo jo ateitį: 
ekonominė krizė, nedarbas, politiniai skandalai, socialinis nu- 
sivylimas, ekologinės katastrofos... 

- Nebijai, kad gyvenimas su Rafaeliu bus nuspėjamas? - 
staiga paklausė Džuliana. 


— Ar tai taip jau blogai? - atsakė Madlina. - Man reikia 
tvirto, patikimo ir ištikimo vyro. Mus supa toks nesaugus, tra- 
pus ir miglotas pasaulis. Noriu, kad santykiai mano šeimoje 
būtų kitokie. Noriu grįžti vakare namo ir žinoti, kad namuose 
laukia ramybė ir jaukumas. Supranti? 

- Hm... - numykė Džuliana. 

— Nėra jokio „hm“, Džuliana, jokių abejonių. Gali pradėti 
kelionę po parduotuves ir susirasti pamergės suknelę! 

- Hm, - vis tiek pakartojo jaunoji anglė, tik šįsyk vei- 
kiau norėdama nuslėpti savo emocijas nei išreikšti skeptišką 
požiūrį. 

Madlina pažvelgė į laikrodį. Už jos ant pakilimo takų išsi- 
rikiavę balkšvi lėktuvai laukė savo eilės skristi. 

— Ką gi, turiu eiti, mano lėktuvas išskrenda pusę šešių, o 
aš vis dar neradau savo... savo vyro! 


— Savo būsimo vyro... - patikslino Džuliana ir nusijuokė. 
— Kada aplankysi mane Londone? Kodėl tau neatvykus šį sa- 
vaitgalį? 


- Labai norėčiau, bet neįmanoma: Ruasi oro uoste nusi- 
leisime anksti ryte. Namuose spėsiu tik palįsti po dušu ir sku- 
bėsiu atidaryti parduotuvės. 

- Tai gal pasidaryk išeiginę? 

— Džuliana, aš esu floristė. Kalėdos yra vienas iš karščiau- 
sių periodų, kai turiu daugybę darbo! 

- Bent jau pabandyk numigti lėktuve. 

— Būtinai! Paskambinsiu tau rytoj, - pažadėjo Madlina ir 
baigė pokalbį. 


* 
JIS 


- Net neprašyk, Frančeska: mes negalime susitikti! 
— Bet aš stoviu vos dvidešimt metrų nuo tavęs, apačioje 
prie eskalatoriaus... 


Prispaudęs telefoną prie ausies, Žonatanas pakėlė anta- 
kius ir priėjo prie eskalatoriaus turėklo. Laiptų apačioje telefo- 
nu kalbėjo madoną primenanti moteris, už rankos laikydama 
vaiką, apvilktą didoka sportine striuke. Ji turėjo ilgus plaukus, 
vilkėjo džinsus pažemintu liemeniu, liemenį išryškinantį švar- 
kelį ir buvo užsidėjusi akinius nuo saulės plačiais rėmais, kurie 
tarsi kaukė slėpė dalį jos veido. 

Žonatanas pamojavo savo sūnui, tas nedrąsiai atsakė tuo 
pačiu. 

— Siųsk Šarlį pas mane ir nešdinkis! - įsakė jis susierzinęs. 

Kiekvieną kartą, kai išvysdavo savo buvusią žmoną, jį pa- 
gaudavo pyktis, sumišęs su skausmu. Jis negalėjo suvaldyti šio 
stipraus jausmo ir kaskart tapdavo šiurkštus bei prislėgtas. 

— Liaukis su manimi taip kalbėjęs! - protestavo ji su vos 
juntamu itališku akcentu. 

- Tik jau nereikia manęs mokyti! - pratrūko jis. - Pati pa- 
sirinkai, todėl dabar turi susitaikyti su pasekmėmis. Tu išdavei 
šeimą, Frančeska! Išdavei Šarlį ir mane. 

— Nepainiok į tai Šarlio! 

— Nepainioti? Argi ne jis už visa tai moka? Tik dėl tavo 
nuotykių jis mato tėvą vos keletą kartų per metus! 

— Man labai gai... 

— O lėktuvai! - nutraukė jis. - Gal man priminti, kodėl 
Šarlis bijo skristi vienas ir aš priverstas trenktis per visą šalį per 
kiekvienas mokinių atostogas? - paklausė jis, pakėlęs balsą. 

- Tai, kas mums atsitiko... yra gyvenimas, Žonatanai. Mes 
esame suaugę žmonės, o ne geruolis ir blogiukė. 

- Teisėjas nusprendė kitaip, - pareiškė jis, turėdamas gal- 
voje skyrybas, kurių nuosprendis buvo jo buvusiosios nenau- 
dai, ir staiga pajuto, kaip nuo visko pavargo. 

Susimąstęs Žonatanas pažvelgė į pakilimo taką. Nors buvo 
dar tik pusė penkių po pietų, lauke jau temo. Apšviestuose ta- 


kuose įspūdinga eilė didžiųjų dangaus paukščių laukė signalo 
iš valdymo bokšto, kad galėtų skristi į Barseloną, Honkongą, 
Sidnėjų, Paryžių... 

— Gerai, užteks kalbų, - pridūrė jis. - Pamokos prasideda 
sausio trečią, grąžinsiu tau Šarlį dieną prieš tai. 

— Puiku, - sutiko Frančeska. - Tik dar vienas dalykas: nu- 
pirkau jam mobilųjį. Tam, kad bet kuriuo metu galėčiau su juo 
susisiekti. 

— Juokauji? Net negalvok! - sušuko jis. - Septynmečiams 
telefono nereikia. 

— Dėl to galima pasiginčyti, - paprieštaravo ji. 

— Tokiu atveju tu neturėjai viena priimti sprendimo. Apie 
tai dar pakalbėsime, bet dabar pasiimk tą aparatą ir leisk Šarlį 
pas mane! 

— Gerai, - paklusniai pasakė ji. 

Žonatanas pasilenkė per turėklą ir prisimerkė, kad įsiti- 
kintų, ar Šarlis grąžino Frančeskai mažą spalvotą telefoną. Pas- 
kui berniukas pabučiavo motiną ir netvirtu žingsniu atsistojo 
ant eskalatoriaus. 

Žonatanas prasibrovė pro kelis keliautojus, kad galėtų su- 
tikti savo sūnų. 

— Sveikas, tėti. 

- Sveikas, vyruti, - pasakė jis apkabindamas berniuką. 


* 
JIE 


Madlinos pirštai neįtikėtinai greitai lakstė kla- 
viatūros mygtukais. Laikydama rankoje telefoną, ji 
praėjo duty free parduotuvių vitrinas, beveik aklai 
atsakydama į Rafaelio žinutę. Jos draugas sėkmingai 
užregistravo bagažą, bet dar turėjo pastovėti eilėje ir 


pereiti saugos patikrinimą. Žinutėje Madlina pasiūlė 
susitikti kavinėje. 


— Tėti, aš šiek tiek alkanas. Būk geras, nupirk man 
panino', - mandagiai paprašė Šarlis. 

Uždėjęs ranką sūnui ant peties, Žonatanas ėjo 
per stiklo ir plieno labirintą, kuris vedė prie išvykimo 
vartų. Jis nekentė oro uostų, ypač šiuo metų laiku - 
Kalėdos ir oro uostai jam priminė niūrias aplinkybes, 
kuriomis prieš dvejus metus jis sužinojo apie žmonos 
išdavystę, — tačiau labai džiaugėsi vėl susitikęs su Šar- 
liu ir paėmęs už juosmens pakėlė jį į viršų. 

— Vieną panino šiam vyrukui! - pasakė jis gyvai 


ir pasuko į restoraną. 


Pagrindinė terminalo kavinė „Dangaus vartai“ 
buvo įsikūrusi aplink atrijų, kurio viduryje ant skir- 
tingų prekystalių puikavosi daugybė kulinarinių ska- 
nėstų. 

„Šokoladinį pyragaitį ar gabalėlį picos?“ - negalė- 
jo apsispręsti Madlina, apžiūrinėdama patiekalus. Ži- 
noma, vaisiai būtų protingiausia, bet ji jautėsi alkana 
kaip vilkas. Ant padėklo pasidėjo pyrago, paskui grą- 
žino jį atgal, tarsi Kalbantis Svirplys būtų pašnibždėjęs 
į ausį skaniosios pagundos kalorijų skaičių. Šiek tiek 
nusivylusi, ji pasiėmė iš pinto krepšio obuolį, užsisakė 
arbatos su citrina ir nuėjo prie kasos susimokėti. 


Ciabata, pesto padažas, marinuoti pomidorai, 
Parmos kumpis ir mocarela: Šarlis nekantravo kuo 
greičiau sukirsti savo itališką sumuštinį. Nuo mažų 


* Bandelė. (It.) 

dienų jis lydėdavo tėvą į restoranų virtuves, todėl skyrė 
gerą maistą ir atsirado smalsumas įvairiam skoniui. 

— Būk atsargus, kad neišverstum padėklo, ge- 
rai? - patarė Žonatanas, sumokėjęs už užkandžius. 

Berniukas linktelėjo, stengdamasis išlaikyti pu- 
siausvyrą tarp panino ir buteliuko vandens. 

Restoranas buvo sausakimšas. Išilgai ovalo for- 
mos salės ėjo stiklinė siena, pro kurią matėsi pakilimo 
takai. 

- Tėti, kur sėsime? - paklausė Šarlis, pasimetęs 
keliautojų jūroje. 

Žonatanas susirūpinęs žiūrėjo į tankią, tarp kė- 
džių besigrūdančią minią. Akivaizdu, klientų buvo 
daugiau nei vietų. Staiga įvyko stebuklas ir prie lango 
atsilaisvino staliukas. 

— Kryptis į rytus, drauguži! - pranešė jis mirkte- 
lėdamas sūnui. 

Vos tik jis pagreitino žingsnį, vidury triukšmo 
suskambo telefonas. Žonatanas dvejojo, ar atsiliepti. 
Nors rankos buvo užimtos - vienoje lagaminas su ra- 
tukais, o kitoje padėklas, - jis bandė ištraukti telefoną 
iš švarko kišenės, bet... 


„Kokia grūstis!“ - apgailestavo Madlina, matyda- 
ma restoraną užvaldžiusių keliautojų armiją. Ji tikė- 
josi prieš skrydį bent šiek tiek atsipalaiduoti, bet visi 
staliukai buvo užimti! 

„Ai!“ - vos susilaikė nesušukusi, kai negrabi pa- 
auglė užmynė ant kojos ir net neatsiprašė. 

„Nerangi karvė“, - nusikeikė mintyse ir dirstelėjo 
į ją griežtu žvilgsniu, bet mergina atsakė tyliu išties- 
to didžiojo piršto gestu, kurio reikšmė nepaliko jokių 
abejonių. 

Tokia agresija nespėjo Madlinos sutrikdyti. Stai- 
ga ji pamatė laisvą staliuką prie lango. Paspartino 
žingsnį, nerimaudama, kad kas nors gali nušvilpti iš 
panosės brangią vietą. Ji buvo vos už trijų metrų nuo 
tikslo, kai rankinėje suskambo telefonas... 

„Tik ne dabar! 

Iš pradžių nusprendė neatsiliepti, bet paskui apsi- 
galvojo: be abejo, jos ieškojo Rafaelis. Ji nevikriai paėmė 
padėklą į vieną ranką - „Po galais, koks sunkus arbati- 
nukas!“ - ir ėmė raustis rankinėje, bandydama surasti 
mobilųjį, paskendusį tarp didelio raktų ryšulio, užrašų 
knygelės ir skaitomo romano. Ji susilenkė stengdamasi 
atsiliepti ir pridėti telefoną prie ausies, ir tada... 


* 


Madlina ir Žonatanas staiga stipriai vienas į kitą atsi- 
trenkė. Arbata, obuolys, sumuštinis, kokakolos butelis, taurė 
vyno - viskas išlėkė į orą ir nukrito ant grindų. 

Iš netikėtumo net Šarlis išmetė savo padėklą ir puolė į 
ašaras. 

„Kalė!“ - šiaip ne taip atsikeldamas pagalvojo piktas Žo- 
natanas. 

- Žiūrėkit, kur einat! - sušuko jis. 

„Idiotas!“ - atsipeikėdama pyko Madlina. 

- Jūs manote, kad čia viskas per mane? Nereikia painioti 
vaidmenų, drauguži! - pasišiaušė ji ir susirinko nuo grindų te- 
lefoną, rankinę bei raktus. 

Žonatanas pasilenkė prie sūnaus, kad jį nuramintų, ir pa- 
kėlė sumuštinį, apsaugotą plastikinės pakuotės, buteliuką van- 
dens ir mobilųjį. 

- Aš pirmas pamačiau šį staliuką, - piktinosi jis. - Mes jau 
buvome besėdantys, kai staiga it viesulas atbėgote jūs, net ne... 

- Juokaujate? Aš radau šį staliuką gerokai anksčiau nei 
jūs! 

Moters pyktis išryškino anksčiau nepastebimą anglišką 
akcentą. 

— Kaip bebūtų, jūs esate viena, o aš su vaiku. 

— Na ir pasiteisinimas! Tai, kad turite mažių, nesuteikia 
jums teisės stumdytis ir gadinti mano drabužius! - skundėsi ji, 
pamačiusi vyno dėmę ant palaidinės. 

Priblokštas Žonatanas papurtė galvą ir nukreipė akis į vir- 
šų. Jis pravėrė burną, norėdamas paprieštarauti, bet Madlina jį 
aplenkė: 

- Ir be to, aš ne viena! - patikino ji pamačiusi Rafaelį. 

Žonatanas gūžtelėjo pečiais ir paėmė Šarlį už rankos. 

- Eime kitur. Kvailė! - šūktelėjo jis ir išėjo iš restorano. 


* 


Lėktuvas „Delta 4565“ išskrido iš Niujorko į San 
Fransiską 17 valandą. Žonatanas taip džiaugėsi vėl su- 
sitikęs su sūnumi, kad net nepastebėjo, kaip prabėgo 
laikas. Nuo tada, kai išsiskyrė tėvai, Šarlis fobiškai bijo 
lėktuvų. Jis negali keliauti vienas ar miegoti lėktuve. 
Todėl visas septynias valandas, kurias truko kelionė, 
jie pasakojo vienas kitam anekdotus, linksmas istorijas 
ir gal dvidešimtą kartą nešiojamojo kompiuterio ekra- 
Dazs“ ledais. Šis skanėstas buvo skirtas verslo klase 
skrendantiems keleiviams, bet supratingoji stiuardesė, 
neatsilaikiusi prieš Šarlio šypseną ir velnišką jo tėvo 
žavesį, leido sau malonumą nusižengti taisyklėms. 


Lėktuvas „Air France 29“ iš Džono F. Kenedžio 
oro uosto išskrido 17 val. 30 min. Komfortiškame 

verslo klasės salone - neabejotinai Rafaelio dėka... - 
Madlina įjungė fotoaparatą, norėdama peržiūrėti pa- 
bėgimo į Niujorką nuotraukas. Tarsi prilipę vienas prie 
kito, abu įsimylėjėliai, skęsdami euforijoje, prisiminė 
geriausias išankstinio medaus mėnesio akimirkas. 
Paskui Rafaelis užmigo, o Madlina lyg užkerėta eilinį 


v-- ou 


komediją, kurią pati išsirinko iš pasiūlytų filmų. 


Kai Žonatano lėktuvas nusileido, dėl laiko skir- 
tumo San Fransiske buvo tik 21 valanda. 

Išvaduotas iš savo baimės, Šarlis užmigo ant tėvo 
rankų vos tik jiems išlipus iš lėktuvo. 

Atvykimo salėje Žonatanas laukė savo bičiulio 
Marko, su kuriuo jis turėjo nedidelį prancūzišką res- 
toranėlį pačiame Nort Bičo centre. Jis stovėjo pasistie- 
bęs, kad būtų aukščiau už minią. 

- Būtų stebuklas, jei jis atvažiuotų laiku! - mur- 
mėjo jis. 

Apimtas nevilties nusprendė patikrinti, ar tele- 
fone nėra naujų pranešimų. Kai tik išjungė skrydžio 
režimą, ekrane pasirodė išplėstas pranešimas: 


Brangioji, sveika atvykusi į Paryžių! 
Tikiuosi, lėktuve galėjai pailsėti ir 
Rafaelis labai neknarkė ;-) 
Atsiprašau už tai, ko neseniai 
prišnekėjau: džiaugiuosi, kad 
išteki ir kad radai Žmogų, kuris 


tave padarys laimingą. Pažadu, 
kad stengsiuosi kuo rimčiau ir 
iškilmingiau atlikti pamergės 
vaidmenį! 

Tavo draugė visam gyvenimui - 
Džuliana. 

„Gal kažkas kažką supainiojo? - pagalvojo jis ir 
dar kartą perskaitė pranešimą. Nevykęs Marko pokš- 
tas? Bet taip manė vos kelias sekundes, kol nebuvo 
spalva, bet... jis ne jo! Greitai permetęs akimis elektro- 
ninio pašto laiškus suprato, kad telefono savininkė - 
Madlina Grin iš Paryžiaus. 

„Velniai griebtų! - įsiuto jis. - Tai tos idiotės iš 
oro uosto telefonas!“ 


Madlina nusižiovavo ir pažvelgė į laikrodį. Pusė 
septynių ryto. Skrydis truko tik kiek ilgiau nei sep- 
tynias valandas, bet dėl laiko skirtumo lėktuvas Pa- 
ryžiuje nusileido šeštadienio rytą. Ruasi oro uostas 
budo neįtikėtinai greitai. Kaip ir Niujorke, Kalėdų 
atostogautojai buvo užvaldę oro uostą nuo pat anks- 
taus ryto. 

— Ar tikrai šiandien nori dirbti? - paklausė Rafae- 
lis prie bagažo konvejerio juostos. 

- Žinoma, brangusis! - atsakė ji ir įsijungė tele- 
foną, kad galėtų patikrinti elektroninį paštą. - Dedu 
galvą, kad jau laukia keli užsakymai. 

Pirmiausia ji išklausė balso pranešimą. Visiškai 
nepažįstamas tingus ir apsimiegojęs balsas paliko ži- 
nutę: 

Sveikas, Džoni, čia Markas... Klausyk... Iškilo 
šiokia tokia problema su „4L“: ištekėjo tepalas, kuris... 
žodžiu, paaiškinsiu paskui. Norėjau tik pasakyti, kad 
galiu šiek tiek vėluoti. Nepyk... 

„Kas tas vėjo pamušalas? - pagalvojo ji išklau- 
siusi pranešimą. - Gal kažkas supainiojo numerį“ 


(< 4 


Hmm... 


A 


pati markė, tas pats modelis, bet... telefonas ne jos. 
- O velnias! - suriko ji garsiai. - Tai to kvailio iš 
oro uosto telefonas! 

Atskiri gyvenimai 


Baisu būti vienam po to, kai buvome dviese. 


Paul MoRAND 


Žonatanas pirmas nusiuntė žinutę... 


Jūsų telefonas pas mane, turite 


manąjį? 
Žonatanas Lampereras 


„ir Madlina tuojau pat atsakė: 


Taip! Kur jūs? 
Madlina Grin 


San Fransiske. O jūs? 


Paryžiuje :( 
Ką darom? 


Juk Prancūzijoje yra paštas? 
Jūsiškį išsiųsiu rytoj per „FedEx“. 


Labai malonu... Padarysiu tą 
patį, kai tik galėsiu. 


Koks jūsų adresas? 


Restoranas „Prancūziškas 
prisilietimas“, 
1606 Stoktono g., San Fransiskas 

Mano adresas: „Nepaprastas 


sodas“, Delambro g. 3, 
XIV apygarda 


Jūs floristė, tiesa? 

Jei taip, tuomet turite skubų 
užsakymą iš kažkokio Olego 
Mordorovo: pristatyti 200 


raudonų rožių į Šatlė teatrą 
aktorei, kuri trečiame veiksme 
nusirengia. Tarp mūsų kalbant, 
abejoju, ar tai jo žmona... 


Kokią teisę turite klausytis 
mano balso pranešimų? 


Tik norėjau padaryti paslaugą, 
kvailele! 


Akivaizdu, kad rašote taip pat 
storžieviškai, kaip ir kalbate! 
Ojūs, Žonatanai, tikriausiai 
dirbate restorane? 


Taip. 


Tokiu atveju, jūsų 
restoraniūkštis gavo 
užsakymą: staliuką dviem 
rytojaus vakarui pono ir 
ponios Štrechovskių vardu. 
Būtent taip supratau jų 
paliktą pranešimą, bet ryšys 
buvo labai prastas... 


Puiku. Labos nakties. 


Paryžiuje dabar 7 val. ryto... 


N | | | 

Žonatanas suirzęs papurtė galvą ir įsikišo telefoną į vidinę 
švarko kišenę. Nuo šios moters jį purto. 


* 


San Fransiskas 
21 val. 30 min. 


Senutėlis raudonas „Renault L4“ išsuko iš 101 kelio ir nu- 
riedėjo miesto centro kryptimi. Senas kledaras vilkosi it verše- 
lis į skerdyklą. Šildymas buvo įjungtas iki galo, nuo aprasojusių 
langų varvėjo vandens lašai. 

- Tuoj mes visi nulėksim nuo kelio su tavo senu laužu! - 
skundėsi Žonatanas, susispaudęs keleivio sėdynėje. 

- Liaukis, mano draugužė dar burzgia. Net nenumanai, 
kaip aš ja rūpinuosi! 

Dėl sulipusių ir susivėlusių plaukų, gauruotų antakių, 
aštuoniolika dienų neskustos barzdos ir kaip šuns Drupio už- 
kritusių akių vokų Markas atrodė tarsi atklydėlis iš kitos epo- 
chos - priešistorės, - o kai kuriomis dienomis primindavo atei- 
vį iš kitos planetos. Jo liesa figūra, paskendusi plačiose kelnėse 
ir iki bambos prasegtuose havajietiškuose marškiniuose, atro- 
dė susitraukusi ir išsiklaipiusi, kad tilptų į automobilio saloną. 
Apsiavęs senas gumines šlepetes, jis pedalus spaudė tik viena 
koja, kulną padėjęs ant sankabos, o pirštais sėkmingai mygda- 
mas greičio ir stabdžių pedalus. 

— Man labai patinka dėdės Marko automobilis! - entu- 
ziastingai pasakė Šarlis, tabaluodamas kojas ant užpakalinės 
sėdynės. 

- Ačiū, drauguži! - atsakė Markas ir pamerkė jam akį. 

- Šarli, prisisek saugos diržą ir baik muistytis! - įsakmiai 
liepė Žonatanas. 

Paskui pasisuko į bičiulį: 

— Ar buvai restorane šią popietę? 

— Hmm... maniau, jis šiandien uždarytas? 

— Tikiuosi, bent antis priėmei? 

— Kokias antis? 

- Ančių šlauneles ir gražgarstes, kurias kiekvieną penkta- 
dienį mums pristato Bobas Vudmarkas! 

— A, tas! Taip ir maniau, kad kažką pamiršau! 

— Didesnio asilo nepažįstu! - supyko Žonatanas. - Kaip 
galėjai pamiršti vienintelį dalyką, kurio tavęs prašiau? 

— Nereikia visko taip dramatizuoti... - sumurmėjo Markas. 

— Nedramatizuoti?! Gal Vudmarkas ir nepakenčiamas, bet 
jis mums tiekia geriausius produktus! Jei tu jį apmulkinai, jis 
gali supykti ir nebenorės su mumis bendradarbiauti. Padaryk 
lankstą pro restoraną: dedu galvą, kad jis paliko krovinį užpa- 
kaliniame kieme. 

— Galiu ir vienas pažiūrėti, - patikino Markas. - Iš pra- 
džių parvešiu jus, o tada... 

- Ne! - nukirto Žonatanas. - Tu dykūnas, kuriuo negali- 
ma pasikliauti... 

- Bet berniukas toks pavargęs! 

- Visai ne! - džiugiai sušuko Šarlis. - Aš irgi noriu į res- 
toraną! 

- Tuomet nuspręsta, - tarė Žonatanas. - Ties kelio išsi- 
šakojimu suk į trečią gatvę, - paliepė jis ir rankove nušluostė 
aprasojusį priekinį stiklą. 

Tačiau senutėlis „Renault 4L“ nemėgo staiga išsukti iš ke- 
lio. Siaurų padangų sukibimas su keliu buvo blogas ir staigus 
krypties pakeitimas galėjo baigtis avarija. 

- Nejau pats nematai, kad negali suvaldyti šios mėšlo krū- 
vos?! - sušuko Žonatanas. - Velnio išpera, gal nori mus už- 
mušti?! 

- Darau viską, ką galiu! - patikino Markas, stengdama- 
sis ištiesinti vairą iš visų pusių pypinant įsiutusiems vairuoto- 
jams. 

Kildamas Kernio gatve, senasis automobilis, rodės, paga- 
liau vėl tapo stabilus. 

- Ar tu toks dėl to, kad susitikai su mano seserimi? - pa- 
klausė Markas po ilgai trukusios tylos. 

- Frančeska netikra tavo sesuo, - pataisė Žonatanas. 

- Kaip ji laikosi? 

Žonatanas pažvelgė į jį priešišku žvilgsniu. 

— Nejau tikiesi, kad mes kalbėjomės?.. 

Markas žinojo, kad palietė jautrią temą, todėl nieko dau- 
giau nebeklausė. Jis sutelkė dėmesį į kelią, norėdamas patekti 
į Kolumbo aveniu ir pastatyti savo „draugužę priešais resto- 
raną „Prancūziškas prisilietimas“ Sąjungos ir Stoktono gatvių 
sankryžoje. 

Kaip Žonatanas ir manė, Bobas Vudmarkas paliko krovinį 
už restorano. Abu vyrai čiupo dėžes ir nunešė į vėsią patalpą, o 
paskui patikrino, ar viskas tvarkinga pagrindinėje salėje. 

„Prancūziškas prisilietimas“ įsikūręs Heksagono gale, pa- 
čioje Nort Bičo - italų rajono San Fransiske - širdyje. Nedi- 
delėje, bet jaukioje vietoje atkurtas praeito amžiaus ketvirtojo 
dešimtmečio prancūziško bistro interjeras: medinė apdaila, 
mozaikos grindys, dideli Belle Ėpogue veidrodžiai, seni Žoze- 
finos Beiker, Moriso Ševaljė ir Mistenget plakatai. Restoranas 
siūlė tradicinę prancūzišką virtuvę, labai paprastą, neįmantrią. 
Ant sienos kabančioje grifelinėje lentoje buvo surašytas meniu: 
„sluoksniuotos tešlos pyragas su sraigėmis ir medumi, anties 
krūtinėlė su apelsinų padažu, prancūziškas tortas...“ 

— Tėti, gal galėčiau suvalgyti ledų? - paklausė Šarlis ir įsi- 
taisė prie spindinčio cinko baro, einančio išilgai salę. 

- Ne, mielasis. Lėktuve jų suvalgei kelis kilogramus. Be to, 
jau vėlus metas ir tu seniai turėtum būti lovoje. 

- Juk atostogos... 

- Liaukis, Žonatanai, būk kietesnis! - paprašė Markas. 

- O ne, juk nesiruoši ir tu... 

— Juk Kalėdos! 

— Du vaikai! - nesusilaikė nenusišypsojęs Žonatanas. 

Jis išrinko staliuką restorano gale, šalia baro, už kurio 
buvo įrengta atvira virtuvė, kad svečiai galėtų stebėti, kaip ga- 
minami valgiai. 

- Ko norėtum? - paklausė jis sūnaus. 

- „Baltosios damos“ deserto! - su entuziazmu sušuko Šar- 
lis. 

„Virėjas“ vikriai sumetė į dubenėlį kelis juodojo šokolado 
gabalėlius, kad šis išsilydytų karšto vandens vonelėje. 

— O ko tau? - paklausė Marko. 

- Galėtume atsidaryti butelį vyno... 

— Jei nori. 

Marko veidą nušvietė plati šypsena. Jis atsistojo nuo kėdės 
ir nuėjo į savo mėgstamą vietą - restorano rūsį. 

Tuo metu, stebimas smaližiaus Šarlio, Žonatanas į dube- 
nėlį įdėjo du vanilinių ledų rutuliukus ir morengą. Kai šoko- 
ladas išsilydė, į jį įkrėtė šaukštelį grietinėlės. Karštą šokoladą 
užpylęs ant ledų, viską padengė plakta grietinėle ir apibarstė 
skrudintais migdolais. 

- Skanaus! - pasakė jis, į grietinėlės kupolą įkišdamas 
mažą skėtuką. 

Tėvas ir sūnus įsitaisė vienas šalia kito prie stalo, ant 
minkštasuolio. Šarlis žibančiomis akimis čiupo ilgą šaukštelį 
ir pradėjo ragauti. 

- Žiūrėk, kokį stebuklą radau! - užsidegęs grįžo iš rūsio 
Markas. 

- 1997-ųjų „Screaming eagle“! Gal juokauji? Šie buteliai 
skirti tik svečiams! 

- Liaukis! Tegul tai bus kalėdinė dovana man! - maldau- 
jamai paprašė jis. 

Grynai dėl formos pasipriešinęs, Žonatanas sutiko atida- 
ryti garsiojo vyno butelį. Jau geriau tegu Markas išgeria kelias 

taures restorane. Taip jis bent bus jo akyse. Kitaip kanadietis 
pradės turnė po barus, o kai pasigers, nelaimių ilgai laukti ne- 
reikės. Keletą kartų butelio draugeliai jau pasinaudojo jo geru- 
mu bei patiklumu, apgavo žaisdami pokerį ir privertė įbristi į 
protu nesuvokiamas skolas, dėl kurių Žonatanas turėjo daug 
vargo. 

- Pažvelk, kokia nektaro spalva! - gėrėjosi Markas, per- 
pildamas vyną į grafiną. 

Markas - nesantuokinis Frančeskos tėvo ir kantri daini- 
ninkės iš Kvebeko vaikas - nepalietė nė cento po savo gimdyto- 
jo, turtingo Niujorko verslininko, mirties. Motina irgi neseniai 
iškeliavo anapilin ir Markas palaikė tik labai tolimus santykius 
su savo netikra seserimi. Sugniuždytas jis tapo visiškai nerū- 
pestingas, abejingas savo išvaizdai, ėmė ignoruoti mandagumo 
ir elgesio visuomenėje taisykles. Miegodavo dvylika valandų 
per parą, kartkartėmis padėdavo restorane, tačiau jam, regis, 
negaliojo jokie suvaržymai ar darbo laiko apribojimai. Gerašir- 
dis prietranka, mielas naivokas kvailelis, jis turėjo kažką jau- 
dinančio ir nuginkluojančio, nors kasdienybę temdė jo paties 
neatsakingumo pasekmės. 

Visą laiką, kol truko santuoka, Žonatanas matė tik buka- 
galvį, su kuriuo nėra apie ką kalbėti. Tačiau kai Frančeska jį pa- 
liko, svainis vienintelis jį palaikė. Tuo metu, nepaisant Šarlio, 
Žonatanas įkrito į juodą depresijos skylę. Jis nieko neveikė, tik 
bejėgiškai skendo savo sielvarte, pernelyg dažnai bičiuliauda- 
masis su „Jack Daniel's“ ir „Johnnie Walker“. 

Laimei, per kažkokį keistą stebuklą Markas savo dykinė- 
jimą atidėjo į šalį ir pirmą kartą gyvenime viską perėmė į savo 
rankas. Surado apšepusį italų restoraną, kuris kaip tik keitė sa- 
vininką, ir įtikino jo pirkėjus pertvarkyti jį į prancūzišką resto- 
ranėlį, o virtuvę patikėti jo svainiui. Ši iniciatyva padėjo Žona- 
tanui atsistoti ant kojų. Vos tik pajuto, kad draugas išgelbėtas, 
Markas vėl tapo įprastai apatiškas. 

— Į tavo sveikatą! - sušuko jis ir pasiūlė Žonatanui taurę 
vyno. 

- Ką gi, Kalėdos iš anksto, - padarė išvadą prancūzas ir įjun- 
gė art dėco stiliaus radiją, pirktą Pasadinos sendaikčių turguje. 

Jis surado roko muzikos radijo stotį, kuri transliavo gyvai 
atliekamą dainą „Light My Fire“. 

- Mmm... Puikumėlis! - mėgavosi ant sofos atsipalaida- 
vęs Markas, nežinia, ką turėdamas galvoje: kabernė vyną ar 
„Doors“ muziką. 

Žonatanas taip pat pabandė atsipalaiduoti. Jis prasisegė 
marškinių apykaklę ir atsisagstė švarką, bet jį erzino prieš akis 
ant stalo gulintis Madlinos telefonas. „Per tą nelemtą istoriją su 
telefonais prarasiu užsakymus!“ — atsiduso jis. Kai kurie nuo- 
latiniai klientai turėjo jo asmeninį numerį: ši privilegija leido 
jiems gauti staliuką net didžiausio žmonių antplūdžio vakarais. 

Markas pasiėmė telefoną, o Žonatanas žiūrėjo į sūnų, ra- 
miai miegantį ant minkštasuolio. Būtų mielai pasiėmęs dešimt 
dienų atostogų, kad geriau pasirūpintų Šarliu, bet negalėjo sau 
to leisti. Jis ką tik išlipo iš finansinės duobės, į kurią prieš ke- 
lerius metus buvo patekęs, ir ši katastrofa jį išmokė apsisaugoti 
nuo paskolų, deficito, neapmokėtų sąskaitų ir kitų nuobaudų. 

Nuovargio palaužtas užsimerkė ir prieš akis pasirodė 
Frančeska, tokia, kokią jis ją matė oro uoste. Nors jau prabėgo 
dveji metai, skausmas tebebuvo gyvas. Beveik nepakeliamas. Jis 
atsimerkė ir gurkštelėjo vyno, kad nuvytų šalin nemielą vaizdą. 
Ne tokio likimo tikėjosi, bet tai buvo jo gyvenimas. 

— O! Neprasta mergužėlė! - sušuko Markas, riebaluotiems 
jo pirštams jutikliniu ekranu slenkant per nuotraukas. 

Suintriguotas Žonatanas pasilenkė virš ekrano. 

- Parodyk! 

Kai kurios moters nuotraukos buvo švelniai erotiškos. 
Nespalvotai įamžintos provokuojančios pozos: dailūs nėriniai, 
satino korsetas, pakelta ranka kukliai slepia krūtį ar lengvai 

liečia klubų linkį. Nieko blogo, ypač tokiu metu, kai ne vienas 
įprato dėti savo seksualias nuotraukas į internetą... 

- Tėti, galiu pažiūrėti? - paprašė apsimiegojęs Šarlis. 

- Ne, ne. Miegok toliau. Tai ne vaikams. 

Neįtikėtina, kad oro uoste sutikta prašmatniai išsipusčiusi 
nemaloni poniutė gali pozuoti tokiomis išdykusiomis pozomis. 

Žonatanas, labiau nustebęs nei sujaudintas, padidino mo- 
delio veidą. Iš pirmo žvilgsnio atrodė, kad jai linksma ir ma- 
lonu, bet už šypsenos slėpėsi kažkoks varžymasis. Greičiausiai 
tokio žanro nuotraukos buvo jos vaikino užgaida, kuris aki- 
mirkai tapo Helmutu Niutonu . Kas stovėjo už fotoaparato? Jos 
vyras? Meilužis? Žonatanas prisiminė oro uoste matęs vyrą, bet 
neįsidėmėjo veido. 

- Viskas, pakaks! - nusprendė jis ir davė ramybę telefo- 
nui, nuvildamas Marką. 

Staiga jis pasijuto tarsi stebintis tai, ko nederėtų, ir susi- 
mąstė, kokią jis turi teisę kištis į šios moters privatų gyvenimą. 

- Tarsi ji varžytųsi elgdamasi taip pat! - pareiškė kana- 
dietis. 

- Aš tik pasijuokčiau: ji mano telefone tokio pobūdžio 
nuotraukų tikrai neras! - sušuko jis, įsipildamas dar vyno į 
taurę. - Jei manai, kad linksminuosi fotografuodamas pusnuo- 
ges moteris... 

Kabernė vynas turėjo išskirtinį raudonųjų vaisių ir imbie- 
rinių meduolių skonių derinį. Žonatanas mėgavosi gėrimu ir 
mintyse bandė atkurti savo telefono turinį. Tiesą sakant, prisi- 
minė ne viską. 

„Tikrai nieko intymaus ar kompromituojančio“, - buvo 
įsitikinęs. 

Ir labai klydo. 


* Helmut Newton - žymus madų fotografas. (Vert. past.) 


35 


Paryžius 
7 val. 30 min. 


Briaunotas naujausio „Jaguar XF“ modelio antvožas lėtai 
plaukė šaltu metaliniu Paryžiaus aplinkkelio mėliu. Brangio- 
mis medžiagomis - balta oda, riešutmedžiu, poliruotu aliumi- 
niu - išpuoštas salonas dvelkė prabanga ir komfortu. Ant už- 
pakalinės sėdynės gulėjo „Monogram“ drobės lagaminas, golfo 
krepšys ir Le Figaro žurnalas. 

- Ar tikrai nori šiandien atidaryti parduotuvę? - dar kartą 
paklausė Rafaelis. 

— Mielasis! - sušuko Madlina. - Apie tai jau kalbėjome 
šimtus kartų. 

- Galėtume pratęsti atostogas... - primygtinai prašė jis. 
— Nulekiu iki Dovilio, praleidžiame naktį „Normandijos“ vieš- 
butyje ir ryte pusryčiaujame su mano tėvais. 

— Vilioja, bet... ne. Be to, tu turi susitikimą su klientu sta- 
tybų aikštelėje. 

- Spręsk tu, - pasidavė architektas ir pasuko į Žurdano 
bulvarą. 

Danferas-Rošro, Monparnasas, Raspajus - automobilis 
pervažiavo beveik visą XIV apygardą ir sustojo prie 13 namo 
Kampan Premjer gatvėje priešais tamsiai žalios spalvos duris. 

— Užsukti tavęs šįvakar į parduotuvę? 

— Nereikia, atvažiuosiu motociklu. 

— Sušalsi! 

- Gali būti, bet negaliu atsispirti savo „Triumfui“! - atsakė 
Madlina ir pabučiavo jį. 

Jų apsikabinimas tęsėsi tol, kol skubantis taksi vairuotojas 
garsiai papypino ir ištraukė juos iš meilės lizdelio. 

Madlina išlipo, trinktelėjo sedano durelėmis ir pasiuntė 
mylimajam oro bučinį. 

Ji surinko kodą ir atidarė prieangio duris, kurios vedė į 
kiemą su medžiais. Čia, apatiniame aukšte, ji nuomojo butą 
nuo to laiko, kai atsikraustė į Paryžių. 

- Brrr! Viduje tik penkiolika laipsnių! - sudrebėjo ji įei- 
dama nedidelį butą per du aukštus - tipišką dailininko studi- 
ją, kokios buvo statomos šiame kvartale devyniolikto amžiaus 
pabaigoje. 

Ji brūkštelėjo degtuką, įjungė vandens šildytuvą ir pa- 
spaudė arbatinuko mygtuką, kad išsivirtų arbatos. 

Buvusi dailininko studija jau seniai perdaryta į du gra- 
žius kambarius su svetaine, nedidele virtuvėle ir kambarėliu 
pusaukštyje. Tačiau aukštos lubos, didžiuliai langai pagrindi- 
nėje sienoje, dažytas medinis parketas primena anksčiau čia 
vyravusią meninę aplinką ir teikia šiai vietai žavesio ir origi- 
nalumo. 

Madlina įjungė džiazą grojančią radijo stotį, patikrino, 
ar radiatorių temperatūros reguliavimo rankenėlė atsukta iki 
galo, ir ėmė gurkšnoti arbatą, linguodama pagal Luiso Arm- 
strongo trimito ritmą ir laukdama, kol sušils butas. 

Ji labai greitai palindo po dušu, drebėdama išėjo iš vonios 
ir iš spintos išsitraukė „Thermolactyl“ marškinėlius, džinsus ir 
storą Šetlando vilnos megztinį. Pasirengusi eiti sukrimto „Kin- 
der Bueno“, apsivilko odinį švarką ir apsivyniojo aplink kaklą 
patį šilčiausią šaliką. 

Buvo šiek tiek po aštuonių, kai ji apžergė ugnies spalvos 
motociklo balną. Parduotuvė buvo netoliese, bet ji nebenorėjo 
užsukti į studiją prieš važiuodama pas Rafaelį. Vėjui kedenant 
plaukus, ji lėkė kelis šimtus metrų gatve, kuri jai be galo pa- 
tiko. Čia Rembo ir Verlenas kūrė savo eiles, Aragonas ir Elsa 
mylėjo vienas kitą, o Godaras įamžino savo pirmojo filmo pa- 
baigą: liūdną sceną iš filmo „Iki paskutinio atodūsio', kurioje 

savo sužadėtinės amerikietės akyse Žanas Polis Belmondo su- 
smunka, pakirstas kulkos į nugarą. 

Madlina pasuko į Raspajaus bulvarą ir toliau važiuodama 
Delambro gatve pasiekė „Nepaprastą sodą - parduotuvę, kuri 
buvo jos pasididžiavimas ir kurią atidarė prieš dvejus metus. 

Ji su nerimu pakėlė metalines žaliuzes. Dar niekada taip 
ilgai nebuvo išvykusi. Kol atostogavo Niujorke, parduotuvės 
vadeles patikėjo Takumiui, savo mokiniui iš Japonijos, kuris 
baigė mokslus Paryžiaus floristų mokykloje. 

Įėjusi į vidų su palengvėjimu atsiduso. Takumis laikėsi visų 
laiške surašytų patarimų. Jaunasis azijietis iš vakaro apsilankė 
Renžise, todėl parduotuvė buvo pilna šviežių gėlių: orchidėjų, 
baltų tulpių, lelijų, karpažolių, eleborų, vėdrynų, mimozų, nar- 
cizų, našlaičių, amarilių. Didelė Kalėdų eglutė, kurią jie kartu 
papuošė, žibėjo ryškiausiomis spalvomis, ant lubų kabėjo ama- 
lo ir bugienio puokštės. 

Nusiraminusi ji nusivilko švarkelį, apsijuosė prijuostę, su- 
sirinko savo darbo priemones - sodo žirkles, laistytuvą, kaup- 
tuką - ir su džiaugsmu ėmėsi skubiausių darbų: nuvalė fikusų 
lapus, persodino orchidėjas, apkarpė bonsą. 

Madlina savo gėlių parduotuvę pavertė magiška ir poetiš- 
ka erdve, kuri skatino svajoti, saugiu prieglobsčiu nuo miesto 
bruzdesio ir žiaurumo. Kad ir kokia liūdna būtų diena, ji no- 
rėjo, kad klientai vos tik įžengę į parduotuvę pamirštų visus 
savo rūpesčius. Per Kalėdas „Nepaprasto sodo“ atmosfera buvo 
dar labiau užburianti, primenanti vaikystės kvapus ir praeities 
tradicijas. 

Suteikusi „pirmąją pagalbą“, moteris ištraukė eglutes, pa- 
statė jas prie parduotuvės fasado ir lygiai devintą valandą ati- 
darė parduotuvę. 

Ji nusišypsojo, kai įžengė pirmasis klientas (jos profesijos 
atstovai anksčiau manydavo, kad jei pirmas ateis vyras, diena 

būsianti sėkminga), paskui atidžiai išklausė jo pageidavimą: jis 
norėjo nusiųsti puokštę žmonai be jokios žinutės. Tokia buvo 
neseniai išpopuliarėjusi pavydžių vyrų strategija - anonimiškai 
nusiųsti žmonai gėlių ir stebėti jos reakciją. Jei grįžusi namo ji 
neužsimena apie puokštę, vadinasi, turi meilužį... Vyras paliko 
užsakymą ir išėjo iš parduotuvės, net nepasidomėjęs puokštės 
sudėtimi. Taigi Madlina pati kūrė puokštę iš gėlių, kurias prieš 
dešimt valandų Takumis atvežė iš Bularo gatvės, kai parduotu- 
vėje suskambo „Jumpin' Jack Flash“ akordai. Floristė suraukė 
antakius. Garsioji „Rolling Stones“ daina sklido iš jos kuprinės 
kišenėlės, kurioje gulėjo to nelemto Žonatano telefonas. Ji dve- 
jojo, ar atsiliepti, o kai galų gale apsisprendė, melodija jau buvo 
nutilusi. Po minutę trukusios tylos pasigirdo trumpas duslus 
garsas, pranešantis, kad tas, kas skambino, paliko žinutę. 

Madlina gūžtelėjo pečiais. Ji neturėjo jokio noro vėl klau- 
sytis ne jai skirto pranešimo... Ji ir taip turėjo ką veikti! Be to, 
jai nelabai rūpėjo tas storžievis ir nemalonus Žonatanas. Be 
to... 

Vis dėlto vedama smalsumo ji prilietė jutiklinį ekraną ir 
prisidėjo telefoną prie ausies. Pasigirdo Žemas ir neryžtingas 
balsas: kalbėjo amerikietė su vos juntamu itališkų akcentu, be- 
sistengianti susilaikyti, kad nepravirktų: 


Žonatanai, tai aš, Frančeska. Prašau man pa- 
skambinti. Mums reikia pasikalbėti, reikia... Žinau, 
kad tave išdaviau, žinau, kad nesupranti, kodėl aš vis- 
ką sugadinau. Grįžk, meldžiu, padaryk tai dėl Šarlio, 
padaryk dėl mūsų. Myliu tave... Tu negali visko pamirš- 
ti, bet gali atleisti. Žonatanai, mums duotas tik vienas 
gyvenimas ir mums lemta nugyventi jį kartu, susilaukti 
daugiau vaikų. Imkis vėl mūsų projektų, tęskime viską 
kaip anksčiau. Gyvenimas be tavęs - ne gyvenimas... 

Italės balsą užgniaužė begalinis liūdesys ir žinutė nutrūko. 

Kelias sekundes Madlina stovėjo nejudėdama, sukrėsta to, 
ką girdėjo, ir pajuto kaltės jausmą. Jos rankos pašiurpo. Ji vir- 
pėjo, paskui padėjo pritvinkusį ašarų telefoną ant prekystalio 
ir susimąstė, ką jai daryti. 


3 
Paslaptis 


Visi žmonės turi paslapčių <...>. Tereikia jas 
aptikti. 
Stieg LARSSON 


Žonatanas įjungė trečią pavarą. Pavarų dėžė skleidė ausį 
rėžiantį metalo laužo garsą, tarsi automobilis ketintų nusibaigti 
vietoje. Žonatanas pareikalavo, kad Markas leistų jam vairuoti: 
nors namai netoli, jo bičiulis jokiu būdu negalėjo sėsti prie vai- 
ro. Jis, sudribęs keleivio sėdynėje, bandė išsipagirioti ir traukė 
nepadorias dainas iš Žoržo Brasanso repertuaro: 


A Kai apie Fernandą aš galvoju, A 

j N 5 Man iš karto pasistoja... ) S 

- Tyliau! - paliepė Žonatanas ir žvilgtelėjo į užpakalinio 
vaizdo veidrodėlį, norėdamas įsitikinti, kad sūnus vis dar sap- 
nų karalystėje. 

- Prašau atleisti, - atsiprašė Markas ir išsitiesė atsidaryti 
lango. 

Kanadietis iškišo galvą į lauką ir atsuko veidą į vėją, tarsi 
vakaro gūsis galėtų padėti išsiblaivyti. 

„Visai kvanktelėjo...“ - pamanė Žonatanas, dar labiau su- 
lėtino automobilio greitį ir dabar vilkosi lėtai kaip vėžlys. 


Mažas automobilis pasuko į Filberto, vienos stačiausių 
San Fransisko gatvių, vakarinę dalį. Pradėjęs kilti į kalną, se- 
nas laužas pakosėjo, tarsi ketintų sustoti, bet galiausiai atgavo 
kvapą ir šiaip ne taip užpuškavo į kalną, apšviestą virš miesto 
iškilusios baltos Koito bokšto šviesos. Statydamas automobilį į 
vietą Žonatanas atliko pavojingą manevrą, pasukdamas ratus į 
šaligatvį. Su palengvėjimu atsidusęs, kad pavyko saugiai pasta- 
tyti, paėmė ant rankų sūnų ir pasuko link eukaliptais, palmė- 
mis ir bugenvilijomis apsodinto tako. 

Markas svirduliuodamas nusekė iš paskos. Jis vėl iš visos 
širdies traukė nešvankias dainuškas. 

- Žmonės miega! - pasiskundė vienas kaimynas. 

Žonatanas sučiupo bičiulį už peties, kad šis paspartintų 
žingsnį. 

- Tu - mano vienintelis tikras draugas, mano ramstis... - 
murmėjo girtuoklis, apsikabinęs jo kaklą. 

Žonatanui buvo sunku išlaikyti jį ant kojų, mažais žings- 
neliais „du vyrai su puse“ nulipo mediniais laiptais, kurie vedė 
žemyn nuo Telegrafo kalvos šlaito. Laiptai vingiavo tarp beveik 
atogrąžų augmenijos, jungdami nedidelius spalvotus namus. 
Šie iš lentų pastatyti būstai, nenukentėję per 1906 metų žemės 
drebėjimą, pirmiausia buvo skirti jūreiviams ir dokininkams, o 
šiandien populiarūs tarp turtingų menininkų ir intelektualų. 

Pagaliau jie priėjo laukinio vešlaus sodo, kuriame piktžo- 
lės galiausiai laimėjo kovą prieš fuksijas ir rododendrus, var- 
telius. 

- Visi į savo kambarius! - įsakmiu šeimos galvos tonu pa- 
liepė Žonatanas. 

Jis nurengė Šarlį, paguldė, apkamšė antklode ir pabučia- 
vo. Paskui tą patį padarė Markui, išskyrus bučinį. Juk nereikia 
persistengti... 

Kai viskas nurimo, Žonatanas užsuko į virtuvę, įsipylė 
stiklinę vandens ir, pasiėmęs nešiojamąjį kompiuterį, nuėjo į 
terasą. Paveiktas laiko skirtumo, jis nusižiovavo, pasitrynė akių 
vokus ir klestelėjo ant tikmedžio kėdės. 

- Na, mano berniuk, nenori miego? 

Žonatanas pakėlė galvą į kampą, išgirdęs balsą: tai buvo 
Borisas, naminė atogrąžų papūga. 

„Man ji visai iš galvos išgaravo!“ 

Gyvūnas priklausė senajam namo šeimininkui, keistuo- 
liui, kuris į testamentą įtraukė reikalavimą visiems šios vilos 
pirkėjams pasirūpinti ad vitam aeternam jo mylimu paukščiu. 
Borisui buvo daugiau nei šešiasdešimt metų. Kelis dešimtme- 
čius jo šeimininkas kasdien skirdavo valandą logopedijos už- 
siėmimams ir išmokė jį apie tūkstantį žodžių bei kelis šimtus 
frazių, kurias jis ištardavo stebėtinai tinkamu laiku. 

Flegmatiškas paukštis puikiai įsiliejo į naują šeimą ir teikė 
Šarliui daug džiaugsmo. O svarbiausia, jis nuostabiai sutarė su 
Marku, kuris jį išmokė visą rinkinį kapitono Hadoko keiksma- 
žodžių. Gyvūnas mėgo pajuokauti ir Žonatanas kreivai žiūrėjo 
į jo bjaurų charakterį ir aštrų liežuvį. 

— Nenori miegooooti? - pakartojo paukštis. 

- Patikėk, noriu, tik esu pernelyg pavargęs, kad užmig- 
čiau. 

- Tuščia puodynė! - metė įžeidimą Borisas. 

Žonatanas prisiartino prie paukščio dideliu lenktu sna- 
pu ir kojomis su tvirtais nagais, kuris išdidžiai tupėjo ant savo 
laktos. Nepaisant amžiaus, jo pusiau aukso, pusiau turkio spal- 
vos plunksnos dar blizgėjo, o juodi pūkelių dryžiai aplink akis 
teikė jam išdidumo ir arogancijos. Gyvūnas pakratė savo ilgą 
uodegą, ištiesė sparnus ir pareikalavo: 

- Noriu obuolių, slyvų, bananų... 

Žonatanas patikrino narvelį. 

— Dar nesuvalgei agurkų ir cikorijų. 

- Cikorijos bjaurios! Noriu pinijų, graikinių ir Žemės 
rieeešutųųųų. 

- Puiku, o aš noriu, kad mano lovoje atsirastų „Mis pa- 
saulis'. 

Žonatanas pakraipė galvą ir atidarė savo kompiuterį. 
Patikrino elektroninį paštą, atsakė tiekėjams, patvirtino ke- 
lis užsakymus ir prisidegė cigaretę, žvelgdamas į tūkstančius 
vandenyne šviečiančių žiburių. Iš čia įlanka atrodė įspūdingai. 
Verslo rajono dangoraižiai rymojo priešais milžinišką Įlan- 
kos tiltą, kuris jungė San Fransiską ir Ouklandą. Šią ramybės 
akimirką sutrikdė neįprasta telefono melodija: kažkada įgytos 
muzikinės žinios padėjo jam atpažinti, kad tai smuiko garsai iš 
Paganinio kapričų. 

„Madlinos Grin telefonas.“ 

Jei jis norėjo miegoti, turėjo nepamiršti jo išjungti, nes dėl 
laiko skirtumo skambučių galėjo padaugėti. Vis dėlto nuspren- 
dė šį kartą dar atsiliepti: 

- Alio! 

— Tai tu, mieloji? 

- Hmm... 

— Nepervargai? Tikiuosi, kelionė praėjo sėkmingai. 

- Nuostabiai. Malonu, kad rūpinatės. 

— Bet jūs ne Madlina? 

— Koks įžvalgumas! 

— Rafaeli, čia tu? 

- Ne, čia Žonatanas, iš San Fransisko. 

- Džuliana Vud, labai malonu. Gal galėčiau sužinoti, ko- 
dėl jūs atsiliepiate mano geriausios draugės telefonu? 

— Todėl, kad mes netyčia susikeitėme mobiliaisiais. 

- San Fransiske? 

— Niujorke, oro uoste. Trumpai tariant, ilga istorija. 

— Vajė! Kaip keista... 

- Ypač kai tai nutinka kitiems. Vadinasi, jūs... 

- Ir kaip tai atsitiko? 

- Klausykit, jau vėlu ir ši istorija visai neįdomi. 

— Nejaugi? Priešingai! Nagi, papasakokite! 

- Jūs skambinate iš Europos? 

— Skambinu iš Londono. Paprašysiu, kad Madlina papasa- 
kotų. Koks jūsų numeris? 

— Prašau? 

- Jūsų telefono numeris. 

— Kad galėčiau paskambinti Madlinai... 

— Kaip aš galiu jums duoti savo numerį, jei jūsų nepažįstu! 

— Bet Madlina turi jūsų telefoną! 

— Po galais! Juk yra ir kitų būdų su ja susisiekti! Jums te- 
reikia paskambinti Rafaeliui! 

„Na ir plepi moteriškė!“ - pamanė jis, skubėdamas baigti 
pokalbį. 

- Alio, alio! - kartojo Džuliana. 

„Koks storžievis!“ - susinervino ji, supratusi, kad jis ne- 
besiklauso. 


* 


Žonatanas nusprendė išjungti aparatą, tačiau smalsumas 
paskatino jį dar kartą peržiūrėti nuotraukas telefone. Be dviejų 
ar trijų erotiškų nuotraukų, albumą daugiausia sudarė stereo- 
tipiniai turistiniai vaizdai, romantiškos poros kelionės prisimi- 
nimai. Madlina ir Rafaelis rodė savo meilę Navonos aikštėje 
Romoje, susėdę į gondolą Venecijoje, prie Gaudi statinių Bar- 
selonoje, įsikibę į Lisabonos tramvajus ar slidinėdami Alpėse. 
Tose pačiose vietose Žonatanas lankėsi su Frančeska, kai juodu 
dar buvo įsimylėję. Tačiau kitų laimė jam dar kėlė skausmą, 
todėl jis šias nuotraukas perbėgo greitomis. 

Tačiau toliau tyrinėjo telefoną, susidomėjęs naršė muzikos 
kolekciją. Nors tikėjosi blogiausio - prastos muzikos plagiatų, 
popso, RnB, - jis net prisimerkė atradęs... savo mėgstamiausią 
muziką: Tomas Vaitsas, Lu Ridas, Deividas Bouis, Bobas Dila- 
nas, Nilas Jangas... 

Melancholiškos ir bohemiškos melodijos, apdainuojan- 
čios laisvę, blyškaus ryto slogutį ir sudužusius likimus. 

Neįtikėtina. Nors sakoma, kad žmogaus drabužis nepaga- 
dina, jis net neįsivaizdavo, kaip tokia rafinuota, pasitempusi, 
„Louis Vuitton“ rankine nešina moteris iš oro uosto gali pasi- 
nerti į tokį kančios kupiną pasaulį. 

Jis tęsė tyrinėjimą ir patikrino Madlinos parsisiųstų filmų 
pavadinimus. Dar viena staigmena: jokių romantinių komedi- 
jų, „Sekso ir miesto“ ar „Nusivylusių namų šeimininkių, tik 
ne tokie paviršutiniški ir kontroversiškesni vaidybiniai filmai: 
„Paskutinis tango Paryžiuje“, „Avarija“, „Pianistė“, „Vidurnak- 
čio kaubojus“ ir „Paliekant Las Vegasą . 

Žonatanas sustojo prie paskutinio pavadinimo: istorija 
apie neįmanomą meilę tarp savižudžio alkoholiko ir apgailė- 
tinos prostitutės buvo jo mėgstamiausias filmas. Kai atrado šį 
filmą, Žonatanas buvo profesinės ir šeimyninės sėkmės viršū- 
nėje. Tačiau ilgas Nikolo Keidžo bandymas paskandinti gyve- 
nimo nesėkmes alkoholyje jam buvo labai artimas. Tokie filmai 
atveria senas žaizdas, pažadina senus viduje snaudžiančius de- 
monus ir savinaikos instinktus. Tokios istorijos grąžina tave 
prie slapčiausių baimių, vienatvės ir primena, kad niekas nėra 
apsaugotas nuo pragaro liepsnų. Priklausomai nuo tavo nuo- 
taikos, filmas gali sukelti pasišlykštėjimą arba padėti blaiviau 
pažvelgti į save. Šiaip ar taip, jis tikrai užkabina. 

Neabejotinai Madlinos Grin skonis buvo netikėtas. 

Jis dar labiau sutriko ir leido sau peržiūrėti jos elektroni- 
nį paštą ir SMS žinutes. Be darbinių pranešimų, dažniausiai ji 

susirašinėjo su Rafaeliu, akivaizdžiai įsimylėjusiu ir rūpestingu 
gyvenimo draugu, ir su geriausia drauge, jau pažįstama rėks- 
ne, pačiauška ir liežuvautoja, bet ištikima ir humoro nestoko- 
jančia Džuliana. Dešimtys vieno Paryžiaus verslininko laiškų 
leido manyti, kad artėja kraustymasis į namą Sen Žermene 
prie Lė, pirmąjį bendrą meilės lizdelį, kurį Madlina ir Rafaelis 
įrenginėjo labai rūpestingai ir entuziastingai. Akivaizdu, kad 
jie skrajojo padebesiais, bet... 

„tęsdamas tai, ką būtų galima pavadinti krata, Žonatanas 
įėjo į Madlinos elektroninę užrašų knygelę ir aptiko reguliarius 
susitikimus su kažkokiu Estebanu. Jis iš karto mintyse nupiešė 
seksualų jaunosios anglės meilužį iš Argentinos. Du kartus per 
savaitę, pirmadieniais ir ketvirtadieniais, nuo 18 val. iki 19 val. 
Madlina susitikdavo su kazanova iš Pietų Amerikos! Ar ma- 
lonusis Rafaelis numano apie sužadėtinės nukrypimus į šoną? 
Be abejo, ne. Žonatanas patyrė tokią pat nesėkmę, net nenu- 
jausdamas Frančeskos išdavystės ir manydamas, kad jų porai 
negresia jokios audros. 

„Visos jos tokios...“ — galvojo jis visiškai nusivylęs mote- 
rimis. 

Nuotraukose Rafaelis, užsimetęs megztinį ant pečių, su 
mėlynais marškiniais, kūrė idealaus žento įvaizdį ir pasirodė 
nuobodokas. Bet šeimyninės laimės žlugimo, kurio priežastis, 
be abejo, buvo Estebanas, akivaizdoje Žonatanas Rafaeliui jau- 
tė empatiją ir išduotų vyrų solidarumą. 


* 


Tarp kitų susitikimų gana dažnai buvo vartojamas žodis 
„ginekol.“ - gydytojas Silvijus Andrė, pas kurį Madlina lankėsi 
jau šešis mėnesius dėl nevaisingumo. Bent jau taip leido spėti 
Madlinos išsaugoti elektroniniai laiškai, gauti iš medicinos ty- 
rimų laboratorijos. 


Knaisiodamasis po jos telefoną, Žonatanas jautėsi nesma- 
giai ir nepatogiai, bet kažkuo ši moteris jį užkabino. 

Pastarosiomis savaitėmis Madlina atliko įprasčiausius ty- 
rimus galimam nevaisingumui nustatyti: tai buvo temperatū- 
ros kreivės, mėginiai, ultragarso ir rentgeno tyrimai. Žonata- 
nas šiuos dalykus puikiai išmanė: jis ir Frančeska susidūrė su 
panašiomis problemomis ir nuėjo tą patį kelią, kad susilauktų 
Šarlio. 

Jis atidžiai, neskubėdamas perskaitė rezultatus. Iš to, ką 
suprato, jie buvo gana geri. Madlinos ciklas - reguliarus, hor- 
monų tyrimai - džiuginantys, ovuliacijos stimuliuoti nerei- 
kia. Netgi jos brangus vyras pasiryžo duoti spermos analizei 
ir galėjo su palengvėjimu atsidusti, nes spermatozoidų buvo 
pakankamai daug ir judrių, kad Rafaelis galėtų susilaukti pa- 
likuonių. 

Sąraše trūko tik vieno tyrimo, vadinamojo Huhnerio 
testo. Išnagrinėjęs elektroninės užrašų knygelės įrašus, Žo- 
natanas nustatė, kad per tris mėnesius data kaskart buvo ati- 
dėta. 

„Keista...“ 

Jis puikiai prisiminė savo būseną tuo metu, kai pats atliko 
tokį testą su Frančeska. Nors tyrimas, skirtas poros suderina- 
mumui patikrinti, reikalavo tam tikrų sąlygų: testas turi būti 
atliekamas likus dviem dienoms iki ovuliacijos ir praėjus ma- 
Žiau nei dvylikai valandų po lytinių santykių be apsaugos, ap- 
sisprendus bristi į šią balą ir atlikti tyrimą, telieka vienas noras: 
kuo greičiau jį baigti, kad būtų ramu. 

„Kodėl Madlina tris kartus nukėlė testo datą?“ 

Jis suko galvą žinodamas, kad vis tiek neras atsakymo. 
Galų gale, gal susitikimai neįvyko dėl ginekologo ar Rafaelio 
kaltės. 

— Koko, eik į lovą! - paragino Borisas. 

Šį kartą paukštis buvo teisus. Ką jis įsivaizdavo, nemie- 
godamas antrą valandą nakties ir beviltiškai tyrinėdamas mo- 
ters, su kuria buvo susidūręs vos dviem minutėms, telefoną? 


* 


Žonatanas pakilo nuo kėdės nusprendęs eiti miegoti, bet 
telefonas traukė tarsi magnetas. Jis neįstengė jo padėti į šalį, 
tografijų kolekciją. Prabėgomis permetė Madlinos nuotraukas, 
kol rado tai, ko ieškojo. Paskui įjungė svetainėje stovintį spaus- 
dintuvą. 

Spausdintuvas sutarškėjo ir išspjovė jaunos moters, sto- 
vinčios prie Didžiojo kanalo Venecijoje, trijų ketvirčių portre- 
tą. Žonatanas pagriebė nuotrauką ir įsižiūrėjo į Madliną. 

Šis veidas turėjo paslaptį. Jis jautė, kad už šviesos ir šypse- 
nos slypi sukrėtimas, kažkas nepataisomai sulaužyta, tarsi nie- 
kuo neišsiskiriančiame portrete būtų paslėpta žinutė, kurios jis 
negalėjo iššifruoti. 

Žonatanas grįžo į terasą. Tarsi užhipnotizuotas peržiūrėjo 
įvairias programas, kurias parsisiuntė Madlina: naujienų prog- 
ramėlę, Paryžiaus metro žemėlapį, orų prognozę... 

— Kokią paslaptį tu slepi, Madlina Grin? - sušnibždėjo jis 
ir palietė ekraną. 

- Madlina Griiin, - klykdama pakartojo papūga. 

Priešais stovinčiame name užsidegė šviesa. 

— Norėčiau ramiai pamiegoti! - dejavo kaimynas. 

Žonatanas prasižiojo barti Boriso, bet jo dėmesį patraukė 
viena programa: „moters kalendorius“, kuriame Madlina ap- 
rašinėjo didžiąją dalį savo intymaus gyvenimo. Kalendoriuje, 
sudarytame darbotvarkės principu, buvo sužymėtos mėnesi- 
nių datos, tikslios ovuliacijos dienos, vaisingumo datos ir ap- 
skaičiuota vidutinė menstruacijų ciklo trukmė. „Dienoraštis“ 

atspindėjo svorio, temperatūros, nuotaikos svyravimus, o dis- 
kretiškos, širdelės formos piktogramos leido programos nau- 
dotojai atsekti dienas, kai ji turėjo lytinių santykių. 

Žiūrėdamas į širdelių išsidėstymą kalendoriuje, Žonata- 
nas suprato akivaizdžią tiesą: Madlina visiems tvirtino, kad 
nori susilaukti vaiko, bet mylėtis stengėsi tik nevaisingomis 
dienomis... 


4 
Laiko skirtumas 


Moters širdis - tai subtilybių labirintas, 
besivaržantis su netašytu gudraus vyro 
mąstymu. Jei tikrai norite suvilioti moterį, 
turite mąstyti kaip ji, o pirmiausia reikia 
perprasti jos sielą. 


Carlos Ruiz ZAFON 


Tuo metu Paryžiuje... 


— Takumi, gal padarytum man paslaugą? 

Sieninis parduotuvės laikrodis išmušė vienuoliktą. Milži- 
nišką bugienių puokštę prilaikė specialus laikiklis, kol Mad- 
lina, pasilipusi ant kopėtėlių ir susibraižiusi rankas, pagaliau 
pakabino ją ant lubų. 

- Žinoma, ponia, - atsakė jaunasis mokinys. 

- Kada nustosi vadinęs mane „ponia? - susierzino ji ir 
nulipo keliomis pakopomis žemiau. 

— Gerai, Madlina, - nuraudęs pakartojo azijietis. 

Kreipimasis į bosę vardu kūrė intymesnę aplinką, dėl ku- 
rios jis jautėsi nepatogiai. 

- Noriu, kad nueitum ir išsiųstum siuntinį, - paaiškino ji 
ir ištiesė minkštą voką su Žonatano telefonu. 

— Žinoma, pon... tai yra, Madlina. 

- Siuntinys į Ameriką, - patikslino ji ir davė jam 20 eurų 
banknotą. 


Takumis pažvelgė į adresą: 


Žonatanui Lampererui 
„Prancūziškas prisilietimas“ 
1606 Stoktono g. 

San Fransiskas, CA 94133 
JAV 


- Žonatanas Lampereras?.. Garsusis virėjas? - paklausė jis 
ir apžergė elektrinį dviratį, kuriuo pristatydavo užsakymus. 

— Pažįsti jį? - nustebo floristė, atsistojusi šalia ant šaligat- 
vio. 

- Visi jį pažįsta, - atsakė jis, nesuvokdamas savo netakto. 

- Nori pasakyti, kad aš iš medžio iškritusi? - papriekaiš- 
tavo Madlina. 

- Ne, visai ne... Ėė, aš... - mikčiojo jis. 

Dabar Takumis nusidažė tamsiai raudona spalva. Ant 
kaktos blizgėjo du dideli prakaito lašai, akys įbestos į žemę. 

— Gerai, charakirį pasidarysi kitą dieną, - pasišaipė ji. - O 
dabar papasakok, ką žinai apie šį tipą. 

Japonas nurijo seiles. 

- Prieš kelerius metus Žonatanas Lampereras turėjo geriau- 
sią restoraną Niujorke. Tėvai ten mane nusivedė atšvęsti diplo- 
mo gavimo. Sklandė mitas, kad norint ten patekti reikia laukti 
eilėje metus, o tokių originalių skonių nerasi niekur kitur. 

- Nemanau, kad kalbame apie tą patį žmogų, - tarė ji ir 
parodė į voką. - Iš tiesų, jis man davė restorano adresą, bet 
greičiausiai ten pigi valgykla, o ne penkių žvaigždučių resto- 
ranas. 

Takumis įsidėjo paketą į kuprinę ir paspaudė pedalą, ne- 
sistengdamas sužinoti daugiau. 

- Iki pasimatymo! 


$2 


Madlina pamojo jam ranka ir grįžo į parduotuvę. 

Mokinio žodžiai sužadino jai smalsumą, bet ji pamėgino 
imtis darbo, tarsi nieko nebūtų įvykę. Nuo pat atidarymo par- 
duotuvė nebuvo tuščia. Kaip ir Šv. Valentino diena, Kalėdos 
žadino emocijas: meilę, neapykantą, vienatvės jausmą, melan- 
choliją. Šį rytą parduotuvėje lankėsi vienas už kitą originales- 
ni personažai: senas vilioklis siuntė dvylika puokščių dvylikai 
suviliotų moterų į dvylika skirtingų miestų; pusamžė moteris 
siuntė orchidėjų sau, kad gerai pasirodytų prieš biuro kolegas; 
jauna amerikietė apsiliejo ašaromis, norėdama nusiųsti savo 
meilužiui paryžiečiui apvytusią puokštę, reiškiančią išsiskyri- 
mą. Vietinis kepėjas savo mylimai uošvei dovanų išrinko di- 
džiulį meksikietišką kaktusą ilgais ir aštriais spygliais... 

Madlina iš tėvo paveldėjo aistrą gėlių menui. Vedama 
entuziazmo, ji pirmiausia mokėsi pati, paskui baigė kursus 
Piverdjere, prestižinėje Anžė floristikos mokykloje. Ji didžia- 
vosi užsiimanti veikla, kuri padeda pažymėti svarbiausius gy- 
venimo įvykius. Gimimas, krikštynos, pirmasis pasimatymas, 
vestuvės, susitaikymas, palypėjimas karjeros laiptais, išėjimas į 
pensiją, laidotuvės - gėlės lydi žmones nuo lopšio iki kapo. 

Moteris ėmėsi naujos gėlių kompozicijos, bet nepraėjus 
nė penkioms minutėms viską metė. Niekaip iš galvos neišėjo 
Takumio papasakota istorija. 

Ji nuėjo prie prekystalio ir parduotuvės kompiuteryje 
įjungė naršyklę. Parašius „Žonatanas Lampereras“, „Google“ 
svetainėje rado daugiau nei šešis šimtus tūkstančių paieškos 
rezultatų! Ji įėjo į „Vikipediją. Internetinėje enciklopedijoje 
aptiko ilgą straipsnį ir vyriausiojo virėjo atvaizdą - tai, be jo- 
kios abejonės, buvo tas pats oro uoste sutiktas žmogus, nors 
nuotraukoje Žonatanas atrodė jaunesnis ir patrauklesnis. Su- 
glumusi Madlina užsidėjo savo plonus akinius ir, kramtydama 
pieštuko galą, pradėjo skaityti: 


Žonatanas Lampereras, gimęs 1970 m. rugsėjo 4 d., yra 
vyriausiasis virėjas ir verslininkas iš Prancūzijos, didžiąją 
savo karjeros dalį praleidęs JAV. 


Pirmieji žingsniai 

Kilęs iš kuklios, restoranų verslu užsiimančios gaskonų 
šeimos, labai anksti pradėjo dirbti tėvo restorane „Riterė“, 
kuris buvo įsikūręs Išsivadavimo aikštėje, Ošo mieste. Nuo 
šešiolikos ėmė mokytis ir įgavo dar daugiau patirties: pa- 
sisėmęs virtuvės paslapčių iš Diukaso, Robiušono ir Lenot- 
ro, tapo įžymiojo vyriausiojo virėjo Žako Laru dešiniąja 
ranka Sen Pol de Vanso „Pilaitėje“. 


Iškilimas 

Po staigios mokytojo savižudybės Lampereras tapo „Pilai- 
tės“ galva. Priešingai nei tikėtasi, jis sugebėjo išlaikyti res- 
torano lygį, būdamas dvidešimt penkerių tapo jauniausiu 
Prancūzijoje vyriausiuoju virėju ir gavo tris Michelin Guide 
žvaigždutes. 

Prestižinis „Antibo kyšulio“ viešbutis pasinaudojo jo pa- 
slaugomis ir ant kojų pastatė savo restoraną „Tratorija“. 
Praėjus mažiau nei metams po jo atidarymo, rūmuose 
įkurtam restoranui taip pat buvo suteiktos trys Žvaigž- 
dutės, o Žonatanas Lampereras tapo vienu iš keturių 
vyriausiųjų virėjų, užsidirbusių šešias garsiojo vadovo 
žvaigždutes. 


Pripažinimas 

2001 metais jis sutiko Frančeską, amerikiečių verslininko 
Franko Delilo dukterį, atvykusią į „Antibo kyšulio“ viešbutį 
praleisti medaus mėnesio su bankininku Marku Čadviku. 
Paveldėtoja ir jaunasis virtuvės šefas pamilo vienas kitą, 
Frančeska pradėjo skyrybų procedūrą po vedybų nepra- 
ėjus nė savaitei ir susipyko su šeima, o viešbutis atleido 
vyriausiąjį virėją, kad išsaugotų savo reputaciją. 


Naujoji pora įsikūrė Niujorke ir ten susituokė. Padeda- 
mas žmonos, Žonatanas Lampereras atidarė savo res- 
toraną pačiame Rokfelerio centro viršuje ir pavadino jį 
„Imperatoriumi“. Lampererui tai buvo itin kūrybingo 
periodo pradžia. Eksperimentuodamas su naujausiomis 
technologijomis, bet išlaikydamas Viduržemio jūros regio- 
no virtuvės skonį, jis tapo vienu iš „molekulinės virtuvės“ 
apaštalų. Ir iš karto sulaukė šlovės. Per kelis mėnesius jis 
tapo žvaigždžių, politikų ir gastronomijos kritikų numy- 
lėtiniu. Sulaukusį vos trisdešimt penkerių, tarptautinė 
komisija, kurią sudarė keturi šimtai reporterių, jį išrinko 
geriausiu virėju pasaulyje ir gyrė jo „liepsnojančią virtuvę“ 
bei gebėjimą pasiūlyti svečiams „nepaprastą kulinarinę 
kelionę“. Tuo metu restoranas kiekvienais metais gauda- 
vo dešimtis tūkstančių užsakymų iš viso pasaulio ir norint 
rezervuoti staliuką dažnai tekdavo laukti eilėje ilgiau nei 
metus. 


Žiniasklaidos ikona 

Be savo kaip vyriausiojo virėjo karjeros, Žonatanas Lam- 
pereras išgarsėjo daugybe pasirodymų per televizijas, 
ypač BBC, Amerikoje, transliuotoje laidoje „Valanda su 
Žonatanu“, paskui - „Virtuvės meistro paslaptys“ per „Fox“ 
televiziją ir kiekvieną savaitę prie ekranų pritraukdavo mi- 
lijonus žiūrovų, taip pat buvo išleista daugybė knygų ir 
DVD. 

2006 metais, palaikomas Niujorko senatorės Hilari Klinton, 
Lampereras pradėjo kryžiaus žygį prieš Didžiojo Obuolio 
valgyklų meniu. Po susitikimų su mokiniais, jų tėvais ir 
mokytojais mokymo įstaigose buvo įdiegtas labiau suba- 
lansuotas meniu. 


* Pavardę Lampereras (pranc. Lempereur) galima kildinti iš žodžio „imperatorius“ (Vert. 
past). 

Su savo žavinga šypsena, odine striuke ir patraukliu pran- 
cūzišku akcentu jaunasis vyriausiasis virėjas įsitvirtino 
kaip šiuolaikinės virtuvės ikona ir buvo įtrauktas į Time 
Magazine įtakingiausių Žmonių sąrašą. Savaitraštis jį net 
praminė „Viryklių Tomu Kruzu“. 


— Ar parduodate dekoracijas? 

— Prašau? 

Madlina pakėlė galvą nuo ekrano. Įnikusi į Lamperero 
gyvenimą, ji net nepastebėjo į parduotuvę įėjusios klientės. 

— Ar parduodate savo dekoracijas? - pakartojo moteris ir 
parodė į pastelines balinto medžio lentynas, ant kurių buvo su- 
dėti įvairūs daiktai: seni termometrai, senoviškas laikrodis su 
gegute, paukščių narveliai, dėmėti veidrodžiai, žibintai ir kve- 
piančios Žvakės. 

- Hmm... Gaila, bet ne, jos priklauso parduotuvei, - su- 
melavo Madlina, norėdama, kad moteris greičiau išsinešdintų 
ir ji galėtų grįžti prie Žonatano biografijos. 


Verslininkas: „Imperatoriaus grupės“ 

įsteigimas 

Remdamasis tokiu pripažinimu, Lampereras su Žmona 
įsteigė „Imperatoriaus grupę“, skirtą pristatyti jų prekės 
ženklui įvairiais pavidalais. Pora pradėjo steigti įmonę po 
įmonės: bistro, alines, vyno barus, prabangius viešbučius... 
Jų restoranų imperija nusidriekė per visą pasaulį, nuo Las 
Vegaso iki Majamio per Pekiną, Londoną ir Dubajų. 2008 
metais „Imperatoriaus grupė“ turėjo per du tūkstančius 
darbuotojų daugiau nei penkiolikoje šalių, o apyvarta sie- 
kė kelias dešimtis milijonų dolerių. 

Finansiniai sunkumai ir pasitraukimas iš 

kulinarijos pasaulio 

Klientams ir toliau plūstant į restoraną Niujorke, vyriau- 
siasis virėjas prancūzas tapo vis žiauresnių atakų taikiniu. 
Tie patys kritikai, kurie prieš kelerius metus šlovino jo kū- 
rybiškumą ir talentą, dabar kaltino jį išsibarsčius ir virtus 
„paprasčiausia pinigų mašina“. 

Daugialypė jo konglomerato veikla tapo nuostolinga. 
„Imperatoriaus grupė“ skendo skolose ir 2009-ųjų gruo- 
dį atsidūrė ties bankroto riba. Praėjus kelioms savai- 
tėms po skyrybų su žmona Žonatanas Lampereras pa- 
skelbė, kad „pavargo nuo kritikos“, „išseko įkvėpimas“ ir 
„nusivylė kulinarijos pasauliu“. Sulaukęs trisdešimt de- 
vynerių metų, jis buvo priverstas atsisakyti savo vardo 
naudojimo licencijos. Lampereras galutinai pasitraukė 
iš verslo, palikęs ryškų pėdsaką šiuolaikinės virtuvės 
pasaulyje. 


Baigusi skaityti, po straipsniu Madlina rado prierašą, 
kad 2005 metais vyriausiasis virėjas išleido knygą Įsimylėju- 
sio virėjo išpažintis. Nauja paieška po dviejų ar trijų spragte- 
lėjimų atvedė į dabartinio Žonatano restorano „Prancūziškas 
prisilietimas“, įkurto San Fransiske, tinklalapį. Svetainė buvo 
akivaizdžiai pasenusi. Joje pateikti keli meniu už 24 dolerius 
pavyzdžiai: svogūnų sriuba, kraujinė dešra su obuoliais ir figų 
pyragas. Nieko ypatingo žmogui, kuris vos prieš kelerius metus 
vadovavo geriausiai pasaulio virtuvei. 

„Kaip tai nutiko?“ - mąstė ji, vaikštinėdama tarp eglučių 
ir orchidėjų. Ji nuėjo į parduotuvės galą, įrengtą tarsi sodas, 
ir, žvelgdama į tuštumą, atsisėdo ant sūpuoklių, pakabintų ant 
didelės prie lubų pritvirtintos šakos. Suskambęs telefonas pa- 
žadino ją iš apmąstymų. 


Ji pašoko nuo lentos ir pakėlė ragelį. Skambino Takumis. 

— Tu vis dar pašte? 

— Ne, pon... Madlina. Dėl streiko uždaryti visi skyriai. 

- Ką gi, prieš grįždamas užsuk į knygyną ir nupirk vieną 
knygą. Turi kuo rašyti? Vadinasi Įsimylėjusio virėjo išpažintis, 
ją parašė... 


5 
You've got mail 


Troškimas iki galo pažinti kitą žmogų - tai 
būdas jį pasisavinti, jį išnaudoti. Tai gėdingas 
noras, kurio reikia atsisakyti. 


Joyce Carol OATES 


San Fransiskas, naktis 


Žonatanas staigiu judesiu truktelėjo grandinėlę, kad už- 
sidegtų neoninę lemputę virš vonios veidrodžio. Neįmanoma 
sumerkti akių. Dėl to kaltas dirglumas ir rėmuo, kuris jį ka- 
muoja nuo tada, kai išgėrė to bjauraus vyno. Apsuptas blyškios 
šviesos, jis knaisiojosi vaistinėlėje, ieškodamas raminamųjų 
tablečių ir vaistų nuo rėmens. Suradęs reikiamus vaistus nuėjo 
į virtuvę ir juos nurijo, užsigerdamas mineraliniu vandeniu. 

Namuose spengė tyla. Markas, Šarlis ir net Borisas jau 
seniai skendėjo sapnų karalystėje. Langas tebebuvo pravertas, 
bet šalta nebuvo. Nuo pakilusio šilto vėjo švelniai skambčio- 
jo bambukiniai varpeliai, o mėnesienos spindulys įsiveržė pro 
langą, apšviesdamas ant baro gulintį kraunamo telefono ekra- 
ną. Žonatanas negalėjo susilaikyti: vienu mygtuko paspaudimu 
įjungė aparatą, ir tas akimirksniu tapo šviesus ir ryškus. Švietė 
nedidelis raudonas taškelis, rodantis, kad Madlina gavo elek- 
troninį laišką. Šeštojo pojūčio ir smalsumo vedamas, jis palietė 
piktogramą ir atidarė laišką. Buvo atsiųstas vos prieš dešimt 
minučių ir, kad ir kaip keista, skirtas jam... 


* Jūs gavote pranešimą. (Angl.) 


* 


Mielas Žonatanai (jei jūs nieko prieš, 
gal iš karto praleiskime tas mandagybes 
„pone Lempererai“ ir „ponia Grin“? Galų 
gale, manau, kad jei jau turėjote įžūlumo 
skaityti mano laiškus, turbūt nesusilai- 
kėte nežvilgtelėjęs į mano nuotraukas ir 
paganėte akis radęs porą „meninių“ mano 
atvaizdų. Vadinasi, esate ištvirkėlis ir 
tai — jūsų problema, tik nebandykite jų 
dėti į „Facebook“, nes nesu tikra, ar mano 
būsimas vyras tai suprastų...). 

Mielas Žonatanai (kartojuosi), rašau jums 
naudodamasi pietų pertraukėle (taip, Pary- 
žiuje jau po vidurdienio), valgydama Manso 
sumuštinį su šaltiena, kurį meistriškai 
pagamino „Pierre 4 Paul“, žymieji Senovi- 
nės šaltienos riterių brolijos nariai ir 
kepimo meistrai, kurių parduotuvė įsiku- 
rusi tiesiai priešais manąją. Sėdžiu prie 
jų stalelio saulės atokaitoje. Kemšu pil- 
na burna, duonos trupiniais apsitrupinusi 
visą megztinį, o ant jūsų gražaus telefono 
ekrano blizga riebalų dėmės: sutinku, ne- 
labai žavu, bet nežmoniškai skanu. Galiau- 
siai, ne jus aš turėčiau įtikinėti, kad 
butina mokėti mėgautis geru maistu... 
Taigi, mielas Žonatanai, rašau jums norė- 
dama perduoti dvi žinias: vieną gerą ir 
vieną blogą. Pradėkime nuo blogosios: kaip 
galbūt jūs jau žinote, mokinių atostogų 
pradžioje nuostabiąją Prancūziją paraly- 
žiavo streikas. Oro uostai, autostrados, 


viešasis transportas, pašto skyriai - vis- 
kas užblokuota. Mano jaunasis padėjėjas 
Takumis rado užrakintas pašto skyriaus 
Monparnaso bulvare duris, todėl kol kas 
negaliu išsiųsti jūsų telefono. 
Pagarbiai, 

Madlina 


Žonatanas sureagavo greitai. Po dvylikos minučių jis nu- 
siuntė atsakymą: 


Jūs iš manęs šaipotės? Koks čia dar strei- 
kas? 


Jei ji neatsiųs jam telefono, negali būti net minties, kad jis 
siųstų jos mobilųjį! 


Madlina atsakė nepraėjus nė trisdešimčiai sekundžių: 


Žonatanai, dar nemiegate tokiu metu? Gai 
iš viso niekada nemiegate? Ar tik mie- 
go trūkumas nebus kaltas dėl jums būdingo 
dirglumo ir blogos nuotaikos? 


Žonatanas giliai atsiduso ir nusiuntė jaunajai moteriai 
naują Žinutę: 


Noriu priminti, kad jūs man žadėjote gerą 
žinią, kuri kompensuotų blogąją... 


Sėdėdama ant kėdės, Madlina nurijo paskutinį sumušti- 
nio kąsnį, mikliai pirštais bėgiodama telefono ekranu: 


Jūs teisus. Stai geroji žinia: nepaisant 
šalčio ir streikų, Paryžiuje šiandien la- 
bai graži diena. 


Vos tik spėjo išsiųsti pranešimą, neilgai trukus gavo atsa- 
kymą: 


Na, šį kartą nebeliko jokių abejonių: jūs 
iš manęs šaipotės. 


Ji negalėjo susilaikyti nenusišypsojusi, nors buvo susirū- 
pinusi. Viešųjų paslaugų sektoriaus streikas, sutrukdęs išsiųsti 
telefoną šeimininkui, kėlė sunkumų. Ji turėjo prisiimti atsako- 
mybę, kurios visai nenorėjo. Ar ji turėtų įspėti Žonataną apie 
buvusios žmonos, skambinusios iš Niujorko, paliktą praneši- 
mą, kuriame ji maldavo jį grįžti gyventi pas ją? Ne savo noru 
Madlina turėjo informacijos, dėl kurios jie vėl galėjo tapti pora, 
ir tas jai labai nepatiko. 

Moteris, užsisakiusi antrą taurę vyno, neskubėdama 
gurkšnojo, pro langą stebėdama lekiančius praeivius ir auto- 
mobilius. Delambro gatvė, esanti netoli garsių prekės ženklų 
parduotuvių, paskutinį savaitgalį prieš Kalėdas buvo pilna sku- 
bančių pirkėjų. Elegantiški paryžiečių paltukai, pūstos paaug- 
lių striukės, spalvingi šalikai, vaikiškos kepurės, kaukšintys 
batelių kulniukai, judantys saulės nutviekstais šaligatviais, ir 
iš kiekvieno praeivio burnos kylantys garai susimaišė į svaigi- 
nantį spalvų ir veidų margumyną. 

Madlina baigė savo vyno taurę ir šiek tiek apsvaigusi ėmė 
rašyti — kitaip tariant, bendrauti laiškais - paskutinę žinutę: 


Mielas Žonatanai, 

Dabar 153 valandų. Mano pietų pertrauka ar- 
tėja prie pabaigos ir labai gerai, nes 
jei šiame pastate liksiu dar bent minutę, 


jaučiu, kad susigundysiu obuolių pyragu su 
ledais ir visais kitais skanėstais. Tik- 
ra „savižudybė“, kaip pas jus sakoma, bet 
didelė pagunda, kuri, likus savaitei iki 
Kūčių, būtų tikrai neprotinga, jūs su tuo 
sutiksite. 

Nors ir trumpai, buvo malonu su jumis pa- 
bendrauti, nepaisant jūsų blogos nuotai- 
kos ir niurzglio, šiurkštuolio ir pasiptu- 
tėlic savybių, kurios, jei gerai supratau, 
yra tarsi jūsų „prekės ženklas“, kad tik 
niekam nepasirodytumėte mielas. Vis dėlto 
prieš atsisveikinant leiskite man paten- 
kinti savo smalsumą ir užduoti jums tris 
klausimus: 

4) Kodėl vadinamasis „geriausias virėjas 
pasaulyje“ šiandien kepa kepsnius papras- 
toje užkandinėje? 

2) Kodėl jūs vis dar nemiegate 4 valandą 
YVLOS 

3) Ar jūs tebemylite savo buvusią žmoną? 


* 


Vos tik paspaudusi SIŲSTI, Madlina suprato, kad iškrėtė 
kvailystę. Bet buvo per vėlu... 


Apsvaigusi nuo vyno, ji išėjo iš „Pierre X Paul“ ir perėjo 


gatvę. 
— Ei, žiūrėk, kur eini! KVAIŠA! - sušuko buržuazinės bo- 


hemos atstovas įtūžusiomis akimis, vos neparvertęs jos savo 


dviračiu. 


Norėdama išvengti dviračio, Madlina pasitraukė žingsnį 


atgal, bet buvo sustabdyta džipo, kuris bandė aplenkti dvira- 
tį, signalo. Ji išsigando ir vos ne vos išsisuko nuo visureigio, 

vikriai užšokdama ant šaligatvio, bet nusilaužė vieno batelio 
kulniuką. 

„Po šimts!“ - atsiduso ji ir atidarė parduotuvės duris, no- 
rėdama pasislėpti „Nepaprastame sode“. Ji dievino Paryžių, bet 
nekentė paryžiečių... 

- Ponia, ar viskas gerai? - paklausė Takumis, pamatęs ją 
ištiktą šoko. 

- O tu niekaip negali prisiminti, kas tau sakoma! - pa- 
priekaištavo ji, stengdamasi susitvardyti. 

- Atleiskite, - tarė azijietis. - Ar viskas gerai, Madlina? 

— Tai tik nelemtas kulniukas... 

Ji, nutilusi pusiau žodžio, šiek tiek apsišlakstė veidą van- 
deniu, nusiavė batus, nusivilko striukę, stebima iš nuostabos 
išsižiojusio pagalbininko. 

— Nereikia į mane žiūrėti tokiomis geidulingomis akimis, 
nesitikėk, striptizo nebus. 

Kai Takumis nuraudo it burokas, Madlina pasigailėjo dėl 
savo protrūkio - ji nenorėjo, kad tarp jų tvyrotų įtampa. 

— Gali eiti pietauti. Neskubėk, aš viskuo pasirūpinsiu. 

Kai parduotuvėje liko viena, moteris susijaudinusi įjungė 
Žonatano telefoną. Jis buvo ką tik atsiuntęs atsakymą: 


Miela Madiina, 

Jei tai patenkins jūsų smalsumą, štai at- 
sakymai į jūsų klausimus: 

1) Aš jau seniai nebe „geriausias virėjas 
pasaulyje“. Tarkime, kad tarsi rašytojas 
praradau įkvėpimą ir aistrą, kurie yra bu- 
tini kuriant naujoves. Beje, jei kada su 
Rafaeliu vyksite pro San Fransiską, nepa- 
sididžiuokite ir užsukite į mano restoraną 
paskanauti kepsnių. Mūsų firminis patie- 


64 


kalas —- minkšti ir skanūs šonkauliukai su 
bulvytėmis, pagardintomis česnaku, bazi- 
likais ir petražolėmis. Bulves, užaugin- 
tas mažais kiekiais, mums tiekia vietinis 
ukininkas, visi mūsų klientai jas labai 
mėgsta dėl ypatingo jų sultingumo ir aukso 
spalvos plutelės. 

2) Jūs teisi, dabar 4 valandos ryto ir aš 
vis dar nemiegu. Dėl kokios priežasties? 
Galvoje nuolat sukasi ir neleidžia užmigti 
du klausimai. 


3) Ne jūsų suknistas reikalas! 


* 


Odesos gatvėje Takumis įeina į nedidelį restoraną, ku- 
riame įprastai lankosi. Pasisveikina su šeimininku ir įsitaiso 
šiek tiek atokesnėje, tylioje ir apytuštėje salėje. Jis užsisako 
pomidorų sluoksniuotį su šviežiu ožkos sūriu - ypatingą pa- 
tiekalą, kurį jam parodė Madlina. Laukdamas užsakymo, jis 
išsitraukia kišeninį žodyną ir suradęs žodžio „geidulingas“ 
reikšmę sutrinka. Staiga jis pasijunta kaip sugautas vagis, tar- 
si visi klientai į jį būtų nukreipę kaltinančius žvilgsnius. Mad- 
linai patiko jį provokuoti, išmušti iš vėžių. Jis apgailestavo, 
kad ji nežiūri į jį rimtai ir mato greičiau paauglį nei vyrą. Ši 
moteris jį žavėjo tarsi paslaptinga gėlė. Dažniausiai ji buvo 
„didžioji saulė“, šviesi tarsi saulėgrąža, skleidžianti aplink 
save šviesą, pasitikėjimą ir entuziazmą. Bet kartais ji galėjo 
būti paslaptinga ir niūri kaip juodoji orchidėja - kolekcinin- 
kų vertinama reta gėlė, išskleidžianti žiedus žiemą ant Mada- 
gaskaro palmių. 

Klientas atėjo netinkamu metu. Madlina turėjo jį aptar- 
nauti, todėl buvo priversta nutraukti laiško rašymą ir įsikišo 
telefoną į prijuostės kišenėlę. Tai buvo penkiolikos-septynio- 
likos metų paauglys, atrodantis tarsi mažieji rokeriai, kuriuos 
galima sutikti prie prasta reputacija garsėjančių kvartalų licėjų: 
sportbačiai, aptempti džinsai, balti marškiniai, įliemenuotas 
firminis švarkas, tyčia suvelti plaukai. 

— Ko pageidautumėte? 

— Aš... ė... norėčiau nusipirkti gėlių, - paaiškino jis ir pa- 
sidėjo ant kėdės gitaros dėklą. 

— Nieko keista. Jei norėtumėte raguolių, turėčiau rūpesčių. 

— Kaip? 

— Nieko, pamirškite. Jums apvalią puokštelę ar didelių 
žiedų? 

— Net nenutuokiu. 

— Geriau pastelinių ar ryškių spalvų? 

— Kaip? - pakartojo paauglys, tarsi ji kalbėtų nesupranta- 
ma kalba. 

„Neabejotinai, ne pats nuovokiausias savo kartos atsto- 
vas, - pamanė ji, stengdamasi išlaikyti ramybę ir šypseną. 

— Na, ar jūs žinote, už kokią sumą norėtumėte pirkti? 

- Nežinau. Ar galėčiau ką nors įsigyti už tris šimtus 
eurų? 

Šį kartą Madlina negalėjo susilaikyti neatsidususi: ji nega- 
lėjo pakęsti žmonių, kurie neturi jokio supratimo apie pinigų 
vertę. Per akimirką prieš akis praplaukė vaikystės prisimini- 
mai: ilgi tėvo bedarbystės metai, jos šeimos pasiaukojimas, kad 
ji galėtų mokytis... Kaip gali egzistuoti tokia praraja tarp šio 
vaikėzo, gimusio su sidabriniu šaukšteliu burnoje, ir jos, kai ji 
buvo mergaitė? 

- Klausyk, berniuk, tau nereikia trijų šimtų eurų, kad nu- 
sipirktum puokštę. Bet kuriuo atveju, tik ne mano parduotu- 
vėje, aišku? 

— Taip, - atsakė šis tyliai. 

- Gerai, o kam skirtos gėlės? 

— Moteriai. 

- Mamai ar draugei? 

- Tiesą sakant, mamos draugei, - paaiškino jis šiek tiek 
sutrikęs. 

- Ir kokia Žinutę tu nori perduoti įteikdamas tas gėles? 

- Žinutę? 

— Kokiu tikslu jai dovanoji gėlių? Nori padėkoti už gim- 
tadienio proga padovanotą megztinį ar nori pasakyti kažką 
kita? 

— Na... greičiau antrasis variantas. 

- Po galais, ar sukvailėjai iš meilės, ar tu visada toks? - 
paklausė ji purtydama galvą. 

Paauglys nemanė, kad būtina atsakyti. Madlina pasitraukė 
nuo prekystalio ir ėmė komponuoti puokštę. 

— Kuo tu vardu? 

— Džeremis. 

- Kiek metų tavo mamos draugei? 

— Na... tikrai vyresnė nei jūs... 

- Ir kiekgi, tavo manymu, man metų? 

Jis vėl nusprendė neatsakyti, įrodydamas, kad gal jis tikrai 
nėra toks kvailas, kaip atrodo. 

- Ką gi, tujų nenusipelnei, bet čia tai, ką turiu geriausio, - 
paaiškino ji ir padavė puokštę. - Tai mano mėgstamiausios gė- 
lės: Tulūzos našlaitės - paprastos, prašmatnios ir elegantiškos. 

- Labai gražu, - pripažino jis, - bet ką tai reiškia gėlių 
kalba? 

Madlina gūžtelėjo pečiais. 

- Pamiršk gėlių kalbą. Dovanok tai, kas tau atrodo gražu, 
ir viskas. 

- Vis dėlto, - primygtinai prašė Džeremis. 

Madlina apsimetė galvojanti. 

— Gėlių kalba, kaip tu vadini, našlaitė reiškia kuklumą ir 
drovumą, bet ji taip pat simbolizuoja slaptą meilę, todėl jei bi- 
jai, kad puokštė gali pasirodyti dviprasmiška, galiu ją padaryti 
iš rožių. 

- Ne, našlaitės puikiai tinka, - atsakė Džeremis ir plačiai 
nusišypsojo. 

Jis sumokėjo už puokštę ir prieš išeidamas padėkojo Mad- 
linai už patarimus. 

Pagaliau likusi viena, Madlina išsitraukė telefoną ir sku- 
biai baigė rašyti pradėtą žinutę: 


Žonatanai, labai atsiprašau, kad taip ne- 
subtiliai kišuosi į jūsų asmeninį gyvenimą. 
Per didelė taurė vyno mane privertė rašy- 
ti greičiau, nei juda mano šešėlis (baltas 
švelnus Vuvrė vynuogių vynas su medaus, ro- 
žių ir abrikosų aromatu. Jūs, be abejo, jį 
žinote ir galite man atleisti ;-) 

Manau, pašto streikas ilgai netruks, bet 
kad nebūtų nereikalingos rizikos, ketinu 
pasinaudoti privataus vežėjo paslaugomis. 
Jau susisiekiau su kurjeriu, ir jis paims 
jūsų telefoną šią popietę. Net skaičiuo- 
jant savaitgalį ir šventes, mane patikino, 
kad siuntinį gausite iki trečiadienio. 
Noriu palinkėti linksmų švenčių jums ir 
jūsų sūnui. 


Madlina 
P. 5. Esu smalsi, atsiprašau. Paskutiniame 


laiške rašėte, kad jūs vis dar nemiegate 
tokiu metu todėl, kad galvoje sukasi ir 

užmigti neleidžia du klausimai. Ar labai 
netaktiška būtų paklausti, kokie? 


* 


Brangi Madlina, 

norite žinoti, kokie du galvosūkiai nelei- 
džia man miegoti. Tad štai: 

1 — Svarstau, kas yra ESTEBANAS. 

2 — Svarstau, kodėl jus aplinkinius bando- 
te įtikinti, kad norite susilaukti vaiko, 
o darote viską, kad jo NETURĖTUMĖTE... 


* 


Apimta panikos Madlina išjungė telefoną ir padėjo jį kuo 
toliau, tarsi taip galėtų išvengti pavojaus. 

Jis žino! Tas vyras pasiknaisiojo jos telefone ir atspėjo dėl 
Estebano ir vaiko! 

Jos nugara nuvarvėjo prakaito lašas. Girdėjo, kaip krūti- 
nėje daužosi širdis. Rankos drebėjo, ji jautė, kad kojos taip pat 
ima virpėti. 

Kaip tai įmanoma? Žinoma, viskas yra užrašų knygelėje 
ir laiškuose... 

Netikėtai viduje ji pajuto didelę tuštumą ir vos galėjo išsi- 
laikyti ant kojų. Ji privalėjo nusiraminti: Žonatanas Lampere- 
ras nieko nepasieks tik su šiais faktais. Kol jis neprikišo nagų 
prie kai ko kito, realios grėsmės nebuvo. 

Tačiau telefono gelmėse buvo vienas dokumentas, kurio 
jis jokiu būdu neturėjo rasti. Kai kas, ko Madlina neturėjo tei- 
sės laikyti. Kai kas, kas jau vieną kartą sugriovė jos gyvenimą ir 
privedė iki beprotybės ir mirties slenksčio. 

Teoriškai jos paslaptis tinkamai apsaugota. Lampereras 
buvo tik niekingas šnipelis, o ne kompiuterių asas ar šanta- 
žistas. Jis žaidė su ja, linksminosi jos sąskaita, bet jeigu ji jo 
neerzins, jis viską paliks, kaip yra. 

Bent jau ji taip tikėjosi. 


6 
Gija 


Todėl, kad jie buvo susieti nematoma tampria 
gija <...>, kuri gali sieti tik tokius kaip jie: 

du žmones, vienas kitame atpažinusius savo 
vienatvę. 


Paolo GIORDANO 


San Fransiskas 
9 val. 30 min. 


Markas šiaip ne taip atsikėlė. 

Kaip lunatikas nuėjo į vonią, atsistojo po dušu nenusimo- 
vęs apatinių ir nenusivilkęs marškinių, ir stovėjo po srove neju- 
dėdamas, kol baigėsi karštas vanduo. Ledinis dušas jį išbudino 
ir, greitai nusišluostęs, jis nuslinko į savo kambarį ir pamatė, 
kad švarių drabužių stalčius tuščias. Visos trumpikės ir marš- 
kinėliai gulėjo sukrauti į pintą krepšį. Kanadietis klausiamai 
pakėlė antakį. Žonatanas, šimtą kartų grasinęs, kad nebeskalbs 
jo drabužių, savo pažadą įvykdė! | 

— Džoni! - pasiskundė jis ir tik paskui suprato, kad šian- 
dien šeštadienis ir restorano savininkas, kaip ir kiekvieną 
savaitę, greičiausiai jau bus išvykęs į Embarkadero ūkininkų 
turgų. 

Vis dar sunkia galva, jis įkišo ranką į nešvarių drabužių 
kalną ir išsitraukė pirmas po ranka pasitaikiusias trumpikes 
„pakartotiniam naudojimui. 


Paskui nuslinko į virtuvę ir apgraibomis susirado termo- 
są „Pu Erh“ arbatos, kurią Žonatanas kiekvieną rytą paruošia. 
Jis klestelėjo ant kėdės ir vienu gaistu išmaukė kelis gurkšnius 
juodosios arbatos. Tarsi gėrimas būtų pažadinęs visus neuro- 
nus, jis pajuto staigų įkvėpimą, mikliai nusimovė apatinius ir 
išskalbė juos kriauklėje indų plovikliu. Išgręžęs atidarė mikro- 
bangų krosnelę ir nustatė aštuonių minučių laiką. 

Patenkintas savimi nuogas išėjo į terasą. 

- Sveikas, girtuokli! - pasveikino jį Borisas. 

- Labas, apsiplunksnavusi ektoplazma! - atsakė Markas ir 
pakedeno jam plunksnas. 

Po šio jų bendrininkavimo ženklo paukštis pašokinėjo, 
palenkė galvą ir atvėrė snapą, siūlydamas vartojimui paruošto 
vaisių mišinio. 

Markas padėkojo draugui ir atsigulęs prieš saulę nusižio- 
vavo plačiai išžiodamas. 

— Pajudink savo užpakalį! Pajudink savo užpakalį! - su- 
riko papūga. 

Paskatintas raginimo, Markas atliko tai, ką laikė svarbiau- 
siu dienos uždaviniu: jis patikrino vandens siurblio sistemą, 
kuri drėkino dešimt kanapių daigų, sode paslėptų už rožių. Žo- 
natanas nepritarė jo augalininkystei, bet užmerkė akis. Galų 
gale, Kalifornija buvo pirmoji marihuanos gamintoja Vaka- 
ruose ir San Fransiskas pats savaime simbolizavo toleranciją 
ir kontrkultūrą. 

Markas dar kelias akimirkas terasoje pasimėgavo šiluma. 
Didžiąją gyvenimo dalį jis praleido šaltajame Monrealyje, to- 
dėl jam ypač patiko švelnus Kalifornijos klimatas. 

Ant nedidelės Telegrafo kalvos net buvo sunku patikėti, 
kad artinasi Kalėdos: pradėjo skleistis auksiniai jazminų var- 
peliai, saulėje spindėjo palmės, migdolai ir oleandrai, mediniai 
namai tarsi džiunglėse buvo apraizgyti vešliomis gebenėmis, 
kuriose linksmai čirškė žvirbliai ir skraidė spalvingi kolibriai. 


72 


Nors rytas dar buvo ankstyvas, keli vaikštinėtojai jau lipo 
žemyn gėlėmis apaugusiais Filberto laiptais. Nors ir tarp vešlių 
augalų, namas nebuvo visiškai apsaugotas nuo žvilgsnių. Kai 
kuriems praeiviams buvo linksma, kai kurie atrodė sukrėsti, 
bet niekas neliko abejingas vulgariam nuogo keistuolio ir pa- 
pūgos pokalbiui. 

Markas nekreipė dėmesio, kol vienas turistas neišsitraukė 
fotoaparato, kad įamžintų šią sceną. 

— Negaliu ramiai pabūti net namuose! - pasiskundė kana- 
dietis ir grįžo į virtuvę kaip tik tuo metu, kai mikrobangų kros- 
nelės laikmatis pranešė, kad baigė „šildyti“. Jis smalsaudamas 
atidarė dureles ir ištraukė drabužius. Jie buvo ne tik sausi, bet 
netgi karšti ir švelnūs! 

„Be to, kvepia sviestinėmis bandelėmis“, - apsidžiaugė pa- 
uostęs skalbinių krūvelę. 

Atsistojęs priešais veidrodį, jis patenkintas apsirengė, 
pasitaisė trumpikes, ranka palygino marškinėlius, kuriuos jis 
ypač mėgo dėl užrašo: 


OUT OF BEER 
(life is crap) 


Pilvas grojo maršus. Buvo alkanas, todėl atidarė šaldytu- 
vą, pasirausė tarp maisto produktų ir pasirinko rizikingą deri- 
nį. Ant duonos riekelės užsitepė storą sluoksnį Žemės riešutų 
sviesto, jį padengė sardinėmis aliejuje, o ant viršaus uždėjo ba- 
nano griežinėlių. 

„Skanumėlis!“ - su palengvėjimu atsiduso. 

Jau buvo spėjęs suvalgyti kelis sumuštinio kąsnius, kai pa- 
matė jas. 

Madlinos nuotraukas. 


* Nebėra alaus (gyvenimas yra šūdas). (Angl.) 

Daugiau nei penkiasdešimt portretų kabojo prismaigs- 
tyti ant kamštinės lentos, prilipdyti magnetais prie metalinių 
spintelių durų ar priklijuoti tiesiai ant sienos. Akivaizdu, kad 
jo bendranuomininkis didelę nakties dalį praleido spausdinda- 
mas šias nuotraukas. Jose jauna moteris pavaizduota iš visų pu- 
sių: viena, poroje, iš priekio, iš profilio... Žonatanas kai kuriuos 
atvaizdus netgi padidino - išspausdino tik jos akis ir veidą. 

Suglumęs Markas nustojo kramtęs ir priėjo arčiau prie 
nuotraukų. Nors išoriškai nesimatė, jis visą laiką atidžiai ste- 
bėjo Žonataną. Kodėl jis taip pasielgė? Kokią paslaptį tikėjosi 
įžiūrėti Madlinos Grin žvilgsnyje? 

Jis žinojo, kad po šypsenos kauke bičiulis yra pažeidžia- 
mas ir jo „atgauta pusiausvyra dar gana trapi. 

Kiekvieno žmogaus širdyje slypi tuštuma, žaizda, atskir- 
ties ir vienatvės jausmas. 

Markas žinojo, kad Žonatano širdies žaizda labai gili. 

Ir kad toks jo elgesys nežada nieko gera. 


* 


Tuo metu už kelių kilometrų... 


- Tėti, galiu paragauti vytintos jautienos? - paklausė Šar- 
lis. - Juk tai kaubojų mėsa! 

Pasisodinęs sūnų ant pečių, Žonatanas jau valandą vaikš- 
tinėjo ūkininkų turgavietėje tarp prekystalių, susitelkusių 
aikštėje priešais senąją prieplauką. Virtuvės meistrui tai tapo 
nekintančiu ritualu: kiekvieną šeštadienį jis pasipildydavo at- 
sargų ir gaudavo įkvėpimą, kuris padėdavo sudaryti savaitės 
meniu. 

Ūkininkų turgus buvo svarbi vieta San Fransiske. Aplink 
„Ferry Building pastatą susirinkdavo šimtai ūkininkų, žvejų 
ir sodininkų, parduodančių vietinius ekologinės žemdirbys- 
tės produktus. Tik čia buvo galima rasti gražiausių daržovių, 

sultingiausių vaisių, šviežiausios žuvies, minkščiausios mėsos. 
Žonatanui patiko ši vieta, pritraukianti margą minią: turistus, 
virėjus, paprastus gurmanus, ieškančius kokybiškų produktų. 

- Prašau, tėti, ten matau vytintos jautienos! Aš jos dar 
niekad neragavau! 

Žonatanas nukėlė sūnų ir šis nuskubėjo prie prekystalio. 
Šarlis entuziastingai nurijo gabalėlį vytintos jautienos ir susi- 
raukė. 

Žonatanas jam išdykėliškai mirktelėjo. 

Apsuptas įvairiausių kvapų, jis jautėsi kaip namie. Bazili- 
kai, alyvų aliejus, graikiniai riešutai, šviežias ožkos sūris, avo- 
kadai, cukinijos, pomidorai, baklažanai, prieskoniniai augalai, 
moliūgai, salotos - jis apžiūrinėjo, uostė, ragavo, rinkosi. „Blo- 
giausias tas virėjas, kuris stengiasi paslėpti tikrąjį produkto 
skonį, užuot jį išryškinęs.“ Virtuvės meistras Žakas Laru, su- 
formulavęs šią mintį, jam perdavė savo patirtį, išmokė griežtai 
rinktis produktus, atsižvelgti į metų laikus ir ieškoti geriausių 
tiekėjų. 

Čia, JAV darže, tai buvo nesudėtinga. Jau senokai orga- 
ninės kilmės maistas nėra vien tik hipių privilegija. Tai tapo 
gyvenimo būdu tiek San Fransiske, tiek visoje Kalifornijoje. 

Viena akimi stebėdamas Šarlį, Žonatanas nusipirko pen- 
kis gražius paukščius, dešimt otų ir dėžę didžiųjų šukučių. Su- 
siderėjo dėl tuzino omarų ir penkių kilogramų krevečių. 

Kiekvieną kartą pirkdamas jis pardavėjui palikdavo fur- 
gono vietos aikštelėje numerį, kad turgaus darbuotojai atneštų 
pirkinius. 

— Ei, Žonatanai, paragauk! - pakvietė austrių pardavėjas. 

Tai buvo jų pokštas, nes prancūzas nevertino vietinio pa- 
pročio, pagal kurį prieš patiekiant austres reikia jas perplauti 
vandeniu, ir į savo restorano meniu niekada neįtraukdavo šių 
moliuskų. Žonatanas jam padėkojo ir vis dėlto nurijo moliuską 
su lašeliu citrinos sulčių ir gabalėliu duonos. 

Pasinaudojęs šia pertraukėle, jis iš švarko išsitraukė Mad- 
linos telefoną. Patikrino ekraną ir šiek tiek nusivylė, kad gėli- 
ninkė neatsakė į jo žinutę. Gal jis pats turėtų nusiųsti žinutę ir 
atsiprašyti? Gal jis nuėjo per toli? Tačiau ši moteris jį be galo 
intrigavo... Šiąnakt, kai tik atspausdino nuotraukas, jis patikri- 
no telefono talpos pasiskirstymą ir rado šį tą keisto: 


Disko talpa: 32 GB 
Laisvos vietos: 1,03 GB 
Panaudota 96: 96,8 
Nepanaudota 96: 3,2 


Ši informacija jį nustebino. Kaip aparato atmintis gali būti 
pilna? Iš pirmo žvilgsnio, telefone buvo penki filmai, penkio- 
lika programėlių, penkiasdešimt nuotraukų, apie du šimtus 
dainų ir... viskas. Per mažai, kad būtų užpildytas išmanusis 
telefonas, ir nereikėjo būti kompiuterių ekspertu, kad tai su- 
prastum. Išvada? Standžiajame diske turėjo būti kitų duomenų. 
Atsirėmęs alkūnėmis į turėklą su vaizdu į įlanką, Žonatanas 
rūkė cigaretę, žiūrėdamas į šalia triušių narvelio tupintį Šarlį. 
Be abejo, tokioje vietoje rūkyti nelabai gražu, bet po beveik be- 
miegės nakties jam reikėjo nikotino dozės. Jis įkvėpė dūmo ir 
linktelėjo galvą, atsakydamas į kolegos pasisveikinimą. Nuo to 
laiko, kai nebeužstodavo kolegų savo šešėliu, šie ėmė jį labiau 
vertinti! Kai su jais susitikdavo, dauguma gamintojų ir restora- 
nų savininkų jį sveikindavo su keistu pagarbos ir užuojautos 
mišiniu. Čia dauguma žinojo, kad jis - Žonatanas Lampere- 
ras, buvęs „kūrybingiausias virėjas tarp savo kartos atstovų, 
buvęs virtuvės Mocartas, buvęs geriausio pasaulyje stalo šei- 
mininkas“. 

Buvęs, buvęs, buvęs... 

Šiandien jis buvo niekas, beveik niekas. Teisiškai jis net 
neturėjo teisės atidaryti restorano. Kai buvo priverstas parduoti 

savo vardo naudojimo licenciją, jis iš tiesų pažadėjo nesiartinti 
prie viryklių. „Prancūziškas prisilietimas“ jam nepriklausė, jo 
vardas nebuvo pateikiamas klientams pritraukti nei restorano 
interneto svetainėje, nei vizitinėse kortelėse. 

Viename straipsnyje Chronical žurnalistė atskleidė pa- 
slaptį, bet pripažino, kad kuklus restoranas, kuriame jis šian- 
dien dirba, buvo toli nuo „Imperatoriaus“ blizgesio. Beje, Žo- 
natanas viską buvo surašęs į popieriaus lapą, kad viskas būtų 
aišku: taip, naujajame jo restorane patiekiami paprasti patieka- 
lai už prieinamą kainą; ne, jis niekada nebekovos dėl jokio ap- 
dovanojimo kulinarijos pasaulyje. Bent jau viskas buvo aišku ir 
straipsnis turėjo nuraminti virtuvės lyderius, kurie baiminosi 
galimo Lamperero grįžimo už viryklės. 

— Tėti, gal galėčiau paragauti žirnelių su vasabiais? - pra- 
kurio buvo galima rasti ir ančių liežuvėlių bei vėžlių sriubos. 

— Ne, drauguži. Tau nepatiks - jie labai aštrūs! 

— Prašau! Taip skaniai atrodo! 

Žonatanas gūžtelėjo pečiais. Kodėl nuo mažens žmogus iš 
prigimties nenori paisyti protingų patarimų“ 

— Kaip nori. 

Jis įtraukė naują cigaretės dūmą ir prisimerkė, saulei spi- 
ginant į akis. Daugybė žmonių mėgavosi puikiu oru, važinėda- 
mi riedučiais ar dviračiais arba vaikštinėdami pėsčiomis palei 
krantinę. Vandenynas tolumoje žibėjo, o itin žydrame danguje 
nardė žuvėdros, pasiruošusios nugvelbti bet kokį prieinamą 
maistą. 

Nudegęs nagus per vytintą jautieną, Šarlis turėjo būti at- 
sargesnis, bet žalia žirnelių spalva įkvėpė pasitikėjimo. Todėl 
nesibaimindamas įsidėjo į burną saujelę žirnelių su aštriais pa- 
gardais ir... 

- Fui! Kaip degina! - sušuko jis, paskubomis išspjauda- 
mas viską, ką prieš akimirką įsidėjo į burną. 

Linksmai stebimas senojo japono, vaikas atsisuko į tėvą. 

- Turėjai mane įspėti! - papriekaištavo jis, kad nuslėptų 
pažeminimą. 

— Nagi, eime, nupirksiu tau šokolado, - pasiūlė Žonata- 
nas, išmetė nuorūką ir užsikėlė Šarlį ant pečių. 


* 
Tuo metu Paryžiuje... 


Buvo truputį po septynių vakaro, kai kurjeris atvėrė „Ne- 
paprasto sodo“ duris. Nepaisant vėlyvo meto, parduotuvė vis 
dar buvo pilna žmonių ir Madlina turėjo sparčiai suktis, kad 
spėtų aptarnauti visus klientus. 

Nusiimdamas kepurę, kurjeris pasijuto tarsi patekęs į kitą 
planetą. Rudeninių spalvų gėlės, susimaišę kvapai, sūpynės ir 
senas metalinis laistytuvas - gėlių parduotuvė keistai priminė 
sodą prie senelės namo kaime, kur prabėgo dauguma vaikystės 
vasarų. Nustebintas netikėto gamtos salos romumo, jis pasijuto 
tarsi po ilgo laiko vėl pradėjęs kvėpuoti. 

— Kuo galėčiau padėti? - paklausė Takumis. 

- „Federalinis ekspresas“, - atsakė jis, staiga sugrįžęs iš 
savo svajonių. - Manęs paprašė paimti siuntinį. 

— Iš tikrųjų, štai vokas. 

Kurjeris paėmė kartoninį voką, kurį jam padavė azijietis. 

- Ačiū, gero vakaro. 

Jis išėjo į gatvę ir atsisėdo ant savo motociklo. Įjungė 
variklį, paspaudė pedalą ir nuriedėjo bulvaru. Jau buvo nuva- 
žiavęs gerą dešimtį metrų, kai užpakalinio vaizdo veidrodėlyje 
pastebėjo jį kviečiančią moterį. Jis pristabdė ir sustojo ant ša- 
ligatvio. 

- Mano vardas Madlina Grin, - paaiškino priėjusi Mad- 
lina. - Tai aš užpildžiau formą internete, prašydama skubiai 
pristatyti šį paketą, bet... 


78 


- Norite atšaukti užsakymą? 

- Ir atsiimti siuntinį. 

Jaunuolis neprieštaraudamas grąžino voką Madlinai. Aki- 
vaizdu, siuntėjai gana dažnai apsigalvodavo paskutinę akimir- 
ką. Ji pasirašė dokumentą, kad atsiima užsakymą ir padavė jam 
20 eurų banknotą už sugaištą laiką. 

Madlina grįžo į parduotuvę, spausdama prie krūtinės tele- 
foną ir svarstydama, ar teisingai pasielgė. Nusprendusi nesiųsti 
Žonatanui telefono, ji suprato, kad gali jį išprovokuoti. Jei ar- 
timiausiomis dienomis ji nebenorės su juo bendrauti, galės bet 
kuriuo metu grąžinti aparatą, bet jei viskas pasisuktų blogąja 
linkme, ji nori išsaugoti galimybę turėti su juo tiesioginį kon- 
taktą. 

Vildamasi, kad taip niekada nenutiks. 


* 
San Fransiskas 


Žonatanas tęsė kelionę po „Ferry Building“ pastato skliau- 
tais. Daugiau nei šimtmetį keltų terminalas išdidžiai stovi palei 
Embarkaderą. Jis labiausiai klestėjo praeito amžiaus trečiajame 
dešimtmetyje, kai buvo didžiausias pasaulyje keleivinis termi- 
nalas. Šiandien pagrindinis jo pastatas tapo elegantišku preky- 
bos centru, kuriame išilgai gurmanų mėgstamo pasivaikščio- 
jimų tako išsidėsčiusios sūrio meistrų krautuvėlės, kepyklėlės, 
delikatesų parduotuvės, itališki restoranai ir prašmatnios ba- 
kalėjos. 

Restorano virėjas apsipirkimą užbaigė Žiemos vaisiais, 
vynuogėmis, kiviais, citrinomis, granatais, apelsinais, paskui 
įvykdė pažadą ir vienoje iš prieplaukos kavinių padovanojo sū- 
nui puodelį šokolado. 

Šarlis su palengvėjimu švelniu kakavos skoniu atsikratė 
burną deginančių krienų pėdsakų. Žonatanas pasitenkino „Pu 

Erh“ arbata. Jo mintys klajojo kitur. Išgėręs pirmąjį gurkšnį ar- 
batos, jis patikrino mobiliojo ekraną. Iš Madlinos vis dar jokių 
žinių. 

Vidinis balsas jam kuždėjo ragindamas sustoti. Kokį Žai- 
dimą jis žaidžia? Ką bando įrodyti? Ką daugiau, jei ne proble- 
mų, galėtų duoti jo tyrinėjimai? 

Tačiau jis nusprendė nekreipti dėmesio į šiuos perspėji- 
mus. Praėjusią naktį jis sistemingai atidarinėjo visas progra- 
mas ir viena jam pasirodė įtartina: atminties talpa, kurioje ga- 
lima laikyti didelės apimties failus - PDF, nuotraukas, vaizdo 
įrašus - perkėlus juos iš kompiuterio į telefoną. 

Jei Madlina savo telefone paslėpė dokumentus - taip leido 
spėti telefono atminties analizė, - tai jie buvo čia. 

Tik viena problema: programą saugojo slaptažodis! 


ĮVESKITE SLAPTAŽOD)Į 


w-- oo) 


slaptą kodą. Kelis kartus iš eilės jis nesėkmingai išbandė žo- 
džius MADLINA, GRIN, paskui - žodį SLAPTAŽODIS. 

Bet nereikia užsisvajoti. 

Kai trečiasis kartas buvo nesėkmingas, jis pažvelgė į laik- 
rodį ir supanikavo, kad jau tiek daug valandų. Savaitgaliams 
restorane jis pasisamdė pagalbininką, bet jaunasis virėjas ne- 
turėjo raktų, o kad tinginys Markas atvyktų laiku, nereikėjo 
tikėtis. 

- Na, jūreivi, keliam bures! - pakvietė jis ir paragino Šarlį 
apsivilkti striukę. 

— Tėti, ar prieš tai galime nueiti pasisveikinti su jūrų liū- 
tais? 

Berniukui labai patikdavo, kai tėvas jį nusivesdavo pažiū- 
rėti į šiuos keistus jūros padarus, kurie po 1989-ųjų žemės dre- 
bėjimo nuolat gyvena 39-ojoje krantinėje. 

- Ne, brangusis, man reikia dirbti, - atsakė Žonatanas ir 
pajuto kaltę. - Jų pažiūrėti eisim rytoj į Bodega Bėjų, tuo pat 
metu galėsime ir pažvejoti iš valties, sutinki? 

- Sutinku! - sušuko Šarlis ir nušoko nuo kėdės. 

Paėmęs servetėlę Žonatanas nušluostė ūsus, kuriuos po 
sūnaus nosimi paliko karštas šokoladas. 

Jiems beeinant į automobilių stovėjimo aikštelę, kišenėje 
ėmė vibruoti telefonas. Žonatanas išsitraukė aparatą iš kišenės 
ir ekrane pamatė ESTEBANO vardą. 


* 


Akimirką svarstė, ar atsiliepti, bet vaikinas, atsakingas už 
prekių pristatymą, jau buvo čia ir jam reikėjo padėti sukrauti 
prekes į automobilį. Šarlis buvo laimingas, galėdamas prisidėti, 
ir trys vyrai greitai sukrovė dėžes į mini universalą „Austin“, 
autentišką praeito amžiaus septintojo dešimtmečio „kaimietį , 
papuoštą medinėmis aplikacijomis su restorano emblema. 

- Prisisek saugos diržą, - paliepė sūnui Žonatanas ir už- 
vedė variklį. 

Pasukęs į italų kvartalą, jis įdėjo telefoną į laikiklį, pritvir- 
tintą prie automobilio priekinio stiklo ir... 

Bingo! Estebanas paliko pranešimą! Norėdamas išklausy- 
ti, jis įjungė garsiakalbį, tikėdamasis, kad kalbės vyras, tačiau 
pasigirdo moteriškas melodingas balsas ir pranešė: 


Laba diena, panele Grin, jums skambina iš gydy- 
tojo Estebano kabineto. Norėjau sužinoti, ar įmanoma 
perkelti jūsų pirmadienio vizitą valanda į priekį. Pra- 
šau mums paskambinti. Gero savaitgalio. 


Žonataną palikta žinutė nustebino. Vadinasi, Estebanas 
buvo ne meilužio iš Pietų Amerikos, o gydytojo vardas! 


Nekantraudamas jis įsijungė telefone esančią geltonųjų pusla- 
pių programą, 0 sūnus perspėjo: 

- Tėti, žiūrėk į kelią! 

Jis linktelėjo: 

- Gerai, bičiuli, tu man padėsi. 

Šarlis mielai sutiko padėti - pirštais baksnoti į jutiklinį 
ekraną ir įvesti duomenis į internetinį katalogą. Tėvo prašo- 
mas, į paieškos sistemą jis įvedė žodžius GYDYTOJAS ESTE- 
BANAS, paskui - PARYŽIUS. Po kelių sekundžių programa 
parodė rezultatą: 


Lorensas Estebanas 
Gydytojas psichiatras 
66A, La Kazo gatvė, 75007 Paryžius 


Taigi Žonatanas klydo įtardamas Madlinos neištikimybę, 
bet atspėjo apie jos prastą būseną. Nors nuotraukose moteris 
atrodė laiminga, žmogus, besilankantis pas psichiatrą du kar- 
tus per savaitę, tikrai negalėjo būti ramus... 

7 
Puolęs Lampereras 


Mudviem abiem reikėjo užsimiršimo, laikinos 
pastogės prieš išvykstant nešti savo nebūties 
nešulių toliau. <...> Dvi pakrikusios būtybės, 
suremiančios savo vienatves. 


Romain GARY 


Paryžius, VIII apygarda 
1 val. nakties 
Butas nedideliame Fobur diu Rulio kvartalo name 


Ant sostinės stogų krito šlapdriba. Naktinės lemputės 
šviesoje Madlina, įsisupusi į šiltą antklodę, skaitė paskutinius 
Žonatano Lamperero knygos Įsimylėjusio virėjo išpažintis, ku- 
rią Takumis nupirko ryte, puslapius. Šalia jau dvi valandas 
miegojo Rafaelis. Atėjęs pas ją į lovą jis tikėjosi, kad būsimo- 
ji Žmona išmainys skaitymą į „apkabinimo“ perspektyvą, bet 
Madlina buvo prilipusi prie knygos ir nusivylęs Rafaelis ga- 
liausiai užmigo. 

Madlina labai mėgo skaityti nakties tyloje. Nors Rafae- 
lio butas šalia Eliziejaus Laukų, jis buvo ramybės prieglobstis, 
apsaugotas nuo policijos sirenų ir lėbautojų šūksnių. Ji ryte 
prarijo Žonatano prozą, jausdama ir susižavėjimą, ir antipatiją. 
Knyga išleista 2005 metais. Lampereras tada išgyveno aukso 
amžių, kaip ant knygos ketvirtojo viršelio liudijo entuziastingi 
ir vieningi kritikų vertinimai: „skonių burtininkas, „gastrono- 
mijos Mocartas“, „talentingiausias virėjas pasaulyje. 


83 


Knygoje spausdinamuose interviu Lampereras akcentavo 
savo gyvenimo kredo: kulinarinė kūryba yra toks pat menas 
kaip tapyba ar literatūra. Jo nuomone, gastronomija turi ne tik 
patenkinti skonio receptorius, bet ir įtraukti meninius aspek- 
tus. Jis save laikė ne vien tik virėju, bet ir menininku, lygin- 
damas savo darbą su rašytojo, kuris viską pradeda nuo tuščio 
popieriaus lapo, ir tvirtino praktikuojantis „autorinę virtuvę . 

„Be paprasto meistriško darbo, noriu, kad mano virtuvė 
pasakotų istorijas ir žadintų emocijas“, - skelbė jis. 

Atsižvelgdamas į tai, jis grįžo prie kūrybos šaltinių, kad 
atsektų savo meno šaknis. Iš kur atsiranda jo intuicija? Kokiais 
procesais jis derina skonius, išgaudamas iki tol neragautą? Kokį 
vaidmenį atlieka patiekalo tekstūra ir jo estetinis vaizdas? 

„Man viskas įdomu, - prisipažino jis. - Savo kūrybišku- 
mui peno duodu lankydamas muziejus, tapybos parodas, klau- 
sydamas muzikos, žiūrėdamas filmus ir stebėdamas peizažus, 
tačiau didžiausia įkvėpėja yra mano žmona Frančeska. Uždarau 
restoraną trims mėnesiams, kad pabėgčiau į savo studiją Kali- 
fornijoje. Man reikalingas šis laiko tarpas, kad atsinaujinčiau 
ir sukurčiau naujų receptų, kuriuos pateiksiu „Imperatoriuje“ 
kitais metais.“ 

Madliną nustebino, kiek daug skyrių skirta gėlėms. Žo- 
natanas jas plačiai naudojo virtuvėje ir jomis gardino daugy- 
bę receptų: konservuoti nasturtų pumpurai, traškūs kepenėlių 
kąsneliai su rožių uogiene, karamelizuotos varlių šlaunelės su 
našlaitėmis, mimozų šerbetas ir alyvų žiedų morengai, Nemū- 
ro aguonomis glazūruoti saldainiai... 

Madlina pajuto gurgiantį pilvą. Knyga sukėlė alkio jaus- 
mą! Ji tylutėliai išsliuogė iš lovos ir įsisukusi į antklodę nuė- 
jo į amerikietiško stiliaus virtuvę su langais, atsiveriančiais į 
stogus. Ji uždėjo arbatinuką ant ugnies ir atsidarė šaldytuvą, 
ieškodama ko nors užkrimsti. 

„Hmm, nieko gero...“ 

Pasiknaisiojusi spintelėse ji vis dėlto surado pradėtą sau- 
sainių pakelį. Belaukdama, kol užvirs vanduo, ji kramtė sau- 
sainį ir peržiūrinėjo Įsimylėjusio virėjo išpažinties priedus, 
kuriuose buvo išspausdinti kai kurie receptai, buvę populiarūs 
„Imperatoriaus“ restorane Niujorke. Tais laikais, kai Žonatanas 
sukosi virtuvėje, „Imperatorius“ kiekvieną vakarą siūlydavo 
gurmanišką, filmo scenarijaus vertą kelionę aplink dvidešimt 
patiekalų, valgomų mažomis porcijomis tam tikra eilės tvar- 
ka, su staigmenomis ir netikėtais posūkiais. Skaitydama meniu 
Madlina negalėjo nevarvinti seilės. 


1 veiksmas 
Vėžių uodegėlių apkepas su ikrais 
Traški šoninė ir parmezanas 
Kiaušinienė su jūrų ežiais ir karamelė su migdolais 
Spurgos su salsvomis akacijomis 
Su česnaku pakepintos pupelės imbierinių meduolių trupiniuose 


Tikroji Nicos pica 


2 veiksmas 
Pakepintos didžiosios šukutės su makaronais ir daugiaryžis su 
migdolais 
Daugiaryžis su triufeliais ir baltojo šokolado emulsija 
Su jazminais marinuotos Baskų krašto veršienos blauzdelės 


Ėriuko kvadrato ir rutuliukų duetas su medumi ir čiobreliais 


3 veiksmas 
Ledai su skrudintomis ant ugnies svilarožėmis 
Ananasai su magnolijos žiedlapiais 
Braškės su aukso spalvos nasturtomis 
Lelijų morengai su pieniškais putėsiais, paskanintais alyvuogių 
aliejumi ir medumi 
Kakaviniai bananų lakštai ir ryžių pudingas su šeivamedžio 


žiedais 

Kokoso putėsių karamelinis šaukštelis 


Glazūruoti saldainiai 


Vienoje rankoje laikydama puodelį arbatos, Madlina at- 
sisėdo priešais nešiojamojo kompiuterio ekraną. Ji žvelgė pro 
langą į krintančius sniego dribsnius, kurie ištirpdavo vos tik 
nusileidę ant stogų. Nors ir kaip nenorėjo, moteris jautė vis di- 
desnį susižavėjimą Lampereru ir paslaptimi, gaubiančia jo stai- 
gų pasišalinimą iš gastronomijos arenos. Kodėl vyras pačiame 
žydėjime, pasiekęs šlovės ir meno viršūnę, per vieną naktį nu- 
sprendžia nutraukti savo karjerą? 

„Google“ svetainėje ji parašė „Žonatanas Lampereras“, 
paskui „restorano uždarymas“ ir pradėjo paiešką... 


* 
Tuo metu San Fransiske... 


Ketvirta valanda po pietų. Žonatanas baigė gaminti pas- 
kutinį dienos desertą - paprastą pyragą su abrikosais ir rozma- 
rinais — ir nusijuosęs prijuostę nusiplovė rankas. 

„Darbas baigtas!“ - džiaugėsi jis, eidamas iš virtuvės. Sa- 
lėje pasisveikino su klientais ir nuėjo už prekystalio paruošti 
mikliai paėmė puodelius, patikrino jų temperatūrą, kad įsiti- 
kintų, ar šilumos nuostoliai bus minimalūs ir bus išsaugotas 
kavos aromatas. Nort Biče, italų kvartale, į tai žiūrėjo labai 
rimtai! Negali būti net minties apie atsainiai paruoštą ristretto 
ar apie vieną iš tų aparatų su kapsulėmis, kurie suvienodina 
kavos skonį visame pasaulyje, nuo Šanchajaus iki Niujorko. 

Laikydamas rankoje puodelį jis nuėjo į terasą ir patikrino, 
ar Šarlis pernelyg nenuobodžiauja. Berniukas buvo pasinėręs 
į dinozaurų pasaulį planšetiniame kompiuteryje ir nekreipė į 
tėvą dėmesio, kai šis prisėdo šalia ant vieno iš kaitintuvų. Žo- 

natanas tyliai užsidegė cigaretę, žvelgdamas į Vašingtono aikštę 
kertančius praeivius ir vaikus. Jis mėgo šią vietą ir jos išskirtinę 
atmosferą. Nors dauguma gyventojų dabar azijiečiai, kvarta- 
las labai prisirišęs prie italų kilmės amerikiečių tradicijų, kaip 
matyti iš ledų vagonėlių, gatvės žibintų, apjuostų žalios, bal- 
tos ir raudonos spalvos vėliavėlėmis, ir daugybės šeimyninių 
restoranų, kur galima paragauti makaronų su pesto padažu, 
panakotos deserto ar tiramisu. Vieta buvo legendinė: čia gy- 
veno Keruakas, kvartalo bažnyčioje tuokėsi Merlin Monro, o 
„Krikštatėvio režisierius Francis Kopola čia visada turėjo res- 
toraną ir biurus. 

Žonatanas iš kišenės išsitraukė Madlinos telefoną. Vis dar 
jokios žinutės. Jis įsijungė paslaptingąją programėlę, šį kartą 
nusprendęs įveikti slaptažodžio kliūtį. 


ĮVESKITE SLAPTAŽODĮ 


Ką gi, reikia veikti nuosekliai. Mums buvo kalama į galvą, 
kad slaptažodis, saugantis mūsų sąskaitas, toks pat svarbus kaip 
slaptas banko kortelės kodas. Bent jau turėtų būti. Mums buvo 
nuolat dalijami patarimai, kaip pasirinkti itin saugų slaptažo- 
dį: vengti trumpų žodžių, nenaudoti informacijos, susijusios 
su artimaisiais, pakaitomis rinkti raides, skaičius ar specialius 
simbolius. Mes buvome užtikrinti, kad, žiūrint iš šios perspek- 
tyvos, tokia formulė kaip „!Efv(abu*$vh9orgiubfv“oalkūs, dCX, 
būtų puikus slaptažodis, kurio neįmanoma atspėti. 

Deja, įsiminti irgi... 

Žonatanas gurkštelėjo ristretto. Jis buvo įsitikinęs, kad 
reikia ieškoti ko nors paprasto. Šiuolaikiniame gyvenime mes 
priversti žongliruoti įvairiais kodais: banko kortelių, sociali- 
nių tinklų, elektroninio pašto, darbo ir t. t. Norint pasinau-. 
doti bet kokia paslauga, reikia slaptažodžio. Mūsų galvai per 
sunku visus įsiminti. Todėl dauguma žmonių, kad palengvintų 


sau gyvenimą, linkę rinktis trumpus ir aiškius, lengvai įsime- 
namus kodus. Nepaisydami jokių saugumo taisyklių, jie daž- 
niausiai renkasi gimimo datą, žmonos, vaikų ar gyvūnėlių var- 
dus, telefono numerį arba vienas paskui kitą einančių skaičių 
ar gretimų raidžių seką. 

Žonatanas sistemingai išbandė „123456“, „abcde“, „rafae- 
lis“, „grin“, taip pat Madlinos telefono numerį. 

Nesėkmingai. 

Naršydamas moters elektroninių laiškų archyve, jis rado 
ypač įdomų pranešimą: registracijos prašymas, kurį Madlina 
išsiuntė jos motociklo pardavėjui. Jame, be kitų dalykų, buvo 
ir jos asmens tapatybės kortelės kopija. Sužinojęs jos gimimo 
datą, Žonatanas įvedė „19780321“, „1978kovo21“, „78/03/21“, 
paskui angliškai „03211978“, „march211978“, „03/21/1978“. 

Vėl nesėkmingai. 

— Mąstyk! - sušuko jis garsiai. 

Madlinos elektroninio pašto adresas buvo madegrin78e 
hotmail.com, jis pabandė „madegrin“, paskui „madegrin78“. 

Nesėkmingai. 

Žonatanas jautė kylantį pyktį ir nusivylimą. Stipriai su- 
gniaužė kumštį ir atsiduso. Jis siuto, kad stovi prie slaptų durų, 
bet negali jų atidaryti! 


* 


Madlina užsidėjo skaitymo akinius, kad galėtų patogiai 
peržvelgti ekrane atsiradusius paieškos rezultatus. 

„Lamperero išsižadėjo, „Lampereras atleistas, „Lam- 
perero žlugimas“ - Prancūzijos laikraščiai varžėsi, kuris ge- 
riau dviem žodžiais praneš apie Žonatano „pasitraukimą“. Ji 
paspaudė nuorodą į Liberation straipsnį. 

KULTŪRA 2009 12 30 
NUŠALINTAS LAMPERERAS 


Vakar vakare Manhatane avangardinės 
virtuvės genijus surengė netikėtą spaudos 
konferenciją, kurioje pranešė, kad uždaro 
savo restoraną ir parduoda visą veiklą. 
Pralaimėtojo veido išraiška, neskusta barzda ir juodi 
ratilai po akimis — taip atrodydamas gastronomijos 
tėvas iš Niujorko, vyriausiasis virėjas prancūzas Žo- 
natanas Lampereras ketvirtadienį pranešė, kad ne 
delsiant uždaro restoraną „Imperatorius“ (gavusį tris 
Michelin Guide žvaigždutes) ir parduoda visą grupės, 
kurią įkūrė kartu su žmona Frančeska Delilo, veiklą. 
Toks sprendimas nulems dviejų tūkstančių įmonės 
darbuotojų likimą. 

Išskirtinis virtuvės meistras 

Legendiniame „Rainbow Room“ viešbutyje įsikūrusį 
„Imperatorių“ britų leidinys Restaurant Magazine ne 
kartą titulavo „geriausiu stalu pasaulyje“. 

Vieniems jis atrodė išradingas fantazuotojas, ki- 
tiems - šarlatanas ar apsišaukėlis: jau dešimtį metų 
Žonatanas Lampereras gastronomijos pasaulį dalija į 
dvi stovyklas. 


Nuovargis 

Motyvuodamas savo staigų sprendimą, vyriausiasis 
virėjas sakė esąs „pavargęs, praradęs motyvaciją ir iš- 
sekęs“, pagrįsdamas savo žodžius faktu, kad dirbo 18 
valandų per parą, 360 dienų per metus. 

„Viską baigiu. Visiems laikams“, — pasakė Lampere- 
ras, kategoriškai teigdamas, kad nebebus didelio 
restorano virėju. „Nebejaučiu jokio malonumo užsi- 
imdamas savo veikla ir manau, kad šis malonumas 

niekada nebegrįš“, - paaiškino jis, taip pat teigdamas, 
kad pavargo nuo kritikų, kurie nesupranta jo darbo. 


Problemos šeimoje 

Atrodo, kad už kritiką didesnės problemos kilo šei- 
moje ir kad kaip tik jos nulėmė apsisprendimą pasi- 
traukti iš kulinarijos pasaulio. „Buvau labai prisirišęs 
prie savo žmonos Frančeskos ir neseniai įvykęs mūsų 
išsiskyrimas, be jokios abejonės, turėjo lemiamą įta- 
ką mano apsisprendimui“, - prisipažino Lampereras, 
išsisukdamas nuo visų klausimų apie privatų gyve- 
nimą. 

Finansinės problemos 

„Tačiau finansiniai aspektai, be abejo, taip pat padarė 
įtaką mano neišvengiamam pasitraukimui“, - patiks- 
lino jis. Jau kelerius metus „Imperatoriaus grupė“ 
buvo įklimpusi į skolas panaudojus neefektyvų eko- 
nominį modelį ir rizikingai investavus. Tai buvo tarsi 
peilis po kaklu, dėl kurio Lampereras buvo priverstas 
perleisti savo vardo naudojimo licenciją prabangiam 
viešbučiui „Win Entertainment“, kuris turėtų tęsti 
visą grupės veiklą. 

Miglota ateitis 

Ką Lampereras veiks dabar, dar nesulaukęs nė ketu- 
riasdešimties? Ilsėsis? Pasikraus jėgų? Užsiims kita 
veikla? Virtuvės meistro ateitis miglota. Vienišas vy- 
ras pasimetusiomis akimis paskubėjo baigti kalbą ir 
paliko spaudos konferenciją. Pavargęs, bet galbūt vi- 
duje jaučiantis ramybę, kad nebereikės vaidinti Impe- 
ratoriaus. 


Madlina paspaudė kitą nuorodą: New York Times svetai- 
nės straipsnį, kuris atskleidė kitą šio reikalo pusę. 


VATELIO SINDROMAS 
Tedas Bukeris 
2009 m. gruodžio 30 d. 


Ar avangardinės virtuvės lyderis Žonatanas Lampere- 
ras pasidavė Vatelio sindromui ? 

Niujorkietis vyriausiasis virėjas toli gražu ne pirmas 
maisto gaminimo virtuozas, staiga pasitraukęs nuo 
scenos po didelio nusivylimo. Daugybė puikių virtu- 
vės meistrų, nuo Bernaro Luazo“ iki Žako Laru, paty- 
rė nuosmukio kančias. 

Žonatanas Lampereras per dešimtmetį stebuklingai 
sugebėjo suderinti kūrybą, kritikų pripažinimą ir 
pelningumą. Ir ši trapi pusiausvyra šį vakarą buvo 
sugriauta. 


Skaitant liudijimus, primenančius nekrologą, susidarė 
įspūdis, kad visos suinteresuotos šalys apie Lampererą kalbėjo 
taip, tarsi jis būtų... miręs. 

Niujorko meras Maiklas Blumbergas gyrė nepaprastą di- 
džiojo virtuvės meistro, kuris bėgant metams tapo tikru niu- 
jorkiečiu, talentą. Hilari Klinton prisiminė „aktyvią Žonatano 
Lamperero paramą mokykloms, lavinant vaikų skonį . Prancū- 
zijos kultūros ministras Frederikas Miteranas vadino jį „kuli- 
narinės kūrybos genijumi, kuriam pavyko prisidėti prie Pran- 
cūzijos gastronomijos tarptautinės reputacijos gerinimo. 


* Princo Kondė metrdotelis įėjo į istoriją, kai 1671 m. ruošdamas princui priėmimą nusižudė. 
nesulaukęs užsakytos žuvies, nes bijojo, kad pritrūks maisto atsargų. (Aut. past.) 

** Vienas geriausių virtuvės meistrų XX a. antroje pusėje. Plačiai išgarsėjęs dešimtajame de- 
šimtmetyje, 2003-iųjų vasarį, sulaukęs penkiasdešimt dvejų metų, nusižudė nepalikęs jokių 
paaiškinimų. (Aut. past.) 

Iš šių viena į kitą panašių reakcijų ryškiai išsiskyrė vie- 
nas pasisakymas - Škotijos virtuvės meistro Aleko Baksterio, iš 
kurio Žonatanas atėmė geriausio virėjo pasaulyje titulą. Baks- 
teris jautė kerštą ir neslėpė pasitenkinimo: „Lampereras tebu- 
vo krintanti maisto ruošimo pasaulio žvaigždė. Žiniasklaidos 
sukurtas meteoritas, kurį galiausiai ji pati ir prarijo, iškėlusi 
ant pjedestalo. Ar kas nors prisimins jo vardą po dešimties 
metų?“ 

Tačiau stipriausią, asmeniškiausią ir liūdniausią liudijimą 
pateikė Klerė Lizjė, viena iš dviejų „Imperatoriaus“ vyriausio- 
jo virėjo padėjėjų: „Su Žonatanu dirbu dešimt metų, - pasa- 
kojo moteris. - Tai jis mane visko išmokė. Jis mane pastebėjo, 
kai dirbau padavėja vienoje Madisono kavinėje, kur jis kie- 
kvieną rytą pusryčiaudavo. Dirbau nelegaliai ir jis man padėjo 
išspręsti problemas, pasamdydamas dirbti savo restorane. Tai 
tvirtos valios, reiklus žmogus, tačiau dosnus savo darbuoto- 
jams.“ 

— O tu buvai slapčia jį įsimylėjusi... - sumurmėjo Madlina 
ir skaitė toliau. 


„Žonatanas yra stiprus, bet kartu ir pažeidžiamas, - pa- 
sakojo toliau Klerė. - Šis nepaprasto charakterio, skaldomas 
prieštaravimų žmogus be galo mėgo žiniasklaidą ir šlovę, bet 
kartu jomis bjaurėjosi. Pastaruoju metu jis atrodė labai prislėg- 
tas. Buvo pernelyg aktyvus, jautė nuolatinę įtampą ir nepails- 
damas ieškojo tobulumo, kuris jį pavertė savotišku vergu. Jis 
buvo visiškai išvargęs, be atvangos dirbo nuo ryto iki vakaro. Jis 
beveik niekada neatostogaudavo. Kadangi žmona jį palaikė, jis 
buvo apsaugotas nuo beprotybės, bet kai jinai jį paliko, tapo per 
sunku viską vienam pakelti. Nes visi klysta dėl Žonatano Lam- 
perero: pažinimo troškimas, ambicijos, žvaigždės vaidmuo yra 
ne didybės manijos ženklai. Manau, jis taip elgėsi dėl Frančes- 
kos. Kad jai patiktų, kad pelnytų jos meilę. Nuo tos akimirkos, 

kai jie išsiskyrė, manau, jo tiesiog niekas nebedomina, viskas 
neteko prasmės...“ 


— Kodėl tu nemiegi? 

Madlina pašoko ir atsisuko tarsi sugautas vagis. Į ją nuste- 

- Nieko, nieko, - patikino ji ir skubiai nuleido kompiu- 
terio ekraną. - Aš... Aš tikrinau sąskaitas: įmokas, mokesčius, 
išlaidas... Žodžiu, pats supranti. 

- Bet juk dabar antra valanda nakties! 

— Negalėjau užmigti, mielasis, - paaiškino ji ir nusiėmė 
akinius. 

Ji išgėrė gurkšnį atvėsusios arbatos, įkišo nosį į sausainių 
dėžutę, bet ši jau buvo tuščia. 

Rafaelis pasilenkė prie jos norėdamas pabučiuoti į lūpas. 
Jis pakišo ranką po jos naktiniais marškiniais ir paglostė pilvą. 
Paskui nuo lūpų nuslinko ant Madlinos kaklo. Lėtai nusmaukė 
jos šilkinės dezabijė petnešėlę, paskui antrą... 

Įkaitusį mylimąjį netikėtai nutraukė „Jumpin Jack Flash“ 
melodija. Rafaelis krūptelėjo iš netikėtumo ir atsitraukė. 

Madlina pažvelgė į šalia kompiuterio vibruojantį Žonata- 
no telefoną. Ekrane pasirodė rimtos išvaizdos, tamsių ir gilių 
akių brunetės moters nuotrauka. Apačioje mirksėjo vardas: 


FRANČESKA 
Ilgai nedvejodama Madlina atsiliepė... 


* 


- Tėti, man šaltoka. 
Žonatanas pakėlė galvą nuo ekrano. Jau visą valandą jis 
buvo pasinėręs į savo apmąstymų vingius, nesėkmingai ban- 

moters laiškų, kantriai rinkdamas informaciją, ir pasinaudojo 
kiekviena nauja užuomina, kuri galėtų būti slaptažodis. 

— Eik, atsinešk megztinį, brangusis, - pasakė jis ir paėmęs 
popierinę servetėlę nuvalė jam varvančią nosį. 

Saulė nusileido, o nuo terasos atsiveriančias gatves ir par- 
kus apgaubė baltas ir tirštas rūkas. Ne veltui San Fransiskas 
vadinamas Rūko miestu. Tai buvo vienas iš paslaptingiausių ir 
labiausiai nerimą keliančių miesto veidų: tiršta migla per kelias 
minutes galėjo apglėbti miestą ir garsiuosius Aukso vartus. 

Kai Šarlis grįžo apsivilkęs storą golfą, Žonatanas pažvelgė 
į laikrodį. 

— Alesandra turėtų neužtrukti. Ar norėtum su ja eiti pasi- 
žiūrėti „Nedorėlio'? 

Berniukas linktelėjo galvą ir sušuko: 

- Štai ir ji! 

Ir pašoko iš džiaugsmo, pamatęs savo auklę. 

Studentė buvo vieno seniausių italų restoranų kvartale 
šeimininko Sandro Sandrini duktė. Ji mokėsi Berklio univer- 
sitete ir kaskart, kai Šarlis atvykdavo į Kaliforniją, Žonatanas 
naudojosi jos paslaugomis. 

Kol jis sveikinosi su mergina, rankoje suvibravo telefo- 
nas. Jis pažiūrėjo į ekraną ir pažino buvusios žmonos telefono 
numerį! 

- Klausau! 

Neutraliu balsu Frančeska paaiškino, kad norėjo jam pa- 
skambinti, bet atsiliepė paryžietė ir papasakojo apie telefonų 
mainus. Ji tik norėjo įsitikinti, kad viskas gerai ir pasikalbėti 
su Šarliu. 

— Mama skambina, - pasakė Žonatanas ir perdavė telefo- 
ną sūnui. 

8 
Tie, kuriuos mylime 


Kartais meilė būna ir tokia: leisti išeiti tiems, 
kuriuos mylime. 


Joseph O' CONNOR 


Sonomos grafystė 
Kalifornija 
Sekmadienio rytas 


- Tu nebemyli mamos, tiesa? - paklausė Šarlis. 

Universalas „Austin vingiavo raižyta Ramiojo vandeny- 
no pakrante. Žonatanas su sūnumi atsikėlė auštant. Jie paliko 
San Fransiską pirmąja magistrale, pervažiuodami juodo smėlio 
Mjūro paplūdimį ir bohemišką Bolinaso miestelį, kurio gyven- 
tojai per dešimtmečius sunaikino visas nuorodas, kad apsisau- 
gotų nuo masinio turizmo. 

- Na, ar tu vis dar myli mamą? - dar kartą paklausė ber- 
niukas. 

— Kodėl klausi? - pasiteiravo Žonatanas ir pritildė radiją. 

- Žinau, jai tavęs trūksta ir ji nori, kad vėl gyventume 
trise. 

Žonatanas papurtė galvą. Jis nenorėjo leisti sūnui tikėtis, 
kad išsiskyrimas su jo motina gali būti laikinas. Iš patirties 
žinojo, kad vaikai dažnai puoselėja slaptą viltį, jog tėvai vieną 
dieną susitaikys, todėl nenorėjo, kad Šarlis turėtų tokių iliu- 
zijų. 

- Išmesk šią mintį iš galvos, sūnau. Tai niekada neįvyks. 

- Tu neatsakei į mano klausimą, - pasakė berniukas. - Juk 
tu ją dar šiek tiek myli, ar ne? 

— Klausyk, Šarli, žinau, kad tau sunku ir skaudu dėl to, kas 
įvyko. Mano tėvai išsiskyrė, kai buvau tavo amžiaus. Kaip ir tu, 
aš liūdėjau ir pykau, jog jie nedėjo jokių pastangų, kad būtų 
kartu. Sutinku, mes visi trys buvome labai laimingi, kai mudu 
su tavo mama mylėjome vienas kitą. Deja, meilės istorijos nėra 
amžinos. Taip jau yra. Tau svarbu suprasti, kad šį etapą mes jau 
praėjome ir jis niekada nebegrįš. 

- Hmm... 

— Mudu su mama labai vienas kitą mylėjome ir tu esi 
mūsų meilės vaisius. Vien dėl to aš niekada nesigailėsiu dėl šio 
gyvenimo etapo. 

- Hmm... 

Žonatanas niekada prie sūnaus nekritikavo Frančeskos 
kaip motinos. Nors jis kaltino buvusią žmoną neištikimybe, ji 
buvo puiki motina Šarliui. 

- Skirtingai nuo poros santykių, ryšys tarp tėvų ir vaikų 
tęsiasi visą gyvenimą, - kalbėjo jis, prisiminęs kažkada skaity- 
tus psichologų patarimus. - Tau nereikia rinktis vieno iš mūsų: 
mama visada bus tavo mama, o aš visada būsiu tavo tėtis. Mes 
abu atsakingi už tavo išsilavinimą ir būsime su tavimi laimin- 
giausiomis valandomis ar tau patyrus likimo smūgius. 

- Hmm... 

Žonatanas pro priekinį stiklą žvelgė į peizažą. Laukinis 
kelias vinguriavo palei vandenyną. Dėl dantytų ir vėjo drasko- 
mų uolų ši vieta greičiau priminė Britaniją ir Airiją nei Kali- 
forniją. 

Jis jautė kaltę, kad kalbėdamas su sūnumi nerado tinka- 
mesnių žodžių. Šarliui tėvų išsiskyrimas buvo staigus ir neti- 
kėtas. Iki šiol Žonatanas stengėsi niekada neaptarinėti santy- 
kių su jo motina detalių, bet ar tai buvo teisingas sprendimas? 
Taip, tikriausiai: kaip vaikui paaiškinti apie sudėtingus vedy- 

binius santykius ir išdavystės padarinius? Nepaisant visko, jis 
surizikavo ir pabandė patikslinti: 

— Aš neišsižadu praeities, tačiau vieną dieną supratau, kad 
tavo mama - jau nebe ta moteris, kurią pažinojau. Paskutiniais 
santuokos metais buvau įsimylėjęs iliuziją. Supranti? 

- Hmm... 

— Baik su tais savo „hmm! Supranti ar ne? 

— Nesu tikras, - atsakė vaikas ir juokingai išsiviepė. 

„Velnias, kodėl aš jam tai pasakiau?..“ - gailėjosi Žonata- 
nas. 

Jie aplenkė karvių bandą ir atvyko į paskirties vietą - ne- 
didelį žvejų miestelį Bodega Bėjų. Ši vietovė, įsikūrusi šešias- 
dešimt kilometrų į šiaurės vakarus nuo San Fransisko, įgijo 
tarptautinę reputaciją nuo to laiko, kai Alfredas Hičkokas čia 
nufilmavo daugumą filmo „Paukščiai“ scenų. ; 

Šį žiemos rytą pakrantės miestelyje mažai kas krutėjo. Jie 
pasistatė automobilį pustuštėje stovėjimo aikštelėje. Šarlis iš- 
lipo iš automobilio ir nubėgo ant pontono stebėti jūrų liūtų, 
kurie spindėjo saulėje ir skleidė pasitenkinimo garsus. 

Uoste vienas kitas prekeivis siūlė dar judančių vėžiagyvių, 
O po restoranų tentais keli seni veteranai lingavo ant supamų- 
jų krėslų ir, nors buvo dar ankstyvas rytas, ragavo milžiniškus 
krabus ir tirštą moliuskų sriubą. 

Kaip buvo žadėjęs sūnui, Žonatanas išsinuomojo nedide- 
lį laivelį smailiu korpusu, kuris priminė pailgą Marselio pyra- 
gaitį. 

— Na, jūreivi, pirmyn į jūrą! 

Ramus vanduo puikiai tiko plaukioti. 

Laivelis nutolo nuo kranto ir sustojo dvi mylios nuo uos- 
to. Šarlis išsitraukė savo meškerę, tėvo padedamas užkabino 
slieką ir užmetė. 

Žonatanas patikrino Madlinos telefoną, tačiau šioje gra- 
fystės vietoje nebuvo ryšio. Atidžiai stebėdamas sūnų užsidegė 

cigaretę ir, mėgaudamasis pirmuoju dūmo kvapu, pasižiūrėjo į 
aplinkui valtį ratus sukantį pulką vandens paukščių. Ne veltui 
Hičkokas čia ieškojo įkvėpimo: šioje vietovėje karaliavo įvai- 
riausių rūšių paukščiai: žuvėdros, kormoranai, tilvikai, kirai, 
kurių riksmai susimaišydavo su katerių signalais. 

- Kodėl tu rūkai, jei tai žudo? - paklausė Šarlis. 

Žonatanas apsimetė neišgirdęs ir pats paklausė: 

— Kimba? 

Bet vaikas nusprendė tęsti kryžiaus žygį prieš tabaką: 

- Nenoriu, kad tu mirtum, - pasakė jis ir pažvelgė drėg- 
nomis akimis. 

Žonatanas išspaudė šypseną. 

„Ir kaip su tuo kovoti?“ 

Jis pasidavė ir, įtraukęs paskutinį dūmą, užgesino ciga- 
retę. 

— Dabar laimingas? 

— Laimingas! - atsakė berniukas ir iš karto pralinksmėjo. 


* 


Tuo metu Dovilyje... 


Svetainės sieninis laikrodis išmušė septintą valandą va- 
karo. 

Židinyje spragsėjo ugnis. Rafaelis su tėvu varžėsi prie bi- 
liardo stalo. Madlina sėdėjo ant oda aptrauktos sofos ir mecha- 
niškai linkčiojo galvą, viena ausimi klausydama Izoros - būsi- 
mos anytos - plepėjimo, o prie jos kojų gulintis anglų spanielis 
Sultonas meiliai laižė jos naujus batus. 

Jau nuo vidurdienio į langą barbeno lietus. 

— Ak! Dievinu šitą laidą! - suriko Izora, netikėtai patrauk- 
dama Madlinos dėmesį, ir paprašė pagarsinti televizorių, kuris 
šiuo metų pabaigos laikotarpiu transliavo jau kelioliktą pramo- 
ginę laidą iš eilės. 


98 


Madlina pasinaudojo atsiradusia pertraukėle ir atsistojo 
nuo sofos. 

- Einu, surūkysiu cigaretę. 

— Maniau, kad jau metei, - papriekaištavo Rafaelis. 

- Tai jus pražudys, brangioji, - pridūrė Izora. 

- Be abejo, - pripažino ji. - Bet juk visi nuo kažko mirsi- 
me, tiesa? : 

Tai tarusi ji užsimetė sportinę striukę ir išėjo į terasą. 

Jau seniai buvo sutemę ir sudėtinga prožektorių sistema 
apšvietė nedidelį angliško ir normandiško stilių mišinio dva- 
rą, ypač išryškindama fachverką ir turkio spalvos vandens ba- 
seiną. 

Madlina paėjo kelis žingsnius dengta terasa ir atsirėmė į 
turėklus. Iš namo, stovinčio virš hipodromo, vėrėsi įspūdingas 
Dovilio vaizdas. 

Ji užsidegė cigaretę ir įtraukė pirmą dūmą. Vėjas čaižė vei- 
dą. Užliūliuota jūros ošimo ji užsimerkė ir pabandė nuvyti į 
šoną visas mintis. 

Buržuazinis komfortas ir šio šeimyninio savaitgalio pa- 
syvumas jai kėlė prieštaringus jausmus: ramybę, maištą, norą 
pabėgti. 

„Gal kada nors įprasiu...“ 

Oras buvo ledinis. Ji užsisegė iki viršaus striukės užtrauk- 
tuką, užsidėjo gobtuvą ir iš kišenės išsitraukė telefoną. 

Nuo pat ryto jos mintys sukosi apie Frančeską Delilo, su 
kuria praėjusią naktį kalbėjosi telefonu. Ši paslaptinga moteris, 
jos istorija vertė keistai ja žavėtis. Jų pokalbis buvo trumpas, bet 
pakankamai reikšmingas, kad neišeitų iš galvos visą dieną. Kai 
Frančeska suvokė situaciją, šiek tiek sumišusi paprašė ištrinti 
balso pašto pranešimą ir jokiu būdu jam apie tai nepasakoti. 
„Silpnumo akimirka“, - prisipažino ji. Madlina ją suprato. 

Ji įjungė išmaniojo telefono naršyklę ir paveikslėlių paieš- 
kos langelyje įvedė Frančeskos vardą. Jaunystėje, tais laikais, 

kai studijavo vadybą, garsi paveldėtoja dirbo modeliu ir prista- 
tydavo garsius prekės ženklus. Pirmosios nuotraukos pasirodė 
po 1990 metų, ją buvo galima išvysti ant podiumo ir reklamo- 
se. Sprendžiant iš nuotraukų, ji buvo panaši į Demi Mur, Ka- 
teriną Zetą-Džouns ar Moniką Beluči. Tuomet pasirodė dau- 
gybė nuotraukų su Žonatanu, kaip įrodymas, kad laimingais 
santuokos metais pora nedvejodama naudojosi savo asmeniniu 
gyvenimu, kad padidintų savo įmonės populiarumą. 

Lietus dar labiau įsismarkavo. Trankėsi griaustinis, visai 
šalia namų blykstelėjo žaibas, bet Madlina, panirusi į kiberne- 
tinę erdvę, nieko nepastebėjo. 

Jos pirštai slidinėjo jutikliniu ekranu ir spustelėjo nuoro- 
dą į žurnalo Vanity Fair svetainę. Prieš kelerius metus ameri- 
kietiškasis Paris Match porai skyrė šešis puslapius ir straipsnį 
pavadino „Patiekalai gimsta iš meilės!" Ilgas interviu ir ganė- 
tinai glamūrinės nuotraukos neturėjo nieko bendra su gastro- 
nomija. Vienoje jų matyti, kad pora ant dešinės mentės išsita- 
tuiravusi vienodą užrašą. Madlina priartino vaizdą, kad galėtų 
iššifruoti „epigrafą 


You'll never walk alone. 


Labai gražu... jei esi tikras, kad visą gyvenimą liksi kartu. 
Nes šiandien, žvelgiant iš laiko atstumo, nuotraukoje slypi kaž- 
kas apgailėtino. 

- Mieloji, peršalsi! - šūktelėjo duris pravėręs Rafaelis. 

— Tuoj ateisiu, mano meile! - atsakė Madlina, net nepakė- 
lusi akių nuo telefono. 
Atsižvelgiant į tai, ar Frančeska buvo viena, ar su Žonatanu, 
keitėsi jos elgesys: supermodelis, neabejojantis savo viliojimo 


* Tuniekada nevaikščiosi vienas. (Angl.) 

galia, pavirsdavo mylinčia moterimi su dainininkės Šimenės 
žvilgsniu. Net per suvaidintus pasirodymus žurnalistams neki- 
lo abejonių dėl jų meilės. 

„Kodėl jie išsiskyrė?" - suko ji galvą, grįždama į svetainę. 


* 


- Kodėl jie išsiskyrė? - pasiteiravo Šarlis ir įdėjo meškerę 
į automobilio bagažinę. 

— Kas? 

— Tavo tėvai. 

Žonatanas pakėlė antakius. Jis pasuko užvedimo raktelį ir 
gestu liepė berniukui prisisegti saugos diržą. Mini universalas 
išvažiavo iš Bodega Bėjaus ir pasuko San Fransisko link. 

Važiuodamas Žonatanas atidarė savo piniginę ir išėmė iš- 
blukusią nedidelio restorano provincijoje nuotrauką. 

— Tavo seneliai Prancūzijos pietvakariuose turėjo restora- 
ną, - paaiškino jis ir parodė berniukui nuotrauką. 

— „Ri-te-rė“, - išskiemenavo Šarlis, net prisimerkęs, kad 
geriau įžiūrėtų raides. 

Žonatanas linktelėjo. 

— Kai buvau vaikas, mano tėvas per kelis mėnesius pamilo 
kitą moterį, kuri buvo aukštos kokybės šampano tiekimo at- 
stovė. 

- Tikrai? 

- Jų meilė truko ilgiau nei metus. Mažuose miesteliuose 
gandai greitai sklinda, tačiau jie buvo atsargūs ir išsaugojo savo 
paslaptį. 

— Kodėl tavo tėvas taip pasielgė? 

Žonatanas nuleido skydelį, kad neakintų vidurdienio 
saulė. 

— Kodėl vyrai išduoda savo žmonas? Kodėl žmonos išduo- 
da savo vyrus? 


Jis paliko klausimą kelias minutes kyboti ore, paskui pra- 
bilo, tarsi garsiai mąstytų: 

— Spėju, yra daug priežasčių: išblėsusi aistra, baimė pasen- 
ti, kai kurie gal nori įsitikinti, ar neprarado gebėjimo gundyti, 
gal įsivaizduoja, kad nuotykis neturės jokių pasekmių... Gali 
būti daugybė priežasčių. Negaliu sakyti, kad pateisinu savo 
tėvą, bet jo ir nekaltinu. 

— Vadinasi, ne dėl šios priežasties apie jį nekalbi nuo to 
laiko, kai jis mirė? 

— Ne, sūnau, ne dėl to. Mano tėvas pridarė daugiau klai- 
dų, bet, nepaisant išdavystės, niekada neabejojau, kad jis mano 
motiną mylėjo. Neabejoju, kad ji dėl jo neištikimybės labai 
kentėjo, bet aistra - tarsi narkotikas: iš pradžių manai, kad tu 
ją valdai, bet vieną dieną suvoki, kad tai ji tave valdo... 

Nustebęs ir kartu sutrikęs dėl tokių prisipažinimų, Šarlis 
per užpakalinio vaizdo veidrodėlį pažvelgė į tėvą keistu žvilgs- 
niu, bet Žonatanas dėstė toliau: 

— Galiausiai jam pavyko nuo šios moters „detoksikuotis“. 
Bet praėjus šešiems mėnesiams po šio nuotykio pabaigos jis 
prisipažino mano motinai, kad turėjo kitą moterį. 

— Kodėl? - paklausė berniukas, išplėsdamas akis. 

— Manau, jis nekentė savęs ir jautėsi kaltas. 

Žonatanas įjungė posūkio signalą ir pasuko link vieninte- 
lės senoje degalinėje stovinčios benzino kolonėlės. 

— O kas buvo toliau? - paklausė vaikas, sekdamas paskui 
tėvą. 

Žonatanas nukabino degalų pistoletą. 

- Jis meldė žmonos atleidimo. Jie turėjo du vaikus, todėl 
jis prašė išsaugoti šeimą dėl jų, bet motiną palaužė išdavystė. 
Jos vyras sugriovė jųdviejų meilę ir sugadino viską, ką jie kartu 
buvo sukūrę. Ji negalėjo atleisti ir jį paliko. 

— Taip iš karto? 

Žonatanas sumokėjo už degalus ir grįžo į automobilį. 


— Tokia jau buvo tavo močiutė, - paaiškino jis išvažiuo- 
damas. 

— Kokia tokia? 

- Ji karštai mylėjo, buvo didelė idealistė, entuziastinga ir 

aistringa. Staiga ji suprato, kad žmogus, kurį ji mylėjo labiau- 
siai pasaulyje, gali meluoti ir skaudinti. Ji dažnai sakydavo, 
kad poros santykiams svarbiausias dalykas yra pasitikėjimas. Ji 
sakė, kad be pasitikėjimo meilė iš tiesų yra ne meilė, ir manau, 
ji neklydo. 

Šarlis buvo nekvailas ir pažymėjo: 

— Panašu į tai, ką tu išgyvenai su mama. 

Žonatanas linktelėjo. 

— Taip, kelerius metus mudu gyvenome kaip vienas kumš- 
tis. Viskuo dalijomės ir nuo visko mus saugojo meilė. Bet vieną 
dieną... vieną dieną meilė išeina... ir nėra čia apie ką daugiau 
šnekėti. 

Šarlis liūdnai palinkčiojo galvą ir, kadangi nebebuvo apie 
ką daugiau šnekėti, iki pat namų nebeištarė nė žodžio. 

Gerai saugoma paslaptis 


Juos siejo gerai saugomos paslapties 
intymumas. 


Marguerite YOURCENAR 


San Fransiskas 
Sekmadienis 
Ankstyva popietė 


Šarlis atidarė namų duris ir puolė į kambarį. 

— Dėde Markai, žiūrėk! Pagavau dvi žuvis! 

Išsitiesęs ant sofos, išskėtęs kojas, kanadietis rūkė didelę 
tarsi skrudintų bulvyčių maišelis hašišo cigaretę. 

— Keistas kvapas, - tarė vaikas ir užsikimšo nosį. 

Markas pakilo ir paskubomis pašalino cigaretę, panardin- 
damas ją į lėkštutę po gėlių vazonu, kuris stovėjo ant žurnali- 
nio staliuko. 

— Ei, ei, sveikas, vaikine! 

Bet Žonatanas pervėrė jį žvilgsniu. 

— Kiek kartų aš tau kartojau?.. - pykdamas prakalbo jis. 

- Viskas gerai, niekas nuo to dar nenumirė, - apatiškai 
bandė apsiginti kanadietis. 

— Dėl tavo pokštų galiu prarasti sūnaus globą, todėl kai 
kas nuo to dar gali numirti! 

Žonatanas atidarė visus langus, kad išvėdintų kambarį, o 
Šarlis iš šaldiklio ištraukė gražų jūrų ešerį ir dar judančią ne- 
didelę plekšnę. 

- Šviežutėlės! - didžiavosi jis dviem laimikiais. 

- Taip, ko nepasakytum apie dėdę Marką... - klastingai 
pridūrė Žonatanas, prajuokindamas sūnų. 

Ne paslaptis, kad jo bendranuomininkis turėjo labai ori- 
ginalų supratimą apie „sekmadieninę aprangą : suglamžytos 
apatinės kelnaitės, skirtingos kojinės ir marškinėliai, ant kurių 
pavaizduota Jamaikos vėliava su kanapės lapu. 

- Nori vaisių? - pasiteiravo Žonatanas ir sudėjo į šaldytu- 
vą išvykos užkandžių likučius. 

- Tiesą sakant, norėčiau, kad dėdė Markas suteptų savo 
firminį trigubą sumuštinį... 

— Gerai, gerai, - atsakė jis skeptiškai. 

- Įsivaizduok, kad jau padaryta! - pasakė Markas ir iš 
spintelės ištraukė reikalingus maisto produktus. 

Šarlis apsilaižė lūpas ir įsitaisė ant vienos iš taburečių, 
stovinčių prie baro. Markas kruopščiai užtepė sviesto ant pir- 
mosios riekelės ir užbarstė kakavos, paskui uždėjo kondensuo- 
tu pienu suteptą duoną, o ant viršaus puikavosi riekė su klevų 
sirupu. 

Šarlis čiupo sumuštinį ir pilna burna sušuko: 

- Ašiū, labai škanu! 

Markas, labai didžiuodamasis komplimentu, paruošė dar 
vieną užkandį. 

— Džoni, nori, ir tau vieną padarysiu? 

Žonatanas jau žiojosi ketindamas atsisakyti - jis jokiu 
būdu nevalgys to baisiai kaloringo mišinio, - bet apsigalvojo. 
Kodėl jis turėtų atsukti nugarą malonumams ir bendroms aki- 
mirkoms su Marku ir sūnumi? Galų gale, gal jo svainis ir turėjo 
trūkumų, bet jis į šiuos namus įnešdavo šiek tiek džiaugsmo 
ir originalumo. O svarbiausia, jam niekas neprilygo gebėjimu 
priversti Šarlį nusišypsoti, nes jis pats, užsisklendęs savo liū- 
desy, nebuvo pats linksmiausias tėvas, apie kokį sūnus galbūt 
svajojo. 

— Na, kodėl gi ne! - tarė jis ir atsisėdo prie bendro stalo. 

Jis visiems iš eilės įpylė „Pu Erh“ arbatos, įjungė nedide- 
lį radijo aparatą ir pasirinko specialią Kalifornijos roko stotį. 
Visi priešpiečius valgė klausydamiesi „Eagles“, „Toto“ ir „Fleet- 
wood Mac ritmų. 

— Man šovė puiki mintis! „Garsųjį dėdės Marko trigubą 
sumuštinį“ įtrauksiu į restorano desertų sąrašą, - pajuokavo 
Žonatanas. - Esu tikras, kad jis turės pasisekimą! 

Šarlis iš širdies pasijuokė ir pakėlė akis. 

— Kodėl sukabinai visas tas nuotraukas? - stebėjosi vaikas, 
rodydamas į Madlinos nuotraukas ant virtuvės sienos. 

Žonatanas pasijuto tarsi užkluptas nusikaltimo vietoje. 
Dvi dienas jis veikė vedamas smalsumo, tačiau dabar jam buvo 
sunku suprasti savo elgesio logiką ir prasmę. Kodėl šios moters 
gyvenimas jį taip žavėjo? Kodėl jis jautėsi tarsi atliekąs kažko- 
kią užduotį? 

— Tu teisus, jas reikia nukabinti, - pritarė jis ir šiek tiek 
nusiramino, priėmęs racionalų sprendimą. 

— Aš tau padėsiu, - pasisiūlė svainis. 

Abu vyrai atsistojo ir vieną po kitos ėmė nukabinėti nuo- 
traukas. 

„Madlina Venecijoje, Madlina Romoje, Madlina Niujor- 
ke...“ 

— Pažvelk, matei? Tai Kantona... 

— Ką? 

Markas jam padavė ką tik nukabintą nuotrauką. Apsivil- 
kusi odiniu švarku ir įliemenuota palaidinuke, Madlina šypso- 
josi priešais gimtadienio tortą su dvidešimt devyniomis žvaku- 
tėmis. Nuotrauka daryta prieš penkerius ar šešerius metus. Ji 
atrodė gerokai jaunesnė, bet ne tokia elegantiška ir moteriška, 
kokią ją Žonatanas sutiko oro uoste. Tuo metu jos veidas buvo 
apvalesnis, berniukiška išvaizda atrodė ne itin patraukli, o po 
akimis juodavo grožio nepridedantys ratilai. 


Portretas darytas biure: buvo matyti kartoniniai aplankai, 
šiek tiek senamadiškas kompiuteris ir į puodelį sudėti rašikliai, 
žymikliai ir žirklės. Nors nuotrauka prastos kokybės, galima 
įžiūrėti ant sienos kabantį Eriko Karaliaus“, pasipuošusio „Red 
Devils“ marškinėliais, plakatą. 

- Žinai, kur fotografuota? - paklausė Markas. 

— Ne. 

— Man rodos, komisariate. 

— Kodėl taip manai? 

Jis parodė į juodą ir geltoną siluetus ekrane. 

- Šie du tipai yra farai. 

- Ten gali būti bet kas! 

- Gali padidinti vaizdą? 

— Klausyk, gal nežaiskim detektyvų... 

— Pabandyk! 

Nieko nesitikėdamas, Žonatanas paėmė nešiojamąjį kom- 
piuterį, į kurį buvo parsisiuntęs visas Madlinos nuotraukas. 
Paspaudė atitinkamą piktogramą, atidarė nuotrauką per „Pho- 
toshop“ programą ir pasinaudojo vaizdo didinimo funkcija. 
Tikslumas neidealus, bet galima įžiūrėti daugiau detalių. 

Atvirai kalbant, gal ir buvo kažkokia tikimybė, kad fluo- 
rescencinės geltonos dėmės ekrane yra geltonos liemenės su 
šviesą atspindinčiomis juostomis, kokias nešiojo anglų poli- 
cininkai. Bet tai būtų neįtikėtina. Nagrinėjant skirtingas nuo- 
traukos dalis, dėmesį patraukė kita detalė: trys raidės „GMP“, 
kurios puošė Madlinos puodelį. 

— GMP Ar tau tai ką nors sako? 

Žonatanas atidarė paieškos langą ir įrašė „GMP+Policija“. 
Pirmoji nuoroda nuvedė į Greater Manchester Police svetainę: 
tai buvo Mančesterio grafystės policija. 


* Futbolininko Erico Cantonos pseudonimas. kai jis žaidė „Manchester United“ komandoje. 
(Aut. past.) 

— Buvai teisus, nuotrauka tikrai daryta komisariate. 

- Ar daug pažįsti žmonių, kurie gimtadienį švęstų komi- 
sariate? 

Kelias sekundes klausimas kabojo ore. Atsakymas buvo 
savaime aiškus: netolimoje praeityje moteris buvo farė! 

Žonatanas suprato radęs raktą nuo paslapties, kurią slėpė 
Madlina. Tačiau priartėjus prie tikslo užplūdo abejonės. Kokią 
teisę jis turėjo kėsintis į jos paslaptis? Juk puikiai suprato, kad 
knaisiodamasis po praeitį neliksi nenubaustas... 

- Žiūrėk! 

Pasinaudodamas kompiuteriu, Markas nusprendė už jį... 
Į paieškos laukelį jis įvedė žodžius „Madlina+Grin+Policija+ 
Mančesteris. 

Pasirodė keli šimtai rezultatų, tačiau pirmasis buvo 
straipsnis iš laikraščio The Guardian: 


MADLINA GRIN, 
DIKSON BYLOS TYRĖJA, 
BANDĖ NUSIŽUDYTI 

Kitų gyvenimai 


Didžiausia mūsų egzistencijos kančia kyla 

iš to, kad mes esame amžinai vieni, ir mūsų 
visų pastangų, visų veiksmų tikslas - pabėgti 
nuo vienatvės. 


Guy de MAUPASSANT 


Paryžius 
Gruodžio 19 d., pirmadienis 
4 val. 30 min. 


Jau kelias minutes VIII apygardoje smulkiai ir tankiai sni- 
go. Nakties šalčio sustingdytas Fobur diu Rulio kvartalas buvo 
ištuštėjęs. Baltas „Peugeot Partner“ įjungė avarinį signalą ir su- 
stojo ant dvigubos linijos Beri gatvės viduryje. Moters, susisu- 
pusios į storą striukę su gobtuvu, siluetas išėjo iš buržuazinio 
pastato ir liuoktelėjo į furgoną. 

— Padidink šildymą, šąla! - skundėsi Madlina, segdamasi 
saugos diržą. 

- Nustačiau visu pajėgumu, - atsakė Takumis, užvesda- 
mas variklį. - Ar gerai praleidote sekmadienį? 

Moteris klausimą nuleido negirdomis ir užsimovė kumš- 
tines pirštines laukdama, kol sušils salonas. 

Takumis įkyriai neklausinėjo. Automobilis nusileido Ar- 
tua gatve, pasuko į La Boeti dešinėje, paskui nuriedėjo Elizie- 
jaus Laukais. 


Madlina nusivyniojo šaliką, išsitraukė iš kišenės pakelį ci- 
garečių ir vieną prisidegė. 

— Maniau, jau metėte... 

— Nesijaudink! Tik ir tu nepradėk, gerai? Kaip sakė Gens- 
būras, „Aš geriu ir rūkau: alkoholis užkonservuoja vaisius, o 
dūmai - mėsą.“ 

Takumis, pamąstęs kelias sekundes, pareiškė: 

— ...O visų antra? 

— Antra, jie abu jau mirę, ar ne? 

- Puiku: jei tau trukdo, eik dirbti kur nors kitur arba pa- 
duok mane į teismą už pasyvų rūkymą! 

- Sakau tai tik dėl jūsų gerovės, - ramiai atsakė Takumis. 

— Klausyk, atšok, gerai? Ir išjunk šitą šlamštą! - liepė ji 
ir parodė į radiją, iš kurios sklido japoniška dainos „Oue je 
taime“ versija, atliekama paties Džonio Halidėjaus. 

Azijietis išėmė kompaktinį diską, o Madlina perbėgo 
radijo dažnius, kol rado klasikinės muzikos stotį, kuri grojo 
„Bergamaskos siuitą“. Muzika ją šiek tiek nuramino. Ji pasisu- 
ko į langą ir pažvelgė į apsnigtus šaligatvius. 

Žiede prie Dofino vartų Takumis pasuko į kelią, kuris 
vedė į Paryžiaus aplinkkelį. Madlina buvo surūgusi, kaip kar- 
tais nutikdavo, bet jos bjauri nuotaika niekada netrukdavo il- 
gai. Jis santūriai nusižiovavo. Jį labai žavėdavo šios naktinės 
išvykos į Renžisą. Tik gaila, kad tekdavo keltis paryčiais... Iš 
tiesų, dauguma floristų taip savęs nebekankindavo. Šiais lai- 
kais didžiajai daliai „kolegų“ gėles pristatydavo tiesiai į par- 
duotuvę, užsisakius jų per internetą! Madlina jį įtikino, kad 
tokia šio amato praktika yra netinkama ir kad tikro floristo 
darbo kokybė priklauso nuo pastangų, įdėtų ieškant tobulo 
produkto. 

Dėl sniego kelias buvo slidokas, bet tai nesumažino ma- 
lonumo, kurį Takumis jausdavo vairuodamas automobilį nak- 


tiniame Paryžiuje. Tuščios gatvės svaigino ir atrodė tarsi fan- 
tastiniame filme. Jis tęsė kelionę A6 keliu, vedančiu į Orli, ir 
netrukus atvyko prie mokamo įvažiavimo į didžiausią pasauly- 
je šviežių produktų turgų. 


* 


Takumį Renžisas nepaprastai žavėjo. „Paryžiaus pilvas“ 
tiekė didžiąją dalį sostinėje suvartojamos žuvies, vaisių ir 
daržovių. Čia produktais apsirūpindavo geriausi restoranų 
savininkai ir reikliausi meistrai. Praėjusį pavasarį, kai jau- 
nasis japonas su tėvais atvyko į Prancūziją, tai buvo pirmoji 
jam suorganizuota ekskursija, pirmesnė net už Eifelio bokštą! 
Vieta užbūrė: tikras miestas su tūkstančiais žmonių, nuosa- 
vu policijos komisariatu, geležinkelio stotimi, gaisrininkais, 
bankais, kirpykla, vaistine ir dvidešimt šešiais restoranais! Jį 
jaudino šis bruzdesys tarp ketvirtos ir penktos valandos ryto, 
kai būdavo pats judėjimo įkarštis, kai kvapų ir skonių pasau- 
lyje galėjai stebėti pakraunamų ar iškraunamų sunkvežimių 
baletą. 

Prie įvažiavimo punkto Madlina padavė pirkėjo kortelę, 
įvažiavo į vidų ir pastatė furgoną prie Sodininkų ir Viletės ave- 
niu sankryžos, vienoje iš automobilių stovėjimo aikštelių, skir- 
tų sodininkystės sektoriui. 

Jie išsirinko aukštą vežimėlį ir patraukė į milžinišką šilt- 
namį iš stiklo ir plieno. Dvidešimt dviejų tūkstančių kvadra- 
tinių metrų C1 paviljonas buvo pilnas skintų gėlių. Praėjęs 
automatiškai atsidarančias duris, patenki tarsi į kitą pasaulį, 
kuriame kasdienybės pilkuma užleidžia vietą spalvų ir kvapų 
simfonijai. 

Pamačiusi tokį reginį, Madlina atgavo gerą nuotaiką, pasi- 
trynė akis ir galutinai išsibudinusi tvirtu žingsniu patraukė per 
salę. Daugiau nei trijų futbolo aikščių dydžio angare penkias- 
dešimt didmenininkų buvo įsikūrę pasažuose, kurių kiekvienas 

turėjo kokios nors gėlės pavadinimą: Mimozų alėja, Irisų alėja, 
Plukių alėja ir t. t. 

- Sveika, gražuole! - pasisveikino Emilis, prekyvietės, ku- 
rioje ji įsigydavo didžiąją dalį produkcijos, atsakingasis dar- 
buotojas. 

Emilis Fošlevanas, nesiskiriantis su šiaudine skrybėle, se- 
katoriumi, kombinezonu ir riestais ūsais, labai svarbi persona. 
Jis dirba Renžise nuo pat turgaus atidarymo 1969-aisiais, todėl 
žino visas jo taisykles ir pažįsta kiekvieną kertelę. 

- Paruošiu tau „juodą be cukraus“, - pasakė jis ir įmetė 
kelias monetas į kavos aparatą. 

Madlina linktelėjo jam padėkodama. 

- Ir puodelį arbatos Kacušiui? - pridūrė jis, įžūliai žvelg- 
damas į akis floristės globotiniui. 

- Mano vardas Takumis, - šaltai atsakė azijietis, - ir aš 
mieliau išgerčiau kapučino. 

Emilis nepabūgo: 

- Ir vieną kapučino Cašimiui! 

Vaikinas netaręs nė žodžio čiupo savo puodelį ir nuleido 
galvą, nusivylęs, kad didmenininkas jo negerbia. 

- Vieną dieną turi pasiryžti sugurinti jam į nosį, - pakuž- 
dėjo Madlina, Emiliui einant prie naujo kliento. 

- Juk... jis senas žmogųus. 

- Jis trimis galvomis už tave aukštesnis ir sveria dvigubai 
daugiau nei tu! Jei tai tave paguos, mano krikštas truko šešis 
mėnesius. Kiekvieną kartą mane išvydęs vadindavo Kepsniuku 
arba Angle. 

- Kada visa tai baigėsi? 

- Kai šliūkštelėjau jam į veidą karštos kavos! Nuo tada jis 
elgiasi su manimi kaip su princese. 

Takumis pasijuto bejėgis. Jo gimtojoje šalyje visi stengėsi 
bet kokia kaina vengti konfliktų, susidūrimų ar agresijos. 

— Bet... kodėl čia viskas taip vyksta? 


II4 


— Ne tik čia, visur tas pats, - pasakė ji, sugniauždama ir 
išmesdama į šiukšliadėžę vienkartinį puodelį. - Jei nori išgirs- 
ti mano nuomonę, turi susidoroti su šia situacija, kad taptum 
tikru vyru. 

- Madlina, aš ir esu vyras! 

— Taip, bet ne toks, koks norėtum būti. 

Madlina paliko jį paskendusį apmąstymuose ir nuėjo pas 
Beranžer, vieną iš Fošlevano pardavėjų, kuri jai padėdavo ap- 
eiti kelias prekyvietes. Ji nusipirko du komplektus žalių lapų, 
entuziastingai derėjosi dėl tulpių, saulučių bei kamelijų kainos 
ir neatsispyrė trims glėbiams nuostabių rožių iš Ekvadoro. Ji 
nesivaržydavo derėtis ir už gėles stengdavosi mokėti atsižvelg- 
dama į jų tikrąją vertę. Takumis pasirūpino pirmųjų prekių 
pakrovimu į automobilį ir prisidėjo prie savo šefės augalams 
skirtame užtvare. 

Madlina ekspertės žvilgsniu išsirinko begonijas ir neuž- 
mirštuoles vazonuose, o jos mokinys, galvodamas apie artėjan- 
čias metų pabaigos šventes, ėmėsi Kalėdų „žvaigždžių“ - bu- 
gienių, amalo, karpažolių ir eleborų. 

Taip pat ji jam patikėjo orą valančius augalus, kurie vis la- 
biau populiarėja įmonėse, bet jai pačiai atrodė mirtinai nuobo- 
dūs, todėl ji mieliau nuėjo rinktis baltų ir pastelinių orchidėjų, 
kurios parduotuvei pelnė gerą vardą. 

Paskui ji greitai apsuko šiltnamį, kur buvo laikomi įvairūs 
mažmožiai, kurie leido klientams pasiūlyti smagių ir gana ne- 
brangių dovanų: kvepiančių žvakių, plėšriųjų augalų, nedidelių 
širdies formos kaktusų, į espreso puodelius pasodintų kavame- 
džio lapų ir t. t. 

Dekoracijų lentynoje ji susigundė iš metalo nukaltu ange- 
lu, kuris trauktų akį jos vitrinoje. Takumis sekė iš paskos ir su- 
sižavėjęs atidžiai klausėsi kiekvieno jos žodžio. Nors iš pažiūros 
netvirtas, jis garbingai prisiimdavo sunkias užduotis: stumda- 
vo vežimėlį, kuris su kiekvienu stabtelėjimu vis pasunkėdavo, 


IIS 


viena ranka pakeldavo dešimties kilogramų komposto maišą ar 
didelį molinį vazoną. 

Šiltnamis ėmė virpėti, judinamas vėjo. Pro langus matėsi 
spindintys sniego dribsniai, kurie skrajodami leidosi iš dan- 
gaus, užklodami persišviečiantį stogą balta ledine puta. 

Norėdama kuo toliau nukelti akimirką, kai reikės eiti į 
šaltį, Madlina neskubėjo palikti ramaus lizdelio. Pirkdama pa- 
vasarinių gėlių - hiacintų, narcizų, snieguolių - svogūnėlius, ji 
ištrūko iš savo melancholijos. Ji negalėjo pakęsti šventinio šur- 
mulio, žiemos pradžia jai būdavo liūdniausias metų periodas, 
bet būtent šiuo metų laiku ji labiausiai troško gyventi. Jai tai 
buvo tikrasis Kalėdų pažadas... 


* 
6 val. 30 min. 


Takumis atsargiai uždarė bagažinės duris. Furgonas buvo 
pilnut pilnutėlis. 

- Eime, pavaišinsiu tave pusryčiais! - pasisiūlė Madlina. 

- Pagaliau išgirdau malonius žodžius! 

Jie įėjo į sodininkystės sektoriaus centre įsikūrusį resto- 
ranėlį „Kordeljerai“. Prie baro kalbėjosi daugybė klientų, vieni 
žvelgdami į pasaulį pro rožinius, kiti - pro juodus akinius. Vie- 
ni įsitraukę skaitė Parisien, kiti pildė „Loto“ ar PMU loterijos 
lenteles. Dauguma pokalbių sukosi apie artėjančius prezidento 
rinkimus: ar Sarkozi bus perrinktas? Ar kairieji pasirinko ge- 
riausią kandidatą? 

Jie išsirinko staliuką ramesnėje vietoje. Madlina užsisakė 
dvigubą espreso, o Takumis susigundė itin riebiu kebabu. 

- Turi stiprų skrandį! Skaitai man moralą dėl cigarečių, o 
pats nesisaugai cholesterolio! 

- Aš atviras visoms kultūroms, - pasiteisino azijietis ir 
atsikando didelį kąsnį savo sumuštinio. 

Moteris nusimovė pirštines ir atsisagsčiusi striukę iš jos 
išsitraukė Žonatano telefoną. 

— Vis dar neišsiuntėte, - pažymėjo japonas. 

— Seki mane? 

- Iš esmės manęs tai nestebina. 

— Tau tai kelia problemų? - atkirto ji. 

- Ne, buvau tikras, kad Lamperero istorija jus sudomi- 
no... 

Ji nurimo ir, rodės, dvejojo, ar duoti jam popieriaus lapą, 
kurį išspausdino praėjusią naktį. 

- Tu gyvenai JAV, todėl tikriausiai girdėjai apie tai? 

Suintriguotas Takumis atskleidė perlenktą straipsnį ir 
perskaitė antraštę: 


ŽONATANĄ LAMPERERĄ IšDAVĖ 
GERIAUSIAS JO DRAUGAS 


Per kelias dienas garsiausias virtuvės meistras prarado 
žmoną, restoraną ir geriausią draugą. Sugrįžimas su 
dviguba išdavyste. 

(Žurnalas People, 2010 m. sausio 3 d.) 


— Nemaniau, kad skaitote tokio tipo spaudą, - pasakė jis 
ir užsidėjo akinius. 

— Pasilaikyk savo kritiką sau, gerai? 

Keturios nuotraukos, iliustruojančios straipsnį, nekė- 
lė jokių abejonių dėl jo interpretavimo. Jos buvo padarytos 
2009 metų gruodžio 28-ą3ją Nasau, Bahamose. Nuotraukose 
matyti Frančeska su kažkokiu Žoržu Latiulipu. Paparacai 
„pagavo porelę mažame rojaus kampelyje, Keiblo paplūdi- 
myje. Nors fotografuota slapčia, nuotraukos buvo estetiškos. 
Buvęs modelis, vilkintis šviesiais drabužiais, vaikštinėjo su 
meiluže balto smėlio paplūdimiu, palei raibuliuojančią turkio 

spalvos jūrą. Jų elgesys išdavė jausmus: jie šypsojosi vienas 
kitam ir flirtavo, tarsi pasaulis priklausytų jiems vieniems. 
Paskutinėje nuotraukoje įsimylėjėliai švelniai bučiavosi ko- 
lonijinės architektūros kavinės terasoje. Visa serija pozų 
turėjo vintažinio žavesio ir priminė Kalvino Kleino praeito 
amžiaus pabaigos reklamas. Bulvariniai leidiniai, įprastai la- 
biau linkę atskleisti vyrų nukrypimus į šoną, buvo nepalan- 
kūs „Frančeskos išsišokimams“. Šiame veidmainystės ir ma- 
nicheizmo pasaulyje buvo surinktos visos detalės, siekiant 
suteikti išdavystei antikinės tragedijos atspalvių. Vienoje 
pusėje - santuokinę ištikimybę pamynusi nepaprasto grožio 
moteris, kuri vyko į pasaulio kraštą, kad išduotų vyrą su ge- 
riausiu jo draugu. Kitoje pusėje - Niujorke likęs ištikimas su- 
tuoktinis, prižiūrintis sūnų ir besistengiąs išgelbėti restoraną 
nuo gresiančio pavojaus. Paskutinis, bet ne mažiau svarbus 
vaidmuo atiteko orios išvaizdos meilužiui Žoržui Latiulipui. 
Vyras buvo aukštas, rudaplaukis, paslaptingas, tikras moterų 
suvedžiotojas. „Gražus vaikinas“, kuris, nepaisant juokingos 
pavardės, buvo labai panašus į Ričardą Girą jo populiarumo 
viršūnėje. 

Atidžiau perskaičius straipsnį paaiškėjo, kad Žoržas La- 
tiulipas „Imperatoriuje“ buvo tarsi dešinioji Žonatano ran- 
ka — artimiausias bendradarbis ir geriausias bičiulis. Prieš 
sutikdamas Žonataną, Žoržas lakstė po aktorių atrankas, o 
kitu laiku pardavinėjo dešrainius viename iš vežimėlių, kokių 
Manhatane daugybė. Žonatanas turėjo dovaną atpažinti žmo- 
nių potencialą. Jis mokė Žoržą, kol šis tapo jo pavaduotoju, 
suteikė jam stabilumą, materialinę gerovę ir gyvenimo apra- 
šymą, užtikrinantį, kad jis ras darbą bet kada, kol bus gyvas. 
O šis, jam atsidėkodamas, pavogė jo žmoną... 

— Ką apie tai manai? 

— Manau, kad kartais moterys būna tikros kalės, - atsakė 
Takumis. 

- Jei ir toliau leisi sau kalbėti tokias nesąmones, - suniur- 
nėjo Madlina, - nebesivesiu tavęs į jokį bistro ir... 

Jaunasis japonas neleido jai baigti sakinio. 

- Palaukite... Žoržas Latiulipas! Kažkur jau tą vardą gir- 
dėjau. Ar kartais mes nesiuntėme jam gėlių? 

- Ne, nemanau. Tokią pavardę tikrai būčiau prisiminusi ! 
Be to, abejoju, ar jis gyvena Paryžiuje... 

Tačiau Takumis tvirtai laikėsi savo minties. 

— Ar turite su savimi kompiuterį? 

Madlina atsiduso ir iš rankinės ištraukė nešiojamąjį kom- 
piuterį, kuriame laikė „klientų bazę“. 

Takumis pasidėjo ekraną priešais save ir parašė „Latiuli- 
pas“. Neilgai trukus pasirodė paieškos rezultatas: 


Žoržas Latiulipas 
Restoranas „Fanfanas“, Viktoro Hugo aveniu, 22A 
75116 Paryžius 


- Maždaug prieš aštuonis mėnesius aš jam pristačiau pur- 
purinių jurginų puokštę. Šį užsakymą perleido jūsų kolegė iš 
XVI apygardos, Izidora Brokiu. Sąskaitą išrašiau restorano var- 
du, štai kodėl jo pavardė jums nieko nesako. 

- O tu? Prisimeni jį? 

— Ne, gėles perdaviau restorano darbuotojui. 

Madlina negalėjo patikėti savo akimis. Žoržas Latiulipas 
ne tik vėl dirbo restorane, bet netgi gyveno Paryžiuje. Neabe- 
jotina, pasaulis mažas... 

— Ką gi, keliam bures, - liepė ji. - Savo kebabą pabaigsi 
automobilyje, tik kad ant sėdynės nerasčiau nė taškelio rie- 
balų! 


* Pavardė Latiulipas (pranc. LaTulip) kelia asociaciją su filmu „Fanfanas Tulpė“ (pranc. Fan- 
fan La Tulipe). (Vert. past.) 

— Grįžtame į parduotuvę? 

- Tu grįžti į parduotuvę, o aš, manau, eisiu aplankyti Fan- 
fano Tulpės... 

— Kokia dingstimi? 

— Nejau iš tiesų manai, kad man reikia dingsties pakalbėti 
su Žmogumi*.. 


II 
Tyrimas 


Iš esmės žmogus yra tai, ką jis slepia: menka 
krūvelė paslapčių. 


Andrė MALRAUX 


San Fransiskas 


Žonatanas, tarsi užhipnotizuotas kompiuterio ekrano, jau 
trečia kartą skaitė straipsnį laikraštyje. 


MADLINA GRIN, 
DIKSON BYLOS TYRĖJA, 
BANDĖ NUSIŽUDYTI 


Guardian.co.uk, 2009 m. liepos 8 d. 


Čitam Bridžas. Praėjus vienam mėnesiui po siaubingo at- 
radimo, pražudžiusio bet kokias viltis rasti gyvą jaunąją 
Alisą Dikson, tyrimą vykdžiusi trisdešimt vienų metų leite- 
nantė Madlina Grin šią naktį kėsinosi nutraukti savo gyve- 
nimą- pasikarti ant sijos savo bute. Laimei, jaunoji inspek- 
torė krisdama užkliudė stiklinę drabužių spintą, ši sudužo 
ant grindų ir pažadino artimiausią kaimynę Džulianą Vud. 
Ši atskubėjo pačiu laiku. Suteikus pirmąją pagalbą, panelė 
Grin buvo pervežta į Niuton Hito ligoninę. Pasak gydytojų, 
jos būklė kelia nerimą, bet prognozės neblogos. 


Įtempto tyrimo pasekmės 

Kaip paaiškinti šį žiaurų veiksmą? Kaltės jausmas? Pervar- 
gimas? Nesugebėjimas užversti šio siaubingo tyrimo pus- 
lapio? Tai būtų labiausiai tikėtina. Mančesterio policijos 
vyresnysis inspektorius Henris Polsteris neseniai atskleidė, 
kad Madlina Grin buvo išleista laikinų atostogų nuo to lai- 
ko, kai sužinojo apie mirtį keturiolikmetės Alisos Dikson, 
tapusios paskutine liūdnai pagarsėjusio serijinio žudiko 
Haraldo Bišopo, kurį prieš kelias dienas sulaikė Mersisaido 
policija, auka. Madlinos Grin kolegų nuostaba sumišusi su 
emocijomis. „Net sėdėdamas už grotų Liverpulio mėsinin- 
kas vos nepražudė dar vienos aukos“, - apgailestavo jos 
komandos draugas Džimas Flahertis. 


Žonatanas pasikasė galvą. Šios naujienos kelis mėnesius 
kėlė didelį susidomėjimą Didžiojoje Britanijoje, bet, matyt, ne- 
persikėlė per Atlantą. 

— Ar girdėjai ką nors apie „Alisos Dikson tyrimą“ ar „Li- 
verpulio mėsininką ? - atsargiai paklausė jis draugo. 

— Ne, niekada, - patikino kanadietis. 

Žinoma. Nereikia ir tikėtis: tokie žmonės kaip Markas gyve- 
na kitame pasaulyje, toli nuo realybės. Pasaulyje, kuriame prezi- 
dentas tebėra Bilas Klintonas, tebestovi Berlyno siena ir baruose 
vis dar žaidžiamas kiniškas biliardas ir „Pacman“ žaidimas... 

Staiga jam dingtelėjo mintis. Žonatanas įjungė Madlinos 
telefoną ir surado programėlę, kurią saugojo slaptažodis. 


ĮVESKITE SLAPTAŽOD) 
Jis parašė ALISA ir programa atsidarė... 


* 


Telefone buvo šimtai dokumentų, susijusių su „Dikson 
tyrimu: užrašai, straipsniai, nuotraukos, filmuota medžiaga. 

Tokia pat tvarka, kokia jie buvo sudėlioti ekrane, Žonatanas 
juos perkėlė į savo kompiuterį, kad vėliau galėtų pasižiūrėti. Iš 
pradžių jis manė, kad šie failai - tik didelės apimties spaudos 
straipsnių, susijusių su paauglės pagrobimu ir nužudymu, rin- 
kinys, bet kuo daugiau jis tyrinėjo, tuo geriau suprato, kodėl 
Madlina ėmėsi visko, kad apsaugotų šiuos duomenis. Jaunoji 
policininkė nuskenavo, nukopijavo, padaugino visus paskuti- 
nės savo bylos tyrimo elementus! Čia buvo visas kratinys jos 
užrašų, pirštų atspaudų, įtariamųjų apklausų vaizdo medžiagos, 
daiktinių įrodymų, nuotraukų ir išsamių aprašymų, dešimtys 
puslapių su ta byla susijusių tyrimų. Daugelis dokumentų kon- 
fidencialūs, su Mančesterio grafystės policijos antspaudais, ir 
jie niekada neturėjo patekti už komisariato ar teismo ribų... 

— Tėti, kas tai? - paklausė Šarlis, pamatęs tėvo kompiute- 
ryje kruvinas nuotraukas. 

- Nežiūrėk, brangusis, tai ne vaikams, - atsakė Žonatanas 
ir nusuko kompiuterį į šoną. 

Jis patikrino parsisiuntimo greitį. Nepaisant belaidžio ry- 
šio, greitis buvo ne pats didžiausias ir reikės laukti geras dvi 
valandas. 

— Eime, pažaisime krepšinį su dėde Marku! - pasiūlė jis 
linksmu balsu. 

Jie nusileido į vieną iš tinklu apjuostų aikštelių, besiribo- 
jančių su „Levi's Plaza“ viešbučiu. Žaidimas buvo įnirtingas. 
Šarlis žaidė atkakliai ir, dvidešimt kartų pataikęs į krepšį, iš- 
sekęs grįžo namo. Nusiprausė po dušu, užkando savo žuvies ir 
užmigo žiūrėdamas vieną iš „Du su puse vyro“ serijų. 

Žonatanas nunešė jį į kambarį. Lauke jau buvo tamsu. 
Markas, vėl prisidegęs hašišo cigaretę, mėgavosi ja terasoje tar- 
si havanietišku cigaru ir kalbėjosi su Borisu. 

Žonatanas šaldytuvo šaldymo kameroje susirado butelį 
vyšninės degtinės, kurį gavo dovanų iš kliento ruso. Aktyvin- 
damas kompiuterio ekraną, įsipylė šio gėrimo, kuris, pasak 

etiketės, filtruotas beržo anglių filtrais ir perkoštas per dei- 
mantų sluoksnį. 

„Tik tiek...“ 

Jis įsitikino, kad visi duomenys jau persiųsti į kietąjį dis- 
ką. Madlina su savimi pasiėmė ne dešimtis, o šimtus dokumen- 
tų. Iš beveik tūkstančio detalių susidarė makabriška ir tragiška 
dėlionė. Akivaizdu, kad jaunoji policininkė šešis mėnesius gy- 
veno šia byla, plušėjo prie jos dieną ir naktį, kol susirgo ir pra- 
rado sveiką protą. Bjauri istorija vos nekainavo jai gyvybės... 

Žonatanas atsidarė paskutines parsisiųstas nuotraukas — 
jos buvo nepakeliamos. Jį apėmė didelės dvejonės. Ar jis tikrai 
norėjo ir turėjo drąsos pasinerti į vaiko dingimo ir žmogžu- 
dystės istoriją? 

Atsakymas buvo neigiamas. 


* 


Vis dėlto jis išgėrė dar taurelę degtinės, įsipylė antrą ir 
pasinėrė į pragarą. 

Antra dalis 


Alisos Dikson byla 

Alisa 


Viskas vyko tą žalią ir beprotišką vasarą, kai 
Frenkei buvo dvylika. <...> Ji nepriklausė 
jokiam klubui, nebuvo niekieno pasaulyje 
narė. Frenkė pasidarė nuo visų atsiribojęs 
asmuo ir tik slankiojo apie namus, nes jai 
buvo baisu. 


Carson MCCuULLERS 


Prieš trejus metus 
2008 m. gruodžio 8 d. 
Citam Bridžo komisariatas, Mančesterio šiaurės rytai 


Madlina pakėlė balsą: 

- Teks viską papasakoti aiškiau, nes aš vis dar nesupran- 
tu. Kodėl jūs laukėte AŠTUONIAS DIENAS, kad praneštumėte 
apie dukters dingimą? 

Prieš ją sėdinti Erina Dikson, išblyškusiu veidu ir suli- 
pusiais plaukais, pasimuistė kėdėje. Ji prastai jautėsi, drebėjo, 
tankiai mirksėjo, o rankose maigė plastikinį kavos puodelį. 

- Velniai griebtų, juk žinote, kokie tie paaugliai! Tai at- 
eina, tai išeina. Be to, aš jau jums sakiau: Alisa visada buvo 
nepriklausoma, ji visada susitvarko pati, ji... 

- Bet jai tik KETURIOLIKA! - šaltai nutraukė ją Madlina. 

Erina papurtė galvą ir paprašė leidimo išeiti surūkyti ci- 
garetės. 

— Jokiu būdu! - nukirto policininkė. 


Ji prisimerkė ir padarė pauzę. Moteriai, kurią ji turėjo ap- 
klausti, buvo trisdešimt metų (tiek pat, kiek jai), bet jau trūko 
kelių dantų, o veide, šiurkščiai apšviestame šaltos lubų lempos, 
aiškiai matėsi nuovargio ženklai ir mėlynės. 

Erina komisariate buvo jau valandą ir per tą laiką perėjo 
visas stadijas: pirmiausia verkdama pranešė apie dukters dingi- 
mą, paskui tapo agresyvi ir pyko, kad apklausa užsitęsė ir kad ji 
nesugeba dviem nuosekliais sakiniais paaiškinti, kodėl ji delsė 
savaitę ir nieko nepranešė. 

— Ką apie tai galvoja jos tėvas? 

Erina gūžtelėjo pečiais. 

- Jis jau seniai dingęs... Atvirai kalbant, nesu tikra dėl jo 
tapatybės. Tuo metu miegojau su kuo pakliuvo ir visiškai ne- 
sisaugojau... 

Staiga Madlina įsiuto. Ji penkerius metus dirbo su narko- 
manais ir kaip savo penkis pirštus žinojo jų elgesį: padidėjęs 
nerimas, nesugaunamas žvilgsnis buvo akivaizdūs narkotikų 
trūkumo ženklai. Žymes aplinkui Erinos lūpas paliko pirekso 
stiklo pypkė. Ponia Dikson buvo priklausoma nuo kreko. Kal- 
ba baigta. 

- Užteks, Džimai, eime, - nusprendė Madlina, pasiėmė 
striukę ir tarnybinį ginklą. Ji užsuko pas viršininką, o jos ko- 
lega palydėjo Eriną į automobilių stovėjimo aikštelę ir pridegė 
jai cigaretę. 

Nors jau buvo dešimta valanda ryto, dėl danguje susikau- 
pusių tamsių debesų susidarė įspūdis, kad saulė dar kaip rei- 
kiant nepakilo. 


* 


- Gavome atsakymą iš centrinės skubių atvejų sistemos, - 
pranešė Džimas, baigęs pokalbį telefonu. - Ligoninėse nėra jo- 
kio įrašo Alisos Dikson vardu. 

— Buvau tuo tikra, - atsakė Madlina ir perjungė bėgį. 

Staiga šlapiame kelyje „Ford Focus“ pasuko į šoną, kad 
išvengtų susidūrimo. Automobilis su mirkčiojančiais švyturė- 
liais ir kaukiančia sirena artėjo šiaurinių priemiesčių link. Kai- 
re ranka laikydama vairą, o dešine spaudinėdama radijo myg- 
tukus, tyrėja derino pirmuosius veiksmus: reikia išsiuntinėti 
nuotraukas į visus šalies komisariatus, apie dingimą informuo- 
ti spaudą ir televizijos žinių redaktorius, pareikalauti, kad būtų 
sutelkta kriminalistikos komanda... 

— Ei, ramiau, tu mus abu pražudysi! - pasiskundė Džimas, 
kai Madlina pavojingai užvažiavo ant šaligatvio krašto. 

— Nemanai, kad jau ir taip praradome per daug laiko? 

— Juk dešimt minučių nieko nepakeis... 

— Na ir kvailys! 

Du policininkai atvažiavo į populiaraus kvartalo san- 
kryžą. Čitam Bridžas, išsiskiriantis kiek akys užmato eilėmis 
besidriekiančių raudonų plytų namų, buvo nuniokotas senas 
pramoninis priemiestis. Pastaraisiais metais leiboristai inves- 
tavo nemenkas sumas šiaurės rytų kvartalams atnaujinti, ta- 
čiau Čitam Bridžas menkai pasinaudojo šia parama. Daugybė 
namų buvo apleisti, sodais niekas nesirūpino, o ir dėl Anglijos 
ekonomiką smaugiančios krizės negalėjai tikėtis, kad padėtis 
pasitaisys. 

Jei ši vieta turizmo vadovuose pristatoma ne pačiomis 
gražiausiomis spalvomis, ką tuomet kalbėti apie Farm Hilo ke- 
lią, kuriame gyveno Alisos motina? Tai buvo tikra skurdo sala, 
kurioje klestėjo nusikalstamumas. Madlina ir Džimas ėjo pas 
Eriną Dikson pro apleistas lūšnas, kuriose glaudėsi nelegalai, 
prostitutės, prekiautojai kreku. 

Įėjus į seną trobesį Madlinai supyko širdis. Svetainė buvo 
niūri ir pasibjaurėtina: tiesiai ant žemės numesti čiužiniai, 
langai uždengti kartono ir faneros lapais, nosį rietė sugedusio 
maisto kvapas... Akivaizdu, Erina specialiai pritaikė savo lan- 
dynę, kad užsidirbtų šiek tiek pinigų iš narkomanų, kurie čia 

galėdavo suvartoti dozę. Ji abejojo, ar policija kištų nosį į jos 
namus, todėl net nesistengė maskuoti savo veiklos: savadarbė 
pypkė, pagaminta iš alaus skardinės, tebegulėjo ant palangės 
šalia tuščių alaus butelių ir peleninės, kurioje buvo nebaigta 
rūkyti hašišo cigaretė. 

Madlina ir Džimas neramiai susižvalgė: sprendžiant iš to, 
kiek daug nepadorių tipų lankėsi šioje vietoje, tyrimas nebus 
iš lengvųjų. Jie užlipo laiptais į viršų, atidarė Alisos kambario 
duris ir... 


* 


Ši vieta labai skyrėsi nuo kitos namo dalies. Kukliame, bet 
tvarkingame kambaryje stovėjo stalas ir lentynos su knygomis. 
Oro gaiviklis skleidė malonų vilkdalgių ir vanilės aromatą. 

„Tarsi kitas pasaulis...“ 

Madlina pakėlė akis ir atidžiai apžiūrėjo kambarėlio sie- 
nas, išklijuotas bilietais ir programomis spektaklių, kuriuose 
lankėsi Alisa: operos „Karmen“ ir „Don Žuanas“ Liory teatre, 
pjesė „Stiklinis žvėrynas Dramos teatre, baletas „Romeo ir 
Džuljeta“ BBC filharmonijos orkestro salėje. 

- Gal ši mergina - ateivė iš kosmoso? - paklausė Džimas. 

- Taip, - sumurmėjo Erina. - Ji... Ji visada tokia buvo - 
sukišusi nosį į knygas, tapybą ir muziką... Ne kartą svarsčiau, 
iš ko ji visa tai paveldėjo. 

„Tikrai ne iš tavęs, - pagalvojo Madlina. 

Madliną šis radinys užhipnotizavo. Abiejose stalo pusėse 
kabėjo paveikslų reprodukcijos: mėlynojo laikotarpio Pikaso 
„Autoportretas“ ir garsusis Žano Onorė Fragonaro „Skląstis“. 

Džimas peržvelgė pavadinimus knygų lentynose: klasiki- 
niai romanai, teatro pjesės. 

- Ar daug pažįsti paauglių Čitam Bridže, kurie skaitytų 
Brolius Karamazovus ar Pavojingus ryšius? - paklausė jis, var- 
tydamas porą knygų. 


130 


- Pažinojau vieną tokią, - abejingai atsakė Madlina. 

— Kas ji? 

- Aš... 

Galvoje iškilo prisiminimai. Vaikystės žaizdos tebekrau- 
javo ir ši diena buvo netinkama graužtis dėl savo lemties. Ji 
užsimovė latekso pirštines, paskui atidarė kiekvieną stalčių ir 
kruopščiai apieškojo visą kambarį. Spintoje Madlina rado ke- 
liolika pakelių kakavinių sausainių „Oreo“ su vaniliniu pertepi- 
mu ir mažų plastikinių buteliukų „Nesguik“ braškinio pieno. 

- Ji maitinosi beveik tik sausainiais, kuriuos mirkė pie- 
ne, - paaiškino motina. 

Alisa „iškeliavo“ nieko nepasiėmusi: ant lovos tebegulėjo 
smuikas, ant rašomojo stalo stovėjo kompiuteris - senos ga- 
mybos makintošas, o ant žemės prie lovos mėtėsi dienoraštis. 
Madlina nekantraudama jį atskleidė ir už atvarto rado užkištą 
penkiasdešimties svarų sterlingų banknotą, sulankstytą į ketu- 
rias dalis. 

Erinos akys nepadoriai nušvito. Ji akivaizdžiai kaltino 
save, kad jai nešovė į galvą mintis apieškoti kambario iki at- 
vykstant farams. 

„Blogas ženklas, - mąstė Madlina. - Jei mergina būtų pa- 
bėgusi, ji nebūtų palikusi tokios sumos.“ 

Netrukus atvyko komanda, kurios ji pareikalavo. Ji papra- 
šė kriminalistų apieškoti kiekvieną namo kertelę. Specialistai, 
apsiginklavę pincetais, skalpeliais ir pramuštuvais, paėmė dau- 
gybę mėginių ir sudėjo juos iš eilės į sandarius mėgintuvėlius. 
Kai vyrai baigė rinkti daiktinius įrodymus, Madlina atidarė 
dėžę, kurioje paauglė laikė kai kuriuos namų darbų sąsiuvinius 
su puikiais pažymiais ir mokytojų pagyrimais. 

Alisa susikūrė kultūros tvirtovę, kad pabėgtų nuo nešva- 
rios kasdienybės. Išsilavinimas ir žinios tarsi skydas ją saugojo 
nuo prievartos, baimės ir menkavertiškumo... 


* 

Farm Hilo kelyje stovėjo penki policijos automobiliai. 
Madlina persimetė keliais žodžiais su kriminalistų grupės va- 
dovu, ir tas patikino, kad rado pakankamai plaukų ant Alisos 
plaukų šepečio ir turės gerus DNR mėginius. 

Tada policininkė atsirėmė į automobilio antvožą ir prisi- 
degė cigaretę, atidžiai žiūrėdama į Alisos nuotrauką. Tai buvo 
graži, aukšta ir liekna mergina, kuri atrodė vyresnė, nei buvo 
iš tikrųjų. Skaidrus veidas, paryškintas strazdanėlių, išdavė 
airišką kilmę. Migdolo formos pilkai žaliose akyse, kurios 
priminė Modiljanio portretus, buvo galima įskaityti dide- 
lį nuovargį ir, žinoma, norą slėpti savo grožį suvokiant, kad 
aplinkoje, kurioje ji augo, jis atneštų daugiau problemų nei 
naudos. 

Ko tikėtis iš ateities, kai gyvenimas prasideda tokiomis 
sunkiomis sąlygomis? Kaip išlaikyti sveiką protą augant visuo- 
menės dugne tarp narkomanų ir bepročių? 

„Gal tu galų gale pabėgai? - mintyse klausė Madlina Ali- 
sos. - Gal palikai šį supuvusį, griuvenų pilną kvartalą? Gal no- 
rėjai pabėgti nuo kvaišės motinos, kuri net negali pasakyti, kas 
yra tavo tėvas?" 

Tačiau Madlina tokiu scenarijumi netikėjo. Alisa atrodė 
protinga ir organizuota mergaitė. Dingti iš miesto? Gerai. Bet 
kur keliauti? Su kuo? Ir ką veikti? 


* 


Ji išmetė nuorūką, prisidegusi nuo jos dar vieną cigaretę. 

Alisos kambarys atgaivino jos pačios prisiminimus. Kaip 
ir kitų 99 procentų kvartalo vaikų, jos vaikystė buvo chaotiška, 
su depresuojančia motina ir nuolat butelį apsikabinusiu tėvu. 
Paauglystėje ji buvo prisiekusi ištrūkti iš šio pragariško gyve- 
nimo ir išbandyti laimę kitur. Labiau už viską ji svajojo vieną 
dieną gyventi Paryžiuje! Ji puikiai mokėsi ir išlaikė teisės egza- 
minus, paskui kvartalo realybė ją pasivijo ir ji tapo policininke, 

sėkmingai lipo karjeros laiptais, bet Čitam Bridžo niūrumas ir 
liūdesys ją tvirtai laikė savo gniaužtuose. 

Ji nesiskundė likimu, priešingai. Darbas jai patiko, nes tu- 
rėjo prasmę: ištraukti į dienos šviesą nusikaltėlius, surasti žu- 
dikus, kad šeimos nariai galėtų gedėti aukomis tapusių artimų- 
jų, kartais išgelbėti žmonių gyvybes. Žinoma, buvo nelengva 
tai daryti kiekvieną dieną. Čia, kaip ir kitur, tarp policininkų 
viešpatavo slogutis. Jie ne tik jautėsi negerbiami, bet dėl savo 
statuso buvo įžeidinėjami ir sulaukdavo grasinimų. Visur vyra- 
vo tokia realybė, bet labiausiai ji pasireiškė tokiuose kvartaluo- 
se kaip Čitam Bridžas. Šioje vietoje dirbantys kolegos slėpdavo 
savo profesiją nuo kaimynų ir liepdavo taip pat elgtis vaikams 
mokykloje. Žmonės mylėjo policininkus iš televizijos serialų, 
bet niekino tuos, kurie dirbo jų kvartale... Reikėjo susidoro- 
ti su kasdieniu stresu, kęsti gyventojų priešiškumą, hierarchų 
abejingumą. Susitaikyti su aplamdytais automobiliais ir praė- 
jusio amžiaus inventoriumi: daugumoje automobilių nebuvo 
net radijo, kai kurie kompiuteriai tebedirbo su „Pentium II“ 
procesoriais... 

Kartais būdavo nepakeliamai sunku. Pradedi viduje as- 
meniškai jausti mirtimi pasibaigusių nelaimių absurdiškumą, 
mušamų moterų kančią, išnaudojamų vaikų siaubą, aukų šei- 
mos narių skausmą. 

Būdami nuolat paniurę ir kupini įtampos, ilgainiui kai ku- 
rie palūžta. Praėjusiais metais policininkui iš jos skyriaus per 
nusikaltėlių suėmimą neišlaikė nervai ir jis be jokios akivaiz- 
džios priežasties nudėjo vieną nedidelės gaujos vadą; prieš še- 
šis mėnesius jauna stažuotoja komisariate nusišovė tarnybiniu 
ginklu. 

Kitaip nei daugelis kolegų, Madlina nebuvo nei nusivylu- 
si, nei apimta depresijos. Ji savo noru liko šiame „sunkiame“ 
kvartale, kad greičiau gautų aukštesnį laipsnį. Nei seni vetera- 
nai, nei jauni darbuotojai čia neužsibūdavo. Tai atvėrė karjeros 

galimybes... Per daugelį metų ji išsikovojo ypatingą padėtį ir 
tam tikrą autonomiją, kuri leido jai tirti „įdomiausius“, bet kar- 
tu tamsiausius ir kruviniausius atvejus. 

- Ji dingo ne savo noru, tiesa? - paklausė prie jos priėjęs 
Džimas. 

- Taip, pabėgimo atveju jau būtume nustatę jos buvimo 
vietą ir ji nebūtų palikusi penkiasdešimties svarų sterlingų. 

- Žinant, kiek pinigų Erinos banko sąskaitoje, pagrobimą 
dėl išpirkos taip pat galime atmesti. 

- Be jokios abejonės, - pritarė ji, - tačiau mes vis tiek 
turime apklausti ją supusius narkomanus: iš šių tipų gali tikėtis 
ir keršto, ir reketo. 

— Mes ją rasime, - tvirtino Džimas, bandydamas ir pats 
save įtikinti. 

Tai buvo ne Amerika ir ne detektyvas: šių dienų Anglijoje 
nepilnamečių dingimo atvejai retai likdavo neištirti. 

Prieš dvejus metus Madlina ir Džimas ieškojo berniuko, 
kuris buvo pagrobtas, kai žaidė tėvų sode. Pavojaus signalas 
buvo paskelbtas iš karto: per labai trumpą laiką panaudotos 
veiksmingos paieškos priemonės. Pagrobėjas, kurį sulaikė po 
keleto valandų pagal jo automobilio aprašymą, prisipažino. 
Vakarop berniukas buvo rastas sename apgriuvusiame name, 
surištas, bet gyvas ir sveikas. 

Prisimindama šį įvykį, kuris rodė operatyvumo svarbą, 
Madlina išliejo susikaupusį pyktį: 

— Po velnių, na ir kalė! - niršo ji ir trenkė per „Ford Fo- 
cus' antvožą. - Aštuonias dienas nepranešti, kad dingo duktė! 
Įkišiu ją į kalėjimą! 

Pirmosios keturiasdešimt aštuonios valandos yra lemia- 
mos, kad ir kokia būtų dingimo priežastis. Jei praėjus šiam 
laiku žmogus dar nerastas, didelė tikimybė, kad jis pradingo 
visam laikui. 

— Raminkis! - paprašė Džimas nueidamas. - Turiu mer- 
gaitės telefono numerį. Gal pavyks atsekti jos skambučius. 

Madlina vėl pažvelgė į nuotrauką, ir jai suspaudė širdį. 
Alisa atrodė jai lyg jaunesnė sesutė, gal net dukra... Kaip Erina, 
ji pati galėjo pastoti septyniolikos ant užpakalinės „Rover 200“ 
sėdynės nuo netikėlio kaimyno, vieną šeštadienio vakarą jiems 
grįžtant iš naktinio klubo. 

— Kurgi tu? - sušnabždėjo ji. 

Nors tai nutikdavo retai, dabar ją apėmė aiški nuojau- 
ta: Alisa - gyva. Tačiau šiuo atveju ji neturėjo jokių iliuzijų. 
Paauglė nebuvo komtortiškoje vietoje. Greičiausiai tamsiame 
ir drėgname kokio prietrankos rūsyje ar mafijos gaujos, užsi- 
imančios merginų prekyba ir sąvadavimu, naguose. 

Šiaip ar taip, buvo aišku viena. 

Ji bijojo. 

Siaubingai bijojo. 

I3 
Žlugimo dienos 


Visi skaičiuoja arba niekas neskaičiuoja. 


Michael COoNNELLY 


Paskutinis „asmuo, matęs Alisą Dikson gyvą, buvo... ste- 
bėjimo kamera. Vaizdajuostėje, kuri nufilmuota Pikl Kros san- 
kryžoje, galima įžiūrėti trapų mergaitės, išlipančios iš autobuso, 
siluetą su kuprine ant pečių. Aiškiai matyti, kaip ji gatvėje pa- 
suka už kampo ir eina į koledžą vedančia šonine alėja. Mažiau 
nei aštuonių šimtų metrų maršrutas. O paskui... nieko. Tylos, 
abejingumo ir paslapčių kupinos dienos. Niekas nieko nematė, 
nieko negirdėjo. Galima pamanyti, kad Alisa tiesiog išgaravo. 


* 


Mančesteryje, kaip ir visuose didžiuosiuose Anglijos mies- 
tuose, buvo įrengta daugybė kamerų. Per dešimt metų, vyk- 
dant didelio masto vaizdo kamerų stebėjimo politiką, jos buvo 
pakabintos beveik kiekviename miesto kampelyje. Pilietis gali 
būti nufilmuotas iki trijų šimtų kartų per dieną. Tai - vienas 
neišvengiamų būdų kovoje su nusikalstamumu. Bent jau taip 
atrodo klausantis politikų kalbų, nes realybė buvo kitokia: dėl 
lėšų trūkumo įranga dažnai būdavo sugedusi. Alisos dingimo 
rytą visi prietaisai aplink koledžo teritoriją neveikė arba buvo 


-wo- 


sugadinti, vaizdas mirgėjo arba buvo visai neįžiūrimas... 


Kitomis dienomis Madlina mobilizavo penkis šimtus 
policijos pareigūnų, kad apieškotų butus, rūsius ir sodus tri- 
jų kilometrų aplink mokyklą spinduliu. Buvo surinkti šimtų 
žmonių liudijimai, atidžiai apklausti žinomi pedofilai, atsekti 
pėdsakai balto įtartino furgono, kurį pastebėjo keli mokiniai. 


* 


Įsitikinusi, kad didžiausią atsakomybę dėl Alisos dingi- 
mo turi prisiimti Erina Dikson, Madlina ją suėmė ir vykdė 
apklausą ilgiau nei dvidešimt valandų. Policininkei Erina at- 
rodė tarsi vampyrė, visiškai pavergta kreko, galinti bet ką pa- 
daryti dėl vienos dozės, net parduoti dukterį sutenerių tinklui. 
Bet apklausa nedavė didelės naudos. Erina, patarta advokato, 
pareikalavo patikrinti ją melo detektoriumi - didžiausiu ap- 
gaviku - ir testą sėkmingai išlaikė. Ji išėjo laisva iš apklausos 
ir leido sau prieš kameras drebančiu balsu kreiptis į galimus 
pagrobėjus. 


* 


Komisariato kompiuterių specialistai nesunkiai atspėjo 
Alisos kompiuterio slaptažodį: HITKLIFAS, jos mėgstamiausio 
romano Vėtrų kalnas veikėjo vardas. Deja, nei kietojo disko, 
nei elektroninio pašto dėžutės analizė nedavė nė menkiausios 
nuorodos, kuri užvestų ant kelio. 


* 


Skaitydama Alisos dienoraštį, Madlina suprato, kad 
paauglė dirbo atsitiktinius darbus, nuslėpdama savo tikrąjį 
amžių. Taip ji užsidirbdavo knygoms ir kultūriniams rengi- 
niams. Pastaruosius mėnesius ji dirbo universiteto kvartalo 
bare „Soul“, Oksfordo kelyje. Baro savininkas buvo suimtas, 

apkaltintas nepilnametės įdarbinimu, bet atleistas nuo atsako- 
mybės dėl pagrobimo. 


* 


Gruodžio penkioliktąją narai išnaršė daugiau nei du kilo- 
metrus Erko upės vakarinių pakrančių. Kiti patikrino Rokvelo 
tvenkinį už keturių šimtų metrų nuo mokyklos. Jie rado kelių 
automobilių nuolaužas, pirkinių vežimėlį, mopedą, du šaldytu- 
vus ir keletą apsauginių tvorelių. Bet kūno nebuvo. 


* 


Džimas kruopščiai patikrino visus priimtus ir praleistus 
skambučius mergaitės telefone. Apklausė visus kontaktus. Ta- 
čiau apklausos buvo bevaisės. 


* 


Praėjo Kalėdos, o tyrimas nė per nago juodymą nepasi- 
stūmėjo į priekį. 

Madlina atsisakė atostogų. Ji pradėjo vartoti migdomuo- 
sius, kad bent kelias valandas numigtų. 

Ji nebuvo naujokė. Jau kelerius metus dirbo šiame slogia- 
me kvartale. Kelerius metus smurtas ir siaubas buvo jos kas- 
dienybės dalis. Kelerius metus ji gyveno nusikaltimų scenomis, 
autopsijomis ir žiauriausių asmenų apklausomis. Persekiojo 
žudikus, areštavo vagis ir narkotikų prekeivius, demaskavo pe- 
dofilus, ardė narkotikų platinimo tinklus. Jei reikėtų suskai- 
čiuoti, iš viso ji tyrė dešimtis žmogžudysčių. Prieš trejus metus 
ji pati buvo ant mirties slenksčio: per dviejų gaujų susišaudymą 
ją kliudė revolverio „Magnum 357“ kulka, pradrėskė kaukolės 
odą ir paliko randą, kurį ji stengėsi paslėpti po plaukais. 

Visas jos gyvenimas buvo nesibaigiantys tyrimai. 


139 


Net jei tyrimas apsėsdavo, pasmerkdavo vienatvei ir nuo- 
lat keldavo pavojų gyvybei. 

Net jei tyrimas ją paversdavo šmėkla draugų, artimųjų ir 
kolegų akyse. 

Ši byla reikalavo savos kainos: reikėjo pačiai tapti šmėkla, 
kad surastų kitą šmėklą... 


* 


Sausį Džimas ir jo komanda ištyrė telefono pokalbius, 
vykusius šalia arčiausiai mokyklos esančio signalų stiprintuvo 
kelias valandas prieš Alisos dingimą ir po jo. Kalbėjusiųjų pa- 
vardės buvo sutikrinamos su policijos bylomis. Daugiau nei du 
šimtai buvo žinomi, dažniausiai dėl smulkių nusikaltimų. Visi 
apklausti, patikrinta jų dienotvarkė, butuose atlikta krata. Tarp 
jų buvo ir penkiasdešimtmetis vyras, Flečeris Volšas, prieš dvi- 
dešimt metų pripažintas kaltu dėl išžaginimo, ir jis turėjo baltą 
mini universalą... 


* 


Flečeris Volšas turėjo alibi, bet kinologų brigada, apieško- 
jusi jo garažą, rado kraujo pėdsakų užpakalinėje automobilio 
dalyje. Mėginiai buvo išsiųsti į teismo medicinos laboratoriją 
Birmingame, o laukdama rezultatų policija nenuleido nuo Vol- 
šo akių dvidešimt keturias valandas per parą. 


* 


Vasario tryliktą dieną Mančesterio grafystės policijos at- 
stovas spaudai pranešė, kad Flečerio Volšo automobilyje ras- 
tų kraujo pėdsakų analizė nepatvirtino, kad tai Alisos Dikson 
kraujas. 

Paskui žiniasklaidos susidomėjimas atslūgo. Bylos tyrimo 
dalyviams buvo paskirti kiti tyrimai. Byla sustabdyta. 


* 


Madlina kiekvieną naktį sapnuodavo Alisą, jos žvilgsnis 
ją nuolat persekiojo. Kasryt ji pabusdavo su viltimi, kad pavyks 
rasti naujų įrodymų ar ant kelio užvesiančių nuorodų, kurių 
anksčiau nepastebėjo. 

Jos kolegos ir viršininkai visada buvo tvirta atrama, bet šį 
kartą ji ją prarado. Užuojauta buvo jos pamatas, tapęs apsau- 
giniu skydu. Ji būdavo geriausia tada, kai aukų kančios tapda- 
vo jos pačios skausmu. Toks artumas labai pavojingas, tačiau 
veiksmingas. 

Taip atsitiko ir Alisos atveju. Jos dingimas įtraukė ją nuo 
pirmųjų dienų. Ši mergaitė pernelyg priminė jos pačios paaug- 
lystę. Nerimą keliantis susitapatinimas, painūs ryšiai, gilus pri- 
sirišimas. Jausmas, kuris, ji žinojo, pavojingas, bet su kuriuo ji 
net nebandė kovoti. 

Tai buvo ne tik asmeninis reikalas, kur kas daugiau. Ji 
buvo tikra, kad tik ji viena iš tikryjyų nerimauja dėl mergaitės 
likimo. Ji jautėsi taip, tarsi būtų pakeitusi jos motiną ir ant savo 
pečių neštų atsakomybę dėl jos dingimo. 

Vieną naktį ji sau pažadėjo: jei jai nepavyks rasti Alisos 
gyvos, ji niekuomet negimdys vaikų... 


* 


Ją apėmė bejėgiškumas. Kartais ji jautėsi prasčiau, nei 
būtų jautusis, jeigu jai būtų pranešę apie mergaitės mirtį, nes 
ji nuolat įsivaizduodavo, ką turėtų išgyventi Alisa. Jos sielą už- 
valdė niūrūs ir slogūs vaizdai. 

Norėdama bent už kažko užsikabinti, ji apsilankė net pas 
mediumą. Šarlatanas, laikydamas Alisos drabužį, patikino, kad 

mergaitė mirusi, ir nurodė statybų aikštelę, kurioje yra jos kū- 
nas. Madlina sutelkė komandą ir kruopščiai apieškojo. Veltui. 
* 


Viršininkas, sužinojęs apie tokius nukrypimus, pasiūlė jai 
kelias dienas pailsėti. „Reikia žvelgti realybei į akis: Alisa Dik- 
son dingusi jau tris mėnesius. Tai tragiška, bet jūs labai gerai 
žinote, kad šiame etape beveik nebėra tikimybės ją rasti. Mums 
jūsų reikia kitose bylose ir kituose tyrimuose...“ 


* 


Tačiau Madlina negalėjo dirbti su „kitomis bylomis ir ki- 
tais tyrimais“. Ji buvo pasiruošusi viskam, kad išsaugotų bent 
menkiausią viltį rasti Alisą. 


* 


Todėl nutarė aplankyti patį velnią. 

I4 
Artimas priešas 


Mes visada turime pasirinkimą. Net tų 
pasirinkimų visumą. 


Joseph O'CoNNOR 


Madlina pasistatė automobilį be skiriamųjų policijos žen- 
klų priešais „Juodąją Gulbę“ - airišką užeigą, kuri priklauso 
jau kelioms Doilių šeimos kartoms. 

Čitam Bridžas - tai mažiau nei dešimt tūkstančių gyven- 
tojų turintis kvartalas už trijų kilometrų į šiaurės rytus nuo 
Mančesterio centro. Kadaise didžiąją jo gyventojų dalį suda- 
rė airiai, vėliau buvusiame pramoniniame rajone vieni po kitų 
apsigyveno indai, antiliečiai, pakistaniečiai, afrikiečiai, o visai 
neseniai - ir rytų europiečiai. Toks etninis mišinys sukūrė ne- 
paprastą kultūrų derinį, bet taip pat tapo kruvinų ir nenumal- 
domų gaujų karų pamatu. Policijos veiksmai buvo neveiksmin- 
gi, o nusikalstamumo lygis - bauginantis. 

Vos tik įžengusią į užeigą, Madliną pasveikino ironiškas 
balsas: 

- Sveika, Made! O tavo užpakaliukas vis dar gražiausias iš 
visų Mančesterio policininkių! 

Ji apsisuko ir prie baro pastebėjo Danį Doilį, kuris pasirė- 
męs alkūnėmis sėdėjo priešais alaus bokalą, paskui atsistojo ir 
pasuko jos link. Jis buvo apsuptas asmens sargybinių, nepado- 
riai besijuokiančių iš jo juokelio. 

- Sveikas, Danieliau, - tarė ji ir priėjo arčiau. - Senokai 
matėmės. 

Danis „Dabas“ Doilis buvo vieno galingiausių Mančeste- 
rio požemio klanų galva. Kriminalinės šeimos dinastijos, kuri 
jau penkiasdešimt metų karaliavo supuvusioje Čitam Bridžo 
karalystėje, krikštatėvis. Sulaukęs trisdešimt septynerių, jis jau 
kelis kartus buvo sėdėjęs kalėjime, o nusikaltimų sąrašui ne- 
buvo galo: kankinimai, prekyba narkotikais, plėšimai, pinigų 
plovimas, sąvadavimas, policijos pareigūnų užpuolimas ir t. t. 

Išskirtiniu žiaurumu pasižymintis Danis galėjo ant biliar- 
do stalo nukryžiuoti konkuruojančios gaujos lyderį. Veikdamas 
su broliu ir savo grupuote, „Dabas“ nugalabijo dvidešimt žmo- 
nių, dažniausiai per ypatingo žiaurumo kankinimo seansus. 

- Išgersi alaus? - pasiūlė jis. 

— Labiau norėčiau taurės bordo, - atsakė Madlina. - Nuo 
tavo bjauraus gineso mane pykina. 

Šalia Doilio stovintis sargybinis vos neišsižiojo iš nuosta- 
bos. Niekas neleido sau kalbėtis su juo tokiu tonu, juolab mo- 
teris. Madlina į grupuotės vado sargus žvelgė su panieka. Jie 
buvo tarsi gorilos ir vyrukų, kurie per daug prisižiūrėjo filmų 
„Žmogus su randu“ ir „Krikštatėvis“, mišinys. Jie siekė imituoti 
laikyseną ir replikas, bet su savo komiška išvaizda ir provinci- 
jos akcentu nė iš tolo nepriminė Korleonės klasės. 

Danis Doilis ramiu balsu paklausė barmeno, ar jie rūsyje 
turi bordo. 

- Bordo? Ne. Nebent... Gal dėžėse, kurias Liamas atėmė 
iš ruso... 

— Patikrink! - įsakė Doilis. 

Madlina pažvelgė jam į akis. 

- Viduje tamsoka. Lauke taip gražu, eime į terasą. 

— Tik paskui tave. 


* Nuo airiško vardo „Dubh“, kuris reiškia „tamsus“. (Aut. past.) 

Doilis buvo sudėtingas ir slegiantis žmogus. Klano ly- 
derio vaidmeniu jis dalijosi su broliu dvyniu, Džoniu, kuris 
išlindo iš motinos pilvo penkiomis minutėmis vėliau, bet 
niekada nesusitaikė su jaunesniojo statusu. Džonis sirgo pa- 
ranojine šizofrenija ir negalėjo valdyti nenuspėjamų smurto 
proveržių, todėl buvo kelis kartus trumpam uždarytas, nes jo 
atvejis labiau siejosi su psichiatrijos ligonine nei su kalėjimu. 
Iš jųdviejų Džonis pasižymėjo ryškesnėmis kraugerio savy- 
bėmis ir Madlina visada manė, kad Danis leidosi įsukamas į 
šią smurto karuselę iš dalies dėl to, kad išlaikytų dominavimą 
prieš brolį. 

Kai jie išėjo į vidinį kiemą, rudaplaukis vyras priartėjo 
ketindamas apieškoti jaunąją policijos pareigūnę, bet Madlina 
jį sulaikė: 

— Tik paliesk mane ir padalysiu tave per pusę. 

Danis šyptelėjo ir pakėlė ranką, ramindamas savo būrį ir 
liepdamas jam išeiti. Jis pats paprašė Madlinos atiduoti jam 
savo ginklą ir įsitikino, kad ji neturi dar vieno už nugaros ar 
palei čiurną. 

— Naudojiesi proga mane pačiupinėti? 

— Saugau savo pasturgalį: visi puikiai žino, kad jei farai 
vieną dieną nuspręs mane pašalinti, šį nešvarų darbelį skirs 
tau... 

Jie atsisėdo vienas priešais kitą prie emaliuoto metalinio 
stalo idiliško grožio gebenės pavėsyje. 

- Tarsi sėdėtume Provanse ar Italijoje, - pasakė Doilis, 
norėdamas sušvelninti nemalonią atmosferą. 

Madlina suvirpėjo. Nelengva sėdėti priešais velnią. 

Tik tiek, kad prieš tapdamas velniu Danis Doilis buvo jos 
draugas pradinėje mokykloje, o vėliau, licėjuje, jis tapo pir- 
muoju ją pabučiavusiu vaikinu... 

- Atidžiai klausau, - tarė Danis ir sukryžiavo rankas ant 
krūtinės. 


Vidutinio ūgio, rudų plaukų, lygios odos ir kampuoto 
veido Doilis stengėsi atrodyti kaip pirmas sutiktasis. Madlina 
žinojo, kad jis žavisi chameleonišku Kevino Speiso vaidintu 
personažu filme „Paprasti įtariamieji“. Apsirengęs visiškai 
juodai, jis nesipuikuodamas dėvėjo „Ermenegildo Zegna“ 
kostiumą, kuris turėjo kainuoti daugiau nei tūkstantį svarų. 
Skirtingai nuo jo pakalikų, Doilis neatrodė karikatūriškas. Jis 
net turėjo žavesio, būdingo vyrams, kurie nesistengia suvi- 
lioti. 

— Danieliau, atėjau pas tave dėl Alisos Dikson. 

— Dingusios mergaitės? 

- Taip. Jau tris mėnesius vadovauju tyrimui. Ką nors apie 
tai Žinai“ 

Doilis papurtė galvą. 

— Ne, kodėl turėčiau? 

— Prisieki, kad ne tu už viso to slepiesi? 

— Kodėl turėčiau grobti tą mergaitę? 

— Kad ją įdarbintum, išnaudotum... 

— Jai tik keturiolika! 

Madlina iš piniginės ištraukė Alisos nuotrauką. 

- Ji atrodo ne jaunesnė kaip šešiolikos. Be to, labai miela, 
tiesa? - kalbėjo ji, kišdama nuotrauką jam po nosimi. - Tik 
nesakyk, kad ja nepasinaudotum! 

Doilis nebegalėjo pakęsti provokacijos. Greitu judesiu 
čiupo Madliną už plaukų, prisitraukė jos veidą prie savo veido 

— Kokius žaidimus čia žaidi, Made? Turiu visas pasaulio 
ydas, mano rankos suteptos krauju, o pragare jau rezervuota 
vieta, bet aš NIEKADA nepaliečiau jokio vaiko. 

- Tuomet padėk man! - sušuko ji, išsilaisvindama iš jo 
gniaužtų. 

Doilis palaukė, kol nuslūgs įtūžis, ir vis dar susierzinęs 
paklausė: 

— Ką nori, kad padaryčiau? 

- Tu visus kvartale pažįsti ir dauguma su tavimi vienaip ar 
kitaip susiję. Sprendi kaimynystės klausimus, saugai prekybi- 
ninkus, net organizuoji kalėdinių dovanų dalijimą vargingiau- 
sioms šeimoms... 

- Čia mano robinhudiškoji pusė, — ironiškai pasakė 
Doilis. 

- Tačiau labiausiai rūpiniesi, kad daugybė žmonių neliktų 
tau skolingi. 

- Tai verslo pagrindas... 

— Noriu, kad pasinaudotum savo tinklu ir gautum infor- 
macijos apie Alisos pagrobimą. 

— Kokios informacijos? 

- Liudijimų, kurių žmonės nenorėjo atskleisti policijai. 

Doilis atsiduso ir keletą sekundžių pagalvojo. 

— Made... Mergaitė dingusi jau daugiau kaip tris mėne- 
sius. Puikiai supranti, kad jos nerasi nieka... 

— Atėjau čia ne tam, kad klausyčiausi šitų paistalų, - nu- 
traukė jį prieš patikslindama savo prašymą. - Palaikai ryšį su 
kai kuriais politikieriais ir keliais verslininkais. Šie tipai taip 
pat tau skolingi, kad nesiuntei jų žmonoms ar spaudai kompro- 
mituojančių nuotraukų, kuriose jie kelia orgijas su prostitutė- 
mis. Galų gale, tu geriau už mane žinai visas detales, nes moki 
toms merginoms... 

Doilis išspaudė nervingą šypseną. 

- Iš kur sužinojai? 

- Aš farė, Danieliau. Puikiai žinai, kad tavo telefono jau 
kelis mėnesius klausomasi. 

- Turiu dešimt telefonų, - gūžtelėjo jis pečiais. 

- Nesvarbu. Noriu, kad pasinaudotum tomis „baltosiomis 
apykaklėmis“ ir pasitelktum liaudies balsą. 

Barmenas jiems atnešė šiaip ne taip iškapstytą bordo 
butelį. 

- Ar panelei tinka? 

Mes jo nedarysim. Tai aukštos klasės vynas! 

Tačiau Doilis galvos linktelėjimu nurodė barmenui įpilti 
dvi taures. 

- Jis priklausė Ruskofo kekšės sūnui, kuris dabar guli po 
velėna! Man bus velniškai malonu išgerti į jo sveikatą! 

Madlina, nenorėdama jam prieštarauti, paragavo nektaro, 
laukdama Doilio atsakymo. 

- Jei padėsiu tau surasti mergaitę, ką gausiu mainais? 

- Asmeninį pasitenkinimą, Dievo atleidimą už kai ku- 
riuos darbus, tam tikrą atpirkimą... 

Jis tyliai nusijuokė. 

— Ojei rimtai“ 

Madlina dėl drąsos išgėrė kelis gurkšnius vyno. Ji buvo 
pasiruošusi derėtis. Doilis nieko neduodavo už dyką ir ji pas jį 
atėjo tik nebeturėdama kitos išeities. 

— Mančesterio policija turi informatorių ir žino apie tavo 
kelių savaičių planus... - pradėjo dėstyti ji. 

Doilis papurtė galvą. 

- Tvirtini, kad mano komandoje yra šnipas? Blefuoji. 

- Jis mus įspėjo apie tavo organizuojamą „Butterfly“ ban- 
ko furgono apiplėšimą kitą penktadienį... 

Doilis išlaikė šaltakraujišką ramybę. 

- Jei tau padėsiu, atskleisi man jo vardą? 

Madlina atsirėmė į kėdę. 

- Jokiu būdu, jau ir taip per daug pasakiau. Pasinaudok 
savo priemonėmis ir pats išsiaiškink skundiką. 

- Rizikuoji pakenkti savo reputacijai ateidama pas mane 
prašyti pagalbos, bet nesi pasirengusi teptis rankų iki galo, ar 
gerai supratau? 

— Danieliau, prašau... Jei pasakysiu to vaikino vardą, jis 
bus negyvas jau šį vakarą. 

— Be abejo, - atsakė jis ir pažvelgė į ją švelniai, bet prie- 
kaištingai. 

Juos jungė keistas ryšys. Be jos, daugiau niekas nevadino 
jo „Danieliumi“ ir jis buvo beveik tikras, kad ji nedaugeliui lei- 
do ją vadinti Made. 

- Po tokio poelgio negali būti kitų priemonių, Made. Arba 
eini iki galo ir padedi mergaitei, arba nesitepi rankų. Spręsk tu. 

- Nepalieki man pasirinkimo. 

— „Mes visada turime pasirinkimą. Net tų pasirinkimų vi- 
sumą.“ Iš kokios tai knygos? Vieno iš romanų, kuriuos tu man 
atsiuntei, kai pirmą kartą „svečiavausi kalėjime. 

Savo žmonių akivaizdoje Danielius vaidindavo bemokslį, 
bet tai toli gražu nebuvo tiesa. Priešingai nei brolis, jis domėjo- 
si menu, o prieš įkalinimą buvo pradėjęs studijuoti ekonomiką 
ir vadybą, pirmiausia Londone, paskui - Kalifornijos univer- 
sitete. 

Madlina iš džinsų kišenės ištraukė į keturias dalis su- 
lankstytą lapelį ir padavė jį Doiliui. 

- Puiku, štai mūsų informatoriaus pavardė, - pasakė ji. 

Ji atsistojo ketindama išeiti iš baro. 

— Pabūk dar penkias minutes, - paprašė jis ir paėmė jos 
ranką. 

Bet ji išsilaisvino iš jo gniaužtų. Norėdamas ją dar kelioms 
akimirkoms sulaikyti, jis iš kišenės išsitraukė žiebtuvėlį ir pa- 
degė popierėlį net neperskaitęs turinio. 

— Gerai, tu laimėjai. 

Ji sutiko vėl atsisėsti, jis įpylė dar taurę vyno. 

— Kodėl neišvykai iš šito prakeikto Mančesterio? - pa- 
klausė jis ir prisidegė cigaretę. - Visuomet sakei, kad svajoji 
gyventi Paryžiuje... 

- O kodėl tu nepersikraustei į Ameriką? Kam tau reikalin- 
gos nekilnojamojo turto agentūros ir restoranai, kuriuos pirkai 
Los Andžele? Pinigams plauti? 

Jis nuleido klausimą negirdomis ir prisiminė: 

- Norėjai atidaryti gėlių parduotuvę... 

— O tu sakei, kad nori rašyti pjeses! 

Doilis tai išgirdęs nusišypsojo. Koledžo teatro klubas. 
1988-ieji. Jam tebuvo keturiolika. 

- Mano gyvenimo knyga buvo parašyta dar prieš man 
gimstant! Jei tu gimei Čitam Bridže ir jei vadiniesi Daniu Doi- 
liu, negali pabėgti nuo savo likimo. 

- Maniau, mes visada turime pasirinkimą, - atsakė ji klas- 
tingai. 

Doilio akyse žybtelėjo šviesa, o atsiradusi nuoširdi šypse- 
na akimirksniu veidui suteikė labai žavią išraišką. Buvo sunku 
net įsivaizduoti, kad tai tas pats žmogus, kuris dar prieš mėnesį 
su mačete vienam ukrainiečiui nukirto abi kojas ir rankas, nes 
šis bandė jį išduoti. Ji žinojo, kad kiekviename žmoguje slypi 
gėris ir blogis. Kad kai kurie, savo noru ar prievarta, panaudoja 
viską, ką turi savyje blogiausio. Šią akimirką ji suko galvą, ko- 
kiu žmogumi būtų tapęs Danielius, jei būtų ne pasirinkęs vin- 
giuotą rizikingą kelią, kuris neišvengiamai baigsis pražūtimi, o 
gyvenęs pagal šviesiąją savo asmenybės pusę. 

Per tas porą sekundžių laikas tarsi sustojo. Per tas porą 
malonės akimirkų jie vėl tapo penkiolikmečiai. Kai šypsodavo- 
si vienas kitam. Kai Danielius nebuvo nužudęs nė vieno žmo- 
gaus. Kai ji nebuvo policininkė. Kai Alisa nebuvo dingusi. Tas 
porą sekundžių gyvenimas dar buvo pilnas pažadų. 


* 


Porą sekundžių... 


* 


Paskui į terasą atėjo vienas iš vyrų ir visi nesveiki kerai 
pranyko. 


ISO 


— Bose, turime eiti, nes kitaip pražiopsosim jamaikietį. 

— Ateisiu į automobilį. 

Danielius išgėrė taurėje likusį vyną ir atsistojo. 

- Gali pasitikėti mano pagalba, Made, bet gali būti, kad 
tai mūsų paskutinis susitikimas. 

— Kodėl? 

— Todėl, kad aš greitai mirsiu. 

Ji gūžtelėjo pečiais. 

- Jau ne vienus metus taip sakai. 

Pavargęs Doilis pasitrynė akis. 

- Šį kartą visi nori mano galvos: rusai, albanai, farai, 
OFAC,, naujoji kvartalo karta, kuri nieko negerbia... 

— Visada žinojai, kad taip baigsi gyvenimą, tiesa? 

— Anksčiau ar vėliau, - atsakė jis ir grąžino jai ginklą. 

Paskui jis pažvelgė į ją paskutinį kartą ir nevalingai ištarė 
žodžius, kuriems pats nebuvo pasirengęs: 

- Mūsų bučinys... Dažnai jį prisimenu. 

Ji nuleido akis. 

— Danieliau, praėjo daugiau nei dvidešimt metų. 

- Tikra tiesa, bet norėjau, kad žinotum - šis prisiminimas 
visur mane lydi ir aš dėl jo nesigailiu. 

Ji taip pat pažvelgė į jį. Buvo sunku tai išgirsti, sunku pri- 
pažinti. Tai irgi kažkodėl slėgė, bet pasaulis nebuvo tik baltas 
ar juodas ir sąžiningumas ją privertė prisipažinti: 

— Aš irgi, Danieliau, dėl to nesigailiu. 


* Office of Foreign Assets Control - JAV iždo departamento atšaka, ypač kovojanti šu pinigų 
plovimu. (Aut. past.) 

I5 
T be girl wbo wasn't tbere 


Ji nežinojo, kad pragaras - tai nebūtis. 


Paul VERLAINE 


Kitą savaitę po Madlinos ir Danio susitikimo į policijos 
komisariatą „spontaniškai“ prisistatė naujų liudytojų, kurie 
padėjo iš naujo atsekti baltojo furgono pėdsakus. Mažiausiai 
trys Žmonės patvirtino pastebėję šviesiaplaukę, maždaug ketu- 
riolikos metų mergaitę transportiniame automobilyje, kokius 
dažniausiai naudoja santechnikai ar elektrikai. 

Jų parodymai leido sukurti „albaniško tipo, trisdešim- 
ties-keturiasdešimties metų vyro fotorobotą, kurį Baudžiamo- 
jo persekiojimo tarnybos prokuroras patvirtino ir leido platinti 
masiškai. 


* 


Doilis slapta įsteigė svetainę www.alicedixon.com - pa- 
ramos asociaciją, skirtą rinkti aukoms, kad būtų galima finan- 
suoti šimtus skelbimų lentų traukinių, autobusų stotyse ir pre- 
kybos centruose visoje Anglijoje. 


* 


* Mergaitė, kurios ten nebuvo. (Angl.) 

Kovo 21 dieną Tvikename per Šešių tautų turnyrą, regbio 
rungtynių tarp Anglijos ir Škotijos metu, žiūrovams buvo išda- 
lyta 82 000 paieškos skrajučių. 

Balandžio 7 dieną Rebelote, per Čempionų lygos ketvirt- 
finalį žaidžiant „Manchester United“ ir „FC Porto futbolo ko- 
mandoms, Alisos portretas vieną minutę buvo rodomas milži- 
niškuose ekranuose Old Trafordo stadione septyniasdešimčiai 
tūkstančių susirinkusių žiūrovų ir keliems šimtams milijonų 
televizijos Žiūrovų. 


* 


Nuo to meto buvo gauta svaresnių liudijimų. 

Dalis skambinusiųjų į komisariatą buvo pamišėliai ir 
fantazuotojai, tačiau atsirado naujų pėdsakų: vienas gydytojas 
tvirtino matęs Alisą jos dingimo dieną „Eurostar“ traukinyje, 
kuris vyko į Briuselį. Viena prostitutė teigė, kad su ja „dirbo 
Amsterdamo raudonųjų žibintų kvartale, pagarsėjusiame sek- 
so reikmenų parduotuvėmis, erotiniais pasirodymais ir mer- 
ginomis „vitrinose. Kažkoks narkomanas prisiekinėjo, kad 
dalijosi su ja doze Sohe. Vienas vairuotojas buvo tikras, kad 
ją pastebėjo juodame mersedese Lenkijos greitkelyje. Vienas 
turistas atsiuntė policijai nuotrauką, darytą prie prabangaus 
viešbučio baseino Tailande, kur jis matė paaugę, kaip du van- 
dens lašai panašią į Alisą. Ją lydėjo pagyvenęs vyras. Nuotrau- 
ka buvo išplatinta internete, ją ištyrė morfologijos specialistai, 
bet įkaltis buvo oficialiai atmestas. 


* 


Gautame laiške kažkoks psichiškai nestabilus anonimas 
teigė, kad mergaitė pagrobta, išprievartauta ir nužudyta, bet 
ant laiško rasta daugybė pirštų atspaudų, kurie dar tą pačią 

dieną padėjo identifikuoti autorių. Labai greitai buvo išsiaiš- 
kinta, kad tuo metu, kai dingo Alisa, jis sėdėjo kalėjime. 


* 


Balandžio 12-ąją trečiame požeminės stovėjimo aikštelės 
aukšte Mos Saide buvo rastas Liamo Kilrojaus, sumušto beis- 
bolo lazda, lavonas. Vyras buvo žinomas kaip vienas Danio 
„Dabo Doilio padėjėjų. Jo mirtis sujaukė planus ir policijai, 
nes Liamas buvo jų informatorius ir pagrindinė viltis greitu 
metu nuversti Mančesterio „krikštatėvį . 


* 


Tą naktį Madlina nesumerkė akių. 


I6 
Dėžė 


Kas panardina rankas į kraują, tas jas plaus 
ašarose. 


Vokiečių patarlė 


Birželio 15-ąją į Čitam Bridžo komisariatą atkeliavo keis- 
tas paketas. 

Jis buvo adresuotas Leitenantei Madlinai Grin, tiriančiai 
Alisos Dikson bylą. 

Tai buvo sandari plastikinė dėžė, panaši į iškyloje nau- 
dojamus šaltkrepšius. Madlina atidarė dėžę: ji buvo pilna ledo 
gabalėlių. Rankomis praskyrė mažus permatomus kubelius. 
Pirmas sluoksnis buvo baltas, bet kuo giliau kasė, tuo raudo- 
nesni buvo ledukai. Išvydus kraujo dėmes širdis ėmė pasiutu- 
siai plakti. Ji stengėsi nepanikuoti, padarė trumpą pauzę ir ėmė 
toliau naršyti dėžę. Dugne gulėjo... pusiau sušalęs mėsos gaba- 
las, kurį pamačiusi ji pajuto pasišlykštėjimą. Paskui suprato, 
kad tai žmogaus organas. 

Negrabiai išmėsinėta širdis. 

Žmogaus širdis. 

Alisos širdis. 


* < 


Šį kartą Birmingamo laboratorija turėjo pakankamai me- 
džiagos ir vos per kelias valandas patvirtino, kad iš sušalusios 


širdies paimtas biologinis mėginėlis atitinka Alisos plaukuose 
rastus DNR duomenis. 

Nebeliko jokių abejonių. 

Alisos nebėra tarp gyvųjų. 


* 


Tą dieną Madlinos viduje kažkas nutrūko. Ji tarsi per 
sapną parėjo namo, išgėrė kelias taures viskio ir nurijo porą 
tablečių migdomųjų. Nei rytojaus dieną, nei visas kitas dienas 
darbe ji nepasirodė. Tris savaites išgulėjo lovoje, tarsi paniru- 
si į letargo miegą, paskendusi alkoholyje ir vaistuose. Realybė 
tapo nepakeliama. Jai niekas neberūpėjo. Net pamišėlis, kuris 
slepiasi už šio nusikaltimo. Ji pati tarsi prarado protą, nebega- 
lėjo planuoti ateities ir buvo pasiruošusi savo gyvenimui pa- 
spausti mygtuką „off“. 


* 


Birželio 19 dieną laikraštis The Sun pranešė, kad su Erina 
Dikson susisiekė filmų gamybos įmonė ir kad ji sutiko priimti 
50 000 svarų sterlingų, kad į ekraną būtų galima perkelti jos 
dukters dingimo ir nužudymo istoriją. 


* 


Birželio 26-ąją per įprastą patikrinimą Mersisaido poli- 
cija sulaikė Haraldą Bišopą. Neblaivus vyriškis furgone vežė 
krauju suteptus pjaustymo įrankius. Iš pradžių jis teigė, kad 
pjaustė šerną, kurį netyčia partrenkė Boulando miške. Tačiau 
jis kalbėjo nerišliai ir sukėlė įtarimą. Vyrą suėmė ir nuvežė į 
išblaivinimo kamerą nedidelėje Preskoto policijos nuovadoje. 
Jį areštavę policininkai neabejojo, kad prieš juos stovi žmo- 
gus, kurį prieš kelerius metus spauda pakrikštijo „Liverpulio 
mėsininku“. 

Per apklausą Bišopas prisipažino per 2001-2009 metus 
nužudęs daugiau nei dvidešimt jaunų moterų ar paauglių ir 
tiek pat kartų išžaginęs. 

Visi buvo apstulbę. Įprastas girtumo patikrinimas leido su- 
čiupti vieną Žiauriausių nusikaltėlių, kokį tik Anglija kada nors 
regėjo. Pagaliau buvo išaiškinta dešimtys neišspręstų mįslių — 
nužudymų ar pagrobimų, įvykdytų per pastarąjį dešimtmetį. 

Haraldo Bišopo išpažintis truko ištisą naktį. Auštant jis 
prisipažino dėl paskutinio - Alisos Dikson - nužudymo. Jis 
paaiškino įmetęs jos kūną į Mersio upę, o širdį nusiuntęs Man- 
česterio policijai. 


* 


Ištisas savaites žiniasklaida bylą aptarinėjo pirmuosiuose 
puslapiuose. Bišopas buvo apklausiamas daugybę kartų, bet jo 
atmintis dažnai sutrikdavo, jis painiojo datas ir miglotai aiški- 
no kai kurių savo nusikaltimų eigą. Apieškoję jo namus tyrėjai 
rado tiek daug įvairių kūnų likučių, kad buvo neįmanoma jų 
visų tiksliai identifikuoti. 


* 


Liepos 7-osios naktį Madlina Grin užkabino virvę ant 
drabužių džiovyklos, pritvirtintos prie mezonino sijos. 

Visa tai turi baigtis. 

Užsigerdama viskio likučiu, ji nurijo visas po ranka pasi- 
taikiusias tabletes, daugiausia raminamųjų ir anksiolitikų. Pas- 
kui užlipo ant kėdės, sugriebė virvę nuo džiovyklos ir surišo 
kilpą. Įkišo į ją galvą ir suveržė mazgą. 

Visa tai turi baigtis. 

Ištisą mėnesį galvoje sukosi kraupūs paveikslai. Nepake- 
liami vaizdai nesitraukė nuo jos nė akimirką. Jie privertė ją iš- 
gyventi visą siaubą, kurį patyrė Alisa. 

Visa tai turi baigtis. 
Visa tai turi baigtis. 


Tada ji šoko žemyn. 


17 
Juodoji orchidėja 


Viena <...>. Nesvarbu, kas vyktų / aš visada 
viena. 


Merilyn MONROE 


San Fransiskas 
Pirmadienio rytas 


Ant Telegrafo kalvos išaušo rytas. Pirmieji saulės spin- 
duliai, atspindimi sidabro spalvos šaldytuvo, virtuvę pavertė 
netikėta paslaptingų šešėlių karalyste. Atspindžių apakintas 
Žonatanas ranka prisidengė veidą. 

„Jau rytas...“ 

Jis jautėsi išsekęs po bemiegės nakties prieš kompiuterio 
ekraną. Perštėjo akis, ausyse spengė, o galva buvo pilna šiurpą 
keliančių vaizdų. 

Jis vos ne vos atsikėlė, įjungė kavos aparatą ir, stovėda- 
mas tarsi boksininkas po smūgių serijos, be jokios reakcijos 
žvelgė į tuštumą, ištiktas šoko, kurį patyrė klajodamas pragare. 
Jis drebėjo: kambaryje tebesklandė Alisos vaiduoklis, lydimas 
Madlinos šešėlio. Galvoje virė sumaištis: „Liverpulio mėsinin- 
ko“ protu nesuvokiamos žmogžudystės, Čitam Bridžo vargai, 
kreko žala, Danio Doilio dviveidystė, kraujas, ašaros, mirtis... 
Nors ir jautė pasibjaurėjimą, jis turėjo tik vieną norą: grįžti prie 
kompiuterio ir toliau tyrinėti dar neatverstus bylos dokumen- 
tus. Tačiau netrukus atsikels Šarlis, o prieš ruošdamas sūnui 

pusryčius jis privalėjo palįsti po dušu ir nusiplauti visą bepro- 
tybę. Jis kurį laiką stovėjo po deginančia vandens srove, paskui 
išsimuilavo stipriai trindamas odą, kad atsikratytų košmariškų 
vaizdų, kurie nenorėjo išlįsti iš jo galvos. Jam nedavė ramybės 
slegiantys klausimai. Kokius barbariškus Bišopo veiksmus tu- 
rėjo išgyventi vargšė mergaitė prieš nužudymą? Ar atskleistos 
dar kokios nors detalės apie Alisą? Ar Madlinos ir Danio keliai 
dar kartą susikirto ir, svarbiausia, kaip nuožmi Mančesterio 
policininkė tapo malonia Paryžiaus gėlininke? 


* 


Paryžius, XVI apygarda 
10 val. 


Madlina pastatė savo „Iriumfą“ dviratėms transporto 
priemonėms skirtoje aikštelėje Viktoro Hugo aveniu pradžioje. 
Nusiėmė šalmą, pakedeno plaukus ir atidarė „Ereliuko - po- 
puliaraus nedidelio tradicinio restorano - duris. Atsisėdo prie 
pirmojo staliuko šalia lango. Iš čia ji kuo puikiausiai matė Žor- 
žui Latiulipui priklausantį restoraną „Fanfanas“, kurio prestižinė 
iškaba puikavosi kitoje gatvės pusėje. Ji užsisakė kavos, prancū- 
zišką raguolį, iš kuprinės išsitraukė nešiojamąjį kompiuterį ir... 

„Ką aš čia veikiu?“ 

Kitai jos smegenų pusei šis klausimas niekaip nedavė ra- 
mybės. Kurių galų ji staiga pasuko į šalį nuo patogaus gyveni- 
mo bėgių? Jos vieta buvo parduotuvėje su Takumiu ir klientais. 
Ne slaptavietėje priešais žmogystos, kurio net nepažįsta, res- 
toraną. 

„Tu nebe policininkė, mergyt. Nebe policininkė“, - kar- 
tojo ji, bandydama save įtikinti. Ar ji kada nors atsikratys šios 
profesijos? 

Ji nusprendė dar kelias minutes nekreipti dėmesio į ra- 
cionaliąją savo asmenybės pusę. Kišenėje susirado bulvarinio 

žurnalo straipsnį, kuriame nagrinėjami Žoržo ir Frančeskos 
ryšiai. 

„Nagi, pakrutink smegenis!“ - paliepė ji sau ir išlanksčiu- 
si popieriaus lapą pasidėjo priešais save. 
ginčijamas Frančeskos neištikimybės įrodymas. Kažkas šiose 
fotografijose buvo ne taip. Jos atrodė pernelyg meniškos. Kaip 
buvęs modelis, Frančeska turėjo šeštąjį pojūtį, kokia poza atsi- 
stoti ir kaip Žaisti su šviesa. Nors nuotraukos tariamai darytos 
paparaco, Madlina buvo įsitikinusi, kad jos toli gražu ne „pa- 
vogtos', o kruopščiai surežisuotos. 

„Bet kas tai darė? Ir kokiu tikslu?“ 

Ji atsikando raguolio ir prijungė savo kompiuterį prie in- 
terneto. Restorano tinklalapyje nesunkiai surado „Fanfano“ te- 
lefono numerį. Ji paskambino ir paprašė pakviesti Žoržą, bet jai 
atsakė, kad ponas Latiulipas pasirodys tik apie vienuoliktą va- 
landą. Ji nusprendė išnaudoti likusį laiką ir tęsti pradėtus tyrinė- 
jimus. Interneto svetainėje puikavosi modernaus ir prabangaus 
restorano nuotrauka. Ji suprato, kad įstaiga iš tikrųjų priklauso 
prabangiam viešbučių kompleksui „Win Entertainment“. 

„Ši grupė perpirko visą „Imperatoriaus“ veiklą...“ 

Peržvelgusi meniu, kurio kainos buvo astronominės, ji 
pažino kai kuriuos receptus, prisidėjusius prie Žonatano šlo- 
vės. Žoržas pavogė ne tik jo žmoną, bet ir geriausius receptus! 

„Kokia neteisybė...“ 

Madlina pradėjo naują paiešką apie Žoržą Latiulipą ir pa- 
teko į tinklaraštį apie... nardymą. Aiškiai matyti, kad Latiulipas 
aistringai domėjosi povandeninio pasaulio fotografavimu. Ne- 
priekaištingai prižiūrimas tinklalapis buvo jo įvairių kelionių 
atspindys, o šimtuose pateiktų nuotraukų puikavosi įvairiaspal- 
vės žuvys, milžiniški vėžliai ir žėrintys koralai. Latiulipas jau 
daugybę metų tyrinėjo pasaulį. Jis nardė Brazilijoje, Havajuose, 
Zanzibare, Maldyvuose, Brazilijoje, Meksikoje... Viskas buvo 

surūšiuota, suarchyvuota ir paaiškinta. Peržiūrėdama tinklala- 
pius Madlina stabtelėjo ties nuostabia leopardinio ryklio nuo- 
trauka. Remiantis aprašymu, didžioji žuvis nufotografuota Mal- 
dyvuose 2009 metų gruodžio 26 dieną. Pamačiusi datą, patyrusi 
policininkė susiraukė. Pagal straipsnį žurnale, nuotraukos su 
Frančeska darytos 2009 metų gruodžio 28-ąją. Fotografuota 
Nasau paplūdimyje Bahamose. Tik keisčiausia, kad Maldyvų ir 
Bahamų salas skiria mažiausiai dvylika tūkstančių kilometrų ir 
jos yra visiškai skirtingose Žemės dalyse... Pasiekti vieną vietą 
iš kitos per dvi dienas tikrai įmanoma, bet sudėtinga dėl skry- 
džių su persėdimais. Ji buvo įsitikinusi, kad reikia kažko imtis 
ir sutvirtinti savo intuiciją. Skaitydama tinklalapį po tinklalapio 
ji pastebėjo, kad kiekviena Latiulipo kelionė užsitęsdavo ilgiau 
kaip savaitę. Logiška, kai į kitą pasaulio kraštą skrendi panar- 
dyti... Bet kelionė į Maldyvus truko vos dvi dienas. Todėl faktai 
verčia manyti, kad Žoržas netikėtai nutraukė savo atostogas ir 
atvyko pas Frančeską. 

Madlina pilve pajuto skausmą. Nemalonų, bet stiprų ir jau- 
dinantį virpulį, kuris atsirasdavo aptikus pirmąjį tyrimo pėdsa- 
ką. „Tu NEBEDIRBI policininke“, - kartojo vidinis balsas. 

Bet Madlina nusprendė jo neklausyti ir, patenkinta atra- 
dimu, kelioms minutėms išėjo į lauką parūkyti. 


San Fransiskas 


- Labas rytas, tėti. 

- Labas rytas, vaikine, - atsakė Žonatanas, pakėlęs Šarlį 
jį pabučiavo ir pasodino ant vienos iš virtuvėje stovinčių ta- 
burečių. 

Berniukas pasitrynė akis ir įniko į dubenėlį karšto šo- 
kolado. Žonatanas jam sutepė sumuštinį su sviestu ir akacijų 
medumi. Šarlis jam padėkojo ir paklausė, ar galėtų pažiūrėti 

animacinius filmukus per mažąjį televizorių. Šį rytą Žonatanas 
turėjo svarią priežastį leisti jam ramiai pagyventi be pamoks- 
lavimų. 

- Žinoma, brangusis, - atsakė jis ir nuotolinio valdymo 
pultu įjungė televizorių. 

Šarlis atsisėdo arčiau televizoriaus. Žonatanas nepriešta- 
ravo, kad Šarlis pasinertų į „Kempiniuko Plačiakelnio“ pasaulį, 
tuomet jis galės sėsti prie savo kompiuterio ir tęsti pažintį su 
„Dikson byla“. 

Tarp dar neperžiūrėtų dokumentų buvo suspausta filmuo- 
ta medžiaga, kurią jis paleido užsidėjęs ausines. Vaizdas buvo 
ne pačios geriausios kokybės. Akivaizdžiai filmuota mobiliuo- 
ju telefonu ar maždaug 2005-ųjų skaitmeniniu fotoaparatu. Ta- 
čiau garsas buvo geras. 

Pirmame plane matyti akis užmerkusi Madlina. Ji guli li- 
goninės lovoje ir atrodo vis dar panirusi į komą ar bent jau kie- 
tai mieganti. Paskui Žmogus, laikantis „kamerą“, pastatė apa- 
ratą ant spintelės ir nufilmavo pats save. Tai buvo rudaplaukis 
vyras kvadratiniu veidu ir pavargusiomis tamsiomis akimis. 

— Šį kartą tu išsikapstysi, Made... - prakalbo jis ramiu 
balsu. 

Žonatanas netruko suprasti, kad tai - Danis Doilis... 


* 


Paryžius 


11 val. 30 min. prie restorano sustojo „Porche Paname- 
ra“. Žoržas Latiulipas išlipo iš automobilio ir padavė raktelius 
vežėjui. Madlina, sėdėdama už kavinės lango, prisimerkė, kad 
geriau matytų. Palyginti su nuotraukomis, jis atrodė vyresnis, 
bet vis dar puikios išvaizdos: tvarkingai apsirengęs, figūra atle- 
tiška. Žinoma, laikas šiek tiek nubalino smilkinius, bet dar ne 
tiek, kad būtų galima jį vadinti „senu viliokliu . 

Ji nusprendė neskubėti ir kurį laiką stebėti. Turint galvoje 
laiką, kada Žoržas atvyko į restoraną, jis tikriausiai daugiau 
laiko skyrė viešiesiems ryšiams, o ne virtuvei. Todėl ji buvo 
įsitikinusi, kad darbe jis neturėtų per ilgai užtrukti. 

Kuo labiau artėjo pietų metas, tuo daugiau žmonių ėjo į 
„Ereliuką“ - kavinukę, kuri tapo jos slėptuve. Kavinės savininkė 
pasiteiravo, ar ji nenorėtų ko nors suvalgyti, ir Madlina negalėjo 
atsisakyti, kad neprarastų savo stebėjimo posto. Ji užsisakė die- 
nos patiekalą. Šis meniu gerokai skyrėsi nuo meniu kitoje gat- 
vės pusėje, bet ji buvo taip išalkusi, kad keliais kąsniais prarijo 
„Tulūzos dešrelę su čiobreliais ir karamelizuotais svogūnais". 

Pagaliau ji grįžo į gyvenimą: slėptuvės, sekimas, prielai- 
dos, pietūs paskubomis... Ji vis dar buvo įsitikinusi, kad reikėtų 
pasitraukti, tačiau senieji refleksai atgimė žaibiškai. 

Ką ji siekė įrodyti? Kad neprarado senų įgūdžių? Kad vis 
dar gali išnarplioti paslaptį? 

Tai ją ir džiugino, ir gąsdino. Jau daugiau nei dvejus metus 
ji stengėsi ištrinti praeitį, bet šiandien bijojo, kad ji vėl staiga 
gali grįžti kaip bumerangas. Ji buvo tarsi narkomanė ar alkoho- 
likė: taip ir nepasveikusi visiškai ir galinti vėl pasiduoti men- 
kiausiai pagundai. 

Prisiminus praeitį akyse susikaupė ašaros. Reikia laiky- 
tis atokiau nuo sielvarto. Ypač negalvoti apie Alisą. Paskutinis 
tyrimas ją nusviedė į bedugnę. Ji pabudo ligoninėje išgulėjusi 
dvi paras komos būklės po nepavykusio bandymo nusižudyti. 
Kai atmerkė akis, rankoje laikė savo telefoną. Šiek tiek apsvai- 
paprastos našlaičių puokštelės gulėjo vokas, iš kurio ji ištraukė 
kortelę: 

„Visada turime pasirinkimą“ 
Žiūrėk savęs 
Danielius 

Ji vėl pažvelgė į telefoną ir pastebėjo, kad kažkas pasinau- 
dojo filmavimo funkcija. Įjungus filmuotą medžiagą, ekrane 
pasirodė Danio veidas. Ji dar nebuvo mačiusi jo tokio pavargu- 
sio ir tokio „žmogiško“. 

- Šį kartą tu išsikapstysi, Made... - prakalbo jis ramiu 
balsu. 


* 


- Šį kartą tu išsikapstysi, Made, bet taip bus ne visada. Pa- 
žįstu farus: jie nelabai skiriasi nuo tokių tipų kaip aš. Žinau, kad 
galiausiai daugumos iliuzijos sudūžta ir visi pasuka tuo pačiu 
keliu, kuris veda į tamsą, smurtą, skausmą, fobijas, mirtį... 

Žinau, kad miegi su ginklu. Žinau, kad gyveni baimėje. Ži- 
nau, kad tavo neramiose naktyse klajoja vaiduokliai, numirėliai 
ir demonai. Žinau, kad esi ryžtinga, bet pažįstu ir tavo tamsiąją 
pusę. Turėjai ją jau būdama paauglė ir tavo darbas ją tik dar 
labiau sustiprino. Jis tave pavertė gyva numirėle. Netekai savo 
skaistumo, gaivumo ir šviesos. Dabar tavyje rusena tik tragedijos 
liepsna. Iš esmės esi panaši į tos mergaitės motiną, kuri nesiski- 
ria su kreko pypke. Tapai maitvanagiu, ištroškusiu medžioklės ir 
areštų, kad gautum adrenalino. Tai tavo dozė, priklausomybė, 
tavo malonumas. Tu tuo džiaugiesi ir tai tave pražudys... 


Danis nutilo, tarsi ieškotų žodžių, prisidegė cigaretę. Jis 
buvo ligoninėje, kur rūkyti griežtai draudžiama, bet įsakymai, 
sukurti paprastiems mirtingiesiems, tokiems žmonėms kaip 
Doilis negaliojo. 


- Tu ištroškusi tiesos, - kalbėjo jis toliau, - bet šis idealų 
ieškojimas tave graužia ir niekada nesiliaus graužęs. Po Alisos 
bus kitų mirčių, kitų tyrimų, kitų neišaiškintų nusikaltimų... Ir 
kiekvieną kartą vis iš naujo jausi melancholiją, vienatvę ir nerasi 

sau vietos. Nori sumedžioti Blogį, bet Blogis iš tavęs tik tyčiojasi. 
Jis tave sunaikins, paliks vieną, ir viskas. Galų gale, Blogis visada 
laimi, patikėk manimi... 

Tu vaikštai savo gyvenimo paribiais. Turi ištrūkti iš tos spi- 
ralės, kol nenukritai į bedugnę, iš kurios nebegalėsi grįžti. 

Nenoriu, kad gyventum tokį gyvenimą. Nenoriu, kad leis- 
tumeisi sugniuždoma. 

Made, nešdinkis iš šito kvartalo. Dink iš šito prakeikto 
miesto. Įgyvendink savo svajones. Keliauk į Paryžių. Atidaryk 
gėlių parduotuvę, apie kurią tiek kalbėjai! Tenelieka ji tik iliuzi- 
ja. Pamenu, net pavadinimą jai sugalvojau... Kaipgi ten? Vienos 
senos prancūziškos dainos pavadinimas, jei neklystu, „Nepa- 
prastas sodas... 


Sakinys liko neužbaigtas. Danis atsisegė marškinių sagą 
ir nervingai įtraukė kelis cigaretės dūmus, nukreipęs žvilgsnį 
nuo objektyvo. Jis pasitrynė akis, atsiduso, dar norėjo kažką 
pridurti, tada ištiesė ranką, kad išjungtų aparatą, bet apsigal- 
vojo. Jis atrodė, tarsi būtų patekęs į beviltišką padėtį. Netikėtai 
ištryško nuovargio ašara ir nuriedėjo skruostu. Jis ją negrabiai, 
nuoširdžiai tarsi vaikas nusišluostė. Danis savo gyvenime buvo 
verkęs nedaug. Pabaigoje jis tiesiog sušnabždėjo: 

- Myliu tave. 

Paskui siluetas priartėjo ir visai pranyko. 

Nuojauta Madlinai kuždėjo, kad Danio nebėra tarp gyvų- 
jų. Gulėdama ligoninės lovoje, ji pažvelgė į našlaičių puokštę, 
paskui dar kartą perskaitė kortelę. Apvertusi ją rado skaičių 
seką. Tai buvo telefono numeris, ji iškart jį surinko. Paskam- 
bino į banką Šveicarijoje. Pasakiusi savo pavardę sužinojo, 
kad jos vardu atidaryta sąskaita ir į ją pervesta 300 000 eurų 
suma. 

San Fransiskas 


+ Paskui siluetas priartėjo ir visai pranyko. 

Kelias sekundes Žonatanas apstulbęs dar žvelgė į ekraną, 
jausdamas, nepaisant visko, savotišką susižavėjimą banditu. 

„Tas Danis Doilis... Keistas tipas...“ 

Ką jis veikė pastaruosius dvejus su puse metų? Šiais ne- 
ramiais laikais atsakymus į klausimus gana greitai galima rasti 
internete, tad ir šį kartą „Google“ beveik akimirksniu pateikė 
atsakymą. 


Siaubingas atradimas 
Mančesterio pakraštyje 


Straipsnio data - 2009 metų birželio 10-oji. Praėjus porai 
dienų po filmavimo. Danis neblefavo - jis žinojo apie gresiantį 
mirtiną pavojų. Žurnalistas pasakojo, kad požemio vado Danio 
„Dabio“ Doilio lavonas buvo rastas su nukirstomis rankomis ir 
kojomis, replėmis išrautais visais dantimis. Žiaurus ukrainie- 
čių gaujų kerštas... 

Nuo šio naujo atradimo jam net kūnas nuėjo pagaugais. 
Žonatanas grįžo prie kompiuterio. Liko neatidarytas vos vie- 
nas dokumentas. JPG formato failas - nuotrauka. Nuvedęs žy- 
meklį ekranu ir ją atsidaręs neteko amo. 


* 


Paryžius 

Viktoro Hugo aveniu 

Žoržas Latiulipas iš restorano išėjo šiek tiek po dviejų. 
Madlina tuojau pat šoko ant motociklo ir nuvažiavo iš paskos, 
bandydama nepaleisti jo iš akių. Ji sekė Žoržą iki Klemano Maro 
gatvės Auksinio trikampio viduryje. „Porsche“ automobilis 
kelioms sekundėms stabtelėjo prie prabangios nekilnojamojo 

turto agentūros. Į automobilį įsėdo mergina ir vyrą aistringai 
pabučiavo. Be jokios abejonės, agentūros darbuotoja. Aukšta, 
šviesiaplaukė, jauna moteris vilkėjo trumpą sijoną ir dvelkė sla- 
višku žavesiu. Gundanti ir pakankamai išskirtinio žavesio, kad 
parduotų trijų ar keturių milijonų eurų vertės apartamentus 
turtingiems klientams. Automobilis išvažiavo iš VIII apygardos, 
pasiekė Kairįjį krantą ir Medicinos mokyklos automobilių sto- 
vėjimo aikštelę. Porelė susikibusi už rankų perėjo Šv. Sulpicijaus 
gatve, pasuko į Bonaparto gatvę ir pradingo pastato vestibiulyje 
Abatijos gatvėje. 

Madlina palūkuriavo dvidešimt minučių, kol pastebėjo į 
pastatą įeinančią senyvą moterį. Ji puolė iš paskos, kad galėtų 
patikrinti pašto dėžutes. Viena jų buvo su Latiulipo pavarde. 
Akivaizdu, kad Žoržas gyveno prabangiai: gražus automobilis, 
jauna meilužė, apartamentai Sen Žermen de Prė kvartale. Kaip 
buvusiam sumuštinių pardavėjui - visai neblogai. 

Erotiniai jų žaidimai užsitęsė neilgai - dar po penkioli- 
kos minučių įsimylėjėliai jau buvo gatvėje. Greitu žingsniu jie 
pasiekė automobilių stovėjimo aikštelę ir Žoržas nuvežė savo 
partnerę į darbą. Nepastebėjęs, kad yra sekamas, jis Vagramo 
aveniu pasiekė Terno kvartalą, pasuko į Nevos gatvę ir įvažiavo 
pro įspūdingus baltai dažytų rūmų vartus. 

Užvažiavusi ant šaligatvio Madlina sustabdė motociklą 
priešais paauksuotą ant pastato kabančią lentelę, kurioje šiuo- 
laikiniu šriftu buvo išgraviruoti žodžiai: „Delilo fondas“. 

Buvusi farė nuvarė savo transporto priemonę netoli Ple- 
jelio salės ir grįžo pėsčiomis. Snieguotą rytą pakeitė saulė, bet 
spaudė nemažas šaltis ir iš jaunosios anglės burnos virto garas. 

Čia buvo išsidėstę gražieji kvartalai; juose netrūko gur- 
maniškų parduotuvių: „Šokolado namai“ „Mariage Frėres“ 
arbatinė ir t. t. Norėdama atidžiai stebėti įėjimą į pastatą ir 
trokšdama sušilti, Madlina atsisėdo prie stalelio garsiuosiuose 
Paryžiaus arbatos namuose. 


Prekystalį supo sienos su masyviomis ąžuolinėmis lenty- 
nomis, dekoruotomis dešimtimis metalinių dėžučių, kuriose su- 
dėta vertingiausia žaliava. Vieta kvepėjo smilkalais ir jazminais. 
Meniu buvo pateiktas ilgiausias arbatų sąrašas. Pasikliaudama 
nuojauta, Madlina pasidavė pavadinimų poezijai ir pasirinko 
„Himalajų miglos“ puodelį su sviestinės tešlos sausainuku. 

Ji išsitraukė kompiuterį ir prijungė jį prie belaidžio ryšio 
interneto. 

Paieškojusi informacijos apie Delilo fondą sužinojo, kad 
Frankas Delilo, Frančeskos tėvas, šią organizaciją įkūrė likus 
keleriems metams iki mirties. Ji buvo sukurta siekiant padėti 
socialiai remtinam, bet gabiam jaunimui, skiriant stipendijas 
mokslui. Vienos dosniausių pasaulyje asociacijos būstinė buvo 
įsikūrusi Niujorke, bet ji turėjo filialą Paryžiuje, kuriam vado- 
vavo... Žoržas Latiulipas. 

Užsigalvojusi Madlina išgėrė gurkšnį riešutų ir muskatų 
skonio arbatos. Visi pėdsakai vedė į Latiulipą. Koks stebuklas 
įvyko, kad šis iš niekur atėjęs žmogus sugebėjo gauti tiek malo- 
nių iš bendrovės, kuri „išmetė“ Žonataną, ir Frančeskos? 

Kiekvienas atrastas naujas faktas ją vis labiau jaudino. Ty- 
rimas įkvėpė. Dabar ji nebegalvojo apie puokštes, dekoracijas 
ar savo parduotuvę. Jai terūpėjo atskleisti Žoržo Latiulipo pa- 
slaptį, kuri, ji neabejojo, buvo ir Frančeskos su Žonatanu išsi- 
skyrimo priežastis. 


* 


Po dviejų su puse valandos 


Žoržas Latiulipas iš Delilo fondo pastato išėjo jau su- 
temus. Per tą laiką laukdama Madlina spėjo paragauti kelių 
skirtingų arbatų. Ji paskubomis apmokėjo nepadoriai didelę 
sąskaitą ir kai grįžo prie motociklo, „Porsche Panamera“ visu 
greičiu skriejo Kurselio bulvaru. 


„O velnias! 

Ji apžergė „Triumfą“ ir užvedė variklį, bet kol atvažiavo iki 
Terno aikštės, pametė iš akių „Panamera“. 

„Tik nepanikuok!“ 

Logiškai mąstant, Žoržas turėjo grįžti į restoraną padir- 
bėti vakare. 

Bingo! Sedanas vėl stovėjo Žvaigždės aikštės žiedinėje 
sankryžoje. Ji dar kartą pajuto jaudulio pliūpsnį. Ji buvo vis 
labiau beįsitraukianti į „tyrimo“ žaidimą. Ji PRIVALĖJO išsi- 
aiškinti Žoržo paslaptį, apieškoti jo butą, pasodinti jį prie stalo 
ir apklausti... 

„STOP! Tu jau ne farė!“ - šaukė balsas galvoje. 

Tai buvo tiesa: be policijos ženklelio atlikti tyrimą gerokai 
sunkiau. Jokių galimybių jį iškviesti į komisariatą ar pradėti 
kratą jo namuose. Ir vis dėlto ji gali pasukti galvą ir rasti būdą, 
kaip užmegzti su juo pažintį ir įgyti jo pasitikėjimą. 

„Koks tas būdas?“ 

Vėjui pučiant į veidą, Madlina sekė automobilį Viktoro 
Hugo aveniu ir kartu su juo sustojo prie raudono šviesoforo 
signalo. „Fanfano“ restoranas buvo vos už dvidešimties metrų. 

„Privalai ką nors sugalvoti. Dabar pat.“ 

Užsidegus žaliai šviesai, ji padidino greitį ir aplenkė „Pa- 
namerą . 

„Nejaugi ketini rizikuoti susitrupinti kaulus?“ 

Bet nematoma jėga ją stūmė į priekį. 

„Saugok savo gražųjį motociklą!“ 

„Porsche“ lėtino greitį, Madlina staiga paspaudė stabdį, 
užblokavo užpakalinį ratą ir užkirto automobiliui kelią. Jo bu- 
feris atsitrenkė į motociklą, kai šis jau gulėjo parvirtęs. Mad- 
lina nuskriejo nuo „Triumfo“ nučiuožė šaligatviu ir sustojo 
ties žibinto stulpu. Moteris išsitepė degutu. Jos galva trenkėsi 
į Žemę, bet šalmas sušvelnino smūgį, tad ji pajuto tik nestiprų 
trinktelėjimą. 


„Panameros“ ratai staiga sucypė, palikdami juodas gumos 
žymes ant asfalto, ir sustojo. Išmuštas iš vėžių Žoržas išlipo iš 
plieninio monstro ir nuskubėjo prie Madlinos. 

— Aš... Aš apgailestauju... Jūs užkirtote man kelią! 
džinsai, nubrozdintos rankos. Pavojaus gyvybei nėra. 

- Iškviesiu greitąją, - pasakė Žoržas ir atrakino telefoną. 

— Manau, nebūtina, - užtikrino ji ir nusiėmė šalmą. 

Ji pakedeno savo plaukus ir žavingai nusišypsojo. 

Žoržo akyse blykstelėjo geismas - medžiotojo instinktas. 

Madlina priėmė jo ranką, kurią jis pasiūlė norėdamas pa- 
dėti atsistoti, ir suprato, kad jai pavyko atidaryti duris vienu 
kojos spyriu. 

Tai buvo pirmoji fazė - įsiskverbti į priešą. 


* 


San Fransiskas 


Žonatanas nuvedė žymeklį prie paskutinio failo. Per visą 
ekraną pasirodė nuotrauka. Plakatas, skelbiantis apie Alisos 
Dikson dingimą, kuris tūkstančiais egzempliorių buvo iška- 
binėtas kiekviename Anglijos kampelyje. Jo centre buvo nuo- 
trauka keturiolikmetės mergaitės šviesiais ir tiesiais plaukais, 
liūdna šypsena ir išblyškusiu, strazdanomis nusėtu veidu. Šis 
atvaizdas pasirinktas dėl to, kad jame paauglė buvo su tuo pa- 
čiu džemperiu, kurį vilkėjo pagrobimo dieną: rožinės ir pilkos 
spalvos sportinis megztukas su gobtuvu, pagamintas „Aber- 
crombie £ Fitch“. Prie drabužio, kuris jai buvo didokas, ji pri- 
siuvo „Manchester United“ komandos emblemą. 

Iš visų rastų Dikson bylos dokumentų jis labiausiai sutel- 
kė dėmesį į asmeninius Madlinos užrašus ir oficialius tyrimo 
dokumentus. Dabar jis pirmą kartą atidžiau įsižiūrėjo į Alisos 
portretą. 


Kai tik ekrane pasirodė nuotrauka, jo širdis ėmė daužytis 
it pašėlusi. Jį užliejo nerimo banga. Jis pažvelgė į Alisos akis ir 
pajuto sunkumą duobutėje. 

Jis pažinojo šią mergaitę. 

Jie jau buvo susitikę. 

Jis jau su ja kalbėjosi. 

Susijaudinęs jis skubiai uždarė kompiuterį. Širdis tankiai 
plakė, rankos virpėjo. Jis giliai įkvėpė, kad nusiramintų, bet tai 
nepadėjo. 

Iš atminties netikėtai iškilo susitikimas, palikęs jo sieloje 
nenykstantį randą. Jis bandė atstumti prisiminimus, bet visas 
kūnas dilgčiojo, tarsi būtų patyręs didelį išgąstį. 

Jis privalėjo išlikti blaivaus proto. 


IŠ 
Hipnozė 


O skausmas visuomet baisiausias būna tas, 
kur patys pasidarom. 


SOFOKLIS 


San Fransiskas 
Gruodžio 19 d., pirmadienis 
22 val. 30 min. 


Žonatanas išlipo iš funikulieriaus, pavažiavęs du kvartalus 
nuo Gailestingumo katedros. Miestas buvo pasinėręs į neper- 
matomą baltumą, kuris sugėrė visus garsus ir apgaubė gatves 
paslapties skraiste. Jis pėsčiomis perėjo Pauelio gatvę, paėjėjo 
dar šimtą metrų ir priėjo Lenokso ligoninę. 

- Aš susitaręs su daktare Morales, - pranešė jis registra- 
tūroje. 

Paprašytas palaukti hole, jis prisėdo ant sofos laukiama- 
jame ir iš kišenės išsitraukė popieriaus lapą, ant kurio buvo 
atsispausdinęs Alisos portretą. 

Mergaitės veidas neišėjo jam iš galvos visą dieną. Jis sten- 
gėsi neįsileisti prisiminimų, įtikinti save, kad apsiriko, bet jam 
nesisekė. Kai sutiko Alisą Dikson, ji buvo brunetė ir prisistatė 
kaip Alisa Kovalski, tačiau vilkėjo tokį patį rožinį džemperį ir 
akyse atsispindėjo tokia pat sužeista siela. 

- Labas vakaras, Žonatanai. 

- Labas vakaras, Ana Lusija, - atsakė jis, pakėlęs akis į 
gražią blyškios odos juodaplaukę merginą. 


Daktarė Morales išsiskyrė elegancija ir santūrumu. Smul- 
kutė moteris ant palaidinės buvo užsimetusi baltą chalatą, tik- 
riau tariant, liemenį pabrėžiantį švarkelį, rodės, suteikiantį jai 
daugiau pasitikėjimo savimi. 

— Gal eime į mano kabinetą? 

Jis tvirtu žingsniu nusekė paskui ją į liftą. 

— Seniai nesimatėme, - tarė ji ir paspaudė septinto aukšto 
mygtuką. 

- Daugiau nei metus, - patvirtino Žonatanas. 

Liftas judėjo tyliai. Aną Lusiją jis sutiko pirmąjį gyvenimo 
San Fransiske mėnesį. Sunkiu savo gyvenimo laikotarpiu. Šią 
psichiatrę jam rekomendavo ligoninės chirurgas Eliotas Ku- 
peris, kuris buvo nuolatinis jo restorano klientas ir galiausiai 
tapo draugu. „Ji negali susitvarkyti savo gyvenimo, bet moka 
padėti kitiems, nors yra šiek tiek per graži, kad būtų psichiat- 
rė, - įspėjo jį senasis gydytojas. 

Žonatanas dalyvavo keliuose terapijos seansuose, kuriais 
jis nelabai pasitikėjo, bet į juos ėjo vien tam, kad gautų ramina- 
mųjų, nors vėliau visai nutraukė vizitus. Šiaip ar taip, psicho- 
analizė buvo ne jam, jis tam dar buvo nepasirengęs. 

Vieną vakarą, praėjus kelioms savaitėms po paskutinės 
konsultacijos, jis atsitiktinai sutiko Aną Lusiją Nort Bičo bare. 
Ši vieta motociklininkams buvo artimesnė nei „Costes“ kavinė. 
Scenoje vienišas gitaristas grojo senas „Led Zeppelin“ dainas, 
viena koja stuksendamas į dėžę, kita valdydamas semplerį. Žo- 
natanas vis dar negalėjo susitaikyti su buvusios žmonos išda- 
vyste; Aną Lusiją ką tik paliko vaikinas - savo nuosavybe ją 
laikęs ir egoistiškas prekybininkas, kuris gyveno kitoje šalies 
pusėje, bet jinai jį mylėjo. Jie išgėrė kelis bokalus alaus, pa- 
flirtavo ir jautė, kad yra pasiruošę iškrėsti kvailystę. Visiems 
kartais tenka išgyventi akimirkas, kai, rodos, esi visiškoje be- 
dugnėje... 


— Prastokai atrodai, - pasakė ji, kad nutrauktų tylą. 

— Buvo ir geresnių dienų, - atsakė jis. - Iš tiesų, norėjau 
paprašyti paslaugos. 

Lifto durys atsivėrė į ilgą koridorių, kuris vedė į Anos Lu- 
sijos kabinetą: švelniai apšviestą nedidelį kambarį su langu į 
Haido gatvę. 

— Klausau tavęs. 

- Jei atmintis neapgauna, kai lankydavausi pas tave, tu 
mūsų seansus įrašinėjai, ar ne? 

- Taip, bet juos galima suskaičiuoti ant vienos rankos 
pirštų, - prisiminė ji ir parašė Žonatano pavardę kompiute- 
ryje. 

Įėjusi į jo bylą, patikslino: 

— Turiu tris įrašus. 

— Gali man juos persiųsti? 

- Žinoma, tuojau pat persiųsiu elektroniniu paštu. Tai yra 
terapijos dalis. Ar dar ko nors norėtum? 

— Ne, ačiū, tai viskas, - užtikrino jis ir atsistojo. 

— Ką gi, nereikalausiu išsipasakoti. 

Ji irgi atsistojo, nusivilko chalatą ir pakabino jį ant 
kabyklos. 

— Darbą baigiau, gal tave pavėžėti? —- pasisiūlė ji ir apsi- 
vilko rudą odinį lietpaltį, su kuriuo atrodė panašesnė į modelį 
nei į gydytoją. 

— Būtų gerai. 

Jis nuėjo paskui ją į požeminę automobilių stovėjimo 
aikštelę prie naujutėlaičio „Audi Spyder“. 

- Kiek konsultacijų turi per savaitę, jei gali sau leisti tokį 
automobilį? 

- Jis ne mano, - išsisuko ji, užvesdama variklį. 

— Matau - prekybininkas grįžo. 

— Priešingai nei tavo Žmona? 


Klausimas pasirodė absurdiškas, tad jis tik gūžtelėjo pe- 
čiais. 

Kabrioletas nuriedėjo Bušo gatve ir pasuko į Livenvortą. 
Anai Lusijai patiko pavojingas gyvenimas. Ji pasinaudojo ilga 
tiesia Kalifornijos gatve ir staiga padidino greitį. 

— Ką čia išdarinėji? 

- Atleisk, - pasakė ji ir vėl ėmė važiuoti lėčiau. 

Susimąsčiusi ji normaliu greičiu tylėdama pervažiavo 
Granto aveniu, paskui Lombardo gatvę. Po kurio laiko išdrįso 
konstatuoti: 

— Tu, Žonatanai, kaip ir daugybė žmonių, klajoji tarp savo 

ešėlių. Ir nepasijusi geriau, kol neatsikratysi tave slegiančių 
šmėklų. 

- Šmėklos juk neturėtų būti labai sunkios, - pajuokavo 
jis. 

— Bet grandinės, kurias jos velka iš paskos, sveria tonas, - 
trumpai atsakė ji. 

Likusį kelią jis mąstė apie šiuos žodžius, paskui gydytoja 
jį išleido ant Telegrafo kalvos. 

— O tau jau geriau? - paklausė jis, atidaręs automobilio 
dureles. 

— Ne, - prisipažino ji, - atsirado dar viena problema. 

— Ką gi, nereikalausiu išsipasakoti. 

Ji nusišypsojo ir tarsi viesulas nulėkė miesto žiburių 
link. 

Žonatanas su palengvėjimu atsiduso, kad pagaliau grįžo 
namo, ir atidarė duris. Ant sofos miegojo Markas, priešais jį te- 
levizorius rodė seną „Žvaigždžių kelio“ seriją. Jis išjungė apara- 
tą, įkišo galvą į sūnaus kambarį patikrinti, ar viskas gerai. Šarlis 
kietai miegojo. Jis buvo užmigęs prie planšetinio kompiuterio, 
„Piktuose paukščiuose“ kovodamas su žaliomis kiaulėmis. 

Nepatenkintas Žonatanas išjungė elektroninę lentelę. 
Būdamas tokio amžiaus, jis užmigdavo prie knygos, o ne prie 
kompiuterio! Jis prisiminė senus laikus, kai pasinerdavo į Ten- 
teną, Tris muškietininkus, Marselį Panjolį, Žiulį Verną, vėliau — 
Stiveną Kingą ir Džoną Irvingą. Viskas atrodė taip toli. Dabar 
jau vaikystėje į žmogaus gyvenimą įsiveržia televizoriai, valdy- 
mo pultai, kompiuteriai ir telefonai, ekranai ir ryšio tinklai. Ir 
suteikia daugiau žalos nei naudos. 

„Ar aš jau tapau seniu?“ - pagalvojo jis ir pats pasida- 
vė kompiuterio vilionėms, atsisėdo prie nešiojamojo aparato 
ekrano ir patikrino, ar jau atkeliavo Anos Lusijos laiškas. 

Jis rado tris MP3 formato failus, atitinkančius tris sean- 
sus. Jis tiksliai žinojo, ko ieško. Norėjo perklausyti ištrauką an- 
trojo seanso pradžioje. 

Jis prisijungė ausines, užgesino šviesą ir atsisėdo ant sofos 
patogiai išklausyti įrašo. 

Pirmosiomis minutėmis daugiausia skambėjo neįtikėtinai 
ramus Anos Lusijos balsas, kad pacientas visiškai atsipalaiduo- 
tų ir panirtų į lengvą hipnozės miegą. Paskui jinai užvedė jį ant 
kelio: 


Prieš savaitę jūs pasakojote apie siaubingiausią sa- 
vaitę savo gyvenime: per kelias dienas praradote ir 
žmoną, ir darbą. Tą pačią savaitę sužinojote, kad 
mirė tėvas, su kuriuo nesikalbėjote penkiolika metų. 
Sakėte ilgai svarstęs, ar eiti į jo laidotuves. Paskui ga- 
liausiai išskridote į Paryžių, ar taip? 


Po pauzės Žonatanas tęsė išpažintį. Savo klestėjimo lai- 


kais jis buvo įpratęs pasirodyti televizijos laidose ir dalyti in- 
terviu. Bet jau dvejus metus niekam nieko nepasakojo ir buvo 

keista suvokti, kiek emocijų ir kančios tuo metu buvo jo žo- 
džiuose ir intonacijoje: 


Į Paryžių atvykau gruodžio 31 dieną, gerokai po pie- 
ty. Tais metais Prancūziją buvo sukausčiusi žvarbi 
žiema. Visą savaitę prieš tai snigo, todėl kai kuriose 
vietose sostinė priminė slidinėjimo kurortą... 


I9* 
Kai susikerta keliai 


Geri rezultatai - ne visada sėkmės įrodymas, 
dažnai jie tėra slaptų kančių antraeilė nauda. 


Boris CYRULNIK 


Į Paryžių atvykau gruodžio 31 dieną, gerokai po pie- 
ty. Tais metais Prancūziją buvo sukausčiusi žvarbi 
žiema. Visą savaitę prieš tai snigo, todėl kai kuriose 
vietose sostinė priminė slidinėjimo kurortą... 


Paryžius 
Prieš dvejus metus 
2009 m. gruodžio 31 d. 


Oro uoste išsinuomojau automobilį - vokišką sedaną, pa- 
togų ir patikimą važiuoti tokiomis sąlygomis. Galėjau skristi 
iki Tulūzos, bet dėl šventinio laikotarpio tėvo laidotuvės buvo 
nukeltos į sausio antrąją ir manęs visai nežavėjo mintis Naujų- 
jų metų naktį praleisti prie karsto su seserimi ir jos vyru. 

Todėl nusprendžiau Ošą pasiekti automobiliu ir išvykti 
rytojaus vakarą. Tuo tarpu man reikėjo prastumti dvidešimt 
keturias valandas. Jau tris dienas niekaip negalėjau sumerkti 
akių ir manęs laukė dar viena beprotiškai ilga bemiegė naktis. 
Svajojau išgerti migdomųjų, kurie net visą būrį galėtų išguldyti, 
bet nebuvau pasiėmęs savo vaistų, o tokiu metu iškapstyti gydy- 
toją - sunki užduotis. Visų pirma turėjau susirasti viešbutį, nes 


tas, kuriame įprastai apsistoju, VI apygardoje, neturėjo laisvų 
kambarių. 

- Laisvų kambarių neturime, - šaltai informavo registra- 
torė. 

Paprastai, net jei atvykdavau nepranešęs, viešbučio vado- 
vai šokinėdavo aplink mane ir priimdavo perdėtai pompastiš- 
kai, nes aš buvau Žonatanas Lampereras, nes jiems buvo garbė, 
kad aš juos pasirinkau, nes jų mažojoje svetainėje šalia kitų 
garsenybių, kurios čia buvo lankęsi, kabėjo mano nuotrauka su 
autografu. Tačiau naujienos plinta žaibo greičiu ir darbuotojai 
buvo įspėti apie mano „gėdą“, tad niekas net piršto nepajudi- 
no, kad man padėtų. Gerai pažinojau kelis kolegas, kurie dirbo 
prabangiuose viešbučiuose ir restoranuose, bet mano mazo- 
chizmas turėjo ribas ir aš tvirtai nusprendžiau nedaryti jiems 
dovanos ir netapti jų grobiu. Po kelių pokalbių telefonu ga- 
liausiai gavau kambarį kukliame viešbutyje Raudonosios pilies 
aikštėje, ties Barbeso bulvaro ir Pulė gatvės kampu. Kambarys 
buvo tikrai „kuklus“, kitaip tariant, spartietiškas. Negana to, 
ten buvo šalta kaip šaldytuve. Pabandžiau įjungti šildymą, bet 
neką tepadėjo. Buvo penkta valanda po pietų; lauke jau temo. 
Atsisėdau ant lovos ir susiėmiau rankomis galvą. Ilgėjausi sū- 
naus, ilgėjausi žmonos, ilgėjausi savo gyvenimo. Viską prara- 
dau per vieną savaitę. Dar prieš kelias dienas gyvenau su šeima 
lofte Traibekoje, valdžiau imperiją, turėjau juodąją kortelę ir 
trisdešimt prašymų per savaitę duoti interviu... Ši vakarą man 
norėjosi verkti ir Naujuosius metus ketinau praleisti vienumo- 
je, vargingame kambarėlyje. 

„You II never walk alone...“ 

Staiga suvokiau akivaizdžią niūrią tiesą. Palikau kambarį 
ir nuėjau prie automobilio. Vairuodamas į GPS navigaciją įve- 
džiau Maksimo Gorkio gatvę One su Bua mieste ir leidausi ve- 
damas moters balso. Ant sėdynės šalia manęs gulėjo krūva oro 
uoste pirktų prancūziškų ir amerikietiškų žurnalų. Prancūzijos 

spauda, kuri pastaraisiais metais mane dažniausiai ignoravo, šį 
kartą iš širdies džiūgavo: „Lampereras neteko malonių, „Lam- 
pereras atsistatydino“, „Lamperero žlugimas... 

Tai buvo žiniasklaidos žaidimai ir aš buvau tam pasiruo- 
šęs. Nepaisant to, šiandien tokie pavadinimai mane gniuždė 
ir kiekvieną jų priėmiau tarsi smūgį į veidą. Net negalėjau 
įsivaizduoti, ar man pavyks atsitiesti. Ką aš dar moku dary- 
ti, išskyrus receptų kūrimą? Nieko, gal tik truputį... Praradęs 
Frančeską, netekau aistros, kuri mane skatino judėti į priekį, 
netekau mygtuko, kuris leido man iš „paprasto“ kelių žvaigždu- 
čių meistro tapti geriausio pasaulyje stalo vyriausiuoju virėju. 
Prancūzijoje yra dvidešimt penki trijų žvaigždučių restoranai 
ir apie aštuoniasdešimt visame pasaulyje, bet tik į vieną vietos 
reikėjo laukti ilgiau nei metus. Būtent pas mane, ir aš žinojau, 
kad visa tai tik Frančeskos dėka. Man puikiai sekėsi tik dėl jos: 
išskirtinė meilė, aistra, nuolatinis poreikis ją suvilioti. Frančes- 
ką sutikau būdamas trisdešimt vienų, bet ieškojau jos nuo licė- 
jaus laikų. Penkiolika metų tikėjau, kad kažkur Žemėje gyvena 
tokia moteris kaip ji. Moteris, graži kaip Katerina Zeta-Džouns 
ir protinga kaip Simona de Bovuar. Moteris, kuri spintoje turi 
dešimt porų batelių, bet gali kalbėti apie Haidno muzikos įta- 
ką Bethoveno kūrybai arba atsitiktinumo efektą Pjero Sulažo 
tapyboje. 

Kai Frančeska įžengdavo į kambarį, į ją nukrypdavo visų 
žvilgsniai. Moterys norėjo, kad ji taptų jų geriausia drauge, 
vyrai troško su ja permiegoti, vaikai vertino jos meilumą. Tai 
vyko savaime, atrodė normalu ir neišvengiama. Visus mūsų 
meilės metus mes gyvenome dirbtinės šviesos spinduliuose ir 
keistai pasiskirstėme užduotis: aš garsėjau puikia reputacija, o 
ji - savo žavesiu, kuris traukė it magnetas. Mūsų meilė dešimt 
metų balansavo tarsi ant peilio ašmenų. 


* 

Važiuodamas greitkeliu, One su Bua pasiekiau per dvi- 
dešimt minučių. Susiradau vietą automobiliui Gorkio gatvėje, 
netoli namo, kuriame gyveno Kristofas Salveras. 

— Čia Žonatanas, - prisistačiau, paspaudęs durų skam- 
butį. 

- Koks Žonatanas? 

- Žonatanas Lampereras, tavo pusbrolis. 

Salveras buvo mano motinos sesers sūnus. Mes pirmą 
kartą pasimatėme prieš trejus metus, kai jis man paskambino 
būdamas Niujorke. Per atostogas Didžiajame Obuolyje jis su- 
simušė bare ir buvo sučiuptas policijos. Jis nieko nepažinojo 
Manhatane, o jo kišenėse švilpavo vėjai. Vedamas šeimyninio 
solidarumo, sumokėjau už jį baudą ir apgyvendinau restorano 
viešbutyje dviem savaitėms, kol bus išspręsta jo byla. Vaikinas 
lošė su manimi atviromis kortomis ir neslėpė savo veiklos po- 
būdžio: jis perpardavinėjo kokainą. Mane šiurpino toks darbas, 
bet jis patikino, kad Amerikos teritorijoje jis buvo švarus. 

— Ką čia veiki? - paklausė jis atidaręs duris. 

- Man reikia tavo paslaugos, - atsakiau įsibraudamas į 
butą. 

- Prastai atrodai, seni. Grįžau tik „pasipildyti atsargų“ ir 
vėl ruošiausi išeiti. 

— Reikalas svarbus. 

— Ko tu noriė 

— Man reikia ginklo. 

— Ginklo? 

— Pistoleto. 

- Ar ant durų parašyta „ginklų arsenalas“? Kur aš tau ra- 
siu pistoletą? 

- Pasistenk! 

Salveras atsiduso. 

- Juk Naujųjų naktis! Žmonės švenčia ir aš turiu parduoti 
žvėrišką kiekį prekės. Ateik pas mane rytoj. 

— Ne, man jo reikia šįvakar! 

- Šiandien aš negaliu. Turiu pristatyti maksimalų narkoti- 
kų kiekį per minimalų laiką. 

— Nepamiršk, kad aš tau padėjau, kai pats sėdėjai mėšlo 
krūvoj... 

— O kas kompensuos man nuostolius? 

— Sakyk, kiek reikia. 

— Padėsiu, jei iš manęs nupirksi prekės už keturis tūkstan- 
čius eurų. Ir dar pridėsi tris tūkstančius už ginklą. 

— Sutinku, - atsakiau atsainiai. - Tikiuosi, doleriais tiks? 

Išvažiuodamas iš Niujorko ištuštinau savo seifą ir kišenėje 
turėjau daugiau nei 10 000 dolerių grynaisiais. 

- Duok man valandą, - paprašė jis. - Gali palaukti čia — 
pailsėk, nes visai iš veido išėjęs. 

Paklausiau jo patarimo ir išsitiesiau ant sofos. Ant stalo 
stovėjo pradėtas butelis konjako. Įsipyliau vieną nemažą taurę, 
paskui - kitą ir užsnūdau. 

Salveras grįžo apie aštuntą. 

— Atnešiau tai, ką radau, - pasakė jis, duodamas man 
chromo spalvos revolverį juoda rankena. 

Ginklas atrodė nedidelis, bet sunkus. Penki šoviniai buvo 
savo vietoj. 

— Tai 38 kalibro „Smith X Wesson“ 60 modelis. 

Informacija man per vieną ausį įėjo, per kitą išėjo. 

Padaviau jam pinigus, o jis man įteikė plastikinį užspau- 
džiamą maišelį su dvidešimt kokaino dozių. Dvejojau, ar jam 
jas atiduoti, bet galiausiai nusprendžiau pasiimti ir vėliau su- 
naikinti. 

„Bent jau niekas jų nesuvartos...“ - bandžiau save patei- 
sinti. 

Žinau, kartais būnu naivus... 

Ginklą ir narkotikus padėjau į automobilio daiktinę ir pa- 
sukau viešbučio link. Net nesivarginau jungti navigacijos, nes 
grįžau tuo pačiu keliu: Al, Koplyčios vartai... 

„Po šimts.“ 

Kvailys, nepastebėjau kelio išsišakojimo. Buvau apsvaigęs 
nuo konjako. Staiga dingtelėjo, kad neprisimenu gatvės pava- 
dinimo. Pravažiavęs Klinjankūro vartus ir Kliši vartus, toliau 
penkis šimtus metrų važiavau Maršalų bulvarais. 

Vieta pasitaikė ne itin maloni. Po blyškia reklaminių 
stendų šviesa kelios prostitutės viliojo klientus. Kai kurie au- 
tomobiliai trumpam stabtelėdavo, lango stiklas nusileisdavo, 
vyrai pasiderėdavo dėl paslaugų ar dėl dozės kainos, paskui, 
atsižvelgdami į atsakymą, išvykdavo su mergina arba be jos. 
Priešais mane degė raudonas šviesoforo signalas. Įstrigau prie 
autobusų stotelės. Mergina iš Rytų trumpučiu sijonėliu ir odi- 
niais batais pabeldė į langą, siūlydama savo kerus. Iš pradžių 
stengiausi nekreipti į ją dėmesio, tuomet ji atliko kelis šokio 
žingsnelius tarsi iš „Mulen Ružo.. Jos akys buvo liūdnos ir tuš- 
čios. Man jos pagailo, todėl nusprendžiau atidaryti langą ir vis 
dėlto pagirti šokį. 

Žinau, esu naivus... 

It viesulas atskriejo du policijos automobiliai ir sustojo 
dvidešimt metrų už manęs. Nepraėjus nė trims sekundėms, 
gatvė jau virpėjo nuo sirenų kauksmo mėlynų žiburėlių ritmu. 
Policininkai išsitraukė savo juostas ir, Naujųjų išvakarėse nu- 
sprendę būti uolūs, susodino merginas į automobilius ir patik- 
rino klientų tapatybę. Vos tik uždariau savo langą, moteriškas 
siluetas atvėrė dureles ir atsisėdo keleivio vietoje. 

- Važiuokit arba būsit suimtas! - suriko ji sumišusi. 

Tai buvo mergaitė. Maždaug penkiolikos metų paauglė. 

Prostitutė? Tokio amžiaus? 

— Spausk, po velnių! - šaukė ji. 

Į kokį mėšlą įsivėliau? Kraujyje buvo dvi promilės alkoho- 
lio, daiktinėje turėjau ginklą ir kokaino pilną maišelį, o auto- 
mobilyje sėdėjo nepilnametė. 

Galėjau sėsti į kalėjimą ir ilgai iš jo neišeiti. 

Nebelaukęs žalio šviesoforo signalo pasukau pirmoje san- 
kryžoje. 

Visu greičiu perlėkęs Sent Ueno Vartų aveniu, įsiliejau į 
aplinkkelio srautą. 

— Ką tu čia darai? - paklausiau keleivės. 

- Just wanna escape these fucking cops, - atsakė ji angliš- 
kai su neaiškiu akcentu. 

Įjungiau šviesą ant lubų ir pasinaudodamas sulėtėjusiu 
kiolikos metų trapaus kūno sudėjimo nerami mergaitė. Juodai 
dažytuose plaukuose matyti kelios tamsiai raudonos sruogos. 
Ant akių vis krito per ilgi kirpčiai. Ji dėvėjo aptemptus džin- 
sus, odinius sportinius batelius ir dryžuotus marškinėlius, o 
ant jų vilkėjo pilkos ir rožinės spalvos megztuką su gobtuvu, 
ant kurio buvo prisiūta „Manchester United“ komandos emb- 
lema. Ant kairės nosies šnervės žibėjo mažytis deimantas, o 
ant kaklo kabėjo viduramžių laikus primenantis vėrinys iš si- 
dabro ir rubino kristalų. Gotiškas makiažas - juodai apvestų 
akių kontūras blyškios odos fone - jai suteikė kraupumo, bet 
pabrėžė kruopščiai apgalvotą stilių. 

Atkreipiau dėmesį į batus - jie buvo beveik nauji. Mergai- 
tė vilkėjo žinomų prekės ženklų drabužius ir turėjo papuošalų. 
Ji greičiau buvo panaši į turtingų tėvų, o ne gatvės vaiką. 


* Tik noriu pabėgti nuo tų suknistų farų. (Angl.) 

Nežinojau, ką man daryti. Negalėjau jos išleisti vidury 
aplinkkelio. Reikėjo daugiau apie ją sužinoti, bet ji neatrodė 
itin kalbi. Pasukau į pirmąjį kelią, kuris vedė Montrėjaus vartų 
degalinės link ir sustojau automobilių stovėjimo aikštelėje. 

- Kuo tu vardu? - paklausiau jos angliškai. 

— Ne jūsų suknistas reikalas. 

— Paklausyk, TU PATI įlipai į mano automobilį, nors aš 
tavęs nekviečiau, todėl dabar nekelk balso, gerai? 

Ji gūžtelėjo pečiais ir nusisuko. 

— Kuo tu vardu? - ryžtingai pakartojau klausimą. 

- Alisa, - atsiduso ji. - Alisa Kovalski. 

— Kur gyveni“ 

— Nesuprantu, kodėl jums tai turėtų rūpėti. 

- Kodėl ką tik bėgai nuo farų? 

— Ojūs? - atsisuko ji į mane. 

Netikėtai užkluptas pasiteisinau: 

— Per daug išgėriau, ir tiek. 

Tą pačią akimirką atsivėrė daiktinės durelės, kurias buvau 
blogai uždaręs. Pamačiusi ginklą ir narkotikus mergaitė supa- 
nikavo. Ji atidarė automobilio dureles ir ketino pabėgti, įsitiki- 
nusi, kad papuolė pas nusikaltėlį. 

— Palauk, viskas visai ne taip, kaip atrodo! - pasakiau, kai 
ji jau bėgo per aikštelę. 

- Nelįsk prie manęs! - atkirto ji ir įsmuko į degalinę. 
kėdės šalia užkandžių automatų. Kas ta mergaitė? Nuo ko ji 
bėgo? Vieną minutę jutau pagundą apsukti automobilį ir į vis- 
ką nusispjovus pasišalinti. Aš su tuo buvau nesusijęs. Ši istorija 
nieko, išskyrus papildomus rūpesčius, man negalėjo duoti. 

Atsidusau, bet vis tiek nusprendžiau nueiti pas ją. Degali- 
nė buvo papuošta šventinėmis dekoracijomis: liūdnomis elek- 
trinėmis girliandomis, apipešiota eglute, plastikiniais Kalėdų 

žaisliukais. Per radiją grojo visiškai nuvalkiotą seną devintojo 
dešimtmečio hitą. 

— Nepasiūlysi man espreso? 

— Neturiu pinigų, - pasakė ji ir papurtė galvą. 

Aš išsitraukiau piniginę ir suradau kelias monetas. 

— Ko norėtum? - paklausiau, mesdamas pinigus į apa- 
ratą. 

— Kad paliktumėt mane ramybėje. 

Pabandžiau ją paprotinti. 

— Klausyk, pradžia buvo nekokia. 

— Dabar jau galite nešdintis, susitvarkysiu ir pati. 

— Kaip? Neturi pinigų ir nė žodžio nemoki prancūziškai. 
Aš taip tavęs nepaliksiu. Tai mano, kaip suaugusiojo, atsako- 
mybė. 

Ji pakėlė akis į dangų, bet priėmė pinigus, kuriuos jai da- 
viau. Automate ji išsirinko mažą buteliuką braškinio pieno ir 
pakelį „Oreo' sausainių. Kol ji krimto savo saldumynus, aš pa- 
kėliau ant stalo gulėjusį laikraštį Metro. 

- Žiūrėk, laikraštyje yra mano nuotrauka. Kaip matai, ne 
nusikaltimų rubrikoje. 

- Aš jus mačiau per televizorių! Laidoje, kur jūs liejote 
pyktį ant veganų! 

Ji turėjo omenyje mano kovą su gana galingais aktyvistais, 
kurie siekė uždrausti ančių kepenėles Jungtinėse Valstijose. 

- Jei jūs esate žvaigždė, ką veikiate pas kekšes už dvide- 
šimt eurų Naujųjų išvakarėse su daiktine, prigrūsta kokso? - 
provokavo ji. 

- Sek paskui mane, - paprašiau jos. 

Telaimina Dievas televiziją. Mano reputacija grąžino šiek 
tiek jos pasitikėjimo ir, laikydamasi saugaus atstumo, ji sutiko 
palydėti mane iki BMW. 

— Visų pirma, aš nebuvau prostitutės klientas ir puikiai tai 
žinai, nes kitaip nebūtum lipusi į mano automobilį net bėgda- 
ma nuo policijos... 

Ji nieko neatsakė ir tai palaikiau įrodymu, kad aš paėmiau 
viršų. 

- Antra, tie narkotikai - ne mano, - paaiškinau jai ir pa- 
ėmęs plastikinį maišelį įmečiau jį į vieną iš aikštelės šiukšlia- 
dėžių. - Paini istorija, bet aš turėjau juos paimti, kad galėčiau 
gauti šį revolverį. 

— O kam jums ginklas? 

- Tik apsisaugoti. 

Neabejojau, kad ji amerikietė, nes neprieštaraudama suti- 
ko su tokiu paaiškinimu. 

— Dabar tavo eilė. Pasakyk, kas tu ir kur gyveni, kitaip 
iškviesiu farus. 

— Aš iškrėčiau kvailystę, - pradėjo aiškinti ji. - Pabėgau ir 
viskas. Gyvenu Niujorke, bet šiuo metu atostogauju su tėvais. 
Mes turime namą Žydrajame Krante. 

— Kur tai yra? 

- Antibo kyšulyje. 

Puikiai Žinojau tą vietą. Ten aš turėjau pirmąjį „tikrą“ 
savo restoraną. 

— Norėčiau grįžti namo, bet traukinyje pavogė mano kup- 
rinę, todėl nebeturiu nei telefono, nei piniginės. 

Ji atrodė nuoširdi, bet kažkas, nesupratau kodėl, buvo ne 
taip. 

- Jei manimi netikite, paskambinkit mano tėvui ar moti- 
nai! 

Ji man padiktavo numerį ir aš surinkau. Jau po pirmojo 
signalo atsiliepė kažkokia ponia Kovalski ir su palengvėjimu 
atsiduso, sulaukusi mano skambučio. Ji patvirtino visą istoriją: 
jos duktė pabėgo šį rytą po kivirčo. Jaučiau jos sielvartą, nors ji 
stengėsi neišduoti savo nerimo. 

Norėdamas ją nuraminti, perdaviau telefoną Alisai. Neno- 
rėjau pasirodyti netaktiškas, todėl nuėjau parūkyti pasirėmęs 
į automobilio antvožą, bet girdėjau didžiąją jų pokalbio dalį. 
Jos kalbėjosi gana ilgai. Alisa verkdama atsiprašė. Kai ji man 
vėl perdavė telefoną, pasisiūliau poniai Kovalski pats parvežti 
mergaitę. Vis tiek turėjau važiuoti į Pietus, į tėvo laidotuves ir 
ryte jau galėjau būti Antibe. 

Ji ilgai dvejojo, bet galiausiai sutiko. 


* 


Važiavome jau pusvalandį. 

Nuobodžiai sningant pasukome į Saulės greitkelį ir pa- 
siekėme Evri. Alisa susidomėjusi skaitė amerikietiškus laikraš- 
čius, kurie išsamiai nagrinėjo mano profesinio ir šeimyninio 
gyvenimo dramą. 
českos nuotrauką. 

- Aha, šiuos žodžius girdžiu mažiausiai vieną kartą per 
dieną jau dešimt metų... 

- Tai jums įkyrėjo? 

- Tu viską supratai. 

— Kodėl? 

- Jei ji nebūtų tokia graži, gal nebūtų manęs išdavusi. 

— Manau, kad tai neturi nieko bendra, - nusprendė ji, 
žvelgdama iš penkiolikmetės perspektyvos. 

- Žinoma, turi. Kuo tu gražesnė, tuo daugiau pasiūlymų, 
vadinasi, ir pagundų. Paprasčiausia matematika... 

- Betir jūs toks pats, ar ne? Savo laidose kuriate vaidmenį 
seksualaus virėjo, kuris... 

— Ne! - pertraukiau ją. - Tai ne tas pats. Aš ne toks. 

— Ne koks? 

— Tu man įkyrėjai. 

— Velniškai konstruktyvu. 


193 


Aš tylėjau, todėl ji įjungė radiją ir sukiojo rankenėlę, ieš- 
kodama dažnių. Maniau, ji ieško „jaunimo muzikos“ stoties, 
bet sustojo radusi „Prancūzijos muziką“. Alisą iš karto užvaldė 
subtilūs ir rafinuoti fortepijono garsai. 

— Gražu, - pasakiau. 

— Šumanas, „Davidsbūndlertanze“, opus 6. 

Maniau, ji šaiposi iš manęs, bet pasibaigus kūriniui laidos 
vedėja pranešė: „Jūs girdėjote Mauricijaus Polinio atliekamą 
Roberto Šumano kūrinį „Davidsbūndlertūnze“.“ 

— Bravo! 

Ji priėmė pagyrimą santūriai: 

— Buvo nesunku. 

- Menkai pažįstu Šumaną. Šiaip ar taip, niekada negirdė- 
jau šito kūrinio. 

- Jis skirtas Klarai Vyk - jaunai moteriai, kurią jis buvo 
įsimylėjęs. 

Šiek tiek patylėjusi, ji padarė išvadą: 

— Kartais meilė viską griauna. O kartais ji kristalizuojasi į 
nuostabius meno kūrinius... 

- Skambini pianinu? 

Prieš atsakydama ji kurį laiką patylėjo. Šį vakarą jau kelis 
kartus padarė tylos pauzes, tarsi bijotų pasielgti netaktiškai ar 
būti pernelyg atvira. 

- Ne, griežiu smuiku. Muzika yra mano aistra. 

— O kaip sekasi mokykloje? Į kelintą klasę eini? 

Ji nusišypsojo. 

- Viskas gerai, jūs neprivalote palaikyti šu manimi pokal- 
bio. 

— Ką norėjai įrodyti pabėgdama? 

— Dabar jau jūs man įkyrėjote, - pasakė ji ir vėl įniko į 
laikraščius. 

Alisa jau dvi valandas miegojo, bet atsibudo ties Bonu, kai 
mes tebevažiavome greitkeliu A6 Liono kryptimi. 

— Kada numatytos jūsų tėvo laidotuvės? - pasiteiravo ji 
trindamasi akis. 

- Poryt. 

- Nuo ko jis mirė? 

— Nežinau. 

- Mudu nebendravome penkiolika metų, - prisipažinau, 
vis dar bandydamas išsisukti. 

Bet kadangi nejaučiau jokios kaltės, papasakojau dar šį 
bei tą: 

— Mano tėvas turėjo restoraną „Riterė“ - labai paprastą įs- 
taigą Išlaisvinimo aikštėje Oše. Visą gyvenimą jis svajojo gauti 
Michelin Guide žvaigždutę, bet jam taip ir nepavyko. 

Aš aplenkiau kelis automobilius ir tęsiau pasakojimą: 

— Vasarą, kai man sukako keturiolika, dirbau restorane 
padėjėju. Vakarais, po darbo, pasilikdavau virtuvėje ir ekspe- 
rimentuodavau. Taip sukūriau tris pagrindinius patiekalus ir 
du desertus, kuriuos, spaudžiamas pavaduotojo, tėvas įtraukė į 
meniu. Greitai iš lūpų į lūpas pasklido žinia ir žmonės ateidavo 
į restoraną specialiai paragauti šių patiekalų. Mano patiekalų. 
Tėvui nepatiko būti mano šešėlyje. Po atostogų, norėdamas 
mane išsiųsti kuo toliau, užrašė į Sofijos- Antipolio internatą 
pietryčių Prancūzijoje. 

- Turėjo būti sunku... 

- Taip. O nepraėjus nė keliems mėnesiams Michelin skyrė 
žvaigždutę mūsų šeimos restoranui, paminėdamas naujuosius 
patiekalus! Tėvas ant manęs labai supyko, tarsi būčiau atėmęs 
gražiausias jo gyvenimo akimirkas. 

— Koks mulkis! 


— Tai buvo pirmasis mūsų susipykimo etapas. 

Ji pakėlė po kojomis gulėjusį Time Out New York žurnalą 
ir parodė man straipsnio ištrauką, kurią ji apibrėžė. 

— O ši istorija - tikra ar išgalvota? 

- Skaitau arba vairuoju, reikėtų pasirinkti... 

— Čia rašoma, kad jūs pakerėjote savo žmoną migdoliniais 
pyragaičiais! 

— Istorija gerokai ilgesnė, - nusišypsojau. 

— Papasakokit! 

— Tuo metu Frančeska buvo ką tik susituokusi su bankinin- 
ku. Per medaus mėnesį jie apsistojo Žydrojo Kranto viešbutyje, 
kuriame tuo metu dirbau. Įsimylėjau ją iš pirmo žvilgsnio, tarsi 
kas būtų trenkęs per galvą. Paskui vakare pamačiau ją vieną, be 
vyro, paplūdimyje. Ji vaikštinėjo palei bangas ir rūkė cigaretę. 
Paklausiau, kokį desertą ji labiausiai mėgsta. Ji atsakė, kad ry- 
žius su pienu ir vanile, kuriuos gamindavo jos močiutė... 

— O tada? 

- Praleidau naktį prie telefono kalbėdamas su Jungtinė- 
mis Valstijomis. Man pavyko susisiekti su jos močiute ir su- 
žinoti tikslų receptą, todėl visą kitą dieną kūriau migdolinius 
pyragaičius su ryžiais ir pienu. Pagaminau jų dvylika ir vėliau 
jai juos patiekiau. Visa kita papasakota laikraštyje. 

— Aukšta klasė, - pareiškė paauglė. 

- Dėkoju. 

- Iš esmės jūs šiek tiek panašus į Šumaną, - pajuokavo 
ji. - Norėdamas patikti mylimajai, jis jai rašė koncertus. O jūs 
sukūrėte migdolinius pyragaičius! 


* 


Šalonas prie Sonos, Turniu, Makonas... Buvo vidurnaktis, 
kai kelio ženklas pranešė: „Lionas: 60 kilometrų“. 
— Happy New Year, - pasakė Alisa. 

- Su Naujaisiais metais, - pasveikinau ją ir aš. 

- Išalkau kaip vilkas... 

- Aš irgi. Stabtelėsime degalinėje ir nusipirksime sumuš- 
tinių. 

- Sumuštinių! - sušuko ji. - Sutinku Naujuosius su ge- 
riausiu virėju pasaulyje, o jis nori mane užkišti kažkokiais į 
plėvelę įvyniotais sumuštiniais! 

Pirmą kartą šią savaitę taip nuoširdžiai juokiausi. Ši mer- 
gaitė nestokojo sąmojingumo. 

— O ką daryti? Automobilyje juk nevirsiu. 

— Gal kur nors sustokim? 

Nuvažiavę keturis šimtus penkiasdešimt kilometrų be su- 
stojimo abu buvome pavargę. 

— Tu teisi: nusipelnėme pertraukėlės. 

Po dvidešimties minučių pasukau Perašo geležinkelio sto- 
ties kryptimi, paskui važiavau miesto centro link ir sustojau 
tiekėjams rezervuotoje vietoje. 

- Eime. 

Nors lauke spaudė šaltis, miestas buvo pilnas gyvybės: 
muzikos, fejerverkų, linksmų kompanijų, nepadorias dainuš- 
kas traukiančių girtuoklių... 

- Man niekada nepatiko gruodžio trisdešimt pirmoji, — 
prisipažino Alisa ir iki viršaus užsisegė užtrauktuką. 

— Man irgi. 

Jau ištisą amžinybę nebuvau įkėlęs kojos į Lioną. Būda- 
mas septyniolikos tris mėnesius dirbau virėjo padėjėju viena- 
me restorane prie Operos teatro, ties Ilgosios ir Plenė gatvių 
kampu. 

- Uždaryta, - pasakė Alisa, kai jau stovėjome priešais „Ša- 
kutę kairėje“. 

- Atvirai kalbant, to ir tikėjausi. Jau tuo metu, kai čia 
dirbau, bosas buvo nusiteikęs prieš darbą per Kalėdas ir Nau- 
juosius. 

Gatvės pradžioje buvo įstrižas aklagatvis, kuriuo galėjai 
išeiti į Platro gatvę. Žinojau, kad pro vartelius grįstos gatvelės 
pusiaukelėje galima patekti į kiemelį šalia virtuvės. Žinoma, jie 
buvo užrakinti, bet šiąnakt jau tiek kartų sulaužiau įstatymą, 
kad dėl šito nebesukau galvos. 


* 


Virtuvė buvo įrengta šiuolaikiškai, švari ir tvarkinga. 

- Arjūs įsitikinęs, kad nėra signalizacijos? - paklausė Ali- 
sa, su nerimu žvelgdama į ką tik mano išdaužtą langą. 

— Klausyk, aš niekuo nesu įsitikinęs, bet jei išsigandai - 
gali grįžti į automobilį. Tu turi teisę bijoti. 

— Aš visai nebijau! - gynėsi ji. 

— Vis dėlto tai tu užsimanei, kad aš tau ką nors pagamin- 
čiau... 

Ji pažvelgė provokuojamu žvilgsniu. 

— Okei, aš paruošiu spagečius, o jūs gaminkite migdoli- 
nius pyragaičius, tinka? 

- Migdolinius? Deja, tai neįmanoma. Man reikia mažiau- 
siai dvidešimt keturių valandų, kad paruoščiau šio vardo ver- 
tus skanėstus. Jei nepalaikysime jų šaldytuve, jie... 

- Supratau, supratau: jūs išsigandote. 

Jos pastaba mane skaudžiai užgavo. 

- Na, gerai, kaip nori. O kaip tu ketini ruošti spagečius? 

- Su pesto padažu, - atsakė ji ir atidarė vieną iš šaldytuvų. 
- Šaldytuve yra šviežių bazilikų. 

Ji rinkosi reikalingus produktus, aš padariau tą patį ir 
įjungiau orkaitę. 

- Paduok man bliūduką! - paprašiau rodydamas į nerūdi- 
jančio plieno dubenį. 

Išgirdusi pavadinimą, ji suprunkštė. Ji šypsojosi retai, bet 
labai gražiai. 

Į dubenį sudėjau cukrų, migdolų miltelius ir kakavą. Ji 
po šiltu vandeniu nuplovė bazilikus, paskui nupjovė kotelius, 
pasiliko tik lapelius ir juos nusausino šluoste. 

— Grana Padano ar Parmigiano Reggiano? - dvejojo ji. 

- Parmigiano! Kodėl tu pabėgai? - staiga paklausiau, žiū- 
rėdamas, kaip ji tarkuoja parmezano sūrį. 

- Aš... Aš turiu vaikiną iš Paryžiaus, susipažinome per 
mokyklinę ekskursiją Prancūzijoje. Norėjau su juo susitikti, 
bet tėvai prieštaravo. 

Ji jautėsi nepatogiai, atsakė tik kurį laiką pagalvojusi, at- 
sargiai rinkosi žodžius, vis trynė savo nosį ir smakrą, vengė 
mano žvilgsnio. Daugybė ženklų vertė manyti, kad ji meluoja. 

— Abu puikiai žinome, kad tai netiesa, ar ne? 

Jos žvilgsnis įsmigo į mano akis, maldaudamas neieškoti 
tiesos. 

Grįžau prie savo patiekalo ir atsargiai supyliau kakavos 
mišinį ant plaktų baltymų, o ji tuo tarpu į maišytuvo indą su- 
dėjo sūrį, baziliką, pinijas, česnaką ir įpylė alyvuogių aliejaus. 
Kai tešla tapo vienalytė, supyliau ją į konditerinį maišelį ir su- 
formavau tešlos apskritimus. 

Ji paragavo savo patiekalo, pasūdė, pabarstė pipirų, įpylė 
daugiau aliejaus ir pabaigė viską maišyti, kol gavo tekantį, bet 
tirštą padažą. 

- Kas tave išmokė taip gaminti? 

- Pati išmokau, - atsakė ji, tarsi tai būtų akivaizdu. 

Laukdamas, kol sausainiai sukietės, puoliau ruošti kremo 
įdarą, o ji į verdantį vandenį sudėjo pilno grūdo makaronus. 

Paieškojęs spintelėje radau ne tokio prasto, kokio tikėjau- 
si, juodojo šokolado. Alisa gabalėlį įsimetė į burną, o aš su- 
smulkinau tris plyteles kremui. 

- Jį kelias valandas reikėtų palaikyti šaldytuve, kad taptų 
standesnis. 

Įkišau pyragaičius į orkaitę ir sumažinau temperatūrą. 

— Jūs man nepapasakojote, kodėl uždarėte restoraną ir vi- 
sus pasiuntėte velniop, - pažymėjo ji ir įsipylė pieno. 

- Viskas labai painu, tu nesuprasi... 

Tuo metu aš mąsčiau apie „Win Entertainment“ plėšrū- 
nus, kuriems buvau priverstas parduoti visą savo turtą, kad iš- 
vengčiau bankroto, ir kurie atėmė iš manęs vardą ir darbą. Nuo 
to laiko visi jų bendrovei priklausantys restoranai turėjo teisę 
į savo meniu įtraukti mano patiekalus. Tie sukčiai be skrupu- 
lų pavogė visą mano kūrybinį gyvenimą. Taip žlugo avantiūra, 
kuriai buvau atsidavęs visu savo kūnu ir siela nuo šešiolikos 
metų... 

Ant stalo gulėjo ilgas „Laguiole“ peilis iš dramblio kau- 
lo ir juodmedžio. Sugriebiau jį už rankenos ir mečiau priešais 
save. Peilis kelis kartus apsivertė ore ir įsmigo durų viduryje, 
sukeldamas duslų garsą. 

— Yra tik vienas Imperatorius. Ir tas Imperatorius esu aš. 

Netarusi nė žodžio, Alisa priėjo prie durų ir ištraukė peilį 
kaip tik tą akimirką, kai suskambo laikmatis, skelbdamas, kad 
migdoliniai pyragaičiai iškepė. 


* 


Po kepimo popieriumi įpyliau truputį vandens ir kylantys 
garai leido nesunkiai nuimti kepinius. 

- Sumanu, - nusprendė Alisa. 

Ji man su mielu noru padėjo pripildyti kepinius įdaru ir 
juos suklijuoti po du, kad išeitų pyragaičiai. 

— Dabar juos reikėtų dėti į šaldytuvą dvidešimt keturioms 
valandoms, kad sustingtų, bet mes pagreitinsim procesą valan- 
dą palaikydami šaldiklyje. 

Per tą laiką Alisa patiekė dvi lėkštes makaronų, ir mudu 
pasigardžiuodami juos sušveitėme. Kol valgėme, ji man papa- 
sakojo daugybę smagių istorijų: apie Mocartą, kuris, būdamas 
keturiolikos, sugebėjo užrašyti slaptą Alegrio „Miserere“ parti- 
tūrą išklausęs ją tik vieną kartą, apie tai, kad Albinonio „Ada- 
gio autorius - visai ne Albinonis, apie Pikasą, kuris gyvenimo 
pabaigoje pasirašydavo tiesiai ant gerbėjų odos, kad niekas jo 
autografų neperparduotų, apie tai, kad „Beatles“ dainoje „Hey 
Jude“ mušamieji instrumentai skamba tik atliekant trečiąjį 
posmą, nes Ringo Staras per kūrinio įrašymą buvo išbėgęs į 
tualetą! 

Kai ji atsipalaidavo ir ėmė pasitikėti savimi, jos tarsena 
nepastebimai pasikeitė. Ji kalbėjo, tarsi „žiaumotų“ žodžius, o 
tembras tapo neskardus. Dėl to ji man priminė brolius Gala- 
gerius' ir galėjau prisiekti, kad ši mergaitė gyveno šiaurinėje 
Anglijos dalyje. 

Nors enciklopedinio išsilavinimo, ji nebuvo pedantė, vis- 
kuo domėjosi ir su malonumu dalijosi savo žiniomis. Visi tėvai 
svajoja turėti tokį vaiką... 


* Roko grupės „Oasis“ dainininkas ir gitaristas, abu kilę iš Mančesterio. (Aut. past.) 

Tęsėme kelionę į pietus. 

Po dviejų valandų buvau įveikęs du šimtus septyniasde- 
šimt kilometrų, o Alisa - trisdešimt migdolinių pyragaičių. 

— Skauda pilvą, - skundėsi ji. 

— Įspėjau tave. 

Sustojome greitkelio šalikelėje visai netoli Provanso Ekso. 
Kasoje sumokėjau už benziną, o ji nuėjo į tualetą. Po kelių mi- 
nučių grįžo išbalusi, laikydama rankose popierines servetėles. 

— Norėtum arbatos? 

- Ne, palauksiu jūsų automobilyje. 


* 


Žydrasis Krantas 
7 val. 


Brėkštantis rytas horizonte dangų nudažė rožinėmis juos- 
tomis. Pusiaukelėje tarp Nicos ir Kanų, pasipuošęs uolomis ir 
pušimis artėjo Antibo kyšulys. 

- Turėsi parodyti man kelią, - paprašiau Alisos, kai važia- 
vome palei Viduržemio jūros pakrantę. 

Aplenkėme prestižinį viešbutį „Eden Roc“, paskui Alisa 
man parodė kelią iki paskutinių San Susi aklagatvio vartų. Čia, 

žaviame rojaus kampelyje, tarp prabangių viešbučių ir milijar- 
dus kainuojančių namų, jos tėvai turėjo vasarnamį. 

Vartai buvo palikti atviri. Daugiau nei du šimtus metrų 
besitęsianti žvyruota alėja per pušyną vedė prie didelio praei- 
to amžiaus ketvirtojo dešimtmečio stiliaus namo, atsisukusio 
į jūrą. Ant pastato laiptų mūsų laukė liekna ir grakšti moteris. 
Alisa atidarė duris ir jos puolė viena kitai į glėbį. 

— Ponia Kovalski, - prisistatė ji ir ištiesė man ranką. 

Ji turėjo susilaukti dukters būdama labai jauna, nes, mano 
galva, jai buvo ne daugiau kaip trisdešimt penkeri. Jos šviesius 
plaukus puošė kuodas iš pintų kasyčių. Ji žvelgė atviru ir skvar- 
biu žvilgsniu, o neįtikėtinai smulkių ir švelnių veido bruožų 
neužgožė net neįprastas randas, kuris, prasidėjęs prie antakio, 
driekėsi iki lūpų kampučio, dalydamas viršutinę žando dalį pu- 
siau. Toks netikėtas sužeidimas kėlė vienintelį norą: sužinoti 
sužalojimo aplinkybes. Ji man padėkojo už pagalbą ir pakvietė 
išgerti kavos, bet aš jai paaiškinau, kad manęs jau laukia kitur. 

Kai įsėdau į automobilį, Alisa priėjo pasiimti dešimties 
migdolinių pyragaičių, kurių dar nespėjo suvalgyti. 

— Pavakariams, - pasakė ji mirktelėdama ir grįžo pas mo- 
tiną. 

Jau nuėjusi kelis metrus, ji atsisuko ir rimtu veidu tarė: 

- Žiūrėkite savęs. 


* 


Pasukau priešinga kryptimi ir nuvažiavau prie paplūdi- 
mio, žyminčio pajūrio tako pradžią. Iš daiktinės pasiėmiau re- 
volverį, užrakinau BMW, patraukiau paplūdimio link, o galvo- 
je sukosi šimtai prisiminimų. 

Gimiau Oše, o Antibe patyriau vienas gražiausių akimirkų 
gyvenime. Mane, keturiolikmetį, tėvas išsiuntė į internatą ne- 
toli šios vietos, Sofijoje- Antipolyje. Būdamas penkiolikos, ant 

Grimaldžio pilies pylimo pabučiavau Žiustiną, savo paauglys- 
tės meilę. Vėliau Sen Pol de Vanso „Pilaitėje“ ir „Antibo kyšu- 
lio“ viešbutyje vadovavau savo prancūziškiems restoranams. 

Drebėjau nuo mane užplūdusių prisiminimų. 

Keista, kad tokią neįprastą dieną likimas mane atvedė į 
pirmosios sėkmės vietą... 

Siauras pasivaikščiojimo takas driekėsi palei svaiginan- 
čio aukščio uolas. Šokinėjau nuo vienos uolos ant kitos, kad 
likčiau kuo arčiau bangų talžomo skardžio, nuo kurio atsivėrė 
sienomis apjuostas miestas, baltuojančios Alpių viršukalnės ir 
Lereno salos. 

Sustojau prieš horizonte kylančią oranžinę saulę. Oras 
buvo grynas, o vaizdas - toks pat beribis kaip mano vienatvė 
ir nerimas. 

Puiki diena mirti. 

Iš kišenės išsitraukiau revolverį. Prisiminiau Kristofo Sal- 
vero žodžius: „38 kalibro „Smith 8 Wesson 60 modelis.“ 

Visi turime nuomonę apie savižudybę. Tai drąsos ar bailu- 
mo veiksmas? Be abejo, nei viena, nei kita. Paprasčiausiai des- 
peratiškas sprendimas patekus į aklavietę. Paskutinė priemonė 
pasitraukti iš gyvenimo, kuris tapo nepakeliamas. 

Visada viską atlaikydavau, visada priešindavausi. Visa- 
da kovodavau, kad pakreipčiau likimą norima linkme ir pri- 
traukčiau sėkmę, bet šiandien viskas buvo kitaip. Susidūriau su 
didžiausiu savo priešu - savimi. Paskutiniu priešu. Pačiu pa- 
vojingiausiu. Mano veiksmai neturėjo nieko racionalaus. Ne- 
planavau jų kelis mėnesius iš anksto, bet jie piršosi kaip vienin- 
telis atsakas į tą žiaurią vienatvę, kuri jau kelias dienas mane 
draskė ir privedė iki visiškos nevilties. 

Mąsčiau apie draugystę, nors iš tiesų niekada neturėjau 
draugų. Mąsčiau apie šeimą, bet savąją praradau. Mąsčiau apie 
meilę, bet ji pasiliko praeityje. 


Galvoje iškilo sūnaus vaizdas ir aš stengiausi už jo užsika- 
binti, bet kartais kovoje su mirtimi nepadeda net mintys apie 
vaikus. 

Šaltą metalinį ginklą įrėmiau sau į smilkinį. Paskutinį 
kartą pažvelgiau į saulę ir paspaudžiau gaiduką, tarsi verčiau 
vartus į išsilaisvinimą. 


Paspaudžiau gaiduką. 

Vieną kartą. 

Antrą kartą. 

Tebebuvau gyvas. 

Patikrinau būgną: jis buvo tuščias. 

„Tai neįmanoma.“ 

Išvažiuodamas iš One su Bua pats patikrinau visus penkis 
šovinius. 

Grįžau į automobilį ir atidariau daiktinę: šaudmenų ten 
nebuvo. Tik dvi popierinės servetėlės iš degalinės, kuriomis 
Alisa valėsi rankas. Tarp šokoladinių migdolinių pyragaičių 
dėmių ji man paliko kelis žodžius, paskubomis užrašytus mė- 
lynu flomasteriu. 


Mielas pone Lampererai, nors gal geriau - 
Žonatanai, 

Kol jūs gėrėte kavą, leidau sau išimti šovinius iš 
jūsų revolverio ir išmesti juos į aikštelės šiukšliadėžę. 
Nežinau, kokių tikslų vedamas įsigijote ginklą, bet 
nesu tikra, kad tai gera idėja. 

Žinau, kad nors šiąnakt jautėtės prastai, stengė- 
tės mane pralinksminti ir rūpinotės manimi. 

Man labai gaila dėl jūsų finansinių problemų 
ir žmonos. Galbūt vieną dieną viskas tarp jos ir jūsų 
susitvarkys. Bet gali būti, kad ji tiesiog nebuvo jūsų 
gyvenimo meilė. 

Daugelį metų nesijaučiau laiminga. Kai apimda- 
vo didelis liūdesys, mane palaikydavo žodžiai, kartais 
priskiriami Viktorui Hugo, kuriuos užsirašiau pirma- 
jame savo dienoraščio puslapyje. Jie skamba taip: „Pa- 
tys gražiausi metai yra tie, kurių dar negyvenome.“ 

Žiūrėkite savęs, Žonatanai. 

Alisa 


Skaitant šiuos žodžius gyvenimas staiga paėmė viršų ir aš 


paplūdau ašaromis kaip koks kvailys, vienas sėdėdamas auto- 
mobilyje. 

20 
Gyvas 


Mano kančios ateina iš toli. 


Flannery O CONNOR 


San Fransiskas 
Pirmadienio vakaras 
2 val. 


Nusiėmęs ausines Žonatanas pajuto, kad žandu rieda aša- 
ra. Sunku netikėtai pasinerti į tamsiausio gyvenimo periodo 
gelmes. 

Ar Alisa Kovalski, su kuria kadaise susikirto jo kelias, iš 
tiesų yra Alisa Dikson, „Liverpulio mėsininko“ auka? 

Jis veltui daugybę kartų tikrino datas - kažkas čia buvo ne 
taip. Madlina išpjautą Alisos širdį gavo 2009 metų birželio 15- 
ąją. Turėdama patikimą genetinį profilį, mokslinė laboratorija 
oficialiai nustatė, kad organas priklausė dingusiai mergaitei. 
Net paminėta, kad „nėra jokių abejonių“. 

Bet Žonatanas sutiko Alisą Kovalski 2009 metų gruodžio 
31-osios naktį. 

Praėjus šešiems mėnesiams! 

Jis atsuko degtinės butelio kamštelį ir išgėrė svaigiojo gė- 
rimo. Vis dar negalėdamas atsigauti po patirto šoko, jis sten- 
gėsi nesikarščiuoti ir sistemingai apsvarstyti visas į galvą atei- 
nančias mintis. 

Pirma hipotezė: abi Alisos neturi viena su kita nieko ben- 
dra. Visa tai atsitiktinumas ar sutapimas: tokie pat sportiniai 

megztukai, tokios pat futbolo emblemos, vienoda aistra mu- 
zikai, vienodas kūno sudėjimas. Sunku patikėti, bet kodėl gi 
ne... 

Antra galimybė: Alisa turėjo slaptą seserį dvynę. Ne. Būtų 
kvaila. Kodėl viena gyveno turtingoje amerikiečių šeimoje, o 
kita - prasčiausiame Mančesterio kvartale? 

Trečias variantas. Abi Alisos yra tas pats asmuo. Tokiu 
atveju, arba laboratorija suklydo nustatydama širdies DNR 
(mažai tikėtina), arba Alisai buvo atlikta širdies transplantacija 
(neką įtikinamiau, juolab kad į komisariatą atsiųsta širdis buvo 
ne išimta pagal chirurgijos taisykles, o nemokšiškai išpjauta). 

Paskutinė tikimybė: antgamtinis paaiškinimas, pavyz- 
džiui, reinkarnacija, bet kas rimtai patikėtų tokia nesąmone? 

Žonatanas dar kelias minutes pagalvojo, paskui prisiminė, 
kad jau vėlyvas metas. Jis atsigulė savo kambaryje, bet užmigti 
nepajėgė. Jau pačią pirmą dieną jį nusmelkė beprotiškas įspū- 
dis, kad Madlinos ir jo gyvenimą jungia nematoma gija. Šią- 
nakt jam pavyko rasti trūkstamą grandį: tai buvo Alisa. 


Madlina, Alisa... 
Jis turėjo paaiškinti pirmajai. 
Jis buvo skolingas antrajai. 

The wrld side 


Galvos sukimasis - tai visai kas kita negu 
baimė nukristi. Galvos sukimasis reiškia, 

kad mus traukia gelmė po mumis, ji vilioja, 
žadina mumyse norą kristi, bet jam išsigandę 


priešinamės. 
Milan KUNDERA 


Paryžius, Monparnasas 
Gruodžio 20 d., antradienis 
19 val. 20 min. 


Madlina sėdėjo savo bute priešais veidrodį ir tvarkėsi 
maskuotę: elegantiškas ir santūrus makiažas, aukštakulniai ba- 
teliai, kad atrodytų pasitempusi, maža juoda šilkinė suknelė. 
Ji tiko prie jos kojų: nei per ilga, nei per trumpa, šiek tiek virš 
kelių. Šį vakarą ji įsivaizdavo dalyvaujanti „misijoje“ ir, spren- 
džiant iš pupyčių, kurias Žoržas guldydavosi į lovą, privalėjo 
gundomai atrodyti, jei norėjo jį sėkmingai įvilioti į spąstus. 

Ji užsivilko gabardino paltuką, kurį padovanojo Rafaelis, 
ir išėjo iš buto, jausdamasi pakankamai žavi ir fatališka, kad 
suklaidintų priešą. 


* Laukinė pusė. (Angl.) 

Tokiu metu gatvės buvo pilnos automobilių. Nepaisyda- 
ma šalčio, pasirinko metro, o ne taksi, ir nusileido į Raspajaus 
stotį. 

Monparnasas, Pasteras, Sevras-Lekurbas... 

Traukinys buvo sausakimšas. Dauguma keleivių važiavo iš 
darbo, kai kurie vyko vakarieniauti ar į kokį nors renginį, kiti 
dar buvo nepasirūpinę kalėdinėmis dovanomis. Madlina atida- 
rė savo rankinę: joje gulėjo „Glock 17“ - jos senasis tarnybinis 
ginklas, kurio ji taip ir negrąžino, - ir kišeninė knyga - Švedijos 
raitelis, kurią jau seniai rekomendavo knygų prekeivė. 

Kambronas, Lamotas-Pikė, Diupleksas, Bir Hakeimas... 

Ji stovėjo šalia atlenkiamos sėdynės ir žvalgėsi aplinkui. 
Atrodė, kad kuo toliau, tuo mažiau žmonių skaito važiuoda- 
mi. Kaip ir kitur, čia žmonės buvo įnikę į telefonus, kalbėjosi, 
žaidė, klausėsi muzikos. Ji pabandė paskaityti romaną, bet ne- 
įstengė susikaupti. Per daug žmonių, per daug grūsties ir, svar- 
biausia, pečius slėgė kaltės našta. Nuo pat šeštadienio ji melavo 
Rafaeliui. Ir jos melas kuo toliau, tuo mažiau buvo nekaltas. Šį 
vakarą ji įtikino jį, kad išsiruošė į draugės dukters laidotuves. 
Laimei, jis ja pasitikėjo ir neįtarinėjo, priešingu atveju būtų ne- 
sunkiai demaskavęs. 

Pasi, Trokadero, Buasjeras, Kleberas... 

Kaip ji ir tikėjosi, Žoržas Latiulipas greitai užmezgė su ja 
ryšį. Praėjus kelioms valandoms po „avarijos“, jis paskambino 
jai į parduotuvę ir pakvietė papietauti. Iš pradžių, norėdama jį 
pakurstyti, ji atsisakė, bet, laimei, jis atkakliai reikalavo ir ga- 
liausiai Madlina sutiko nueiti su juo vakarienės. Ji puikiai paži- 
nojo tokius tipus kaip Žoržas. Moterims skirtuose žurnaluose 
spausdinamuose psichologiniuose straipsniuose jie vadinami 
„kompulsyviais suvedžiotojais“. Gyvenime - bobišiais. Skiriasi 
tik žodynas... 

Ji važiavo iki šeštosios linijos galinės stoties. Išėjusią iš 
metro, ją apakino magiškų šviesų pliūpsnis. Daugiau nei du 

kilometrus, nuo Santarvės iki Žvaigždės aikštės, šimtai gra- 
žiausio pasaulyje aveniu medžių buvo nukabinėti melsvomis 
kristalų girliandomis. Net abejingiausias paryžietis negalėjo 
atsispirti šio reginio Žavesiui. 

Ji tvirčiau susiveržė paltuką, pasuko į Ošo aveniu ir nu- 
žingsniavo „Karališkojo Monso“ restorano link. 

- Atrodote žavingai, - sutiko ją Žoržas. 

Jis iš jos nesityčiojo. Kvapą gniaužė prabangių rūmų salės 
kolonada, smėlio spalvos odiniai krėslai ir žaismingos medžia- 
gos: metalinės baro kėdės, permatomas prekystalis... 

- Jums patinka interjeras? - paklausė jis, kai jie sėdosi 
prie staliuko nuošalesnėje nišoje. 

Madlina linktelėjo galvą. 

- Starko darbas. Žinojote, kad jis „aprengė“ ir mano res- 
toraną“ 

Ne, ji nežinojo. 

Nuo tos akimirkos ji beveik visą laiką tylėjo, tiesiog sten- 
gėsi būti graži ir šypsotis, apsimesdama, kad svaigsta nuo 
gorilos Žoržo vilionės kerų. Jo kalbos liejosi per kraštus. Jis 
jautėsi patogiai ir kalbėjo už du, pasakojo apie savo keliones, 
ekstremalų sportą, kurį mėgsta išbandyti, apie Davidą Geta ir 
Arminą van Bureną, kuriuos „asmeniškai pažįsta“, apie naktinį 
Paryžiaus gyvenimą, kuris jam atrodo „nykus, pražūtingas ir 
apmiręs“. 

- Tai labai rimta problema: sostinėje nebėra tikrosios un- 
derground kultūros. Geriausi didžėjai ir kūrybiškiausi muzikos 
prodiuseriai emigruoja į Berlyną ar Londoną. Jei nori tikrai iš 
širdies pasilinksminti, reikia skristi lėktuvu! 

Madlina viena ausimi klausėsi išmoktų žodžių, kuriuos 
jis tikriausiai jau buvo kartojęs šimtus kartų. Kai jiems atnešė 
patiekalus - minkštai virtą kiaušinį su vėžiais ir baravykais, 
veršiuko šlaunelę savo sultyse su morkomis... - ji pagalvojo, ką 
apie tai pasakytų Žonatanas. 

Su pasimėgavimu suvalgiusi kiekvieną deserto - nepa- 
prasto šimtalapio su šokoladu ir citrinomis - kąsnį, ji sutiko 
išgerti „paskutinę taurę“ pas Žoržą. 

Patarnautojas atvarė „Porche“ automobilį ir ji atsisėdo į 
keleivio sėdynę. Prieš užvesdamas variklį Latiulipas pasilenkė 
prie Madlinos ir pabučiavo ją į lūpas. 

„Akivaizdu, šis tipas dėl nieko neabejoja.“ 

Ji jam nusišypsojo, suvaidino, kad jai patiko, ir pati jį pa- 
bučiavo. 

* 


Tuo metu San Fransiske... 


Oro uosto laikrodis rodė vidurdienį. Žonatanas pabučia- 
vo sūnų ir pastatė ant žemės. Rankoje laikydamas lėktuvo bi- 

— Ką gi, patikiu tau Šarlį dviem dienoms. Alesandra per 
atostogas lieka mieste, ji galės tau padėti. O restorane atšau- 
kiau visus užsakymus iki savaitės pabaigos. 

— Ar tu tikras, kad nori skristi tuo lėktuvu? 

— Įsitikinęs. 

— Nelabai suprantu, ką tu tame Londone veiksi. 

- Iš tiesų vykstu į Mančesterį. Reikia su kai kuo susitikti, 
patikrinti kai kurią informaciją... 

- Ir tai negali palaukti? 

— Ne. 

- Ir nieko man nepasakosi? 

Žonatanas išsisuko: 

— Turiu grąžinti skolą, sugauti vaiduoklius, apšviesti kai 
kurias tamsias zonas... 

- Ar tai susiję su ta moterimi, Madlina Grin? 

— Viską tau papasakosiu, kai tik pats daugiau išsiaiškinsiu. 
O tu tuo tarpu pasirūpink Šarliu. 

— Būtinai. 

— Tau tai reiškia nė lašo alkoholio, jokių kekšių namuose, 
jokių cigarų, hašišo, žolės, piktžolių... 

- Manau, pagavau mintį. 

— O jam - valytis dantis ryte, vidurdienį ir vakare, jokių 
žiaurių filmų ir animacinių filmukų, jokių realybės šou, jokių 
saldėsių kas penkias minutes, mažiausiai penkios vaisių ir dar- 
žovių porcijos per dieną, aštuntą valandą - gulėti lovoje su pi- 
žama. 

- Supratau. 

- Viskas aišku? 

- Gal dar kartą pakartok? - atsakė Markas, o Šarlis suki- 
keno. 

Žonatanas vienam, paskui kitam paskutinį kartą paspau- 
dė ranką ir nuėjo į įlaipinimo zoną. 

„British Airways“ lėktuvas, skrendantis į Londoną, pakilo 
iš San Fransisko truputį po pirmos. Žvelgiant pro iliuminato- 
rių, Žonatanui suspaudė širdį. 

Ar jis gerai padarė, palikdamas sūnų, kuriam ir taip ma- 
žai dėmesio skyrė per šias Kalėdų atostogas? Žinoma, blogai. 
Tačiau jis buvo priverstas nuginti savo abejones. Dabar jau ne- 
grįši atgal. Jis turi suprasti, privalo atspėti paslaptį, slypinčią už 
prisiminimų ir kitų regimybių. Po Madlinos atėjo jo eilė susi- 
remti su Alisos Dikson šmėkla. 


Paryžius 
darė duris, paspaudė penkto aukšto mygtuką ir įsisiurbė mer- 
ginai į lūpas. Viena ranka glostė jos krūtis, o kita bandė pakelti 
suknelę. 

Madlina pajuto, kad jai užgniaužė gerklę, bet įstengė ne- 
pasiduoti šleikštuliui. Ji turėjo atlikti misiją. 

MISIJA. 

Žoržo butas užėmė du pastato aukštus. Jis priminė šiuo- 
laikinį minimalaus dizaino loftą su pramoniniais akcentais. 
Abu aukštus jungė futuristiniai plieno laiptai. 

Žoržas viešniai padėjo nusivilkti paltuką, paskui švelniai 
palietė stiklinį jungiklį, ir staiga suskambo muzika. 

— Tau patinka? Tai - Progressive Trance stiliaus miksas, 
kurį sukūrė vienas danas - Karlas Karlas, Berlyno scenos kara- 
lius. Manau, jis yra naujasis Mocartas. 

„O aš manau, kad tu - kvailas kaip bato aulas, - negailes- 
tingai pagalvojo Madlina ir padovanojo jam žavingą šypseną. 

Dabar, kai jie liko tik dviese, ji jautėsi prastai. Krūtinėje 
smarkiai daužėsi širdis. Ji šiek tiek bijojo to, kas įvyks. Viena 
jos pusė troško būti kitur, su Rafaeliu jaukiame jo bute. Tačiau 
kita jos asmenybės pusė, kita viduje tūnanti esybė vėl juto pa- 
vojaus keliamą karštligišką jaudulį. 

— Gal tau paruošti „Rožinę katytę ? - pasiūlė ji stovėdama 
prie baro. 

Išgirdęs žodį katytė, Žoržas patenkintas suurzgė. Jis priėjo 
prie savo grobio iš už nugaros, uždėjo rankas ant jos klubų, o 
paskui apgniaužė krūtinę. 

- Palauk, mielasis, galiu netyčia viską išlaistyti! - pasakė 
ji ir švelniai išsilaisvino. 

Ji čiupo dvi taures ir įmetė į jas ledo kubelių. 

— Turiu tau dovaną! - pasakė jis su šypsena veide ir iš 
kišenės ištraukė dvi nedideles rožines, žvaigždute papuoštas 
tabletes. 

„Ekstazis...“ 

Ji paėmė vieną ir pamerkė jam akį. 

— Reikėtų šiek tiek sumažinti apšvietimą, - pasiūlė ji ir 
apsimetė, kad nurijo amfetamino tabletę. 

„Per šitą pakvaišėlį visas mano planas nueis šuniui ant uo- 
degos.“ 

Madlina paskubomis į kokteilio taures įpylė degtinės, 
šliūkštelėjo greipfrutų sulčių ir šiek tiek granatų sirupo. Ji pasi- 
naudojo akimirka, kai Žoržas nukreipė dėmesį kitur, ir paska- 
nino jo gėrimą doze rohipnolio - stiprių migdomųjų, kuriuos 
dažnai naudoja prievartautojai. 

- Iki dugno! - pasakė ji ir padavė jam taurę „Rožinės ka- 
tytės“. 

Dėkui Dievui, Žoržo nereikėjo maldauti, kad išgertų visą 
kokteilį, bet vos padėjęs taurę jis parsivertė Madliną ant juodos 
sofos su dryžuotomis pagalvėlėmis. 

Jis rankomis suėmė moters galvą, pritraukė jos lūpas prie 
savųjų, kad geidulingai, kaip jis, be abejo, įsivaizdavo, pabu- 
čiuotų. Sugrūdo savo liežuvį jai į burną, pakėlė suknelę iki 
kelnaičių, paskui, atsagstęs suknelės viršų, glamonėjo krūtis, 
čiulpė ir kandžiojo spenelius. 

Madlina jautė, kad užspausta jos krūtinės ląsta. Jai trūko 
oro. Prie jos prilipęs sunkus ir atgrasus Žoržo kūnas skleidė 
nemalonų karštį ir kvapą. Jo šiltos ir sūrios seilės kėlė šleikš- 
tulį ir atėmė kvapą. Susijaudinęs Žoržas primetė jai savo valią, 
kandžiojo jai kaklą ir jautėsi tarsi liūtas, godžiai ryjantis gazelę. 
Ji duso, bet nesipriešino. Niekas jos nevertė čia ateiti. Niekas 
nevertė pasilikti. Ji galėjo nutraukti žaidimą vienu žodžiu ar 
riksmu, bet to nedarė. 

Tam, kad atsilaikytų, ji nukreipė dėmesį į aplinką, į nukri- 
tusio ant žemės batelio bilstelėjimą, į gatve važiuojančių auto- 
mobilių apšviestas lubas. 

Restorano valdytojo veidas buvo prilipęs prie jos veido. 
Vyras paleido jos krūtis ir ėmė kandžioti ausis. 

- Ar tau patinka? - sušnabždėjo jis. 

Ji tik sudejavo ir prie klubo pajuto jo erekciją. Valdingu 
judesiu Žoržas sugriebė jos ranką ir uždėjo ją ant savo penio. 
Madlina užmerkė akis, burnoje jusdama kraujo skonį. 

Ieškoti. Žinoti. Suprasti. 

Tirti. 

Tai buvo jos narkotikas nuo tada, kai tapo policininke. 
Farė ji buvo, farė ir liko. Tokia jos tikroji prigimtis. Šia specia- 
lybe ji užsikrėtė tarsi liga. 

Dabar Žoržo pirštai slydo ant pilvo, glostė šlaunis, tyri- 
nėjo makštį. 

Madlina pasuko galvą į didelį svetainės veidrodį ir pamatė 
tamsoje žibančias savo akis. Svaigstanti galva, prievartos dvi- 
prasmiškumas, būtinybė peržengti ribas: visi iškreipti pojūčiai, 
kuriuos ji slopino dvejus metus, grįžo kaip bumerangas. Pri- 
siminimai ir primiršta jausena iškilo į paviršių. Polinkis į pa- 
vojus; priklausomybė, kuri buvo jos darbo dalis. Kai ji tirdavo 
kruvino nusikaltimo bylą, niekas negalėjo prilygti darbe gau- 
namam adrenalinui. Nei atostogos, nei pasisėdėjimas su drau- 
gais, nei seksas. Tyrimas ją maniakiškai užvaldydavo, paslaptis 
neduodavo ramybės. Kadaise, kai tekdavo tirti svarbų atvejį, 
ji „gyvendavo“ komisariate, miegodavo aikštelėje stovinčiame 
automobilyje ar net sulaikymo kameroje. Šį vakarą viskas buvo 
kitaip. Bent jau išoriškai. Žinoma, nebuvo žmogžudysčių, bet 
nuojauta jai kuždėjo pasiduoti azartui. Frančeska tapo įkyria 
mintimi: kas galėjo paskatinti šią moterį savo noru išduoti an- 
trąją pusę ir išardyti namų židinį? Toks elgesys gali turėti labai 
skaudžių pasekmių... 

Dar kurį laiką Žoržo pirštai užsibuvo jos kūno ertmėje 
po sudrėkusiomis kelnaitėmis, bet pamažu jų judrumas mažė- 
jo. Kai ji pajuto, kad „meilužio“ kūnas staiga susmuko ant jos, 
Madlina išsilaisvino ir nusiropštė nuo sofos tarsi naras, besi- 
stengiantis kuo greičiau pasiekti vandens paviršių. Latiulipas 
tįsojo ant sofos, parblokštas migdomųjų. Madlina patikrino, ar 
vyras dar kvėpuoja. Ji vylėsi, kad migdomųjų vaistų ir ekstazio 
derinys nesukels itin neigiamo poveikio. 


* 

23 val. 


Negaišti laiko. Atlikti darbą. Nedelsiant. 

Madlina dirbo sistemingai. Ji buvo įsitikinusi, kad šitas 
ją erzino, uždegė visas šviesas ir pradėjo paiešką. 

Butas buvo didelis, bet palyginti tuščias. Arba, kitaip ta- 
riant, viskas buvo savo vietoje. Žoržas buvo pedantiškas ir, 
be abejo, naudojosi namų tvarkytojos paslaugomis. Jis turėjo 
didžiulę drabužinę, kuri priverstų aikčioti bet kokią mergi- 
ną. Lentynose ir spintelėse viskas buvo kruopščiai sudėliota: 
sporto reikmenys, naujausia vaizdo įranga, šimtai kompakti- 
drabužį, atidarė viską, kas tik atsidaro, iššniukštinėjo kiekvieną 
kampelį. Tokie įgūdžiai neprarandami. Ji gerai nesuvokė, ko 
ieško, tik žinojo, kad čia yra kažkas, ką ji privalėjo surasti. Gal 
tarp galybės dokumentų, kuriuos surūšiuotus Latiulipas laikė 
segtuvuose su skirtukais? 

Ji patikrino, ar Žoržas vis dar be sąmonės, išsitraukė gin- 
klą nuogąstaudama, kad jis netikėtai nepabustų, ir įsitaisė prie 
rašomojo stalo kruopščiai tikrinti dokumentų. Tai buvo banko 
ataskaitos, pranešimai apie mokėtinus mokesčius, sąskaitos už 
elektrą, obligacijos ir nekilnojamojo turto vertybiniai popieriai. 
Atlikdama šią „kratą“, ji užtruko ilgiau nei valandą. Bet neapti- 
ko nieko, išskyrus tai, ką jau ir taip žinojo. Žoržas gaudavo ne- 
mažai pajamų kaip restorano valdytojas, bet dar daugiau - kaip 
Delilo fondo direktorius. Madlina įsiuto patyrusi nesėkmę. 

Laikas bėgo greitai. 

Liko aliuminio spalvos nešiojamasis kompiuteris, stovin- 
tis svetainėje ant kavos stalelio. Tyrėja atsargiai jį atidarė. Bū- 
dama policininke, kietųjų diskų turinį ji patikėdavo tirti spe- 
cialiajai tarnybai, o jos pačios žinios apie kompiuterius buvo 
menkos. Laimei, aparatas jau buvo įjungtas ir tai ją išgelbėjo, 

nes nereikėjo įvesti slaptažodžio. Ji atliko kelis pagrindinius 
veiksmus: patikrino biuro dokumentus, peržiūrėjo nuotrau- 
kas - daugybę fotografijų, darytų po vandeniu, - patikrino 
tinklalapių istoriją. Greitai peržvelgė gautus elektroninius 
laiškus, bet nerado nieko įdomaus. 

Tirti - tai atkakliai ieškoti. 

Ryžtingai nusiteikusi, ji peržiūrinėjo pranešimus. Žoržas 
naudojo elektroninio pašto serverio protokolą. Madlina irgi 
jį naudojo, todėl žinojo, kad galima vienu metu tikrinti savo 
laiškus telefone ir kompiuteryje. Nereikia būti kompiuterių 
ekspertu, kad suprastum, jog šiuo atveju visi pranešimai lieka 
serveryje, net tie, kuriuos vartotojas mano ištrynęs. 

Štai todėl Madlina nusprendė peržiūrėti archyvą. Ten ji 
rado tūkstančius pastaraisiais metais gautų ir išsiųstų laiškų. 
Ji panaudojo kelis raktinius žodžius, kad lengviau rastų tai, ko 
ieško. Ir štai įrodymas, kad ji gerame kelyje: 


Nuo: Frančeskos Delilo 

Kam: Žoržui Latiulipui 

Tema: Re: 

Data: 2010 m. birželio 4 d. 19.47 


Žoržai, 

Meldžiu tavęs, atsisakyk minties vykti 
pas Žonataną į San Fransiską. Mes priėmė- 
me gerą sprendimą. Per vėlu jausti sąžinės 
graužatį, maniau, tai supratai perskaitęs 
spaudą... 

Pamiršk Žonataną ir viską, kas mums atsi- 
tiko. Leisk jam atsitiesti. 

Jei atskleisi jam tiesą, mes visi trys pa- 
teksime į kritinę padėtį ir tu viską pra- 
rasi: darbą, butą, patogų gyvenimą. 


| 

Laiškas neturėjo tęsinio, bet buvo įdomus. Be abejo, kai 
kurie dalykai pasakyti tarp eilučių. Ji išsispausdino laišką ir, kad 
būtų saugiau, kopiją nusiuntė į savo elektroninio pašto dėžutę. 


* 


1 val. 


Ledinio vandens šliukšnis į veidą. Paskui antausiai. Žor- 
žas atmerkė akis kaip tik tą akimirką, kai veidą pasiekė dar vie- 
nas smūgis. 

— Kas per?.. 

Jis sėdėjo svetainėje savo paties kaklaraiščiu pririštas prie 
kėdės. Pabandė išsilaisvinti, bet rankos buvo supančiotos už 
nugaros, o kiekviena kulkšnis tvirtai pririšta prie krėslo koje- 
lės. Už dešimt centimetrų nuo veido jam grasino automatinio 
ginklo vamzdis. Jis buvo visiškoje šios moters malonėje, mo- 
ters, kurią per neapdairumą atsivežė į savo namus ir kuri jį 
apvyniojo aplink pirštą. 

- Aš... Aš duosiu tau pinigų. Drabužinėje yra nedidelė 
dėžė, kurioje guli dvidešimt tūkstančių eurų. 

- Taip, tavo pinigus aš jau radau, - atsakė Madlina, pamo- 
juodama banknotais jam prieš veidą. 

— Tai ko tu dar nori? 

- Tiesos. 

— Kokios tiesos? 

— Apie tai. 

Jis pažvelgė žemyn ir pamatė Frančeskos laišką. 

— Kas... Kas tu iš tiesų esi? Maniau, gėlininkė ir... 

- Ir moteris, kuri turi ginklą, tik tiek. 

- Nežinau, kas tave domina šiuo klausimu, bet aš tau pa- 
tariu... 

- Manau, kad tavo dabartinė padėtis neleidžia tau nieko 
patarinėti. Grįžkime prie laiško: kodėl norėjote vykti pas Žo- 
nataną į San Fransiską? 


Žoržas nervinosi ir jam per veidą lašėjo prakaitas. Norė- 
dama priversti restorano valdytoją kalbėti, Madlina įrėmė gin- 
klo vamzdį jam į kaktą. 

- Žonatanui aš esu už viską skolingas, - pasakė jis. - Jis 
mane ištraukė iš purvo ir pastatė ant kojų. Jis buvo jaunas ir 
tryško energija. Tuo metu jis buvo kitoks nei visi: kilnus, galėjo 
padėti išsilaisvinti nuo savo demonų ir atskleisti tai, kas žmo- 
guje geriausia... 

- Ir atsidėkodamas permiegojai su jo žmona? 

- Jokiu būdu! - gynėsi jis, nors širdis, rodės, tuoj iššoks iš 
krūtinės. - Nejaugi manai, kad Frančeska galėtų įsimylėti tokį 
tipą kaip aš? Ji buvo pakvaišusi dėl savo vyro! 

Žoržas galvos judesiu nusibraukė veidu varvantį pra- 
kaitą. 

- Jiedu buvo keista ir stipri pora, - dėstė jis toliau. - Abu 
žavėjosi vienas kitu. Norėjo vienas kitam padaryti įspūdį. Jie 
buvo pasiskirstę darbus: jis sukosi virtuvėje ir televizijos lai- 
dose, o ji stovėjo už kadro ir rūpinosi grupės plėtra. Frančeska 
garbino savo vyrą ir norėjo, kad visi išgirstų apie jo patiekalus, 
bet... 

— ...bet kas? 

- Norėdama išplėsti verslą per daug greitai, ji pasirinko 
netinkamus strateginius sprendimus, ir tie privedė grupę prie 
bankroto slenksčio. 

Žoržas sukaleno dantimis. Dideli juodi ratilai aplink akis 
atrodė tarsi suodžių pėdsakai. Ekstazio ir migdomųjų kokteilis 
akivaizdžiai nebuvo geriausias derinys. 

- Vadinasi, jūsų ir Frančeskos nuotraukos bulvariniuose 
leidiniuose - suklastotos? 

- Žinoma! Vieną dieną prieš dvejus metus sulaukiau jos 
skambučio iš Bahamų. Kaip tik per Kalėdų atostogas. Tuo metu 
nardžiau Maldyvuose. Ji buvo visiškai pametusi galvą ir papra- 
šė kitą dieną iki penkioliktos valandos atvykti į Nasau. Prisie- 

kinėjo, kad labai skubu. Stengiausi daugiau sužinoti, bet ji sakė, 
kad kuo mažiau žinosiu, tuo man pačiam bus geriau. 

- Kas jus paskatino sutikti? 

- Frančeska buvo mano bosė ir šiuo atveju neturėjau iš ko 
rinktis. Pamenu, buvo klaikus chaosas: lėktuvai visi pilni; kad 
spėčiau laiku, turėjau skristi per Londoną. Maniau, nuvykęs 
sužinosiu daugiau, bet buvo ne taip, kaip tikėjausi. Ji tik padarė 
tas kvailas nuotraukas su vietiniu paparacu ir mes grįžome tuo 
pačiu lėktuvu. 

— Irė 

- Kai parvykome, oro uoste mūsų laukė Žonatanas. Ne- 
žinau, kas jį įspėjo, bet viskas baigėsi labai blogai. Jis man prie 
visų smogė kumščiu į veidą ir smarkiai susiginčijo su žmona. 
Rytojaus dieną jie pranešė apie skyrybas ir visos grupės veiklos 
pardavimą. 

— Jūs niekada nepasakojote visos tiesos savo draugui? 

— Ne. Keletą kartų ketinau. Mane graužė sąžinė, žinojau, 
kad jam visai prastai ir kad jam sunkiai sekasi San Fransiske. 
Kalbėjau apie tai su Frančeska, bet kiekvieną kartą ji mane at- 
kalbėdavo, o svarbiausia... 

— ...o svarbiausia, jos fondas jums dosniai sumokėjo, kad 
laikytumėte liežuvį už dantų. 

- Klausykit, aš niekada ir nesakiau esąs doras žmogus, - 
gynėsi Žoržas. - Vienintelis Žonatanas manė kitaip. 

- O Frančeska? 

- Ji tebegyvena Niujorke su sūnumi. Mirus tėvui, ji dau- 
giausia užsiima jo fondu. 

— Ar ji turi vaikiną? 

— Nežinau. Kartais į labdaros vakarus ar spektaklių prem- 
jeras ją kas nors lydi, bet tai dar nereiškia, kad ji su jais susiti- 
kinėja. Po velnių, gal pagaliau mane paleisit! 

— Prašau nekelti balso! Ką ji norėjo pasakyti laiške, rašy- 
dama: „Maniau, tai supratai perskaitęs spaudą... ? 

— Nieko apie tai nežinau! 

Madlina buvo nuovoki. Ji galėjo duoti galvą nukirsti, kad 
Žoržas meluoja. Vos geriau pasijutęs, jis ėmė grasinti: 

— Gerai žinai, kad kai tik mane paleisi, aš tučtuojau nuei- 
siu į artimiausią komisariatą ir... 

— Ne, aš taip nemanau. 

— Kodėl gi? 

-— Asile, juk aš ir esu policija! 

Reikėjo nusiraminti. Ji pateko į pavojingą situaciją. Ką 
toliau daryti? Įkišti pistoletą jam į burną? Pripilti vandens į 
kvėpavimo takus, kad jis uždustų? Nupjauti pirštą? 

Toks tipas kaip Danis priverstų jį kalbėti greičiau nei per 
penkias minutes. Tačiau ji nebuvo tikra, ar pats Danis norėtų, 
kad ji pereitų į kitą pusę. 

Ji paėmė virtuvinį peilį, nupjovė pirmąjį Žoržą laikiusį 
raištį ir išlaisvino jo dešiniąją ranką. 

— Toliau pabaigsi pats, - tepasakė ji, išeidama iš buto. 

Mančesterio fantomas 


Saugoma paslaptis yra tarsi neišpažinta 
nuodėmė: ji auga, išsikeroja mumyse ir 
maitinasi tik kitomis paslaptimis. 


Juan Manuel DE PRADA 


Gruodžio 21 d., trečiadienis 

Londonas 

„British Airways“ lėktuvas nusileido Hitrou oro uoste 
septintą valandą ryto dar sutemus, lijo lietus ir visur tvyrojo 
rūkas. Toks „angliškas“ oras Žonatano pernelyg neerzino: jis 
čia atvyko ne atostogauti. Vos išlipęs iš lėktuvo, jis išsikeitė ke- 
lis dolerius ir nuėjo prie „Hertz“ prekystalio dėl automobilio, 
kurį vakar užsisakė internetu. 

Iš Londono į Mančesterį reikėjo važiuoti keturias valan- 
das greitkeliu. Pirmieji kilometrai buvo košmariški: Žonatanas 
manė, kad niekada neįpras važiuoti kairiąja kelio puse. Širdyje 
net pajuto antipatiją britams (prancūzai visada kaltinami dėl 
arogancijos, bet ką galvoti apie tautą, kuri atsisako euro, važi- 
nėja kairiąja kelio puse ir vietoj didžiojo piršto rodo smilių ir 
didįjį?), tačiau nustūmė į šalį visas etnocentristines klišes. Jis 
giliai įkvėpė ir nutarė verčiau nusiraminti, sumažinti greitį ir 
susikaupti. 

Paskui jis privažiavo žiedą, supainiojo juostas, norėjo 
įjungti posūkio signalą, bet pamiršęs, kad svirtelės išdėstytos 

priešinga tvarka, įjungė stiklo valytuvus ir vos išvengė ava- 
rijos. 

Greitkelyje vairavo atsargiai ir kelionei įsibėgėjus apsi- 
prato su skirtumais. Mančesterio prieigose įsijungė navigaciją 
ir įvedė Čitam Bridžo koordinates. Važiavo vedamas iki pilko 
pastato ir kuo labiau prie jo artėjo, tuo labiau jaudinosi. Vieta 
atrodė visai taip, kaip jis ir įsivaizdavo. Štai čia dirbo Madlina, 
čia vieną rytą atėjo išblyškusi Erina Dikson ir pranešė apie 
dingusią dukterį... 

Vestibiulyje jis pasiteiravo, ar detektyvas Džimas Flaher- 
tis čia tebedirba. Gavęs patvirtinimą, jis paklausė, ar polici- 
ninkas galėtų jį priimti. 

- Noriu jam pranešti kelias detales apie vieną iš jo bylų. 

Atsakingoji darbuotoja pakėlė telefono ragelį, paskui pa- 
prašė sekti paskui ją. Jie perėjo didelę erdvią salę, kurią jis 
prisiminė matęs senoje Madlinos gimtadienio nuotraukoje. 
Komisariatas virė savo sultyse. Per šiuos metus beveik niekas 
nepasikeitė, išskyrus tai, kad Kantonos plakato vietoje dabar 
kabėjo Veino Runio atvaizdas. 

„Ne pats geriausias dalykas, kurį padarėte, vaikinai...“ 

Registratorė įvedė jį į kabinetą, kurį Flahertis dalijosi su 
jaunu leitenantu. 

- Vyriausiasis detektyvas netrukus jus priims. 

Žonatanas pasisveikino su kitu policininku ir priėjo ar- 
čiau. Flahertis buvo pasiėmęs senąjį Kantonos plakatą ir pasi- 
kabinęs šalia „The Clash“ koncerto afišos. 

„Už tai jam dedu didelį pliusą...“ 

Ant kamščiamedžio žievės lentos kabėjo kelios nuotrau- 
kos - gimtadienių, išlydėjimų į pensiją, įvairių švenčių... - ku- 
rios žymėjo laiką, kai Madlina dar čia dirbo. Galiausiai vir- 
šuje, dešinėje buvo prismeigtas pageltęs ir susidėvėjęs Alisos 
Dikson paieškos plakatas. Jis ne tik jo nenuėmė, bet ir pakabi- 

no šalia buvusios komandos draugės portreto. Akivaizdu: abi 
merginos žvelgė vienodu - liūdnu ir apsiniaukusiu - žvilgs- 
niu, abi buvo gražios ir sudarė įspūdį, tarsi jos būtų kitame 
pasaulyje, kuris priklauso tik joms, labai toli nuo jas fotogra- 
fuojančio žmogaus. 

— Kuo galėčiau padėti? - paklausė Flahertis, įėjęs ir už- 
daręs duris. 

Žonatanas pasisveikino. Policininkas buvo malonaus vei- 
do, šviesiai rusvų plaukų, įspūdingo ūgio ir svorio. Nors nuo- 
traukose jis buvo „dailus vyras“, dabar atrodė apsileidęs. Ypač 
krito į akis didžiulis pilvas: kelios savaitės Diukano dietos ne- 
būtų prabanga ir grąžintų jam patrauklesnę išvaizdą. 

- Turime bendrą pažįstamą, leitenante, - prakalbo Žona- 
tanas sėsdamasis. 

— Ką? 

— Madliną Grin. 

Flaherčio akyse blykstelėjo kibirkštėlės. 

— Madlina... Nieko apie ją negirdėjau nuo tada, kai ji at- 
sistatydino. Kaip ji laikosi? 

— Manau, gerai. Ji tapo gėlininke Paryžiuje. 

— Girdėjau tokias kalbas. 

— Iš tiesų, - tarė Žonatanas, - atėjau su jumis pasikalbėti 
ne apie Madliną, bet apie Alisą Dikson. 

Flahertis sutriko ir grėsmingai suraukė antakius. Tą aki- 
mirką ore tvyrojo įtampa ir Žonatanui pradingo bet koks no- 
ras pasiūlyti jam laikytis dietos. 

- Jūs esate prakeiktas išpera Žurnalistas, tiesa? 

— Visai ne, aš esu vyriausiasis virėjas. 

- Kas?! 

— Vyriausiasis virėjas. 

Policininkas atidžiau jį nužvelgė ir šiek tiek sušvelnėjo. 

- Ar tai jus anksčiau rodydavo per televizorių? 

— Taip, mane. 

- Ir ką jūs veikiate mano kabinete? 

- Turiu informacijos, kuri galėtų jus sudominti. 

Policininkas paslapčia dirstelėjo į kolegą, paskui pasižiū- 
rėjo į sieninį laikrodį, kuris rodė pirmą valandą. 

- Arjau pietavote? - paklausė. 

— Dar ne. Skridau lėktuvu iš San Fransisko ir šį rytą nusi- 
leidau Londone. 

- Tik tam, kad pasikalbėtumėte su manimi? 

- Tikrai taip. 

— Už poros gatvių yra policininkų mėgstamas baras. Ar 
norėtumėte porcijos žuvies su bulvių lazdelėmis? 

- Mielai suvalgyčiau, - atsakė Žonatanas ir atsistojo. 

- Tik įspėju jus, kad tai - ne „Fat Duck“... 


* 


Dėl to faras buvo teisus. Triukšmingoje salėje tvyrojo 
skrudintų bulvyčių, alaus ir prakaito kvapas. Šiaip ne taip radęs 
laisvas vietas, Flahertis ėjo tiesiai prie reikalo: 

— Jūs atrodote simpatiškas, bet iš anksto įspėju: Alisos 
Dikson byla nutraukta prieš dvejus metus, supratote? Taigi jei 
atėjote čia su savo kvailomis prielaidomis ar tariamais atradi- 
mais, trenksiu jūsų galvą į lėkštę, aišku? 

— Aiškiau nebūna. 

„Galima buvo ir švelniau pasakyti“, - pagalvojo jis, žvelg- 
damas pro langą į lietų, tarsi krioklys pliaupiantį iš didelių juo- 
dų debesų. 

- Tuomet aš jūsų klausau, - tarė Džimas, dorodamas ne- 
žmoniškai didelę porciją žuvies ir bulvių. 


* Vyriausiojo virėjo Hestono Blumenthalio restoranas gurmanams, laikomas vienu prestižiš- 
kiausių Jungtinėje Karalystėje. (Aut. past.) 

- Kas nutiko Erinai Dikson? - pirmiausia paklausė Žo- 
natanas. 

— Mergaitės motinai? Mirė praėjusiais metais nuo perdo- 
zavimo. Ji narkotikams išleido visus pinigus, kuriuos jai per- 
vedė televizijos grobuonys. Nesitikėkite, kad imsiu gailėtis dėl 
jos lemties... 

- Kodėl byla buvo taip greitai padėta į šalį? 

- Kodėl greitai? Prieš dvejus su puse metų, baigiantis 
2009-ųjų pavasariui, likus dešimčiai dienų iki „Liverpulio mė- 
sininko' Haraldo Bišopo suėmimo gavome mergaitės širdį. 
Turime Alisos mirties įrodymą ir žudiką už grotų, ar jums to 
maža? 

- Skaičiau, kad Bišopas buvo apkaltintas žmogžudystė- 
mis, kurių nepadarė... 

— Tai dažnas atvejis tiriant serijinių žudikų bylas. Mes 
tiksliai nežinome visko, ką padarė Bišopas. Jis daug kalba, bet 
ne visada tai, ką norėtume išgirsti. Kaip daugelis tokio tipo 
monstrų, jis visiškai pakvaišęs ir viską gerai apskaičiavęs. Per 
apklausas jis žaidžia su tyrėjais: ką nors prisipažįsta, paskui iš- 
sigina, kalba apie kitą nusikaltimą. Mes išanalizavome visus jo 
sode rastus palaikus. Nustatyta, kad nė vieni pagal DNR tyrimą 
neatitinka Alisos duomenų, bet tai dar nereiškia, kad jis jos 
nenužudė. 

Žonatanas paragavo žuvies ir pajuto šleikštulį. Jis jautėsi 
nejaukiai šioje ankštoje ir karštoje tarsi krosnis patalpoje. Pra- 
sisegė marškinių apykaklę ir užsisakė mineralinio vandens. 

- Ar jūs vis dar mylite Madliną Grin? - paklausė jis ir 
atsuko butelio kamštelį. 

Flahertis pažvelgė į jį apstulbęs. Staiga jam sukilo nebylus 
įniršis. 

- Liaukitės, Džimai, nėra ko slėpti! - varė savo Žonatanas. 
- Ji graži, protinga ir energija trykštanti mergina, o trūkumai 
suteikia jai dar daugiau žavesio. Sunku jos nemylėti, tiesa? 

Flahertis trenkė kumščiu į stalą. 

— Iš kur jūs ištraukėte tas... 

— Užtenka pažvelgti į nuotrauką jūsų kabinete. Madlinai 
išvykus, kiek jūs svorio priaugote? Penkiolika? Dvidešimt ki- 
logramų? Jūs apsileidote. Manau, kad jos išvykimas sudaužė 
jums širdį ir kad... 

- Nutilkit ir nekalbėkit nesąmonių! - sušuko faras ir su- 
griebė jį už apykaklės. 

Tačiau tai nesutrukdė Žonatanui kalbėti toliau: 

- Taip pat manau, kad jūs nesate įsitikinęs, kad Alisą nu- 
žudė Bišopas. Savo kabinete jūs pasilikote plakatą, kuriame 
pranešama apie jos dingimą, nes jums ši byla niekuomet ne- 
bus baigta. Galiu prisiekti, kad kiekvieną dieną mąstote apie 
Alisą. Taip pat manau, kad jūs pats tęsėte tyrimą ir galbūt net 
aptikote naujų faktų. Neturite pakankamai įrodymų, kad būtų 
atnaujintas tyrimas, bet žinote tokių nerimą keliančių detalių, 
kurios neleidžia ramiai miegoti... 

Flahertis sumišo. Jis atsitraukė ir paleido apykaklę. Žo- 
natanas apsivilko švarką, atsistojo ir išėjo, ant stalo palikęs 
dešimties svarų banknotą. Jis paėjo kelis žingsnius per lietų, 
perėjo gatvę ir pasislėpė nuo audros po mokyklos stogeliu. 

- Palaukit! - sušuko Flahertis jį atsivijęs. - Sakėte, kad 
turite man kažkokios informacijos. 

Abu vyrai atsisėdo ant medinio suolelio, priedangoje nuo 
liūties. Buvo Kalėdų atostogos. Mokyklos kiemas atrodė ramus ir 
ištuštėjęs. Siautė neįtikėtinai stipri audra, pilte pildama lietų, ir 
vanduo tekėjo kvartalo gatvėmis, grasindamas viską paskandinti. 

— Aš - ne Kalėdų Senis, - įspėjo Žonatanas. - Prieš at- 
skleisdamas savo informaciją noriu tiksliai žinoti, kiek jūs pa- 
sistūmėjote byloje. 

Džimas atsiduso, bet sutiko supažindinti su savo tyrimo 
eiga: 

- Jūs teisus: nors byla buvo nutraukta, laisvu laiku aš tę- 
siau tyrimą ir patikrinau kai kuriuos Madlinos rastus pėdsakus. 
Vienas jų, susijęs su Alisos dienoraščiu, mus visada intrigavo. 

— Kodėl? 

— Jame prirašyta visokių banalybių ir nieko tikrai asme- 
niško... 

- Jūs jį ištyrėte? 
dokumento autentiškumą, paskui jį davėme chemijos specia- 
listui. Nors sunku tiksliai nustatyti naujų dokumentų datą, iš 
kelių prirašytų puslapių galima sužinoti daugybę dalykų. Pa- 
vyzdžiui, ar jūs žinojote, kad kai kurie gamintojai į parkerius 
įterpia „cheminius žymenis“, pagal kuriuos galima sužinoti ra- 
šalo pagaminimo metus? 

Žonatanas papurtė galvą. Džimas dėstė toliau: 

- Rašalas pasensta, vos tik susiliečia su popieriumi. Jo 
komponentai suskyla į kitas medžiagas, kurias galima anali- 
zuoti pasitelkus chromatografiją ir infraraudonuosius spindu- 
lius. Na, bet aš jums vėliau pateiksiu detalią informaciją. Ofi- 
ciali rašysenos tyrimo ataskaita: puslapiai rašyti Alisos ranka, 
tačiau šis dienoraštis, kuriame surašyti vienų metų laikotarpį 
apimantys įvykiai, iš tiesų parašytas per vieną kartą! 

Žonatanas nebuvo tikras, ar viską suprato. Džimas paaiš- 
kino savo atradimą: 

- Esu įsitikinęs, kad tai - „cenzūruota“ kopija, kurią pa- 
darė pati Alisa, norėdama supainioti pėdsakus. 

- Sutinku, kad tai stebina, bet vien to juk per mažai? 

- Yra dar šis tas, - pridūrė Flahertis. - Muzikos instru- 
mentas, kurį radome jos kambaryje. 

- Smuikas? 

- Taip. Alisa nuo šešerių lankė smuiko pamokas pas gana 
populiarią solistę Sarą Haris, kuri ją pastebėjo, užsiimdama 

savanoriška veikla mokyklose. Alisa buvo talentinga, todėl 
Haris jai padovanojo geros kokybės rankų darbo smuiką. Ins- 
trumento vertė - penki-septyni tūkstančiai eurų... 

- Spėju, Alisos kambaryje rastas kitas smuikas? 

- Taip, aš nunešiau smuiką ekspertams: Kinijoje pagamin- 
tas prastos kokybės smuikas nevertas nė sudilusio skatiko... 

Šį kartą Žonatanas buvo priverstas pripažinti, kad toks 
faktas kelia nerimą. Ar prieš dingdama Alisa pardavė savo 
smuiką? Šiaip ar taip, ji jo neturėjo stebėjimo kamerų įrašy- 
tuose vaizduose. 

- Visaip bandau sudėlioti detales, bet nerandu loginio ry- 
šio, - prisipažino nusivylęs Džimas. 

— Ar pasigilinote į širdį? 

— Gal manote, kad aš koks naujokas? Ką jūs turite galvoje? 
Transplantaciją? 

— Na, pavyzdžiui... 

- Žinoma, šią versiją patikrinau! Beje, tai buvo visai pa- 
prasta: tokio tipo operacijos garaže neatliekamos, o mažas 
skaičius persodinamų organų reikalauja visiško skaidrumo. Aš 
nustačiau paauglius, kurie tais mėnesiais, kai buvo pagrobta 
Alisa, gavo naują širdį. Tik kelios dešimtys tokių atvejų. Visi 
asmenys identifikuoti ir visi laikėsi nustatytos procedūros. 

Žonatanas atsegė kuprinės užtrauktuką ir ištraukė plasti- 
kinį maišelį, kuriame buvo dvi popierinės servetėlės su šoko- 
lado dėmėmis. 

- Kas tai? - paklausė Džimas, stengdamasis įskaityti per 
maišelį. 

Jis pripažino, kad raštas pažįstamas. Pirmosios eilutės 
prasidėjo žodžiais: 

Mielas pone Lampererai, nors gal geriau - Žonatanai, 

Kol jūs gėrėte kavą, leidau sau išimti šovinius iš jūsų 


revolverio ir išmesti juos į aikštelės šiukšliadėžę... 

— Nusiųskite servetėles į savo laboratoriją. Pabandykite 
rasti pirštų atspaudus. 

— Pasakykite man daugiau, - gailiai prašė policininkas. 

- Pažvelkite į užrašą kitoje pusėje ir viską suprasite. 

Džimas pakėlė antakius ir apvertė plastikinį maišelį. Kiek- 
vienos servetėlės viduryje puikavosi užrašas paauksuotomis 
raidėmis: „Total“ degalinių tinklas jums linki laimingų 2010 
metų.“ 

- Tai neįmanoma: tuo metu Alisa jau šešis mėnesius buvo 
mirusi! 

- Paskambinkit man, kai turėsit rezultatus, - pasakė Žo- 
natanas, duodamas jam vizitinę kortelę. 

- Palaukit! Jūs grįžtate į San Fransiską? 

- Taip, - pamelavo Žonatanas. - Vakare manęs laukia 
skrydis ir restoranas, kurį turiu atidaryti. 

Jis atsistojo ir per lietų nuėjo automobilio link. 

Užvedė variklį, įjungė valytuvus ir nuvažiavo. Jis bandė 
įsigilinti į detales, kurias sužinojo iš Flaherčio. Visa ta istori- 
ja su dienoraščiu ir smuiku... Paniręs į mintis nepastebėjo, kad 
automatiškai važiuoja dešiniąja kelio puse. Riedėjo pakankamai 
sparčiai, kol staiga priešais išniro autobusas. Žonatanas sušuko, 
iš visų jėgų pasuko vairą į šoną ir iš karto ištiesino. Neteko vie- 
no rato gaubto, apibraižė automobilį ir kaip reikiant išsigando. 

Bet buvo gyvas. 


* 


Paryžius, 16 val. 30 min. 


- Į Londoną susitikti su Džuliana! - sušuko Rafaelis. — 
Taip paprastai ėmei ir užsigeidei! 

- Man bus tik į naudą, - atsakė Madlina. 

Jie buvo susitarę pasimatyti nedidelėje kavinukėje Pergo- 
lezio gatvėje pirmame pastato aukšte, kuriame Rafaelis turėjo 
savo kabinetą. 

— Kada išvažiuoji? 

- Vakarop: „Eurostar“ traukiniu aštuonioliktą valandą 
trylika minučių. 

— Bet liko tik trys dienos iki Kalėdų! 

Ji stengėsi jį nuraminti. 

— Nesuk dėl to galvos: grįšiu dvidešimt ketvirtosios vakarą. 

— O kaipgi tavo parduotuvė? Maniau, dar niekada neturė- 
jai tiek daug darbo? 

— Paklausyk, - susierzino ji. - Aš paprasčiausiai noriu 
susitikti su drauge Anglijoje! Juk gyvename ne 1950-aisiais ir 
man tavo sutikimo nereikia. 

Netekusi kantrybės, ji atsistojo ir išėjo iš kavinės. Pri- 
blokštas Rafaelis apmokėjo sąskaitą ir pasivijo ją taksi stovėji- 
mo aikštelėje, Didžiosios Armijos aveniu. 

— Dar niekada tavęs tokios nemačiau, - nerimavo jis. — 
Gal turi rūpesčių? 

— Ne, brangusis, nesijaudink. Man tiesiog reikia nedidelės 
pertraukėlės, supranti? 

- Suprantu, - linktelėjo jis ir padėjo užkelti krepšį ant už- 
pakalinės sėdynės. - Paskambinsi, kai būsi Londone? 

- Žinoma, - atsakė Madlina ir pabučiavo jį. 

Jis pasilenkė prie taksi vairuotojo ir nurodė: 

- Prašom į Šiaurės stotį. 

Automobilis pajudėjo. Madlina pamojo Rafaeliui pro lan- 
go stiklą. Architektas jai atsakė lūpomis nusiųsdamas bučinį. 

Moteris palaukė, kol taksi atvažiuos iki Žvaigždės aikštės, 
ir paprašė vairuotojo: 

- Pamirškite Šiaurės stotį, man reikia į Ruasi, pirmąjį ter- 
minalą. 


* 


Madlina parodė savo pasą ir bilietą Kinijos oro linijų paly- 
dovei. Šiuo atostogų laikotarpiu visuose lėktuvuose į San Fran- 


siską nebuvo vietų arba bilietai labai brangiai kainavo. Internete 
ji rado skrydį Kinijos bendrovės lėktuvu mažiau nei už tūkstan- 
tį eurų. Pabėgimas į Kaliforniją su tarpiniu sustojimu Pekine! 

Ji nuėjo stiklu apgaubtu taku, kuris vedė į lėktuvą. Seni 
džinsai, megztinis apskrita apykakle, odinė striukė: platformos 
stikluose atsispindintis siluetas neatrodė itin moteriškas. Ji 
buvo susivėlusi, be makiažo, beveik apsileidusi. „Suglamžyta“ 
išvaizda atitiko jos galvoje vyraujantį chaosą. 

Ji graužėsi, kad melavo draugui. Rafaelis buvo pavyzdin- 
gas, atsakingas ir dėmesingas vyras. Jis žinojo apie jos praeitį 
ir jos neteisė. Jis grąžino jai pasitikėjimą ir ramybę. Ji neturėjo 
teisės jo taip apgaudinėti. 

Tačiau ji nė sekundės nedvejodama nusipirko lėktuvo 
bilietą į kitą pasaulio galą, vos tik sulaukė Džimo Flaherčio 
skambučio. 

Buvęs komandos draugas-susirado jos parduotuvės tele- 
fono numerį ir paskambino šią popietę, norėdamas įspėti, kad 
kažkoks Žonatanas Lampereras, kuris teigė ją pažįstąs, atvykęs 
klausinėjo apie Dikson bylą. 

Dikson byla... 

Alisa. 

Prisiminimas paveikė tarsi elektros šokas ir suteikė pras- 
mę jos pastarųjų dienų elgesiui. Tai buvo likimo ženklas! Lem- 
tis jau žaidė su ja nuo pat pradžių, kai sukeitė jos ir Lamperero 
telefonus. Tirdama Žoržo, Frančeskos ir Žonatano reikalus, ji 
grįžo prie Alisos! 

Sąmonėje visi įvykiai tebebuvo artimi ir skaidrūs. Paaug- 
lystės prisiminimai irgi buvo tokie pat ryškūs. Aiškus vaizdas, 
kurį ji veltui stengėsi užslopinti, kad apsaugotų savo psichinę 
sveikatą. Sielos žaizdos tebebuvo tokios gyvos, kad vargu ar kas 
galėtų jas išgydyti. 

Taip paprastai nuo praeities nepabėgsi. Įkyrios mintys lai- 
ko tvirtai tarsi smėlio klampynė. 

Alisa vėl ją surado. 

Alisa vėl ją persekioja. 

Paskutinį kartą nutraukti tyrimą ją privertė siaubas, pa- 
tirtas gavus širdį. 

Šį kartą ji buvo pasiryžusi eiti iki galo. 

Nesvarbu, kokią kainą teks sumokėti. 


23 
Dvipusis veidrodis 


Aš nežinau, kur veda mano kelias, bet 
keliauti lengviau, kai mano ranka įsikibusi į 
tavo ranką. 


Alfred pE MussET 


Gruodžio 22 d., ketvirtadienis 
Nicos-Zydrojo Kranto oro uostas 
11 val. 55 min. 


Gaivūs žiemos saulės spinduliai nušvietė nusileidimo 
taką. 

Žonatanas ankstų rytą paliko pilką Angliją ir atvyko į šiltą 
Viduržemio jūros kraštą. Išlipęs iš lėktuvo, jis sėdo į taksi ir 
nuvažiavo Antibo link. Eismas buvo intensyvus, todėl vairuo- 
tojas išsuko iš greitkelio ir tęsė kelionę keliu palei jūros krantą. 
Anglų alėja priminė pavasarį ar net Kaliforniją: sportuojantieji 
bėgiojo, senjorai vedžiojo šunis ir, kadangi buvo pietų metas, 
daugybė darbuotojų užkandžiavo susėdę pavėsinėse ir mėga- 
vosi vaizdu į Angelų įlanką. 

Po dvidešimties minučių automobilis jau buvo Antibe. Jis 
pervažiavo miesto centrą ir pasuko į Garupės bulvarą. Kuo ar- 
čiau tikslo buvo Žonatanas, tuo labiau jautė, kaip jį pagauna 
jaudulys. Kas gyvena „Alisos namuose“ šiandien? Buvo atosto- 
gų metas. Galbūt mergaitė, kurią jis sutiko prieš dvejus metus, 
čia vis dar leisdavo Kalėdas su tėvais? 

- Palaukite kelias minutes, - paprašė jis vairuotojo, kai jie 
atvyko prie paskutinių San Susi aklagatvio vartų. 

Šį kartą vartai buvo uždaryti. Jis buvo priverstas kelis kar- 
tus paspausti durų skambutį ir pamojuoti į stebėjimo kamerą, 
kad jam atvertų vartus. 

Jis pėsčiomis nuėjo žvyruotu, per pušyną vedančiu keliu. 
Ore dvelkė čiobrelių, rozmarinų ir levandų kvapas. Prie namo 
durų jo laukė maždaug penkiasdešimties metų moteris. Plau- 
kus ji buvo paslėpusi po šalikėliu, rankoje laikė paletę, o ant 
veido matėsi keli spalvoti dažų pėdsakai: akivaizdu, kad jis pa- 
taikė per patį piešimo seanso įkarštį. 

— Kuo galėčiau padėti? - pasiteiravo ji su ryškiu austrišku 
akcentu, primenančiu Romi Šneider. 

Jos vardas buvo Ana Askin ir šis namas jai priklausė nuo 
2001-ųjų pavasario. Savo nuosavybę ji beveik visą laiką, daž- 
niausiai savaitei, nuomodavo turtingiems klientams iš Rusijos, 
Anglijos ir Olandijos. Žonatanas pernelyg nenustebo. Vadinasi, 
Alisa jam melavo: jos „tėvai nebuvo šio pastato šeimininkai. 
Be abejo, jie jį paprasčiausiai išsinuomojo trumpam atostogų 
laikotarpiui. 

- Atleiskite, kad pasirodysiu įkyrus, bet aš noriu surasti 
šeimą, kuri buvo išsinuomojusi jūsų namą lygiai prieš dvejus 
metus. Ponas ir ponia Kovalskiai, ar jums tai ką nors sako? 

Ana Askin papurtė galvą. Dažniausiai ji su nuomininkais 
tiesiogiai nesusitinkanti: jos vyras, entuziastingai besidomin- 
tis namų automatizavimu, visame pastate įrengė automatines 
sistemas. Viskas veikė naudojant kodus ir infraraudonuosius 
spindulius, integruotus į tinklą, kurį valdė kompiuterinė prog- 
rama. 

— Nieko daugiau nežinau, bet galiu patikrinti. 

Ji davė ženklą Žonatanui sekti iš paskos į terasą. Jis ją ly- 
dėjo iki apskritos pavėsinės su vaizdu į jūrą ir uolas. Prie mol- 
berto ant tikmedžio stalo gulėjo nešiojamasis kompiuteris, iš 

kurio sklido rami muzika. Austrė atidarė „Excel“ lentelę su visa 
nuomos istorija. 

- Ponas ir ponia Kovalskiai, taip, yra. Amerikiečių pora. 
Jie nuomojosi namą penkiolika dienų, nuo gruodžio dvidešimt 
pirmos iki sausio ketvirtos. Keista, jie išvyko anksčiau: namas 
buvo tuščias jau sausio pirmosios vakarą. 

„Jie išvyko praėjus vos kelioms valandoms po to, kai grįžo 
Alisa“, - pagalvojo Žonatanas. 

— Ar turite jų adresą? 

- Ne, jie atsiskaitė grynaisiais: likus kelioms savaitėms iki 
numatytos datos jie pristatė devynis tūkstančius dolerių mano 
vyrui į biurą Niujorke. Tai nėra dažna, bet kartais pasitaiko. 
Amerikiečiai puoselėja „grynųjų religiją, - pasakė ji su pašie- 
piančia gaidele. 

— O kaip užstatas? 

- Jie taip ir nepaprašė jo grąžinti. 

„Po šimts...“ 

— Na, bet jūs juk vis tiek ką nors turite? 

- Tik elektroninio pašto adresą. Mes palaikėme ryšį tik šia 
komunikacijos priemone. 

Daug nesitikėdamas, Žonatanas jį užsirašė: tikriausiai 
„Hotmail“ elektroninio pašto adresas buvo sukurtas tik vien- 
kartiniam naudojimui ir jo neįmanoma atsekti. 

Galiausiai jis padėkojo Anai Askin už bendradarbiavimą 
ir paprašė vairuotojo vežti jį atgal į oro uostą. 


* 


14 val. 

Žonatanas nuėjo prie „Air France“ registratorės nusipirkti 
bilieto 15 valandos skrydžiui į Paryžių. Įėjęs į įlaipinimo zoną, 
jis kantriai laukė, valgydamas trisluoksnį sumuštinį viename iš 
panoraminių restoranų su vaizdu į pakilimo takus. 

Paprastai jis oro uostuose jausdavosi blogai, bet Nico- 
je buvo kitaip. Didelis permatomas kūgio formos terminalas 
priminė skraidančiąją lėkštę. Pro įstiklintą fasadą vėrėsi kvapą 
gniaužianti panorama: Viduržemio jūra, Angelų įlankėlė ir snie- 
guotos Esterelio viršukalnės. Futuristinė ir raminanti vieta ska- 
tino svajoti. Aplinkui buvo akinamai šviesu, tarsi degtų žibintas 
tarp dangaus ir jūros plūduriuojančioje milžiniškoje palėpėje. 

Jis patraukė guminę juostelę ir atsivertė moleskino užrašų 
knygelę, kurioje buvo pasižymėjęs pokalbio su Džimu Flaherčiu 
detales. Jis užsirašė informaciją, kurią išgirdo iš Anos Askin, 
pripažindamas, kad beveik nepasistūmėjo į priekį. Antra ver- 
tus, Alisos Dikson istorija jį labai sujaudino, bet jis nepadarė 
daugiau nei tie, kurie tyrė šį reikalą iki jo: kuo daugiau jis ieš- 
kojo, tuo daugiau paslapčių ir klaidinančių pėdsakų rado. 

Jis pasižymėjo dar kelias pastabas, bandydamas susieti kai 
kuriuos elementus, ir išdėstė popieriuje visas hipotezes, kokios 
tik jam šovė į galvą. Paniręs mintyse, staiga jis išgirdo skelbiant 
savo pavardę ir atsistojęs nuėjo prie įlaipinimo vartų. Jis pui- 
kiai suprato, kad jo spėlionės atsimuša į sieną ir kad pats vienas 
neras mįslės rakto, taigi buvo akivaizdu: jis privalo susisiekti su 
Madlina Grin. 


* 


San Fransisko oro uostas 
8 val. 45 min. 


Su neslepiamu pasididžiavimu Kinijos oro linijų lėktuvo 
pilotas keleiviams pranešė, kad orlaivis nusileido penkiomis 
minutėmis anksčiau, nei numatyta skrydžių tvarkaraštyje. 

Madlina, ant pečių užsidėjusi kuprinę, nusekė paskui 
žmonių srautą iki eilės prie imigracijos tarnybos. Visiškai pra- 
radusi laiko nuovoką, ji žvilgtelėjo į laikrodį ir suprato, kad dar 
tik devinta valanda ryto. Paprašyta parodyti pasą, ji suvokė, 

kad per skubėjimą išvykti ji pamiršo internete užpildyti ESTA 
paraišką, kuri leistų jai įvažiuoti į JAV! 

- Jūs buvote Niujorke prieš kelias dienas. Paraiška galioja 
dvejus metus, - nuramino pareigūnas. 

Madlina su dideliu palengvėjimu atsikvėpė ir pasistengė 
nusiraminti. Ji neturėjo bagažo, todėl patraukė tiesiai į taksi 
stovėjimo aikštelę ir parodė vairuotojui vienintelį turimą adre- 
są: tai buvo Žonatano restoranas. 

Rytas pasitaikė šiltas ir saulėtas. Sunku patikėti, kad vos 
prieš kelias valandas ji dar buvo pilkame Paryžiuje. Ji net pra- 
vėrė langą, kad geriau pajustų švelnų klimatą. 

„Kalifornija...“ 

Ji visuomet svajojo čia apsilankyti, tik įsivaizdavo, kad tai 
bus atostogų kelionė su mylimuoju. Jokiu būdu ne tokia, neti- 
kėta, meluojant žmogui, kuris jai ką tik pasipiršo. 

„Velnias... Ir kodėl aš viską griaunu?“ 

Jai prireikė dvejų metų, kad susikurtų stabilų ir ramų gy- 
venimą, bet viskas akimirksniu sugriuvo, slapta grįžus praeities 
šmėkloms. Per kelias dienas ji prarado visus atramos taškus. Ji 
jautėsi pasiklydusi niekieno žemėje ir blaškėsi tarp dviejų gy- 
venimų, kurių nė vienas nebebuvo jos. 

Automobilis važiavo dvidešimt minučių, kirsdamas mies- 
tą nuo kvartalų pietuose iki Nort Bičo. 

Buvo dešimta valanda ryto, kai taksi automobilis išleido 
Madliną prie Žonatano restorano... 


* 
Tuo metu Paryžiuje 


Šešta valanda vakaro. Lėktuvas vėlavo išskristi iš Nicos: 
ekspromtu streiką surengę skrydžių vadovai maždaug valandą 
neleido orlaiviui pakilti. Paskui Orli oro uoste teko laukti dar 
ketvirtį valandos, kol bus privežti laiptai. Buvo tamsu, šalta, 

pliaupė lietus, miesto pakraščiai buvo paralyžiuoti; taksistas, 
malonus tarsi kalėjimo prižiūrėtojas, visu garsu klausėsi radijo, 
neatsižvelgdamas į savo klientą. 

„Sveikas atvykęs į Paryžių! 

Žonatanas neturėjo paryžietiškos sielos. Priešingai nei 
Niujorkas, San Fransiskas ar kiti pietryčių miestai, Prancūzijos 
sostinė buvo ne jo miestas. Jis jame nesijautė savas, neturėjo 
gražių prisiminimų, niekada nenorėjo čia auginti savo sūnaus. 

Kirtus Orleano vartus, eismas tapo intensyvesnis. Artėjo 
Monparnasas. „Savo“ telefone jis patikrino Madlinos parduo- 
tuvės darbo laiką. Gėlininkė parduotuvę uždarydavo tik aštun- 
tą valandą vakaro. Vadinasi, jau po kelių minučių jis su ja pasi- 
matys ir pasikalbės. Širdyje jautė jaudulį ir baimę. Dar niekada 
nebuvo patyręs tokio įspūdžio, kad taip gerai pažįsta žmogų, 
nors matė tik akimirką. Užteko susikeisti telefonais, kad jis pa- 
justų, jog juos sieja labai stiprus ryšys. 

Taksi pravažiavo Danfero-Rošro aikštėje stovintį Belforo 
liūtą, tęsė kelionę Raspajaus bulvaru ir pasuko į Delambro gatvę. 
Liko tik keletas metrų. Jis jau matė ir migdolų atspalvio žalios 
parduotuvės fasadą, kurį regėjo interneto svetainėje. Priešais 
sušių restoraną pastatytas sunkvežimis užtvėrė kelią. Skubėda- 
mas greičiau atvykti, Žonatanas sumokėjo vairuotojui ir likusius 
metrus, kurie jį skyrė nuo parduotuvės, nuėjo pėsčiomis... 


* 


San Fransiskas 
Ant „Prancūziško prisilietimo“ durų kabėjo lentelė su 


įspėjimu: 


Brangūs klientai, 
Restoranas bus uždarytas iki gruodžio 26 d. imtinai. 
Dėkojame jums už supratingumą. 

Madlina negalėjo patikėti savo akimis: Žonatanas Lam- 
pereras pasidarė trumpas atostogas! Vadinasi, dvylika tūkstan- 
čių kilometrų ji nuskrido... veltui? 

„Na ir velniava!“ Ji turėjo nepasiduoti impulsyvumui, la- 
biau pasidomėti prieš leisdamasi į tokią kelionę, tačiau Džimas 
Flahertis patikino, kad virtuvės meistras grįžo lėktuvu vakar 
vakare. 

Ji dar kartą perskaitė paskutinę kreida parašytą eilutę: 


Dėkojame jums už supratingumą. 


- Tik pamanykit, supratingumą! Žinai, kur gali susikišti 
tą savo supratingumą? - sušuko ji, stebima apstulbusios šunį 
vedžiojančios senutės. 


Paryžius 
Braugius bičiuliai, 

Dėl metų pabaigos švenčių „Kepaprastas sedas“ 
nedinbs nuo guedžie 21 d., buečiadienio, iki 
guedžie 26 d., piutadienis, imtinai. 
Gražių švenčių videns bt usien! 
Madlina Griu ix Takunis 


Žonatanas negalėdamas patikėti pasitrynė akis: kokia 
gėlininkė gali uždaryti parduotuvę likus savaitei iki Kalėdų? 
Matyt, švenčių dienomis jaunoji anglė pasidavė nesaikingam 
prancūziškam atostogų pomėgiui! Nusiminimą pakeitė susier- 
zinimas. Kol virė pykčiu, kišenėje pasigirdo telefono skambu- 
tis. Skambino Madlina... 

Ji: Kur jūs? 

Jis: Ei, ei! Ar jūsų niekas nemokė pirmiausia pasisveikinti? 

Ji: Sveiki. Kur jūs? 

Jis: O jūs? 

Ji: Tik įsivaizduokit, priešais jūsų restoraną! 

Jis: Kaip? 

Ji: Aš esu San Fransiske. Pasakykit savo adresą ir tuojau 
pat pas jus atvažiuosiu. 

Jis: Bet manęs kaip tyčia nėra namuose! 

Ji: Vadinasi... 

Jis: Aš - Paryžiuje, priešais jūsų parduotuvę. 

Jis 

Jis: ... 

Ji: Negalėjote manęs įspėti? 

Jis: Tai čia aš kaltas? Leiskite atkreipti dėmesį, kad galė- 
čiau jūsų paklausti to paties! 

Ji: Tai JŪS pradėjote šniukštinėti mano telefoną! JŪS įsi- 
kišote į svetimus reikalus. JŪS suradote dokumentus, kurie su- 
griovė mano gyvenimą. JŪS... 

Jis: LIAUKITĖS! Paklausykit, mums reikia pasikalbėti, ra- 
miai. Akis į akį. 

Ji: Turint galvoje dešimt tūkstančių kilometrų, kurie mus 
skiria, tai sunkiai padaroma. 

Jis: Todėl kiekvienas turime žengti žingsnį link kito. 

Ji:?.. 

Jis: Siūlau susitikti Manhatane. Taip bus greičiausia ir, tu- 
rint galvoje laiko skirtumą, galėtume ten būti jau šį vakarą. 

Ji: Jūs išsikraustėte iš galvos! Visų pirma lėktuvai sausa- 
kimši, mano kredito kortelėje dega raudona šviesa ir norėčiau 
pabrėžti, kad... 

Jis: Pusę trijų yra „United“ oro linijų skrydis. Dažnai juo 
skraidau į Niujorką pasiimti Šarlio. Turiu sukaupęs nemažai 
mylių, todėl dovanoju jums bilietą... 

Ji: Žinot, kur galite susikišti savo bilietą? 

Jis: Nėra reikalo šiurkščiai kalbėti ir kandžiotis. Verčiau 
atsiųskite savo paso numerį, jo išdavimo laiką ir vietą. Man 
reikia šios informacijos, kad galėčiau užsakyti jums vietą. 

Ji: Baikit man įsakinėti ir kalbėti tarsi su kvaila paaugle! 
Jūs man - ne tėvas! 

Jis: Ir ačiū Dievui... 

Ji: Nebesikiškit į mano asmeninį gyvenimą ir mano by- 
las! 

Jis: Jūsų bylas? Norėčiau priminti, kad jūs jau seniai nebe 
farė. 

Ji: Nesuprantu, kodėl jūs nepaliekate manęs ramybėje ir 
ko siekiate. Norite mane pašantažuoti, taip? 

Jis: Nebūkite juokinga, aš tenoriu jums padėti. 

Ji: Pirmiausia pradėkite nuo pagalbos sau. 

Jis: Ką norite tuo pasakyti? 

Ji: Noriu pasakyti, kad jūsų gyvenimas - tikras jovalas ir 
kad jūsų buvusi žmona kai ką nuo jūsų nuslėpė. 

Jis: Kas jums leidžia tai tvirtinti? 

Ji: Aš irgi šiek tiek pasidomėjau... 

Jis: Dar viena priežastis pasikalbėti, ar ne? 

Ji: Aš neturiu ką jums pasakyti. 

Jis: Paklausykit, aš turiu naujos informacijos apie Alisą 
Dikson. 

Ji: Jūs kvailys... 

Jis: Tik leiskite jums viską paaišk... 

Ji: Atsikniskit! 


* 


Ji nutraukė pokalbį. Jis bandė paskambinti iš naujo, bet ji 
buvo išjungusi telefoną. Gerasis Dieve, ji tik dar labiau viską 
apsunkina... 

Žaibo blyksnis perskrodė tamsius debesis, suriaumojo 
griaustinis. Ir toliau pylė kaip iš kibiro. Žonatanas neturėjo nei 
skėčio, nei gobtuvo, paltas buvo kiaurai permirkęs. Jis bandė 
susistabdyti taksi, bet čia juk ne Niujorkas. Sudirgęs nuėjo prie 
Monparnaso traukinių stoties ir atsistojo į eilę prie taksi. Tam- 
sus ir vienišas bokšto siluetas bjaurojo Paryžiaus dangų. Kiek- 
vieną kartą, patekęs į šį kvartalą, jis stebėjosi, kaip galima sau 
leisti pastatyti tokį niūrų, siaubingą ir neestetišką statinį. 

Pagaliau sėdant į taksi automobilį šlapioje lietpalčio kiše- 
nėje suskambo lengva ir linksma varpelio melodija, pranešanti 
apie gautą pranešimą. 

Žinutę atsiuntė Madlina. Joje buvo surinkta skaičių ir rai- 
džių eilė bei įrašas: „Išduota 2008 m. birželio 19 d. Mančeste- 


ryje.“ 


* 


Žonatanas iš Šarlio de Golio oro uosto „Air France“ oro 
linijų lėktuvu išskrido 21 val. 10 min. Kelionė truko septynias 
valandas penkiasdešimt penkias minutes, orlaivis Niujorko 
Džono E. Kenedžio oro uoste nutūpė 23 val. 5 min. 


* 


Madlina iš San Fransisko pakilo 14 val. 30 min. Žonata- 
nas, kaip ir žadėjo, elektroniniu paštu jai atsiuntė elektroninį 
bilietą. Kelionė iki Niujorko truko penkias valandas dvidešimt 
penkias minutes. Buvo 22 val. 55 min., kai ji nusileido Džono 
F. Kenedžio oro uoste. 


Niujorkas 


Vos išlipęs iš lėktuvo, Žonatanas patikrino atvykimo 
švieslentes. Madlinos lėktuvas nusileido dešimt minučių anks- 

čiau neijo. Jis nežinojo, kur ji jo laukia, bet skambinti nesiryžo, 
paskui pastebėjo „Dangaus vartus“ - to paties tinklo restoraną, 
kokiame jiedu susidūrė. 

„Galbūt...“ 

Jis priėjo prie kavinės ir pažvelgė per stiklą. Madlina sė- 
dėjo prie staliuko su kavos puodeliu ir riestainiu. Jam prireikė 
kelių akimirkų, kad ją pažintų. Vietoj elegantiškos mados aukos 
jis matė miestietę „kaimynę porno žvaigždę . Be jokio makiažo. 
Aukštakulnius batelius pakeitė sportiniai batai, odinė striukė 
išstūmė „Prados“ paltuką, ant suolelio padėta beformė rankinė 
nuvertė nuo sosto prabangius „Monogram“ drobės lagaminus. 

Plaukai susukti į kuodą, o išsprūdusios šviesios sruogelės: 
dengė dalį rando, suteikdamos naujai jos išvaizdai moteriško ža- 
vesio. Žonatanas porą kartų nestipriai pastukseno į stiklą, tarsi 
belstųsi į duris. Kai ji pakėlė akis ir pažvelgė į jį, jis iš karto supra- 
to, kad prieš jį esanti mergina neturi nieko bendra su gražia ko- 
ketiška moterimi, kurią jis sutiko praėjusį šeštadienį. Mančeste- 
rio vyriausioji detektyvė paėmė viršų prieš Paryžiaus gėlininkę. 

— Labas vakaras, - pasakė jis, priėjęs prie staliuko. 

Madlinos akys buvo paraudusios dėl miego trūkumo, 
žvilgsnyje atsispindėjo nuovargis. 

- Labas, labas... jau nebežinau nei kelinta valanda, nei 
kuri diena... 

— Aš jums kai ką atvežiau, - tarė jis ir padavė telefoną. 


Ji irgi įkišo ranką į kišenę, ištraukė Žonatano telefoną, 
švystelėjo jam ir jis jį sugriebė skrendantį ore. 


Nuo šiol jie buvo nebe vieni. 

Trečia dalis 


Vienas už kitą 


24 
Tai, ką mirusieji 
palieka gyviesiems 
Tai, ką mirusieji palieka gyviesiems <...>, yra 
nenumaldomas sielvartas, taip pat didesnė 


pareiga gyventi, užbaigti gyvenimo dalį, nuo 


kurios mirusieji turėjo atsiskirti ir kuri dar 


nesugadinta. 
Francois CHENG 
Mančesteris 
Citam Bridžo komisariatas 
4 val. 


Kabineto prietemoje Džimas Flahertis padidino papil- 
domo šildytuvo galią, bet prietaisas, kurį maloniai paskyrė 
administracija, išleido paskutinį kvapą ir dabar spjaudėsi tik 
šaltu oru. Nieko gero, dabar jam teks sėdėti su šaliku ir žie- 
mine striuke. Kalėdų išvakarėse komisariatas buvo ištuštėjęs. 
Sulaikymų srityje naktis buvo rami: Anglijos šiaurės vakarus 
sukaustęs šaltis davė bent jau tiek naudos, kad pažabojo nusi- 
kalstamumą. 

Staigus skambtelėjimas pranešė apie gautą elektroni- 
nį laišką. Džimas pakėlė galvą į ekraną ir jo akys nušvito. Jis 
laukė šito laiško: tai buvo rašysenos ekspertės, kuriai jis nu- 
siuntė iš Žonatano Lamperero gautos popierinės servetėlės 
nuotrauką, ataskaita. Dieną prieš tai, kai užpildė oficialią for- 
mą, jo prašymas buvo atmestas su pasiteisinimu, kad Dikson 

byla nutraukta ir kad administracija jai nebeskirs nei laiko, 
nei pinigų. Tuomet jis pasirinko aplinkinį kelią ir paskambino 
vienai iš policijos akademijos dėstytojų: Mari Lodž, buvusiai 
Skotland Jardo ekspertizės padalinio „Rašysenos palyginimas“ 
vadovei. Dabar ji dirbo konsultante ir imdavo solidų užmo- 
kestį, bet sutiko suteikti jam paslaugą nemokamai. 

Džimas susijaudinęs kelis kartus perskaitė laišką. Pateiktos 
išvados buvo dviprasmiškos. Sakiniai ant popierinės servetėlės, 
be abejonės, gali būti parašyti Alisos ranka, bet žmogui augant 
raštas keičiasi ir nusistovi: naujoji kaligrafija buvo „brandesnė“ 
nei dienoraščio ištraukų, todėl sunku tiksliai identifikuoti. 

Džimas atsiduso. 

„Tie prakeikti ekspertai visada bijo sušlapti kojas...“ 

Pasigirdo triukšmas. Kažkas atidarė kabineto duris nesi- 
vargindamas pasibelsti. Flahertis pakėlė galvą ir prisimerkęs 
pažino savo kolegą Trevorą Konradą. 

— Čia velniškai šalta! - pažymėjo jaunasis policininkas ir 
iki galo užsisegė striukės užtrauktuką. 

- Jau baigei? - paklausė Džimas. 

— Įspėju tave, kad tai paskutinis kartas, kai privertei mane 
dirbti visą naktį dėl bylos, kuri nutraukta jau prieš kelis mėne- 
sius. Patikėk, atkurti pirštų atspaudus buvo nelengva užduo- 
tis... - pasakė jis ir padavė jam plastikinį maišelį, kuriame gu- 
lėjo garsioji popierinė servetėlė su šokolado dėmėmis. 

- Ar radai ką nors įdomaus? 

- Patikėk, dirbau kaip išprotėjęs. Nuskenavau tavo serve- 
tėlę. Radau įvairių pėdsakų fragmentų, bet viskas tik atskiro- 
mis dalimis. 

Jis jam padavė USB atmintuką ir įspėjo: 

- Nukopijavau visus atspaudus, bet tai jaukalas: nesitikėk 
rasti išsamios daktilogramos. 

- Dėkui, Trevorai. 

— Ką gi, aš išeinu. Per tas tavo nesąmones Konė dar pama- 
nys, kad įsitaisiau meilužę, - pasiskundė jaunasis inspektorius 
ir išėjo iš kabineto. 

Likęs vienas Džimas prijungė USB atmintuką prie kom- 
piuterio. Trevorui pavyko atskirti dešimtį fragmentų, iš kurių 
du ar trys galėtų būti naudingi. Džimas juos persikėlė į savo 
kompiuterį. Jis padidino dokumentus ir ilgai tarsi pakerėtas 
pirštų odą ir kiekvienam iš mūsų suteikia savitumo. Jausdamas 
nerimą, jis prisijungė prie pirštų atspaudų automatinės siste- 
mos. Žinojo, kad gal nieko ir neras, bet nakties vienatvės ir 
šalčio apsupty vis dar norėjo tikėti savo sėkmės žvaigžde. Jis 
paleido trijų fragmentų lyginimą su šimtais tūkstančių duome- 
nų bazėje laikomų pirštų atspaudų. Paieškos diagrama judėjo 
neįtikėtinu greičiu. Šioje srityje Anglijos įstatymas buvo vie- 
nas reikliausių pasaulyje: kad būtų patvirtintas pirštų atspaudų 
tapatumo autentiškumas, vienu metu turėjo atitikti šešiolika 
taškų. 

Staiga ekrane pasirodė liūdnas Alisos Dikson veidas. 

Džimui per kūną perbėgo šiurpuliai: ant popierinės ser- 
vetėlės buvo šios paauglės pirštų atspaudai! 

Tas Žonatanas Lampereras kalbėjo tiesą. 2009-ųjų gruodį, 
praėjus daugiau nei šešiems mėnesiams po to, kai buvo atsiųsta 
širdis, Alisa Dikson tebebuvo gyva! 

Jis jautė, kaip dreba jo rankos, o galvoje stumdėsi prio- 
ritetai. Reikės atnaujinti bylą. Reikės pranešti apie tai šefui, 
spaudai, Madlinai. Šį kartą jie ją ras. Nebuvo galima gaišti nė 
minutės, reikia... 

Nakties tylą perskrodė duslus ir ištęstas šūvio garsas. 

Šauta iš nedidelio atstumo, todėl Džimas mirė iš karto. 


* 

Šešėlis įlipo pro langą. Žudikas, nuo galvos iki kojų užsi- 
tempęs juodą kombinezoną, atliko darbą, už kurį jam sumokė- 
jo. Jis įdėjo automatinį pistoletą į Džimo ranką, kad sudarytų 
savižudybės vaizdą, po to, kaip jam buvo liepta, paėmė plasti- 
kinį maišelį ir USB atmintuką. Paskui prijungė nedidelį kietąjį 
diską prie mirusio policininko kompiuterio ir juo pasinaudojęs 
paleido virusą „Černobylis 2012“, kuris žaibiškai užkrėtė įran- 
gos programas, ištrynė duomenis iš kietojo disko ir nebeleido 
įjungti kompiuterio. 

Operacija netruko nė trisdešimties sekundžių. Dabar rei- 
kėjo sprukti. Komisariate likę apie ketvirtadalis darbuotojų, 
todėl neilgai trukus kas nors gali įeiti į kabinetą. „Berettos“ 
duslintuvas buvo gana veiksmingas. Jis sušvelnino ir prislopi- 
no šūvio garsą, tad pasigirdo tik trumpas šnypštelėjimas tarsi 
filme. 

Šešėlis skubiai susirinko savo įrangą. Jau buvo pasiruošęs 
lipti pro langą, bet išgirdo ant Džimo stalo vibruojantį tele- 
foną. Jis negalėjo susilaikyti nežvilgtelėjęs į išmanųjį aparatą: 
ekrane mirksėjo vardas. 


MADLINA 

25 
Miestas, kuris niekada nemiega 


Vyrai kalbasi su moterimis, kad galėtų su 
jomis permiegoti, o moterys miega su vyrais, 
kad galėtų su jais pasikalbėti. 

Jay MCINERNEY 


Tuo metu Niujorke... 


— Nieko nepadarysi: Džimas neatsiliepia, - konstatavo 
Madlina ir išjungė telefoną, o tuo tarpu taksi sustojo priešais 
nedidelį restoraną Grenič Vilidže. 

Žonatanas jai atidarė automobilio dureles. 

- Nieko nuostabaus, juk Mančesteryje penkta valanda 
ryto! Jūsų Džimas dar kietai miega, ir tiek... 

Tyrėja nusekė paskui prancūzą į restoraną. Vos tik jiems 
įėjus, šeimininkas iš karto pažino buvusį virtuvės meistrą. 

— Žonatanai! Man didelė garbė! 

— Malonu tave matyti, Albertai. 

Šeimininkas juos pasodino prie nedidelio staliuko prie- 
šais langą. 

— Atnešiu jums dvi porcijas „Ypatingojo, - pasakė jis nu- 
eidamas. 

Madlina dar kartą surinko Flaherčio numerį, bet nepasi- 
sekė kaip ir anksčiau. Kažkas čia buvo ne taip... 

- Džimas yra darboholikas. Kiek jį pažįstu, išgirdęs tai, 
ką papasakojote, jis turėjo pasinaudoti visa savo įtaka, kad 


paspartintų ekspertizę. Šiuo metu jis kaip tik turėtų gauti pir- 
muosius rezultatus. 

- Liko tik dvi dienos iki Kalėdų: tarnybos dirba lėtai. Pa- 
skambinsite jam rytoj ryte. 

- Mmm... - pripažino Madlina. - Beje, kur numatėte 
mane apnakvindinti? Įspėju jus, kad aš pervargusi ir... 

- Nesijaudinkite, važiuosime pas Klerę. 

- Klerę Lizjė? Jūsų buvusią pagalbininkę „Imperatoriu- 
je ? 

- Taip, netoliese ji turi butą. Paskambinau jai ir papra- 
šiau mus priglausti. Puikus dalykas: ji išvyko iš Niujorko Ka- 
lėdoms. 

- Kur ji dabar dirba? 

- Honkonge, viename iš Žoelio Robiušono restoranų. 

Madlina nusičiaudėjo. Žonatanas jai ištiesė popierinę ser- 
vetėlę. „Alisa tikriausiai gyva...“ - galvojo ji spindinčiomis aki- 
mis. Sukrėsta Žonatano pasakojimo ji stengėsi nutildyti savo 
vidinį balsą ir suvaldyti jaudulį, kad neįsiaudrintų, kol negauta 
apčiuopiamų įrodymų. 

- Atsargiai, karšta! - sušuko Albertas, atnešęs ypatingą- 
jį restorano patiekalą: du traškios duonos mėsainius su mažai 
apkepta mėsa, papuoštus svogūnėliais, marinuotais agurkėliais 
ir keptomis bulvytėmis. 

Įsikūręs Grenič Vilidžo šiaurinėje dalyje, ties Universiteto 
aikštės ir 14-osios gatvės kampu, „Albertas“ buvo vienas iš pas- 
kutinių autentiškų Manhatano vagonų-restoranų. 24 valandas 
per parą atidarytas metalinis retro stiliaus vagonas pritraukda- 
vo srautą naktibaldų: jie užsukdavo paskanauti omleto, skru- 
dintos prancūziškos duonos, dešrainių, vaflių ir blynų. 

Italų kilmės amerikietis prie abiejų lėkščių pastatė po sti- 
klinę pieno kokteilio. 

- Šį vakarą jūs esate mano svečiai. Ne, Žonatanai, prašau 
man neprieštarauti. Tai, beje, bus tikrai paskutinis kartas... 

— Kodėl gi? 

- Jie ir man nudyrė kailį! - tarė Albertas ir parodė į prikli- 
juotą ant sienos plakatą. 

Skelbime buvo pranešama, kad dėl pernelyg padidintos 
nuomos restoranas gyvuoja paskutines dienas ir pavasarį visai 
užvers duris. 

- Man labai gaila, - pareiškė užuojautą Žonatanas. 

— Mat jį galas! Atidarysiu ką nors kitoje vietoje, - patikino 
Albertas, vėl atgavęs linksmą nuotaiką, ir grįžo į virtuvę. 

Vos tik jis spėjo pasitraukti nuo stalo, Madlina puolė prie 
sumuštinio. 

— Mirštu iš alkio, - prisipažino ji ir atsikando didelį kąsnį 
„Ypatingojo“. 

Žonatanas buvo toks pat alkanas, todėl ir jo nereikėjo 
raginti. Jie mėgavosi maistu, pasiduodami restorano žavesiui. 
Šioje vietoje dėl art dėco detalių, blizgaus chromo ir „Formi- 
ca“ baldų atrodė, kad laikas sustojo. Ant sienos už prekystalio 
kabėjo keletas nuotraukų, kurias pasirašė užsukusios čia pa- 
ragauti makaronų ar įdarytų ryžių rutuliukų įžymybės - nuo 
Vudžio Aleno iki Niujorko mero. Salės gilumoje senutėlis mu- 
zikos automatas grojo „Famous Blue Raincoat“, vieną gražiau- 
sių Leonardo Koheno dainų, nepaisant jos niūrumo ir miglotų 
žodžių. 

Akies krašteliu Žonatanas stebėjo jaunąją anglę, valgančią 
savo mėsainį. 

— Keista, kai pirmą kartą jus išvydau, būčiau galėjęs pri- 
siekti, kad esate iš tų moterų vegetarių, kurios per dieną pasi- 
tenkina dviem salotų lapais. 

- Išvaizda kartais būna apgaulinga... - nusišypsojo ji. 

Jau buvo pirma valanda nakties. Jie sėdėjo vienas priešais 
kitą ant dirbtine oda aptraukto suoliuko ir džiaugėsi atokvė- 
pio akimirka. Nors ir pavargę, abu jautėsi tarsi pabudę iš ilgo 
žiemos miego. Jau kelias valandas naujas adrenalino pliūpsnis 


257 


vertė greičiau gyslomis tekėti kraują. Žonatanas išsilaisvino iš 
dvejus metus jį slėgusio sąstingio ir kartėlio. O Madlina galų 
gale liovėsi manyti, kad sklandus gyvenimėlis ją apsaugos nuo 
demonų. 

Ši bendra, šiek tiek nereali akimirka buvo jų „ciklono 
akis“: visiška ramybė prieš grįžtant dar žiauresnei ir viską nio- 
kojančiai audrai. Jie nesigailėjo dėl savo pasirinkimo, bet ži- 
nojo, kad prieš juos atsiveria nežinomybė: tuštuma, klausimai, 
baimė... Kas laukia rytoj? Kur juos nuves tyrimas? Ar jie susi- 
doros, o gal išbris iš šio nuotykio dar labiau sužeisti? 

Ant stalo suvibravo mobilusis. Abu vienu metu nukreipė 
į jį akis. Patys nepastebėjo, kaip padėjo telefonus vieną šalia 
kito. Skambino į Žonatano telefoną, bet ekrane mirksėjo RA- 
FAELIO vardas. 

— Manau, tai jums, - pasakė jis ir padavė jai telefoną. - Jūs 
jį įtraukėte į mano adresų knygą?! 

- Atsiprašau. Jis paprašė jūsų numerio. Jis nežino, kad at- 
gavau savąjį. 

Telefonas ir toliau vibravo. 

— Neatsiliepsite? 

— Ne, neturiu tiek drąsos. 

- Klausykit, tai ne mano reikalas ir nežinau, ką jam išvyk- 
dama pasakėte, bet manau, kad neturėtume palikti savo draugo 
nežinomybėje... 

— Jūs teisus: tai ne jūsų reikalas. 

Mobilusis liovėsi šokinėjęs. Žonatanas nukreipė į moterį 
priekaištingą žvilgsnį. 

— Arjis Žino, kad jūs čia? 

Ji gūžtelėjo pečiais. 

- Jis mano, kad aš esu Londone. 

— Pas draugę Džulianą, ar ne? 

Ji linktelėjo. 


- Jis turėjo su ja susisiekti, - spėjo Žonatanas. - Jis žino, 
kad jūs ne su ja. 

- Paskambinsiu jam rytoj. 

— Rytoj? Bet jis miršta iš nerimo! Jis skambins į oro uos- 
tus, policiją, ligonines... 

- Baikit čia šitą teatrą! Gal sukurkime planą „įspėjimas 
apie pagrobimą, kol jūs čia esate? 

— Ar jūs visai neturite širdies? Nė kiek neatjaučiate varg- 
šelio vyro, kuris besijaudindamas eina iš proto! 

- Jūs man įkyrėjote! Be to, Rafaelis - visai ne vargšelis! 

- Jūs tikrai visos vienodos! 

- Ar dėl to, kad jūs turite problemų su moterimis, aš turiu 
mokėti tokią kainą? 

- Jūs nesąžiningai su juo elgiatės! Pasakykite jam tiesą! 

— O kokia ta tiesa? 

- Kadjo nebemylite. Kad jis buvo tik gelbėjimo ratas jūsų 
gyvenime, ramstis, kuris... 

Ji ketino jam suduoti, bet jis spėjo sučiupti jos ranką ir 
išvengė teisingumo antausio. 

— Labai rimtai patariu jums nusiraminti. 

Jis atsistojo, apsivilko paltą, pasiėmė telefoną ir išėjo į lau- 
ką surūkyti cigaretės. 


* 


Tamsoje švietė neoninės iškabos. Spaudė velniškas šaltis, 
lydimas ledinių vėjo gūsių. Žonatanas suglaudė delnus, kad 
pridengtų žiebtuvėlio liepsną nuo vėjo, bet audra buvo tokia 
stipri, kad teko susilenkti norint prisidegti cigaretę. 


* 


Įsiutusi Madlina atsistojo ir, prasiskynusi kelią iki baro, 
užsisakė dvigubą viskio ir susipylė jį į ananasų sultis. Muzikos 

automate žemas ir šiurkštus Leonardo Koheno balsas užleido 
vietą „Beatles“ ritminės gitaros ir mušamųjų garsams. „I Need 
You“ - dainavo Džordžas Harisonas. Tai buvo lengva ir naivi 
septintojo dešimtmečio stiliaus daina, kurią „trečiasis bitlas“ 
parašė Patei Boid, kai liepsnojo jų meilė, dar gerokai prieš tai, 
kai jinai paliko jį dėl Eriko Klaptono. 

Madlina, rankoje laikydama kokteilį, grįžo prie staliuko. 
Per stiklą žvelgė į keistą vyrą, kuris pastarosiomis dienomis 
užvaldė visas jos mintis, nors jį pažinojo vos savaitę. Jis susi- 
supęs į paltą stebėjo debesis. Baltoje gatvės žibinto šviesoje at- 
rodė nežemiškas, šiek tiek vaikiškas ir melancholiškas. Turėjo 
kažką jaudinančio ir mielo. Paprastas žavesys, pasitikėjimo 
įkvepiantis veidas. Jis skleidė nenusakomą nuoširdumą, svei- 
kumą ir teigiamą energiją. Jis irgi į ją pažvelgė ir tą akimirką 
kažkas pasikeitė. Nupurtyta šiurpulio, ji staiga pajuto, kaip 
jai sutraukė paširdžius. Užklupta netikėtų emocijų širdis ėmė 
pašėlusiai daužytis, kojos drebėjo, o pilve skraidė drugeliai. 

Apstulbusi ir visiškai sukrėsta, ji svarstė, iš kur staiga atsi- 
rado ši sumaištis, netikėtai palikusi ją be orientyrų. Ji nebega- 
lėjo savęs kontroliuoti. Buvo priblokšta, nebepajėgi su savimi 
kovoti ir atitraukti žvilgsnio nuo jo akių. Dabar jo veidas atro- 
dė toks artimas, tarsi visą gyvenimą jį būtų pažinojusi... 


* 


Žonatanas įtraukė cigaretės dūmo ir išleido melsvą ka- 
muolį, kuris lėtai sklaidėsi nakties šaltyje. Pajutęs į jį nukreip- 
tą Madlinos, sėdinčios kitoje lango pusėje, žvilgsnį, jis pasuko 
galvą ir pirmą kartą jų žvilgsniai iš tiesų susitiko. 

Ta moteris... Jis žinojo, kad po kietu ir šaltu kiautu sle- 
piasi jautri ir sudėtinga būtybė. Jos dėka jis išbrido iš depresi- 
jos. Jis vėl pajuto juos jungiančią giją. Pastarosiomis dienomis 
jie pagreitintai perėmė vienas kito patirtį. Abu mito įkyriomis 

mintimis vienas apie kitą, įsiskverbė į intymiausias paslaptis, 
atskleidė vienas kito trūkumus, silpnybes, atkaklumą, išgirdo 
savų paslapčių aidą, pažino vienas kito stipriąsias ir silpnąsias 
puses. 


* 


Tos kelios akimirkos juos abu suvienijo. Susižavėjimas, 
blyksnis, išlikimo instinktas. Pamatavę nueitą kelią ir patirtus 
pavojus, kad vienas kitą pasiektų, jie buvo priversti pripažinti, 
kad jiedu yra giminiškos sielos: sielos dvyniai, kurie vienas kitą 
atpažino ir kurie keliavo, artėdami prie to paties tikslo. Dabar 
juos siejo akivaizdus polėkis ir alchemija. Primityvus jausmas, 
kuris pranoksta vaikystėje patirtas baimes ir viltis. Svaiginan- 
tis tikrumas pagaliau sutikus žmogų, galintį užpildyti tuštumą, 
nutildyti baimes ir išgydyti praeities žaizdas. 


* 


Madlina pasidavė ir leidosi užvaldoma naujo jausmo. Tai 
svaigino tarsi šuolis į tuštumą be parašiuto ar gumos. Ji prisi- 
minė jų susitikimą. Nieko nebūtų įvykę, jei jie nebūtų susidūrę 
oro uoste. Nieko nebūtų įvykę, jei jie netyčia nebūtų susikeitę 
telefonais. Jei ji būtų įėjusi į kavinę trisdešimt sekundžių anks- 
čiau arba trisdešimt sekundžių vėliau, jų keliai niekada nebūtų 
susikirtę. Viskas buvo numatyta. Keista likimo užgaida suvedė 
juos lemiamą akimirką. Angelo kvietimas, kaip mėgdavo saky- 
ti jos senelė... 


* 


Žonatanas nejudėdamas stovėjo naktyje ir leidosi kan- 
kinamas liepsnų, kurios degino praeities saitus, kad išryškėtų 
ateities kontūrai. 

Magija truko mažiau nei minutę. Staiga kerai nutrūko. Ki- 
šenėje suskambo telefonas. Rafaelis dar kartą mėgino savo lai- 
mę. Šį kartą Žonatanas nusprendė atsiliepti. Jis įėjo į restoraną, 
atsisėdo prie staliuko ir padavė telefoną Madlinai. 

- Tai jums. 


* 

Po dvidešimties minučių 

— Nebūkit vaikas! Peršalsit su savo plona striukyte! 

Šaltis vis labiau kandžiojosi. Madlina, apsivilkusi tik leng- 
vu megztuku ir trumpa striuke, ėjo paskui Žonataną 14-ąja ga- 
tve, bet užsispyrusi atsisakė apsivilkti paltą, kurį jis jai siūlė. 

— Būsite ne tokia išdidi, kai ryte turėsite keturiasdešimt 
laipsnių karščio... 

Ties 6-ojo aveniu kampu jis sustojo prie kiosko, nupirko 
vandens, kavos ir didelį medžiaginį maišą malkų. 

— Iš kur žinote, kad ten bus židinys? 

— Įsivaizduokite, pažįstu šį namą. Padėjau Klerei jį nusi- 
pirkti už ją garantuodamas. 

— Tikriausiai judu buvote labai artimi? 

- Taip, mudu buvome labai geri draugai. Galų gale, apsi- 
vilksite mano paltą ar ne? 

- Ačiū, ne. Čia tikrai nuostabu, - žavėjosi ji kvartalu. 

Nors miestas nuolat keitėsi, Grenič Vilidžas sugebėjo ap- 
sisaugoti nuo modernizacijos. Kai Madlina su Rafaeliu lankėsi 
Manhatane, apsistojo Midtaune ir aplankė Taimso aikštę, mu- 
ziejus ir krautuvėles netoli 5-ojo aveniu. Čia ji atrado kitokį, 
dangoraižiais neužgrūstą Niujorką. Niujorką, labiau tinkan- 
tį gyventi, kuriame elegantiški gyvenamieji namai su rausvų 
plytų fasadu ir akmeniniais laiptais priminė senuosius buržua 
klasės Londono kvartalus. O svarbiausia, nors visą miestą rai- 
Žė tiesūs keliai, Grenič Vilidžas buvo pilnas vingiuotų gatvių, 

atkartojančių senųjų kelių linijas, likusias dar nuo tų dienų, 
kai Grenič Vilidžas tebuvo nedidelis kaimelis. 

Nepaisant šalto oro ir vėlyvo meto, barai ir nedideli res- 
toranai dar šurmuliavo. Medžiais apsodintose alėjose jie su- 
tiko su šunimis bėgiojančių žmonių, o Niujorko universiteto 
studentai šventė Kalėdų atostogų pradžią ir po gatvių žibintais 
giedojo kalėdines giesmes. 

- Šis miestas tikrai niekada nemiega! - konstatavo ji. 

— Taip, šiuo atveju legenda nemeluoja... 

Kai pagaliau jie pasiekė Vašingtono aikštę, Žonatanas pa- 
suko į akmenimis grįstą gatvelę, kur patekti buvo galima tik 
pro vartelius. 

— Makdugalo alėjoje kadaise buvo arklidės prie vilų, ku- 
rios ribojosi su parku, - paaiškino jis ir surinko vartų kodą. 
— Man rodos, tai buvo paskutinė gatvė Manhatane, apšviesta 
dujiniais gatvės žibintais. 

Jie įžengė į siaurą, maždaug šimto metrų aklagatvį. Ji ne- 
galėjo patikėti, kad Niujorke dvidešimt pirmo amžiaus pra- 
džioje gali būti tokia stebuklinga ir laiko nepaliesta vieta. 

Jie sustojo priešais dailų dviejų aukštų namą. Žonatanas, 
laikydamasis Klerės nurodymų, pakėlė fasado papėdėje stovin- 
tį molinį vazoną, po kuriuo prižiūrėtoja paliko raktų ryšulį. 

Jis suaktyvino automatinį jungiklį, kad name įsijungtų 
šviesa ir šildymas, paskui paruošė malkas židiniui. Madlina 
Baldai šiuolaikiški, bet išsaugotos kai kurios originalios deta- 
lės, pavyzdžiui, raudonų plytų sienos, matomos sijos ir stulbi- 
namo dydžio stoglangiai, kurie teikė namui pasakiškumo. 
kas. Klerė Lizjė buvo graži, aukšta ir sportiška mergina. Ji iš 
karto pajuto pavydą. 

- Arjums neatrodo keista, kad jūs esate daugiau nei pusė- 
je šiuose namuose iškabintų nuotraukų? 

— Kaip? - paklausė Žonatanas, brūkštelėdamas degtuką 
ugniai įkurti. 

- Jūs esate visur: Klerė ir Žonatanas virtuvėje, Klerė ir Žo- 
natanas žuvų turguje, Klerė ir Žonatanas „Dean and Deluca“ 
parduotuvėje, Klerė ir Žonatanas ekologiškų produktų turguje, 
Klerė ir Žonatanas su viena ar kita įžymybe... 

- Ji yra mano draugė. Nenuostabu, kad ji išsaugojo prisi- 
minimus. 

- Išskyrus jos tėvą, jūs esate vienintelis vyras visose nuo- 
traukose! 

- Jūs keliate man sceną? 

- Kas jums buvo ši mergina? Meilužė? 

— Ne! Kiek kartų galite to klausinėti? 

— Vis dėlto akivaizdu, kad ji buvo jus įsimylėjusi. 

— Nieko apie tai nežinau. 

- Patikėkite manimi. 

- Ir ką tai keičia? 

— Po išsiskyrimo galėjote su ja suartėti. Ji jauna, graži tarsi 
žvaigždė, akivaizdu, kad protinga... 

— Viskas, užteks. 

— Ne, paaiškinkite man. 

— Nėra ką aiškinti. 

— Norite, kad pati tai padaryčiau? - Provokuodama ji pa- 
silenkė į priekį. 

- Tikrai nenoriu. 

Žonatanas bandė atsitraukti, bet už jo buvo židinys, o 
ugnis jau liepsnojo. 

- Vis tiek tai padarysiu! Klerė Lizjė yra tobula: švelni, 
maloni, rimta. Ji būtų ideali moteris, jei nuspręstumėte turėti 
daugiau vaikų. Jūs ją labai vertinate ir gerbiate, bet... kaip čia 
pasakius?.. Būtų per lengva, pernelyg harmoninga... 

Madlina dar labiau priartėjo. Dabar jos lūpas nuo Žonata- 
no lūpų skyrė vos keli centimetrai. Ji varė savo: 

— Tačiau jūs ne to ieškote meilėje, ar ne? Jums reikia ais- 
tros, sąmyšio, jūs norite užkariauti. Trumpai tariant, Klerė - ne 
jums skirta moteris... 

Žonatanas nesiryžo atsakyti. Jis jautė, kaip Madlinos kvė- 
pavimas susilieja su jo kvėpavimu. Jos provokaciją užbaigė kul- 
minacinis klausimas: 

— O aš? Ar aš - jums skirta moteris? 

Jis prisitraukė jos kūną ir ją pabučiavo. 


* 


Po išsiskyrimo su Frančeska Žonatanas dar nė karto nesi- 
mylėjo. Todėl nevikriai nuvilko moters striukę ir išlaisvino ją iš 
megztinio. Ji, kandžiodama jam kaklą, atsegė marškinių sagas. 
Jis pasilenkė, kad galėtų glostyti jos veidą ir jausti lūpų skonį. Ji 
kvepėjo gaiviais citrusiniais vaisiais, mėtomis ir levandomis. 

Lieknas ir grakštus Madlinos kūnas apsivijo aplink jį ir 
jiedu nuvirto ant sofos. Jų klubai siūbavo. Dviejų sulipusių 
kūnų linkiai ir įdubos bangavo mėnesienos prieblandoje, kur- 
dami judančią skulptūrą. 

Jų plaukai, kvapai, oda, lūpos susiliejo. Jie žvelgė vienas 
kitam į akis ir leidosi užvaldomi malonumo. 


O už langų, mieste, kuris niekada nemiega, toliau virė gy- 
venimas. 

26 
Mergaitė pagal Modiljanį 


Non sum gualis eram. 


HORACIJUS 


Tuo metu Džuljarde, 


oewvow 


- Ką tik gavau žinutę iš Luko! - sušuko Loreli, atidariusi 
vonios duris ir kišdama prie akių telefoną kambario draugei. 

Alisa, pasilenkusi virš kriauklės su dantų šepetėliu ranko- 
je, paklausė: 

— Kojisnoi? 

—- Ką? 

Mergina išsiskalavo burną ir pakartojo: 

- Ko jis nori? 

- Jis mane pakvietė vakarienės rytoj į „Liuksemburgo“ ka- 
vinę! 

— Laimės kūdikis! Tau neatrodo, kad jis panašus į Rajaną 
Reinoldsą? 

— Be to, turi žavų užpakaliuką! - sukikeno Loreli ir uždarė 
duris. 

Likusi viena, Alisa priešais veidrodį drėgna servetėle va- 
lėsi makiažą. Veidrodyje atsispindėjo gražus, šviesių plaukų 
apsuptas septyniolikmetės veidas. Ji turėjo aukštą atvirą kaktą, 
žaismingą burną ir aukštus skruostikaulius. Tamsios mėlynai 


* Aš nebe toks. koks buvau. (Lot.) 

žalios akys buvo priešingybė porcelianinei odai. Čia, mokyklo- 
je, dėl išvaizdos ir pavardės visi manė, kad ji kilusi iš Lenkijos. 
Ji buvo vardu Alisa Kovalski. Bent jau taip buvo parašyta tapa- 
tybės kortelėje... 

Ji baigė praustis ir dar kelias akimirkas smagiai pažaidė su 
savo atvaizdu, greitai kaitaliodama mimiką. Kaip per dramos 
pamokų pratybas, papūtė lūpas ir pažvelgė droviu, paskui - 
provokuojančiu žvilgsniu. 

Paskui atėjo pas Loreli į didelį kambarį, kuriuo abi dali- 
josi. Susijaudinusi dėl būsimo pasimatymo, jaunoji dainininkė 
afroamerikietė skambant Ledi Gagos muzikai priešais didžiulį 
veidrodį išbandė skirtingus aprangos derinius: juoda suknelė ir 
trumpa odinė striukė, tinkančios vaidinti „Liežuvautoją“, šiek 
tiek čigoniška vintažinė suknelė, „Chloė“ džinsai ir spalvinga 
palaidinukė 4 /a Kameron Dias... 

— Pavargau kaip šuo, - prisipažino Alisa ir susivyniojo į 
antklodę. 

— Nieko nuostabaus. Juk šį vakarą buvai šventės karalie- 
nė! 

Gražusis sopranas turėjo omenyje metų pabaigos spektak- 
lį „Vestsaido istorija, kurį vaidino jų sekcijos studentai - Alisa 
jame atliko Marijos vaidmenį. 

- Tikrai manai, kad pasirodžiau gerai? 

- Tiesiog sužibėjai! Muzikinei komedijai tu tokia pat gabi 
kaip smuikui. 

Nuraudusi Alisa padėkojo. Geras penkiolika minučių 
merginos dar plepėjo, prisimindamos vakaro detales. 

— Po galais, palikau kuprinę auditorijos spintelėje, - staiga 
susivokė Alisa. 

— Nieko baisaus, juk gali pasiimti ir rytoj, ar ne? 

— Viena bėda, kad joje yra mano vaistai. 

— Tai tos piliulės, kurias tu vartoji, kad užkirstum kelią 
persodintos širdies atmetimui? 

- Svarbiausia, piliulės nuo aukšto kraujospūdžio, - pa- 
tikslino Alisa ir sukryžiavusi kojas atsisėdo ant lovos. 

Suglumusi ji dar kelias sekundes pagalvojo. 

- Einu! - nusprendė ir stryktelėjo ant žemės. 

Ji užsimovė sportines kelnes tiesiai ant naktinių marški- 
nių ir, atidariusi spintą, ėmė ieškoti megztinio. 

Instinktyviai išsirinko padėtą ant krūvos viršaus: rožinės 
ir pilkos spalvos medvilninį, multinu pašildytą megztuką su 
gobtuvu, papuoštą „Manchester United“ emblema. Vienintelį 
buvusio gyvenimo ženklą. 

Apsiavė medžiaginius sportbačius, nesirūpindama dėl ne- 
užrištų raištelių. 

— Ta pačia proga sustosiu prie užkandžių automato, - nu- 
sprendė ji. - Noriu „Oreo ir braškinio pieno. 

— Gal paimtum ir man pakelį vafliukų? - paprašė kamba- 
rio draugė. 

- Žinoma. Iki greito. 


* 


Alisa išėjo iš kambario. Koridoriuje jautėsi atsipalaidavi- 
mo nuotaikos. Mokyklinių atostogų išvakarėse bendrabutyje 
vyravo šventinė atmosfera. Paskutiniuose dvylikoje Linkolno 
centro bendrabučio aukštų buvo apgyvendinti daugiau nei 
trys šimtai studentų: būsimieji šokėjai, aktoriai ir muzikantai 
iš penkiasdešimties šalių! Nors jau buvo beveik antra valanda 
nakties, studentai vaikščiojo iš kambario į kambarį. Dauguma 
krovėsi lagaminus, nes rytoj važiuos į namus švęsti Kalėdų su 
savo šeimomis. 

Atsidūrusi fojė, Alisa išsikvietė liftą. Laukdama ji žiūrėjo 
pro langą į upėje atsispindinčias pastatų šviesas. Ji tebebuvo 
apimta euforijos po spektaklio ir padarė vieną šokio žingsnelį. 
Labiau nei bet kada baigiantis šiems metams ji juto dėkingumą 
gyvenimui. Kuo ji būtų tapusi, jei būtų likusi Mančesteryje? Ar 


269 


dabar tebebūtų gyva? Tikriausiai ne. Čia, Manhatane, ji pra- 
žydo ir, nepaisant širdies persodinimo komplikacijų, skrajojo 
padebesiais. Ji, maža mergaitė iš Čitam Bridžo, šį vakarą atliko 
pagrindinį vaidmenį prestižiškiausioje Niujorko meno moky- 
kloje! 

Staiga ją nukrėtė šiurpulys ir ji susikišo rankas į megz- 
tuko kišenes. Senas rožinis drabužis pažadino prisiminimus, 
galvoje sukosi buvusio gyvenimo akimirkos: motina, kvarta- 
las, mokykla, skurdas, nutriušę pastatai, lietus, baisi vienatvė ir 
baimė, kad tai niekada nesibaigs. Šiandien ji dažnai neramiai 
miega, bet nesigaili dėl savo sprendimo. Ir niekada nesigailės. 

Čia, Džuljardo mokykloje, visi dievino meną ir kultūrą. 
Žmonės buvo atviri idėjoms, tolerantiški, originalūs ir įdo- 
mūs. Gyvenimas buvo lengvas, viskas pritaikyta darbui: jei tik 
ji norėjo, galėjo vidury nakties repetuoti smuiku kiekviename 
aukšte įrengtose garso nepraleidžiančiose salėse. Mokykla tu- 
rėjo kelias auditorijas ir pasirodymų sales, fizioterapijos klini- 
ką, treniruoklių centrą... 

Kai liftas pagaliau atvažiavo, Alisa paspaudė dvylikto 
aukšto mygtuką, kur buvo didelė bendra svetainė. Vienas salės 
kampas vis dar šurmuliavo: keli studentai didžiuliame ekrane 
žiūrėjo koncertą, kiti žaidė biliardą, kai kurie susėdę prie ilgo 
stalo bendroje virtuvėje vaišinosi „Magnolijos“ kepyklos pyra- 
gaičiais. 

- Na ir nepasisekė! - nusiminė ji pamačiusi ištuštėjusius 
užkandžių automatus. 

- Kažkas atsitiko, panelyte? - paklausė vienas iš apsaugi- 
nių. 

- Baigėsi mano mėgstamiausių sausainių atsargos! 

Saugumą pastate dvidešimt keturias valandas per parą 
užtikrino daugybė įrangos. Džuljarde į saugumą žiūrima labai 
rimtai: mokykloje mokėsi diplomatų, karališkųjų šeimų vaikai 
ir net vieno dabartinio prezidento duktė. 


Prieš grįždama į lifto kabiną Alisa nusipirko savo gėri- 
mo ir pakelį vafliukų Loreli. Dabar ji leidosi žemyn, kur buvo 
koncertų salės. Kai antrame aukšte lifto durys atsivėrė, Alisa 
išvydo didelį tamsų siluetą. Vyras su gobtuvu laikė nukreipęs į 
ją pistoletą. Ji atsitraukė, dusliai sušuko, bet jis priėjo ir šovė. 


27 
Belaisvė 


Juk niekas negali ilgai nešioti kaukės. 


SENEKA 


Du „Taser“ zondai įsmigo Alisos pilvo apačioje ir ją nu- 
krėtė elektros smūgis. Paralyžiuota paauglė, nebegalėdama 
kvėpuoti, pakirstomis kojomis ir užblokuota nervų sistema su- 
smuko vietoje. 

Jau po sekundės užpuolikas buvo prie jos. Jis sugriebė ją 
už gerklės, šiurkščiai sukišo jai į burną nosinę ir ant jos užrišo 
skarą. Lifto durys užsidarė. Jis paspaudė mygtuką, kad patektų 
į požeminę automobilių stovėjimo aikštelę ir, kol liftas leidosi, 
prispaudė Alisą prie žemės. Kol ji dar nebuvo atsipeikėjusi, jis 
parklupdė ją kniūbsčiomis, surišo riešus ir kulkšnis dviem nai- 
loninėmis juostomis, užverždamas kiek įmanoma. 

Po kelių sekundžių jie buvo automobilių stovėjimo aikšte- 
lėje. Vyras, vis dar prisidengęs galvą gobtuvu, pakėlė ją ir tarsi 
maišą užsidėjo ant peties. Ji, vis dar apsvaigusi, bandė silpnai 
kovoti, bet kuo labiau judėjo, tuo smarkiau jis ją spaudė savo 
gniaužtuose. Jo rankos buvo stiprios kaip galingi žandikauliai, 
galintys sutrupinti jos kaulus. Kaip jam pavyko įveikti tokią 
sudėtingą apsaugos sistemą? Kaip jis sužinojo, kad Alisa leisis 
liftu būtent šiuo metu? 


* Elektros impulsinis prietaisas. (Vert. past.) 


Tamsoje jie perėjo aikštelę iki tamsiai raudono pikapo 
„Dodge“. Automobilis su grėsmingomis grotelėmis, užtam- 
sintais langais, spindinčiomis chromo detalėmis ir dvigubais 
užpakaliniais ratais atrodė kraupiai. Vyras numetė Alisą ant 
užpakalinės sėdynės, kuri nuo vairuotojo, tarsi taksi automobi- 
lyje, buvo atskirta sienele. Jis atsisėdo prie vairo ir, pasinaudo- 
jęs elektromagnetine kortele, netrukdomas paliko aikštelę. Kai 
tik jie išvažiavo, nepažįstamasis nusiėmė gobtuvą ir Alisa ga- 
lėjo matyti jo veidą užpakalinio vaizdo veidrodėlyje. Tai buvo 
plikai nusiskutęs galvą, blausių akių vyras storais ir spuoguo- 
tais raudonais žandais. Ji niekada anksčiau nebuvo jo mačiu- 
si. Furgonas įsiliejo į automobilių srautą ir, pasiekęs Brodvėjų, 
pasuko į Kolumbo aveniu. 


* 


Nors keliai virpėjo ir širdis daužėsi, Alisa pamažu atsipei- 
kėjo iš paralyžiaus būklės, į kurią ją panardino „Taser“ elektros 
impulsai. Nors buvo pagauta panikos, ji vis dėlto stengėsi pro 
langą stebėti maršrutą, kuriuo važiavo pagrobėjas. Kol jie dar 
buvo „turistiniuose“ kvartaluose, ji puoselėjo viltį. Pabandė ko- 
jomis trenkti į langą, bet kulkšnys buvo taip stipriai suveržtos, 
kad ji negalėjo nė kiek pajudėti. Apimta siaubo, Alisa duso nuo 
raiščio ant burnos, kuris jai trukdė kvėpuoti. Ji pamėgino išlais- 
vinti rankas, bet nailoninė juosta skaudžiai įsirėžė į riešus. 

Automobilis nusileido 9-uoju aveniu iki 42-osios gatvės. 
Dabar jie buvo Hells Kitchen - pragaro virtuvės - pusėje. Alisa 
stengėsi išsaugoti blaivų protą: „Raminkis! Kvėpuok pro nosį! 
Išlik šaltakraujiška!“ 

Ji nemirs. Bent jau ne iš karto. Jei tas vyras būtų norėjęs 
ją nužudyti, jau būtų tai padaręs. Jis veikiausiai neketino ir jos 
prievartauti. Paprasto impulso vedamas beprotis nebūtų taip 
rizikavęs, kad patektų į tokį gerai saugomą pastatą kaip Džul- 
jardas. 


Taigi kas per vienas šis vyras? Į kai ką ji atkreipė dėmesį: 
jis stengėsi nepataikyti į krūtinę ir šovė į pilvą. 

„Jis žino, kad man persodinta širdis ir kad elektros iškro- 
va arti širdies būtų galėjusi mane pražudyti...“ 

Dar nežinodama pagrobėjo motyvų, Alisa jau suprato, 
kad šį vakarą praeitis ją pasivijo. 

Vyras vairavo atsargiai, laikėsi dešinės kelio pusės ir ne- 
viršijo leistino greičio, kad išvengtų akistatos su policija. Jis 
važiavo vakarine miesto dalimi ir nusileido į pietus palei upę. 
Po penkiolikos minučių nuo kelionės pradžios pikapas pradin- 
go Bruklino Bateri tunelyje. 

„Blogas ženklas, paliekame Manhataną...“ 

Išvažiavus iš tunelio suskambo nepažįstamojo telefonas. 
Jis atsiliepė jau po pirmojo signalo, pasinaudodamas laisvų 
rankų įranga, todėl Alisa galėjo girdėti beveik visą pokalbį. 

- Jurijau, kaip reikalai? - paklausė balsas. 

— Aš kelyje. Viskas pavyko, kaip numatyta, - pranešė jis 
kapotu rusišku akcentu. 

— Smarkiai jos nesužeidei? 

- Laikiausi visų nurodymų. 

- Puiku. Žinai, ką toliau daryti? 

— Taip, - atsakė rusas. 

— Nepamiršk jos apieškoti ir atsikratyk pikapo. 

- Supratau. 

„Balsas telefone... Juk čia... Ne, negali būti...“ 

Staiga viskas paaiškėjo. Alisos širdis suplakė dar stipriau, 
nes ji ką tik suprato, kad jai gresia didesnis pavojus, nei ji įsi- 
vaizdavo. Apėmus panikai raištis ant burnos vėl ėmė dusinti. Ji 
prisivertė kvėpuoti lėčiau. Ji būtinai turėjo ką nors sugalvoti. 

„Mano mobilusis!“ 

Bandydama nepatraukti dėmesio, Alisa stengėsi ištrauk- 
ti telefoną iš užpakalinės sportinių kelnių kišenės. Deja, dėl 
supančiotų riešų kiekvienas judesys reikalavo daug pastangų, 

juolab kad „Jurijus“ beveik visąlaik ją stebėjo, dažnai žvilgčio- 
damas per užpakalinio vaizdo veidrodėlį. Vis dėlto kantrybės 
ir ryžto dėka jai pavyko paimti telefoną ir jį atrakinti. Nema- 
čiomis ji jau buvo surinkusi du pirmuosius 911 skaitmenis, tik 
staiga pikapas sustojo. Telefonas išslydo Alisai iš rankos ir nu- 
skriejo po sėdyne. 

- TaHnjoH! - nusikeikė rusas, turėdamas galvoje motocik- 
lininką, kuris pralėkė net nepristabdęs. 

Alisa, surišta tarsi dešrelė, nieko nebegalėjo padaryti: ji 
niekaip nebepasieks mobiliojo. 

Tamsos apsupti, jie dar apie penkiolika minučių važiavo 
pietų kryptimi. Kur jie vyksta? Nuo tos akimirkos, kai pamatė 
Mermeid aveniu, vienos pagrindinių Konio salos gatvių, iška- 
bą, ji buvo įsitikinusi, kad jie jau išvažiavo iš Bruklino. 

Ji pajuto menkutę viltį, kai jie pravažiavo Serfo aveniu pa- 
truliuojantį policijos automobilį, bet du policininkai sustojo 
priešais „Garsųjį Nataną suvalgyti dešrainių. Iš jų pagalbos ji 
nesulauks. 

Rusas pasuko į tamsią gatvelę ir išjungė automobilio ži- 
bintus. Nesimatė jokio kito automobilio. Jis privažiavo prie ap- 
leisto pastato ir išjungė variklį. 

Patikrinęs, ar aplinkui nieko nėra, Jurijus atidarė užpaka- 
lines pikapo dureles, kad atrištų merginą. 

Vienu judesiu jis nupjovė kulkšnis veržusius raiščius. 

- Judinkis! 

Alisa išgirdo ošiančias bangas ir pajuto veidą glostantį 
sūrų orą. Jie buvo niūrioje ir apleistoje vietoje netoli Atlan- 
to vandenyno. Pusiasalyje, toli nuo Manhatano dangoraižių ir 
madingojo Bruklino šurmulio, karaliavo gedulinga atmosfera. 
Dvidešimto amžiaus pradžioje Konio saloje buvo rengiamos 
didelės mugės. Originalumu garsėję atrakcionai pritraukdavo 


* Šūdžius! (Rus.) 


milijonus turistų iš visų Jungtinių Valstijų kampelių. Karuselės 
drebėdavo nuo trimitų gausmo ir žmonių lalesio. Čia apžvalgos 
ratas buvo aukščiausias visoje šalyje, linksmieji kalneliai - pa- 
tys greičiausi, siaubo traukiniai - patys baisiausi, o kraupiems 
monstrų pasirodymams niekas negalėjo prilygti. Buvo netgi 
galima prisikabinus prie virvės šokti su parašiutu nuo milži- 
niško bokšto. 

Tačiau šlovingi laikai jau buvo toli. Šią šaltą gruodžio 
naktį pusiasalyje nelikę nė pėdsako kadaise regėto spindesio ir 
magijos. Septintajame dešimtmetyje šios vietos populiarumas 
ėmė mažėti, neatlaikius „Disneilando“ ir kitų, modernesnių 
pramoginių parkų konkurencijos. Šiandien čia teliko tuščios 
aikštės, tvoromis aptvertos automobilių stovėjimo aikštelės, 
susidėvėję aukšti pastatai. Tik kelios karuselės tebesisukdavo 
vasaros mėnesiais. Likusią metų dalį atrakcionai nyko, grau- 
žiami rūdžių ir purvo. 

- Tik pabandyk bėgti, tuojau pat paskersiu kaip ėriuką, - 
įspėjo Jurijus, prikišęs peilio ašmenis prie Alisos kaklo. 


* 


Jis ją nusivedė į aukšta aprašinėta tvora aptvertą purviną 
kiemą, kuriame bėgiojo būrys palaidų šunų. Vokiški dogai gels- 
vu kailiu ir tamsoje spindinčiomis akimis. Iš jų liesumo buvo 
aiškiai matyti, kad jiems trūksta maisto, todėl jų agresyvumas 
ir baisus lojimas kėlė šiurpą. Jurijus pats stengėsi nutildyti ska- 
likus. Jis pastūmė Alisą prie apgriuvusio sandėlio, atidarė jo 
duris ir privertė savo auką lipti žemyn metaliniais laiptais, ve- 
dančiais į siaurą tunelį. Su jais į siaurą erdvę įsiveržė ir ledinio 
oro gūsis. Takas buvo toks tamsus, kad rusas turėjo pasišvies- 
ti žibintuvėliu. Po žeme driekėsi įvairaus dydžio vamzdžiai. 
Kelyje gulėjo į krūvas sukrauti seni varikliai ir antikvariniai 
elektros skaitikliai. Ant sienos puikavosi medinis skydas su 


daugybe nupieštų monstrų ir užrašu PATS BAISIAUSIAS ŠOU 
VISAME MIESTE: vieno iš siaubo traukinių, kurių čia prieš 
penkiasdešimt metų knibždėte knibždėjo, reklaminė iškaba. 
Akivaizdu, jie atėjo į senos karuselės variklio skyrių. 

Šviesa buvo silpna. Ant sienos šoko jų šešėliai. Žibintu- 
vėlio šviesos pluoštai atsispindėjo užsistovėjusio vandens kla- 
nuose. Požemio gilumoje juos pasitiko būrys didelių žiurkių, 
kurios, pajutusios pavojų, ėmė cypti ir išsilakstė į visas puses. 
Alisos žandais tekėjo ašaros. Ji atsitraukė atgal, bet Jurijus vėl 
jai pagrasino peiliu ir privertė sraigtine rampa leistis žemyn į 
sandėlio gilumą. Čia jie praėjo maždaug dešimt aklavietės ko- 
ridoriuje išdėstytų metalinių durų. Žengdama tamsumoje Ali- 
sa niro į baimę, jausdama paširdžiuose gilėjančią prarają. 

Koridoriaus gale jie priėjo paskutinį metalinį stačiakam- 
pį. Jurijus iš kišenės išsitraukė raktų ryšulį ir atrakino duris į 
pragarą. 


* 


Viduje viešpatavo ledinis šaltis. Buvo aklinai tamsu. Juri- 
jus, pasišviesdamas žibintuvėliu, surado jungiklį. Sužibo nema- 
loni apdulkėjusi neoninė lempa, apšviesdama mažą kambarėlį 
apšiurusiomis sienomis. Tvyrojo pelėsių ir drėgmės kvapas. 
Žemos rūsio lubos, paremtos metaliniais aprūdijusiais rams- 
čiais, bet kokiam žmogui būtų sukėlusios klaustrofobiją. Patal- 
pa buvo antisanitarinė: dešinėje pasibjaurėtinas tualetą atsto- 
jantis kubilas ir maža užsikimšusi kriauklė, kairėje — plieninė 
sulankstomoji lovelė. 

Rusas šiurkščiai įstūmė Alisą į ankštą kambarį. Ji nugriu- 
vo ant nelygios žemės, kuri dėl prasisunkusio vandens buvo 
puri ir atgrasi. 

Nors ir surištomis rankomis, Alisai pavyko pasikelti ir iš 
visų jėgų su įniršiu spirti pagrobėjui į tarpkojį. 

- CBonow»'! - suriko jis, atlaikydamas smūgį. 

Jis atsitraukė, bet smūgio neužteko, kad jis parvirstų. Ali- 
sai nespėjus spirti dar kartą, jis puolė ant jos, įrėmė kelį jai į 
nugarą ir prispaudė prie žemės, vos neišnarinęs peties. 

Alisa duso. Po kelių sekundžių ji atsigavo, paskui išgirdo 
girgždesį ir suprato esanti prirakinta prie storo vamzdžio, ei- 
nančio per visą sieną. 

Suvokęs, kad nosinė ją tuoj uždusins, Jurijus ištraukė 
kamštį jai iš burnos. Netramdydama ašarų mergina ilgai ko- 
sėjo, kol atgavo kvėpavimą, godžiai traukdama į plaučius retą 
orą. 

Jurijus vėl pajuto pasididžiavimą, su pasimėgavimu stebė- 
damas besikankinančią savo auką. 

- Tik pabandyk man dar kartą smogti! - juokavo jis. 

Alisa suklykė. Šauksmas buvo paskutinis jos ginklas. Ji 
puikiai žinojo, kad tokiame gylyje ir tokioje izoliuotoje vietoje 
jos niekas negali išgirsti, bet sutelkė visą iš nevilties kylančią 
energiją, kad pertrauktų nakties tylą. 

Rusas dar minutę gėrėjosi reginiu. Jį jaudino viskas: mer- 
gaitės baimė, ankšta ir tamsi erdvė, galingumo jausmas, kurį 
jautė kylant. Bet jis atsispyrė geiduliui. Jam buvo prisakyta ne- 
prievartauti mergaitės tris pirmąsias dienas. Vėliau jis galės su 
ja daryti, ką tik norės... 


* 


Alisa bešaukdama užkimo ir netrukus, užuot rėkusi, pra- 
pliupo verkti. Julijus nusprendė, kad jau pakankamai prisi- 
linksmino. Jis pasirausė kišenėje ir išsitraukė storą ritinėlį lip- 
nios juostos. Saugumo dėlei vėl surišo Alisai kulkšnis ir išėjo, 
uždarydamas metalines duris. 


* Niekšė! (Rus.) 

Jis grįžo tuo pačiu keliu, praėjo eilę sandėlių, pakilo sraig- 
tine rampa, perėjo ledinį tunelį ir užlipo plieniniais laiptais. 
Galiausiai pasiekė viršų ir šunų gaują, kurios jis tyčia nešėrė, 
kad apsisaugotų nuo atsitiktinių smalsuolių. Dabar reikėjo 
pašalinti pėdsakus ir atsikratyti pikapo. Jis galėjo jį sudeginti 
kokioje apleistoje aikštelėje, bet tai buvo rizikinga, nes galėjo 
pastebėti patruliuojantys policininkai. Paprasčiausia buvo jį 
palikti kur nors Kvinse. Dvidešimties colių ratlankiai ir bufe- 
riai buvo aukščiausias apgavystės ir pasipuikavimo lygis. Pra- 
bangūs „ratai visada traukia vagių akį. Juo labiau kad viduje 
paliktas raktelis... 

Patenkintas savo sprendimu, jis grįžo į gatvelę, kurioje 
pastatė automobilį, ir pamatė, kad... 

„automobilio nebėra! 

Jis apsižvalgė aplinkui. Nė gyvos dvasios. Įtempė ausis. 
Tolumoje ošė bangos ir girgždėjo vėjo judinamos karuselės, 
nieko daugiau. 

Jurijus kurį laiką stovėjo it įbestas, apstulbęs, kad kažkas 
taip greitai spėjo nuvaryti automobilį. Reikėtų susirūpinti ar 
džiaugtis? Ir, svarbiausia, ar reikia pranešti bosui? Jis nuspren- 
dė nieko nesakyti. Jam buvo nurodyta pašalinti automobilį ir 
automobilis pranyko. Štai ir viskas. 

Svarbiausia, kad jis turi mergaitę... 


28 
Frančeska 


Kai tu ką nors myli, priimi jį visą, su visais jo 
saitais ir visais įsipareigojimais. Priimi jo istoriją, 
jo praeitį ir dabartį. Priimi arba viską, arba nieko. 


Roger Jon ELLORY 


Grenič Vilidžas 

5 val. 

Žonatanas netikėtai pabudo ir suprato, kad miegojo padėjęs 
galvą ant Madlinos peties. Nors prabudimas buvo staigus, jautėsi 
stebėtinai gerai. Namas buvo įšilęs. Už sienų aidėjo vėjo stūgavi- 
pagulėjo, prisiglaudęs prie švelnaus ir šilto kūno. Paskui šiaip ne 
taip prisivertęs tyliai išlipo iš jaukaus gimstančios meilės guolio. 

Jis apsivilko megztinį ir džinsus, uždarė kambario duris 
ir nulipo į svetainę. Iš palto kišenės išsitraukė popieriaus lapą, 
kurį vakar davė Madlina: iš Žoržo kompiuterio pavogtą elektro- 
ninį laišką. 


Nuo: Frančeskos Delilo 

Kam: Žoržui Latiulipui 

Tema: Re: 

Data: 2010 m. birželio d. 19.47 


Žoržai, 
Meldžiu tavęs, atsisakyk minties vykti pas 
Žonataną į San Fransiską. Mes priėmėre 

gerą sprenčimą. Per vėlu jausti sąžinės 
graužatį, maniau, tai supratai perskaitęs 
spaudą... 

Pariršk Žonataną ir viską, kas mums atsi- 
tixo, Leisk „am atsitiėsti.: 

Jei atskleisi jam tiesą, mes visi trys pa- 
texsime į kritinę padėtį ir tu viską pra- 
rasi: darbą, butą, patogų gyvenimą. 

3 


Žonatanas atsisėdo prie ąžuolinio stalo, ant kurio stovėjo 
kompiuteris. Klerė tikriausiai dažnai skolindavo namą drau- 
gams: ant ekrano buvo priklijuotas lapelis su slaptažodžiu norint 
prisijungti prie sistemos „svečias“. Žonatanas prisijungė prie in- 
terneto ir dar sykį perskaitė laišką. Vadinasi, Frančeska nebuvo 
jam neištikima su Žoržu... Jis dar negalėjo tuo patikėti. Kodėl jie 
sukūrė tokį scenarijų? Kokią kitą paslaptį norėjo išsaugoti? 

Skaitant laišką trečią kartą jam užkliuvo sakinys „maniau, 
tai supratai perskaitęs spaudą...“ Ką Frančeska turėjo galvo- 
je? Laiškas rašytas birželį. Madlina prasitarė, kad ji peržiūrėjo 
visus ankstesnių mėnesių laikraščių straipsnius, kuriuose mi- 
nimi Frančeskos ir Žoržo vardai, ir neaptiko jokių konkrečių 
pėdsakų. 

Jis nusižiovavo, atsikėlęs išsivirė kavos ir ėmėsi darbo - 
naršyti internetinės žiniasklaidos archyvus. Paslapties įmini- 
mas buvo kažkur čia. Po geros valandos aptiko keistą Daily 
News straipsnį: 


BAHAMOS: 
RYKLIO SKRANDYJE RASTAS 
FINANSININKO KUNAS! 


Šį ketvirtadienį išplaukęs žvejoti akmeninių ešerių 
netoli Koiumbo salos, žvejys mėgėjas, savo tinklais 

sugavęs ryklį, aptiko kraupų radinį. Įkeltas į valtį, 
ryklys išspjovė ilgą kaulo gabalą, panašų į žmogaus 
žastikaulį. Suintriguotas vyras iškvietė pakrančių 
apsaugos tarnybą, toji prapjovė gyvūno pilvą ir jame 
rado kitų žmogaus griaučių dalių, tarp jų - krūtinės 
ląstą ir žandikaulį. 

Bahamų policija atliko DNR analizę ir identifikavo la- 
voną. Nustatyta, kad tai verslininkas amerikietis Loi- 
das Vorneris, prabangaus viešbučių komplekso „Win 
Entertainment“ viceprezidentas. Apie keturiasdešimt 
penkerių Vornerį negauta jokių žinių nuo gruodžio 
28 dienos, kai jis buvo pastebėtas Niujorko oro uoste, 
drabužių parduotuvėje, ką tik grįžęs iš Bahamų. 


Žonatanas negalėjo patikėti savo akimis. Loidas Vorneris 
mirė prieš dvejus metus, o jis tik dabar sužinojo! Loidas Vorne- 
ris - „Win Entertainment“ finansų direktorius... Žmogus, kuris 
pagreitino jo žlugimą, atsisakęs atidėti „Imperatoriaus grupės“ 
skolą. Akimirksniu į paviršių iškilo tamsių laikų prisiminimai: 
užburtas skolų ratas, įmonės bankrotas, finansiniai sunkumai, 
su kuriais grūmėsi Frančeska, kad plėšrūnu tapęs buvęs part- 
neris Vorneris ir jo maitvanagiai neperimtų kontrolės. 

Ar šį straipsnį jo buvusi žmona turėjo galvoje laiške Žor- 
žui? Ar ji prisidėjo prie Loido Vornerio mirties? Tačiau kokiu 
tikslu, juk šis veiksmas neužkirto kelio jo įmonės žlugimui? 

Žonatanas, stebėdamasis savo atradimu, skubiai išspaus- 
dino straipsnį ir į grifelinę lentelę, pritvirtintą ant sienos, 
brūkštelėjo kelis žodžius Madlinai. Paskui užsimetė paltą ir 
pačiupo prie durų pakabintus automobilio raktelius. 


* 


Atvykęs čia, Žonatanas iš karto pastebėjo žalsvos migdolų 
spalvos Klerės automobilį „Smart“, pastatytą privačioje gatvelėje. 

Dar stipriau šalo. Jis užvedė mažąjį automobilį ir šildė variklį, 
klausydamasis per radiją trumpųjų žinių. 


„šiandien Kalifornijoje vyksta narkotikų kartelio 
lyderio įpėdinės meksikietės Chesebelės Kortes teismas. 
Mafijos krikštatėvio duktė, pravarde Lėlytė... 


Bet jis neturėjo jokio noro klausytis visų pasaulio blogy- 
bių litanijos. Išjungė radiją ir pasuko į Grov gatvę. Šią anksty- 
vo ryto valandą eismas buvo intensyvus. 7-asis aveniu, Variko, 
paskui Kanalo gatvė... Jis puikiai orientavosi Niujorke, nes čia 
gyvendamas šimtus kartų važiavo tuo pačiu maršrutu. 

Tarp aibės geltonų taksi užpakalinio vaizdo veidrodėlyje 
jis pastebėjo juodą „Ferrari“. Net turėdamas galybę pinigų, jis 
niekada nesižavėjo tokio tipo automobiliais, bet šis patraukė jo 
dėmesį. Kai buvo vaikas, tėvas jam padovanojo sumažintą mo- 
delį: „250 GT California Spyder“ su trumpa važiuokle. Vieną 
rečiausių ir gražiausių automobilių istorijoje, kurių septintojo 
dešimtmečio pradžioje buvo pagaminta tik kelios dešimtys. Jis 
net nespėjo pasukti galvos, kai kabrioletas išniro jam iš dešinės 
ir staiga padidinęs greitį nurūko Soho kryptimi. 

„Ligonis...“ 

Traibeka buvo vienas brangiausių Manhatano kvartalų, 
Žonatanas jame niekada nesijautė gerai, nes šiai vietai trūko 
žavesio ir harmonijos. 

Jis sustojo pirmoje laisvoje vietoje šalia pastato, kuria- 
me gyveno jo buvusi žmona, po 1920-ųjų statyto didingo 
penkiolikos aukštų gyvenamojo namo „Excelsior“. Projek- 
tų rengėjai neseniai perėmė šį seną art dėco stiliaus namą, 
kad jį renovuotų ir paverstų aukštosiomis technologijomis 
aprūpintais apartamentais, skirtais klientams multimilijo- 
nieriams. 

- Sveikas, Edi! - pasisveikino jis įėjęs į pastatą. 

Durininkas ruda uniforma su auksiniais galionais užtru- 
ko kelias sekundes, kol jį atpažino. 

— Ponas Lampereras! Koks netikėtumas... - tarė jis taisy- 
damasis kepurę. 

— Norėčiau susitikti su Frančeska. Gal galėtumėte ją įspė- 
ti, kad laukiu vestibiulyje? 

- Juk dar labai anksti... 

— Primygtinai prašau, Edi, tai labai svarbu. 

- Paskambinsiu poniai tiesiai į jos telefoną. 

B. B. Kingo sudėjimo Edis Brokas visomis prasmėmis 
buvo pastato „žmogus-raktas“, kuris žinojo visas gyventojų 
paslaptis: barnius, išdavystes, netinkamą elgesį, problemas su 
narkotikais... Priklausomai nuo to, kokius - gerus ar blogus — 
santykius su juo palaikei, tavo gyvenimas galėjo labai paleng- 
vėti arba tapti tikru pragaru. 

— Tvarka, pone, ji jūsų laukia. 

Žonatanas padėkojo durininkui linktelėdamas galvą ir iš- 
sikvietė vieną iš vestibiulio gale įrengtų liftų. Jis surinko kodą, 
ir lifto durys atsivėrė į stiklinį prieškambarį per du paskutinius 
pastato aukštus, įleisdamos jį tiesiai į buvusios žmonos butą. 

Žonatanas nuėjo iki svetainės - didelio kambario su lavos 
akmens plytelėmis, apstatyto šviesaus medžio ir riešutmedžio 
baldais. Čia vyravo grynumas ir minimalizmas. Dviejuose mo- 
derniai įrengtuose aukštuose židiniuose, įterptuose tarp išsi- 
kišusių metalinių dalių, šokinėjo dešimtys liepsnelių, o dideli 
langai, atsiveriantys į Hadsoną, naikino sieną tarp vidaus ir te- 
rasos. Kaip tik tekėjo saulė ir butas nusidažė magišku rožinės, 
purpurinės ir pilkšvos spalvos deriniu. 

Nors šiame bute pragyveno dvejus metus, Žonatanas da- 
bar čia jautėsi svetimas. Vidinis sodas, keturių šimtų kvadra- 
tinių metrų terasa, arogantiškas vaizdas, durininko paslaugos 
bet kuriuo paros metu, namo personalas, šildomas dvidešimties 
metrų ilgio baseinas, gimnastikos salė, sauna... Tais laikais, kai 

jis buvo Imperatorius, visa ši prabanga atrodė normali. Šian- 
dien jam susidarė įspūdis, kad kadaise jį buvo apėmusi didybės 
manija ir dabar jis kaip paprastas mirtingasis atėjo į Olimpą 
aplankyti dievų. 

Iš viršutinio kambario atskubėjo Frančeska. 

— Kas nutiko Šarliui? 

— Šarliui viskas gerai. Jis liko San Fransiske su tavo bro- 
liu. 

Nusiraminusi ji nulipo laiptais, kurie, rodos, tarsi kybojo 
ore. 

Turint omenyje laiką, ji, žinoma, paskubomis apsivilko 
juodus džinsus ir smėlio spalvos kašmyro megztinį su V for- 
mos iškirpte. Vis dėlto ji atrodė nepriekaištingai. Ji turėjo ei- 
seną ir laikyseną, būdingą žmonėms, kilusiems iš pasiturinčios 
šeimos. Ant jų pinigų uždėtas antspaudas given, not earned.. 
Galbūt tai juos ir išskyrė. Jis, priešingai, pats užsidirbo visus 
pinigus... prieš juos prarasdamas. 

— Tu jį nužudei, tiesa? - paklausė jis ir ištiesė popieriaus 
lapą su išspausdintu straipsniu apie Loido Vornerio mirtį. 

Ji net nenuleido akių, kad perskaitytų. Neklausė, apie ką 
jis kalba. Kelias akimirkas stovėjo nejudėdama, paskui atsisėdo 
ant sofos ir apsigaubė pledu. 

- Kas tau pasakė? Ar tas bukagalvis Žoržas? Ne... Tikriau- 
siai ne... 

- Kaip viskas įvyko? 

Ji užmerkė akis ir leido sugrįžti prisiminimams. 

- Buvo gruodžio pabaiga, vos prieš dvejus metus... - 
prakalbo ji. - Tu mane ryte palydėjai į oro uostą, sakiau tau, 
kad vykstu į Londoną patikrinti vieno iš mūsų restoranų. Tai 
buvo melas. Savaitė prieš tai sužinojau, kad Loidas Vorneris 
keliaus į Bahamas, į Nasau, derėtis dėl sutarties, susijusios su 


*  Duota. neuždirbta. (Angl.) 

vienu iš jo kazino. Aš taip pat nusprendžiau ten nuskristi ir 
įtikinti jį atidėti mūsų skolos grąžinimo terminą. Atvykusi 
jo viešbutyje palikau jam žinutę, prašydama aplankyti mane 
„Kolumbe“. Tuo metu tu net neįsivaizdavai, kokie dideli buvo 
mūsų įsiskolinimai. Mūsų restoranai pradėjo stotis ant kojų, 
bet ekonominė ir finansinė krizė sustabdė jų augimą. No- 
rėjau, kad „Win Entertainment“ duotų mums daugiau laiko 
atsiskaityti, o Niujorke nebuvo galimybių pasikalbėti su juo 
akis į akį. 

— Jis pas tave atėjo? 

- Taip. Mudu kartu vakarieniavome. Bandžiau jį įtikinti 
duoti mums daugiau laiko, bet jis manęs nesiklausė. Vietoj to 
jis visą vakarą taip įžūliai flirtavo su manimi, kad aš palikau 
staliuką net nesulaukusi deserto. 

Į svetainę įėjo kambarinė, nešina padėklu su arbatiniu ir 
dviem puodeliais. Frančeska, palaukusi, kol ji išeis, pasakojo 
toliau: 

— Kai jau maniau, kad Loidas Vorneris išvyko, jis atėjo į 
mano kambarį ir pasiūlė sandėrį. Jis pasistengs dėl mūsų sko- 
los, bet su sąlyga... 

— ..„kad tu su juo permiegosi. 

Ji linktelėjo. 

— Kai aš jį atstūmiau, jis uždarė duris ir puolė prie manęs. 
Jis buvo per daug išgėręs ir, be abejonės, prisiuostęs nemažai 
kokaino. Aš šaukiau, bet visame viešbutyje buvo pats vestuvių 
įkarštis. Besigindama pačiupau nuo naktinio stalelio statulą: 
bronzinę Džakomečio kopiją. Smogiau jam per galvą, labai 
smarkiai. Jis susmuko ant žemės. Iš pradžių maniau, kad tik 
pritrenkiau jį, bet jis buvo miręs. 

Priblokštas Žonatanas nusprendė prisėsti ant arčiausiai 
Frančeskos stovinčio fotelio. Nors ji sėdėjo išblyškusi ir susi- 
sukusi į pledą, vis dėlto atrodė rami. Žonatanas pats gerai ne- 
žinojo, ar jam palengvėjo, ar jis įniršo. Dvejų metų paslaptis 

atskleista keliais sakiniais. Dvejus metus jis negalėjo susitaikyti 
su žmonos išdavyste, nors... iš tiesų ji jo neišdavė. 

— Kodėl neiškvietei policijos? 

— Nejaugi manai, kad jie būtų patikėję savigynos istorija? 
Juk mes turėjome tiek skolų. Juk aš žinute kviečiau jį pas mane 
ateiti. 

— Ką padarei su kūnu? 

- Buvau įsikūrusi viešbučio namelyje virš vandens, kur 
mudu kartu kadaise buvome apsistoję. Sumaniau pasiskolin- 
ti svečiams skirtą viešbučio valtį. Pameni nedidelę „Hacker 
Craft“ iš raudonmedžio? Nuplukdžiau ją prie namelio pon- 
tono ir įtempiau kūną į kajutę. Pasitaikė labai tamsi naktis. 
Meldžiausi, kad nesusidurčiau su pakrančių apsaugos tarnyba 
ir nuplaukusi išmečiau to... niekšelio kūną dvidešimt mylių 
nuo kranto. Prieš tai dar turėjau proto paimti jo piniginę ir 
mobilųjį. 

- Viešbutyje niekas nepastebėjo, kad pasiėmei valtį? 

— Ne, personalas visą dėmesį buvo sutelkęs į vestuves. Ma- 
nai, aš pabaisa? 

Sutrikęs Žonatanas pasuko galvą, kad išvengtų Frančeskos 
žvilgsnio. Pasiryžusi išpjauti pūlinį, ji neleido įsivyrauti tylai. 

— Aš supanikavau, - prisipažino ji. - Jei būtų pranešta apie 
Loido Vornerio dingimą Bahamose, iki manęs netruktų prisi- 
kasti. Dešimtys žmonių matė mus vakarieniaujančius restorane. 
Mano vienintelė viltis buvo, jog kūno neras tuojau pat - todėl 
prikabinau prie jo ketaus luitą, kurį aptikau valtyje, - ir kad, 
svarbiausia, visi manys, jog Vorneris grįžo į Jungtines Valstijas. 
kviečiantį registruotis atgaliniam skrydžiui. Prisijungiau prie 
oro bendrovės tinklalapio ir užpildžiau reikiamą formą. Buvo 
rizikinga, bet kažkas turėjo fiziškai užimti Loido vietą. Tuomet 
pagalvojau apie Žoržą dėl jo panašumo į Vornerį. 

- Žoržas tapo tavo alibi? 

— Taip. Paskleisdama gandą, kad jis mano meilužis, ga- 
lėjau pateisinti savo buvimą Bahamose ir įrodyti, kad su juo 
leidau laiką viešbutyje. Taip atsirado paparaco nuotraukos. Be 
to, skrisdamas atgal jis pasinaudojo Loido asmens tapatybės 
dokumentais. Taip pat paprašiau, kad Niujorke jis šį tą nusi- 
pirktų, pasinaudodamas kreditine kortele, kurią radau Vor- 
nerio švarke. Po kelių dienų, kai buvo pranešta apie Vornerio 
dingimą, farai buvo įsitikinę, kad jis grįžo į Manhataną. Nie- 
kam neužkliuvo Bahamos, kol po šešių mėnesių neatsirado jo 
kūnas. 

— Kiek šiandien pasistūmėjo tyrimas? 

Vis dar nepalietusi savo arbatos, Frančeska paėmė ant sta- 
lo gulintį pakelį „Dunhill“ ir prisidegė cigaretę. 

- Nežinau. Mano rodos, byla liko neištirta. Šiaip ar taip, 
niekas manęs taip ir neapklausė, nes oficialiai aš vakarieniavau 
ne su juo, o su Žoržu. 

Ilgai laikytas Žonatano įtūžis pagaliau prasiveržė: 

— Kodėl tu nepaskambinai man, savo vyrui? Ar taip ma- 
nimi nepasitikėjai? Kad nieko nesakei apie kelionę, tiek to, bet 
kad nuslėpei nuo manęs žmogžudystę! 

- Norėjau apsaugoti tave ir Šarlį! Kad netaptum nužu- 
dymo bendrininku! Kad mūsų abiejų nepasodintų į kalėjimą! 
Buvo devyni šansai iš dešimties, kad mano planas nepavyks. 
Pagalvok: kas būtų auginęs mūsų vaiką, jei abu būtume su- 
čiupti? 

Žonatanas apsvarstė argumentą. Iš dalies jis žavėjosi jos 
šaltakraujiškumu, griežta logika ir aukštu intelektu - savybė- 
mis, kurios padėjo Frančeskai išsikapanoti nesusitepusiai ir 
apsaugoti šeimą. Ar jis būtų sugebėjęs sukurti tokį scenarijų? 
Tikriausiai ne. Be abejo, jis būtų prisiėmęs kaltę. Be abejo, jį 
būtų užvaldžiusios emocijos... 

Staiga absurdo ir chaoso jausmas, kurį sukėlė jų išsiskyri- 
mas, išnyko. Viskas, kas jiems nutiko, turėjo prasmę. Bet kartu 
Žonatanas suvokė, kad priešais sėdinti Frančeska jam yra visiš- 
kai svetima. Jis nebejautė jokio polėkio, jokio jausmo, tarsi juos 
visam laikui būtų atskyręs nematomas barjeras. 


29 
Angelas pragare 


Luctor et emergo. 


Konio salos sandėlis 

5 val. 

Nuošaliame šaltame ir drėgname sandėliuke tvyrojo pu- 
vėsių kvapas. 

Alisa prie vamzdžio prirakintomis rankomis ir nailoni- 
ne juosta surištomis kojomis iš visų jėgų trūktelėjo grandines, 
tikėdamasi, kad surūdijęs vamzdis neatlaikys. Tačiau vamzdis 
buvo tvirtas ir mergina nuvirto ant šlapios žemės. Gerklę dras- 
kė nevilties rauda, bet ją slopino lipni juosta. 

„Nežliumbk!“ 

. Kūną krėtė drebulys. Šaltis degino visas kūno dalis, kan- 
džiojo odą, skverbėsi iki kaulų. Plieninės apyrankės nutry- 
nė riešus, sukeldamos nepakeliamą skausmą, kuris sklido iki 
sprando. 

„Mąstyk...“ 

Šaltis ir stresas trukdė susikaupti. Krūtinę slėgė nerimo ir 
bejėgiškumo jausmas. Už lipnios kriauklės kažkas sucypė. Alisa 
pakėlė galvą ir pamatė kačiuko dydžio žiurkės snukį. Vėl gerklėje 


+ „Kovoju. kad nepaskęsčiau“ - Zelandijos, Olandijos provincijos. devizas. (Aut. past.) 

užstrigo šauksmas. Ne mažiau išsigandęs gyvūnas spruko palei 
priešingą sieną ir pasislėpė po sulankstomąja lovele. 

„Privalai išlikti rami...“ 

Ji nurijo ašaras, pabandė prasižioti, bet trukdė stipriai 
burną užveržusi juosta. Vis dėlto jai pavyko pakišti liežuvį po 
vienu lipnios juostos kraštu, dantimis jį perkąsti ir išlaisvinti 
apatinę lūpą. Ji kelis kartus giliai įkvėpė nešvaraus oro. Kvė- 
puoti tapo lengviau, bet, nepaisant žemos temperatūros, jautė, 
kad širdis plaka vis dažniau. 

„Mano vaistai!“ 

Staiga ji prisiminė, kad nespėjo išgerti vaistų! Po širdies 
persodinimo operacijos jos kuprinė buvo prikimšta tablečių. Ji 
galėjo gyventi beveik normaliai su ta sąlyga, jei skrupulingai 
vartos sudėtingą vaistų kokteilį: žinoma, piliules nuo organo 
atmetimo ir, svarbiausia, vaistus nuo aukšto kraujospūdžio ir 
aritmijos. 

Gydytojas ją dažnai perspėdavo: neišgėrus vaistų per kelias 
dienas ar net kelias valandas gali visiškai sutrikti inkstų veikla! 
Tas procesas gali bet kada prasidėti, ypač dehidratacijos atveju. 

Jos burna buvo sausa ir sudirgusi. Ji turėjo atsigerti, kad 
nesumažėtų inkstų filtravimo galia. Vis dar supančiotomis ran- 
komis jai keturpėsčia pavyko pajudėti palei vamzdį kriauklės 
link, bet čiaupas buvo per aukštai. Ji pajuto naują impulsą, su- 
traukė raumenis ir su netikėta jėga dar kartą pabandė sulaužyti 
vamzdį. Tačiau labai greitai jai teko atsisakyti šios minties: su 
kiekvienu judesiu antrankiai vis giliau rėžėsi į odą. 

Ji pasidavė ir nuslydo palei sieną. Gulėdama ant žemės 
jautėsi tarsi prirakintas gyvulys, priklausantis nuo savo šeimi- 
ninko valios. Tarsi praradusi protą ji pasiryžo lakti sudvisusį 
vandenį, besisunkiantį per grindis. 

Kitame kambario kampe ją stebėjo žiurkė. 


* 

Traibeka 
8 val. 


Krištoliniame danguje tekėjo saulė. 

Žonatanas, sukrėstas Frančeskos prisipažinimo, tarsi ap- 
kvaitęs išėjo iš „Excelsior“ pastato. Paėjėjo šaligatviu iki Klerės 
automobilio. Atsisėdo prie vairo ir nuvažiavo Ist Vilidžo kryp- 
timi, kur Madlinai paskyrė susitikimą. Jis nedrįso paskambinti 
ir pasitikrinti, ar ji rado jo parašytus žodžius, manė, kad ji tik- 
riausiai dar miega. 

Sustojęs prie raudono šviesoforo signalo Mažosios Italijos 
gatvės pradžioje, žvilgtelėjo per užpakalinio vaizdo veidrodėlį 
ir smarkiai nustebo dešinėje juostoje už savo automobilio vėl 
pastebėjęs aptakių linijų, elegantišką, juodą „Ferrari“. 

„Keista...“ 

Jis pasitrynė akis, ar nesapnuoja. Suklysti neįmanoma: tai 
buvo tas pats automobilis lenktu antvožu, aptakiomis lempo- 
mis ir masyviomis radiatoriaus grotelėmis, dėl kurių panėšėjo 
į roplį. Jis apsisuko. Šį kartą kabrioletas liko stovėti, bet ant 
priekinio stiklo atsispindinti saulė apakino Žonataną ir su- 
trukdė įžiūrėti vairuotojo veidą. Jis norėjo įsiminti „Spyder“ 
registracijos numerį, bet, dideliam jo nustebimui, automobilis 
neturėjo numerio lentelės! 

Užsidegė žalias šviesoforo signalas. Kažkas supypino ir 
privertė jį skubiau pervažiuoti sankryžą. Kai galų gale jis vėl 
galėjo pažvelgti per užpakalinio vaizdo veidrodėlį, paslaptin- 
gasis bolidas buvo išnykęs... 


Konio salos sandėlis 

Aidėjo žingsniai. 

Alisa atsimerkė ir pabudo iš trumpo miego, kuris ją ga- 
liausiai buvo palaužęs. 


Kelinta dabar valanda? Kiek laiko ji išbuvo be sąmonės? 
Penkias minutes ar penkias valandas? 

Ji drebėjo iš šalčio. Nutirpo kojos, antrankiai pjovė riešus. 
Ji pabandė atsistoti, bet apsigalvojo. Šiuo metu jautėsi per silp- 
na kovoti. 

Girgždėdamos atsivėrė durys ir tarpduryje pasirodė dide- 
lis Jurijaus siluetas. 

- Cyuka'! - įniršo jis, pastebėjęs, kad ji sugadino juostą. 

Čiupo ją už plaukų, bet ji ėmė maldauti: 

— Man reikia vandens! Neturiu savo vaistų! Aš galiu... 

— Užsičiaupk! 

Jis smarkiai trūktelėjo ją atgal, išraudamas kuokštą plau- 
kų. Ji suprato, kad geriau tylėti. Rusas nurimo. Jis prikišo prie 
jos savo veidą, pauostė kaklą, purvinais savo pirštais paglostė 
žandus. Alisa jautė jo kvėpavimą prie savo burnos ir negalėjo 
susitvardyti neparodžiusi pasibjaurėjimo. Ji pasuko galvą. Ir 
tuomet pastebėjo, kad jis laiko rankoje vaizdo kamerą. 

Neoninės lempos šviesoje išryškėjo tamsus ir didelis Ju- 
rijaus šešėlis. 

- Gausi vandens, - pažadėjo jis, - tik prieš tai abu sukur- 
sime neilgą filmuką... 


* Kalė! (Rus.) 


30 
Tamsioji mėnulio pusė 


Kiekvienas iš mūsų yra mėnulis ir turi 
tamsiąją pusę, kurios niekas nemato. 


Mark TwAIN 


Žemutinis Ist Saidas 
8 val. 


Žonatanas įkišo „Smart“ tarp dviejų statmenai šaligat- 
viui stovinčių automobilių ir nuėjo Bavery gatve iki 2-osios 
gatvės. Žemutinis Ist Saidas ilgai buvo prastai pagarsėjęs 
kvartalas, bet šiandien - viena labiausiai besikeičiančių vietų 
su jaukiomis kavinukėmis ir madingais restoranais. Žonata- 
nas pastūmė „Peels“, savo mėgstamos priešpiečių vietos, du- 
ris. Kavinė buvo autentiška ir skleidė tikrą šilumą. Tarp 11 
ir 13 valandos ji būdavo sausakimša, bet ryte čia tvyrodavo 
ramybė. 

Apšviestoje salėje Žonatanas paieškojo Madlinos. Prie ilgo 
ir šviesaus medinio prekystalio bohemiški ir madingi klientai 
godžiai valgė blynus su bananais, užsigerdami kapučinu. 

Madlinos nebuvo. Jis iš karto sunerimo. Galbūt ji gailėjosi 
dėl jų naktinio glėbesčiavimosi? Galbūt staiga ėmė ir išvažia- 
vo? Galbūt... 

Suvibravo telefonas. „Aš viršuje“, - pranešė trumpoji ži- 
nutė. Jis pakėlė galvą ir pamatė ją, ji buvo palinkusi virš turėklo 
ir mojavo jam ranka. 


Jis nusiramino ir užlipęs laiptais priėjo prie jos staliuko. 
Baltos sienos ir šviesaus parketo grindys, didžiuliai langai, gra- 
žios lempos - maloni aplinka. 

— Seniai lauki? 

Jis nedrįso jos pabučiuoti, nors labai norėjo. Ji dėvėjo 
džinsus ir įliemenuotą odinį švarkelį, kurio jis nebuvo matęs ir 
kuris pabrėžė jos lieknumą. 

— Ką tik atėjau. Miela vietelė. Kur tu buvai? 

— Pas buvusią žmoną. Viską papasakosiu, - patikino jis ir 
atsisėdo priešais ją. 

Madlina stengėsi apsimesti, kad jai tas pats; vis dėlto ji 
žvelgė liūdnai, tarsi jie jau būtų vienas kitą praradę... Žonata- 
nas norėjo paimti jos ranką, bet ji ją patraukė. Jų žvilgsniai su- 
sitiko, stojo tyla. Galiausiai Madlina švelniai įkišo savo pirštus 
tarp jo pirštų. Buvo akivaizdu, kad jie vienas kitam jaučia dau- 
giau nei paprastą aistrą, net jei dar nepasirengę juos jungiantį 
ryšį pavadinti meile. 

Priimti užsakymo priėjo padavėjas, panašus į hipį: su sa- 
votiškais akiniais, languotais marškiniais ir nukarusiais ūsais. 
Žonatanas peržvelgė meniu ir išsirinko espreso kavą su „Bež- 
džionių duona“, o Madlina - sausainius su mėlynių kremu ir 
stiklinę pieno. 

- Pasiskolinau keletą tavo draugužės drabužių. Jie šiek 
tiek kvailoki, bet... 

- Jie tau puikiai tinka. Ir ji ne mano „draugužė“... Gal yra 
naujienų iš Džimo? 

- Jokių, - atsakė ji susirūpinusi. - Mobiliuoju vis dar atsi- 
liepia balso paštas. Paskambinsiu tiesiai į komisariatą. 

Kol ji rinko numerį, Žonatanas užmetė akį į New York 
Post, kurį kažkoks klientas paliko ant suolelio. Laikraštis rašė 
apie tą pačią bylą, kurią jis girdėjo minint per radiją: 

PRASIDEDA NARKOTIKŲ KARTELIO 
PAVELDETOJOS TEISMAS 


Šiandien specialiajame Kalifornijos teis- 
me prasidėjo Chesebelės Kortes, pravarde 
Lėlytė, teismas. Jos tėvą velionį Alfon- 
są Kortesą, vieną galingiausių istorijoje 
Meksikos kartelio vadą, 2001 metų kovo mė- 
nesį nušovė konkuruojanti grupuotė. 
Chesebelė Kortes, svetimu vardu įsikūru- 
si Los Andžele, suimta prieš trejus me- 
tus, kai buvo pastebėta apsipirkinėjanti 
„Rodeo Drive“. Ji kaltinama kelių kokaino 
eksportavimo į Jungtines Valstijas tinklų 
organizavimu ir didžiulės pinigų plovimo 
sistemos sukūrimu. Teismo procesas buvo 
daug kartų atidedamas, Lėlytės advokatai 
stengėsi pasinaudoti menkiausiomis teisi- 
nės sistemos spragomis. 


Jis nustojo skaityti, vos tik Madlinai pavyko susisiekti su 
Mančesterio komisariatu. Ji skambino buvusiam partneriui, 
bet atsiliepė detektyvas Trevoras Konradas: 

— Madlina? Labai malonu jus girdėti... 

— Nuo vakar vakaro bandau susisiekti su Džimu. Gal jis 
yra netoliese? 

Kitame ryšio gale policininkas po ilgos pauzės atvirai pa- 
sakė: 

— Džimas nebegyvas, Madlina. 

— Kaip? Juk jis man skambino prieš dvi dienas! 

— Man labai gaila: radome jį šį rytą savo kabinete. Jis nu- 
sižudė. 

Madlina pakėlė nepatiklias akis į Žonataną ir tyliai ištarė: 


297 


- Miręs! 

Žinia jį pritrenkė ir jis pasilenkė prie jos, kad girdėtų po- 
kalbį. Moteris norėjo sužinoti daugiau: 

- Klausyk, Džimą aš pažįstu, jis ne iš tų, kurie galėtų pa- 
kelti prieš save ranką. Ar jis turėjo asmeninių problemų? 

— Nemanau. 

— Konradai, kaip viskas įvyko? 

Mančesterio policininkas delsė atsakyti. 

— Vyksta tyrimas. Negaliu daugiau atskleisti. 

— Nevaidink kvailio: Džimas šešerius metus buvo mano 
partneris! 

Vėl tyla. 

- Paskambinsiu po penkių minučių, - pasakė jis ir padėjo 
ragelį. 


* 


Sukrėsta Madlina susiėmė už galvos. Staigi Džimo mirtis 
atvėrė senas žaizdas ir sukėlė visą puokštę emocijų. Ji jas grei- 
tai nuvijo, kad išliktų tvirta. Naujienos priblokštas Žonatanas 
visai sutriko. Jis norėjo ją švelniai paliesti, bet Madlina buvo 
užsisklendusi savyje. 

- Tikriausiai Konradas paskambins iš savo mobiliojo arba 
iš telefono būdelės. Visi skambučiai į komisariatą gali būti įra- 
šinėjami. Manau, jis nenori rizikuoti. 

— Netiki savižudybės versija? 

— Nežinau, - prisipažino ji. - Galų gale, aš jį mačiau se- 
niau nei tu. 

Žonatanas prisiminė susitikimą su policininku ir pasi- 
stengė perteikti įspūdžius. 

- Jis atrodė pavargęs ir irzlus, visiškai apsėstas Alisos Dik- 
son bylos ir ketino leistis į tolesnius tyrimus. Tačiau savižudy- 
bė - paslaptingas gestas, sunkiai nuspėjamas ar atpažįstamas. 

„Ir aš tai puikiai Žinau...“ 

Pasigirdo telefonas. Skambino Konradas. 

— Tai ką tu nori sužinoti? - paklausė policininkas. 

— Kaip viskas įvyko? 

- Džimas susivarė kulką į galvą savo kabinete, apie pusę 
penkių ryto. 

- Tarnybiniu pistoletu? 

— Ne, neregistruotu ginklu. 

— Ar tau tai nepasirodė keista? 

- Nebūk įkyri, Madlina. 

- Visi nusižudę farai tai padarė tarnybiniu ginklu! 

— Ne visi, - atšovė Konradas. - Pažįstu vieną, kuri bandė 
pasikarti savo svetainėje. 

Smūgis buvo netikėtas, bet Madlinos neišmušė iš vėžių. 

— Papasakok daugiau apie ginklą. 

— „Beretta 92“ su duslintuvu. 

— Nerealu! Kai nusprendi įremti vamzdį sau į galvą, tikrai 
negalvoji, ar nepažadinsi kaimynų! 

„Ir aš tai puikiai Žinau...“ - mintyse pridūrė ji. 

- Jei jau einame šia kryptimi, yra dar viena nerimą kelian- 
ti detalė, - prasitarė faras. 

- Sakyk. 

- Džimas laikė ginklą dešinėje rankoje. 

— Po šimts! 

Flahertis buvo kairiarankis. 

- Tai kelia nerimą, bet dar nieko neįrodo, - pridūrė poli- 
cininkas. 

- Šaipaisi iš manęs? 

- Pridėjus ginklą prie smilkinio svarbiausia ne šūvio taik- 
lumas. Sudėtinga būtų prašauti, nesvarbu, kuria ranka naudo- 
jiesi... 

Madlina susitvardė. 

- Prie kokios bylos šiuo metu dirbo Džimas? 

Bet Konradas buvo nepasirengęs visko išduoti. 

— Jau pakankamai pasakiau. Turiu eiti. 

— Palauk! Gal galėtum man persiųsti paskutinius elektro- 
ninius laiškus, kuriuos Džimas gavo likus kelioms valandoms 
iki mirties? 

- Gal juokauji? Tu čia nebedirbi, Madlina! 

— Džimas buvo mano draugas! 

- Net neprašyk. Be to, jei ir norėčiau - negalėčiau. 

— Kodėl? 

— Šį rytą į mūsų serverį pateko virusas ir užkrėtė visą įran- 
gą. Niekas negali įsijungti savo kompiuterių. 

- Surask geresnį pasiaiškinimą. 

- Tai tiesa. Žiūrėk savęs, Madlina. 


* 


Ji pastūmė į šalį ką tik priešais pastatytą stiklinę pieno ir 
paprašė puodelio juodos kavos. Paskui iš kuprinės išsitraukė 
Žonatano nešiojamąjį kompiuterį. 

— Atsinešiau tavo kompiuterį. Norėjau peržiūrėti Dikson 
bylą. Minėjai, kad ją persisiuntei? Taip bus patogiau žiūrėti nei 
mano telefone. 

Žonatanas įjungė kompiuterį. 

— Manai, Džimas buvo nužudytas? 

— Nežinau. 

— Mano galva, jį nužudė ir jo mirtis susijusi su tuo, ką jis 
sužinojo apie Alisą. 

— Nesikarščiuok. Dar prieš savaitę tu net nebuvai girdėjęs 
apie šią bylą. 

- Kaip tik tai man leidžia į viską pažvelgti nauju žvilgs- 
niu. 

- Ir kokios tavo išvados?.. 

- Manau, policija arba slaptosios tarnybos padarė viską, 
kad nuslopintų domėjimąsi šiuo pagrobimu. 

- Prisigalvojai! 

- Pateikti įtartinų faktų? Stebėjimo kameros! Skaičiau 
bylą: tuo metu gatves aplink Alisos mokyklą filmavo dvylika 
kamerų. Dvylika! Ir lyg tyčia tą dieną visos sugedo. Ar tau tai 
nepasirodė keista? 

- Tai tik didžiulė sąmokslo teorija. 

— Mačiau Alisą praėjus šešiems mėnesiams po to, kai tu 
gavai jos širdį šaltkrepšyje! 

— Mes niekada nesužinosime, ar tai tikrai buvo ji. 

- Tai ji! Ir kaip tik dėl to, kad turėjo įrodymų, Džimas 
buvo nužudytas! 

— Neužtenka vien žodžių. Reikia įrodyti. 

- Alisa gyva, pasitikėk manimi. 

- Pasitikėjimas nieko bendra su tuo neturi. 

- Alisa gyva, - pakartojo jis. - Ir jeigu ji dar gyva, va- 
dinasi, jai buvo sėkmingai atlikta širdies transplantacija. Ta- 
čiau operacija neregistruota jokios ligoninės dokumentuose. 
Įsivaizduoji, kokių pažinčių reikia turėti ir kaip sudėtinga tai 
suplanuoti? Kas gali suorganizuoti tokią operaciją, jei ne vy- 
riausybinės agentūros? 

— Per daug serialų prisižiūrėjai. Paklausyk, kai tyriau šią 
bylą, visiems buvo nusispjaut į Alisą Dikson: pirmiausia moti- 
nai, tai senai narkomanei, gyvenusiai bjauriame kvartale. Mer- 
gaitė niekam nepriklausė ir aš neįsivaizduoju, ką vyriausybė su 
ja veiktų. 

Madlina paėmė kavos puodelį, paskui, kaip šimtus kartų 
praeityje, pasinėrė į Alisos bylą ir stengėsi atgaivinti atmintį. 
Galvoje iškilo pirmoji serijinio žudiko Bišopo apklausa ir keli 
kadrai: apgailėtini Erinos namai ir, priešingai, puikiai sutvar- 
kytas Alisos kambarėlis, jos knygos, koncertų afišos, „Oreo“ 
sausainių dėžutės ir braškinio pieno pakeliai. 

Bet iš galvos neišėjo Džimo paveikslas. Ko jis ėmėsi po 
susitikimo su Žonatanu? Ką būtų dariusi ji? Be abejo, būtų 


301 


nurodžiusi atlikti rašysenos analizę ir nuimti pirštų atspau- 
dus. Gal dar genetinius tyrimus... Panaršiusi telefone susira- 
do Tašos Medeiros, vienos iš Birmingamo DNR ekspertizės 
laboratorijos specialisčių, numerį. Ji buvo puiki biologė, bet 
kartais nesilaikydavo procedūrų. Praeityje Džimas ir Madli- 
na dažnai į ją kreipdavosi, nes ji sutikdavo atlikti skubius, ne 
visada oficialius tyrimus. Reikėtų pasakyti, kad Taša vartojo 
narkotikus ir kad Džimas, norėdamas palaikyti gerus santy- 
kius, reguliariai duodavo jai kelias dozes, gautas areštuojant 
smulkius platintojus. 

- Keista moralė, - pakomentavo Žonatanas. 

— Policija - ne pasakų šalis! - atkirto Madlina ir surinko 
telefono numerį. 

Taša šiandien nebedirbo. Ji buvo namuose su dukrele, bet 
patvirtino, kad Džimas paprašė jos atlikti vieną tyrimą. Ji dirbo 
praėjusią naktį ir paryčiais išsiuntė jam rezultatus. 

- Ar prisimeni, ko jis norėjo? 

- Palyginti dvi DNR. 

— Gal galėtum man persiųsti tą laišką? 

- Šiandien būtų sudėtinga. 

— Taša, tai labai svarbu. Džimas nebegyvas. Bandau su- 
prasti kodėl. 

— Mėšlas... 

— Atsiųsiu tau savo elektroninio pašto adresą. 

- Gerai, nueisiu į biurą su Paola. Gausi rezultatus greičiau 
nei po valandos. 


* 


Kompiuteryje Žonatanas peržiūrėjo Bišopo žmogžudys- 
čių nuotraukas. Jis teigė nužudęs Alisą, bet nepateikė jokio įro- 
dymo. Stebėdamas šį kraujo ir smurto tvaną Žonatanas staiga 
suvokė, jog šios žiaurybės prisidėjo prie to, kad jiedu su Madli- 

na šį rytą atsibudo vienoje lovoje. Jei Alisa nebūtų dingusi, jie 
niekada nebūtų dar kartą susitikę... 

Madlina patikrino telefono prieigą prie tinklo ir pradė- 
jo tuštinti pašto dėžutės šlamšto aplanką. Jame buvo apie tris- 
dešimt įvairaus pobūdžio laiškų, kurie kvietė užsisakyti pra- 
bangius laikrodžius, tabletes seksualinei energijai padidinti ar 
stebuklingus produktus, kurie per dvi dienas padės atsikratyti 
dešimties kilogramų. 

— Pažiūrėk! 

Tarp nepageidaujamų laiškų vienas patraukė dėmesį. Jį 
prieš dvidešimt keturias valandas atsiuntė... Džimas Flahertis! 

Širdis ėmė tankiau plakti. Kodėl Džimo laišką filtravimo 
programa priskyrė prie šlamšto? Gal dėl didelio skaičiaus ir 
nemažos apimties prikabintų dokumentų? Ji susijaudinusi ėmė 
skaityti: 


Nuo: Džimo Flaherčio 

Kam: Madlinai Grin 

Tema: Autopsija 

Data: 2011 m. gruodžio 22 d. 18.36 


Sveika, Madlina, 

Ar nepastebi nieko keista šiose nuotrau- 
kose? 

Jei taip, paskambink man. 

Tavo draugas Džimas 


Prie laiško buvo prikabintas PDF dokumentas ir kelios 
nuotraukos. 

Madlina perkėlė laišką į kompiuterį, kad galėtų peržiūrėti 
nuotraukas dideliame ekrane. Jos visos buvo susijusios su Da- 
nio Doilio, Čitam Bridžo krikštatėvio, autopsija. 

— Kodėl jis čia? - garsiai paklausė Žonatanas. 

Jis pasilenkė ir kartu su Madlina perskaitė autopsijos iš- 
vadas. Kaip jis jau žinojo, Danio kūnas buvo rastas apleistame 
pramoniniame pastate su kulka galvoje, nupjautomis rankomis 
ir kojomis, išrautais dantimis. Egzekuciją įvykdė ukrainiečių 
grupuotė, kurių vadas patyrė tokias pat „linksmybes“ keliais 
mėnesiais anksčiau. Teismo medicinos ekspertas pateikė kla- 
sikinę ataskaitą: tikslus mirties laikas, parako pėdsakai aplink 
žaizdą, organų ir kai kurių mėginių - kraujo, skrandžio turi- 
nio, DNR - analizė. Visi elementai, be jokios abejonės, patvir- 
tino Danio Doilio tapatybę. Kaip dažniausiai būna, smurtinio 
nusikaltimo skrodimo nuotraukos kėlė šleikštulį: kankinimų 
iškreiptas pamėlęs veidas, žalsvas krūtinės ląstos pjūvis iki 
pilvo, dešimtys kūną nusėjusių hematomų. Danį kankino, jo 
mirtis nebuvo rami. Bet ką keisto Džimas galėjo įžvelgti šiose 
nuotraukose? 

Madlina kai kurias vietas padidino. 

- Jam nuplėšė net ausies gabalėlį, - pažymėjo Žonatanas. 

Madlina kilstelėjo antakius ir padidino vietą, į kurią jis 
rodė pirštu. Iš tiesų: didžioji dalis dešiniosios ausies spenelio 
buvo nuplėšta. Bet žaizda atrodė sena. Tačiau Danis neturėjo 
pažeistos ausies, skirtingai nuo... Džonio, jo dvynio. 

- Čia ne Danis, o jo brolis! - sušuko ji. 

Ji paaiškino Žonatanui: du kūdikiai išlindo iš mamos pil- 
vo penkių minučių skirtumu, abu broliai nuolat konkuravo, 
Džonis, pasižymėjęs ypatingu polinkiu į smurtą ir žiaurumą, 
kentėjo nuo šizofrenijos ir buvo kelis kartus įkalintas, paskui 
nugrimzdo į alkoholio liūną. Ji dar kartą perskaitė organų ana- 
lizės išvadas. Lavono kepenyse aiškiai matyti „audinių degene- 
racija, kurią greičiausiai sukėlė alkoholio absorbcija“. 

„Kepenų cirozė.“ 

— Danis kartkartėmis išlenkdavo taurelę, bet niekada ne- 
buvo alkoholikas. 

- Kaip farai galėjo taip susipainioti? 

— Tikri dvyniai turi tokį pat genetinį paveldą, todėl neį- 
manoma tiksliai atskirti jų DNR. 

— Tu tuo tikra? 

— Buvo keletas tokių atvejų, pavyzdžiui, apiplėšimas Vo- 
kietijoje ar narkotikų prekybos tinklas Malaizijoje. Abiem 
atvejais įtariamasis turėjo dvynį ir teisėsauga buvo priversta jį 
paleisti, nes negalėjo nustatyti tikrosios tapatybės. 

— Bet jei lavonas Džonio... 

— „vadinasi, Danis gyvas, - užbaigė mintį susimąsčiusi 
Madlina. 


* 


Jie užsisakė dar po puodelį kavos. Kelias minutes dar 
svarstė galimas hipotezes, kol Madlina sulaukė Tašos Medei- 
ros, buvusios Birmingamo DNR ekspertizės laboratorijos spe- 
cialistės, laiško. 


Nuo: Tašos Medeiros 
Kam: Madlinai Grin 
Tema: 


Madlina, 

štai analizės, kurią neoficialiais kana- 
lais paprašė atlikti Džimas, išvados. 
Labai liūdna dėl jo. 

Tikiuosi, jos tau padės. 

Taša 


Suintriguota Madlina atidarė prikabintą dokumentą, o 
Žonatanas palinko prie jos peties, kad galėtų viską kartu per- 
žiūrėti: dokumente buvo pateikta penkiolikos eilučių ir šešių 
stulpelių lentelė. Kiekviename langelyje buvo po kelis skaičius. 
Vos per kelias sekundes jis suprato, kad tai - tėvystės testas. Jie 

iš karto nušoko į paskutinę skiltį, kurioje buvo pateikti rezulta- 
tai, ir juos perskaitę neteko žado: 


Tėvystės nustatymo testas, 
atliktas be motinos genetinės medžiagos 


Remiantis DNR analize 

Tariamas tėvas: Danis Doilis 

Vaikas: Alisa Dikson 

Panašumai nustatyti 15 tiriamų punktų 
Tėvystės tikimybė - 99,999 4 


Prieš mirtį Džimui pasireiškė geniali intuicija. Po trejus 
metus trukusio tyrimo jam pavyko įrodyti ne tik kad Doilis 
gyvas, bet ir tai, kad jis buvo Alisos Dikson tėvas. 

Už šį atradimą jis sumokėjo savo gyvybe. 

31 
Priešo teritorijoje 


Tamsybėse kiekvieno laukia sava lemtis. 


Gao XINGIIAN 


„Peels“ kavinė 
Žemutinis Ist Saidas 
10 val. 


Priblokšta Madlina atsirėmė į suoliuko atlošą ir staiga 
pajuto pykinimą. Svaigo galva. Ir Alisa, ir Danis buvo gyvi. 
Negana to, mergaitė buvo požemio vado duktė. Tačiau mirė 
Džimas; ji pati vos nenusižudė. Dešimtys žmonių dieną naktį 
plušėjo prie šio tyrimo. Kodėl? Kam? Staiga ji suabejojo viskuo. 
Kas šioje istorijoje aukos? Kas kaltininkai? Nuo bylos pradžios, 
kai tik jai pavykdavo atskleisti kokią tiesą, atsirasdavo naujų 
paslapčių, kurios kiekvieną kartą ją įstumdavo į dar didesnį 
pavojų. 

Ji pakėlė akis vildamasi rasti palaikymą Žonatano akyse, 
bet jis, prispaudęs kaktą prie lango, nerimavo dėl to, ką matė 
lauke. 

— Manau, mus seka. 

- Gal juokauji? - tarė ji eidama prie lango. 

— Matai juodą „Ferrari, pastatytą šiek tiek toliau? 

- Priešais „Morisono“ viešbutį? 

— Taip, šį rytą sutikau jį du kartus: pirmiausia prie Traibe- 
kos, paskui - Mažosios Italijos gatvėje. Jis neturi registracijos 
numerio ir man nepavyko pamatyti vairuotojo. 


Madlina prisimerkė. Iš tokio atstumo neįmanoma įžiūrėti 
net viduje sėdinčio vairuotojo silueto. 

- Sek paskui mane, - pasakė ji ryžtingu balsu. 

Dar prieš valandą ji nė akimirką nebūtų patikėjusi, kad 
kažkas juos galėtų šnipinėti, bet po Džimo mirties ir visko, ką 
sužinojo, jai viskas kėlė įtarimą. 

Jie susimokėjo už pusryčius, nulipo į apačią ir išėję iš ka- 
vinės pasuko prie automobilio. 

- Leisk man vairuoti, - paprašė Madlina. 

Ji įsitaisė vairuotojo sėdynėje ir užvedė variklį. 

— Manai, jis mus seks? Gal dėl to tyrimo mus apsėdo pa- 
ranojač.. 

— Galvok kaip nori. Bet duodu galvą nukirsti, kad jis pa- 
judės. 

Iš tiesų, „Ferrari“ išvažiavo iš savo vietos ir „nepastebi- 
mai“ laikėsi dvidešimt metrų už jų. 

— Neatsisuk, - paliepė ji. - Ir prisisek saugos diržą. 

Mažasis miesto automobilis padidino greitį ir nulėkė Ūks- 
mingąja gatve Kuperio aikštės kryptimi. Staiga Madlina nu- 
spaudė stabdį ir, pasukusi vairą iki galo į kairę pusę, pervažiavo 
skiriamąją juostą. 

- Išsikraustei iš proto! - suniurzgėjo Žonatanas griebda- 
masis už rankenos. 

Jų automobilis atsidūrė kitoje kelio pusėje nei „Ferrari“. 

— Užsičiaupk ir atidžiai žiūrėk! 

Dabar abu automobiliai važiavo į priešingas puses. Jiems 
prasilenkiant Žonatanas turėjo pusę sekundės pamatyti vai- 
ruotoją. 

Tai buvo šviesiaplaukė, labai graži moteris su žvaigždės 
formos randu, kuris tęsėsi nuo antakio per žandą iki lūpų kam- 
pučio... 

— Na? 

— Aš ją pažįstu! - sušuko jis. - Esu įsitikinęs, kad tai ta 
pati moteris, pas kurią prieš dvejus metus atvežiau Alisą į An- 
tibo kyšulį! 

— Ta pati, kuri teigė esanti jos motina? 

— Taip! 

Madlina pažvelgė į užpakalinio vaizdo veidrodėlį. „Ferra- 
ri važiavo į vakarus per Astoro aikštę. Ji intuityviai pasuko į 
Hijustono gatvę. 

- Jei ji grįžtų į Brodvėjų, atsidurtume už jos, tiesa? 

— Greičiausiai. 

Jie, susikabinę pirštais, nekantriai stebėjo automobilius. 
Po kelių sekundžių greitkelyje, kuris skersai kirto miestą, pa- 
sirodė agresyvios „Ferrari GTO“ grotelės. Kabrioletas pasuko į 
Springo gatvę. Madlina taip pat įsiliejo į eismo srautą. Vairuo- 
toja tikriausiai juos pastebėjo, nes padidino „Ferrari“ greitį ir 
paliko mažąjį automobilį toli užnugaryje. 

— Velnias, mes ją pametėme! 

Tai atrodė neišvengiama: ką gali „Smart“ prieš 280 arklio 
galių V12 variklį? Bet Madlina taip lengvai nepasiduodavo. 
Nusprendusi, kad jos taip greitai neatsikratys, ji nesustojusi 
pralėkė pro šviesoforą Lafajeto gatvės sankryžoje. 

- Atsargiau! - šaukė Žonatanas. 

Per gatvę savo vežimėlį tempė dešrainių pardavėjas. Mad- 
lina papypino ir staigiai pasuko į kairę. Pardavėjas atšoko atgal, 
bet automobilis užkabino metalinio vežimėlio šoną, tas apsi- 
vertė ir iš jo ant Žemės išsibarstė dešrelės, pomidorų padažas, 
garstyčios, kepti svogūnai ir rauginti kopūstai. Automobilis 
nuslydo nuo kelio ir atsitrenkė į šaligatvį, bet Madlinai pavyko 
jį suvaldyti, ji paspaudė akceleratoriaus pedalą ir visu greičiu 
nulėkė Delansio gatve. 

Tuo metu Konio saloje... 

Alisa tupėjo kampe susigūžusi tarsi išsigandęs Žvėrelis ir 
pasuko galvą ieškodama žiurkės, bet ši pabėgo paskui Jurijų. 

Jos kūnas degė. Jis buvo šlapias nuo prakaito, plaukai pri- 
lipę prie veido, sąnarius laužė drebulys. Pilvas skausmingai su- 
sitraukinėjo. Jai atrodė, kad pėdos ir kulkšnys ištinusios. 

Po „filmo“ rusas paliko ją prirakintą prie to prakeikto 
vamzdžio. Kad ir kaip ji maldavo, Jurijus nedavė pakankamai 
vandens ir pasitenkino tik apliedamas jai veidą vandeniu iš 
buteliuko. Nors Alisa buvo pakirsta nuovargio, jai dar pavyko 
sutelkti jėgas ir pasikreipti taip, kad dantimis užtrauktų megz- 
tuko užtrauktuką. 

Nuo menkiausio judesio ją pykino ir svaigo galva. Šį kartą 
šleikštulys pakilo iki gerklės ir ji išvėmė geltoną tulžį. Ji atsirė- 
mė į sieną, nebegalėdama įkvėpti oro. Krūtinėje greitai daužėsi 
širdis, plakimo dažnis jai kėlė nerimą. Kiek ji dar ištvers? Da- 
bar ji nebegalėjo nieko padaryti: skausmas galvoje, kuris ėjo iki 
kaklo, ir skausmas pilve, veržiantis tarsi geležinis diržas, buvo 
ženklas, kad aukštas kraujospūdis sukėlė inkstų nepakanka- 
mumą. 
jo už dviejų metrų. Jau kelias valandas ji norėjo į tualetą, bet 
nepajėgė jo pasiekti. Praradusi bet kokį orumą, ji nusilengvino 
į sportines kelnes. Ji nebejautė pažeminimo. Nors maudėsi vė- 
maluose ir šlapime, šiuo metu tai jai mažiausiai rūpėjo. 

Praėjus kažkiek laiko po šio atokvėpio, ausyse pasigirdo 
kurtinantis ūžesys. Akys žvelgė tarsi per miglą ir jai rodėsi, kad 
visą kambarėlį užtvindė šviečiantys taškeliai. Ji duso ir kliedė- 
jo. Kaip įmanydama stengėsi nenualpti, bet netrukus nugrimz- 
do į sumaištingą pusiau komos būseną. 


* 


310 


Žemutinis Ist Saidas 


- Jis čia! - suriko Žonatanas ir parodė pirštu į „Ferrari“, 
kuris pasuko ant Viljamsbergo tilto. 

Kabamasis tiltas per Rytų upę jungė Žemutinį Ist Saidą ir 
Brukliną. Tiltas, apsuptas plieninių tvorų ir kabelių, tęsėsi du 
kilometrus, o keturiomis jo juostomis važiavo šimtai automo- 
bilių. 

- Eismas intensyvus. Ji privalės sulėtinti greitį, - spėjo 
Madlina. 

Iš tiesų, „Ferrari GTO“ turėjo prisiderinti prie eismo srau- 
to ir įstrigo grūstyje. Madlina atgavo pasitikėjimą savimi. Ji nu- 
sprendė pažaisti su ugnimi ir ėmė pavojingai dideliu greičiu 
nardyti tarp automobilių, važinėdama iš vienos juostos į kitą ir 
mažindama atstumą iki „Spyder . 

- Sulėtink! Mes susidursim! 

Pervažiavęs tiltą, itališkas kabrioletas visu greičiu pasuko 
į pirmąjį išvažiavimą. 

— Kur link ji važiuoja? - paklausė ji, neišmanydama Niu- 
jorko geografijos. 

- Į Viljamsbergą. 

Jie atvyko į Bedfordo aveniu - judriausią kvartalo vietą. 
Seni mūriniai namai kaitaliojosi su visiškai naujais pastatais. 
Čia visu greičiu vyko rekonstrukcija, ir ši vieta labai skyrėsi 
nuo „sterilaus“ Manhatano. Dėvėtų drabužių krautuvės, nedi- 
delės kavinukės, vinilinių plokštelių parduotuvės, ekologiško 
maisto parduotuvės ir naudotų knygų knygynėliai - viskas 
buvo autentiška ir avangardiška. „Ferrari pristabdė gatvėse 
karaliaujanti kaimiška aplinka. Prekybininkai prekiavo ant ša- 
ligatvių sustatę prekystalius, gatvę gyvino gatvės dainininkai, 
pasirodymą surengė ugnies rijikas. 

Dabar Madliną su Žonatanu nuo „Spyder“ skyrė mažiau 
nei dešimt metrų. „Smart“ automobilio spaudžiamas bolidas 

pasuko į kairę priešais Makareno parką. Priartėję prie upės, 
jie pravažiavo sandėlius, angarus ir apleistus laukus. Grafičiais 
išpaišytos sienos priminė Niujorką Baskja' klestėjimo metais. 

- Ji užspeista į kampą! - sušuko Žonatanas, kai jie pasuko 
į siaurą gatvelę. - Tai aklagatvis. Toliau nėra nieko, tik upė! 

„Ferrari“ iš tikrųjų atvažiavo prie naudotų automobilių 
parduotuvės. Pastatas stovėjo ant krantinės su puikiu vaizdu į 
Manhatano dangoraižius. „Ferrari GTO" lėtesniu greičiu per- 
važiavo prieplauką, paskui staiga pasuko ir įvažiavo pro dideles 
plienines angaro duris. 

Madlina sustabdė savo automobilį dvidešimt metrų nuo 
garažo, virš kurio kabėjo pavadinimas MAKONDO AUTO- 
MOBILIŲ KLUBAS. 

— Ir kas dabar? 

— Matysim, kas bus toliau, - nusprendė Žonatanas. - Juk 
ne mes ją, oji mus persekiojo. Manai, turėtume?.. 

Jis nespėjo užbaigti sakinio. Jie išgirdo padangų cypimą 
ir atsisuko. Į juos atsitrenkė didelė avarinė mašina, užkabino 
jų automobilį ir ėmė stumti į atviras angaro duris. Smūgis juos 
nusviedė priekin. Madlina buvo neprisisegusi saugos diržo, bet 
pačiu laiku švystelėjo Žonatano ranka ir apsaugojo jos galvą 
nuo smūgio į vairą. Avarinė mašina tempė mažąjį automobi- 
liuką kelias dešimtis metrų, kol jis visas atsidūrė angare, o tada 
masyvios durys užsivėrė. 

Sandėlis buvo didesnis nei dviejų šimtų kvadratinių met- 
rų ploto. Viduje stovėjo apie penkiasdešimt vienas prie kito 
surikiuotų automobilių. Žonatanas pažino „Peugeot 403“, bet, 
matyt, pardavėjai specializavosi parduodami galingus automo- 
bilius: „Ford Gran Torino, „Chevrolet Camaro“, „Plymouth 
Barracuda... 


* Jean-Michel Basguiat išpopuliarėjo kaip vienas pirmųjų grafičių menininkų Niujorke. (Vert. 
past.) 

— Nieko nesusilaužei? - paklausė jis pažvelgęs į Madliną. 

Jie padėjo vienas kitam išsiropšti iš „Smart“, kuris dabar 
buvo panašesnis į Sezaro skulptūrą nei į veikiantį automobilį. 
Priešais juos prie „Ferrari“ stovėjo moteris su randu ir laikė į 
juos nukreiptą pistoletą. 

- Jungtinių Valstijų maršalų tarnybos agentė Blaita Bleik, - 
suriko ji jiems atsistojus. - Pakelkite rankas virš galvos! 

„Jungtinių Valstijų maršalų tarnyba? Teisingumo depar- 
tamento federalinė policija...“ 

Žonatanas ir Madlina nustebę susižvalgė. Ši moteris — 
farė! 

Paskui jie pasisuko į avarinę mašiną, iš kurios ant žemės 
nušoko vyras. 

Prie jų priėjo kareiviškas kelnes ir švarką dėvintis Danis 
Doilis. 

- Sveika, Made! O tavo užpakaliukas tebėra gražiausias iš 
visų Paryžiaus gėlininkių... 

32 
Danio Doilio tiesa 


Spygliai, kuriuos surinkau, augo ant medžio, 
kurį pats pasodinau. 


Lord ByRON 


Rytų upės krantinė 


- Šunsnuki! Kaip galėjai priversti mane manyti, kad Alisa 
mirusi?! 

— Nusiramink, Made... 

— Niekada tau to neatleisiu, Danieliau! 

- Suteik man galimybę apsiginti. 

Madlina ir Danis stovėjo ant Viljamsbergo krantinės. Prie 
vandens oras buvo vėsesnis, todėl Madlina labiau įsisupo į savo 
švarkelį. Dešimt metrų prieš juos ir už jų du „asmens sargybi- 
niai saugojo zoną aplink jų kelią. 

— Kas tie klounai? 

— FTB agentai, jie dirba Maršalų tarnybai. 

Madlina, sukrėsta avarijos smūgio ir rytinių naujienų, ne- 
pabūgo senojo gangsterio: 

- TUČTUOJAU pasakyk, kur Alisa! 

- Tuoj viską paaiškinsiu, tik nerėkauk, gerai? 

Danis išsitraukė iš kišenės jau pradėtą cigarą ir jį dar kartą 
prisidegė. 

- Viskas prasidėjo prieš trejus su puse metų, - pradėjo pa- 
sakoti jis, sėsdamasis ant vieno iš suolelių palei upę. - Buvo likęs 
mėnuo iki motinos mirties. Paskutines savo gyvenimo dienas 


ji praleido Kristi ligoninėje, graužiama paskutinės stadijos vė- 
žio. Žinojau, kad ji gyvena paskutines savaites, todėl lankiau ją 
kiekvieną dieną. 

Danis pasidavė skausmingiems prisiminimams. Jis su- 
lieknėjo. Užsiaugino ilgesnius plaukus, kurie rėmino sulysu- 
sį, raukšlių išvagotą veidą. Madlina šiek tiek apsiramino ir 
prisėdo šalia. Jis įkvėpė cigaro dūmo ir pasakojo toliau: 

- Kaskart iš ligoninės grįždavau vis niūresnis. Įpratau 
savo skausmą skandinti „Soul“ kavinėje, įsikūrusioje Oksfor- 
do kelyje, šimtas metrų nuo ligoninės. Čia aš pirmą kartą ir 
išvydau Alisą. Ji buvo pagalbinė darbuotoja, nurinkdavo nuo 
stalų taures ir kitus indus. Tuo metu jai dar nebuvo keturio- 
likos, nors atrodė kaip penkiolikmetė ar šešiolikmetė. Buvo 
akivaizdu, kad ji per jauna dirbti, bet niekam tai nerūpėjo. 

— Tu iš karto ją pastebėjai? 

— Taip, mane intrigavo jos elgesys: kiekvieną laisvą minutę 
ji sėsdavo prie stalo ir skaitydavo arba ruošdavo namų darbus. 

— Judu kalbėjotės? 

- Pirmus kartus ji tik stebėjo mane, vėliau, vieną vakarą, 
ryžtingai priėjo su manimi pasikalbėti. Pasakė žinanti, kas aš 
toks. Paskui paklausė, ar prisimenu jos motiną, Eriną Dikson... 

— Niekada nežinojau, kad susitikinėjai su ta moterimi. 

— Aš pats buvau pamiršęs. Beje, man prireikė kelių sekun- 
džių, kad prisiminčiau jos veidą. Tikra tiesa, prieš penkiolika 
metų du ar tris kartus miegojau su Erina. Ji buvo laisvo elgesio 
mergina, kuri atsiduodavo ilgai neįkalbinėjama. Kol nevartojo 
narkotikų, ji buvo graži, bet nepasižymėjo dideliu intelektu. 

- Kaip tik tai tu ir pasakei mergaitei? 

- Žinoma, ne. Jaučiausi sutrikęs, bet ji ėjo iki galo: pri- 
sipažino, kad išklausinėjo motiną, kad pati vykdė savotišką 
tyrimą ir priėjo išvadą, kad aš - jos tėvas. 

- Ir tu ja patikėjai? 

- Supratau tai, kol ji dar net nebuvo pasakiusi. Buvo 
akivaizdu. 

— Kodėl? Manai, kad ji į tave panaši? 

— Ne, manau, kad ji panaši į tave. 

Madlina nebesusivaldė: 

- Visai nejuokinga, Danieliau! 

- Šito nepaneigsi! Tu irgi prisirišai prie šios mergaitės! 
Ar ne todėl taip užsispyrusiai tyrei bylą, kad, pati to nesu- 
vokdama, atpažinai save? 

— Tik dirbau savo darbą. 

Bet Doilis buvo atkaklus: 

- Tokios mergaitės mudu abu galėjome susilaukti! Ji 
buvo protinga, vienišė, darbšti, visai kitokia nei mane supę 
idiotai. Ji drąsiai žvelgė į visus gyvenimo išbandymus. Man ji 
buvo tarsi dangaus siųsta dovana. 

— Taigi ėmėte dažniau susitikinėti? 

— Taip, beveik kiekvieną dieną ir niekam nieko nesakė- 
me. Tai buvo mūsų paslaptis. Išmokau ją geriau pažinti ir ne- 
melavau apie savo veiklą. Nuo to laiko turėjau priežastį keltis 
rytais. Pirmą kartą mano gyvenimas įgijo prasmę. 

- Duodavai jai pinigų? 

- Šiek tiek padėdavau, bet nenorėjau kam nors sukelti 
įtarimų. Buvau tvirtai nusprendęs sumokėti už jos mokslus 
gerame universitete. Net maniau pripažinti ją oficialiai, bet, 
turint galvoje, kiek žmonių man norėtų nudirti kailį, būčiau 
tik įstūmęs ją į pavojų. Be to, man kėlė nerimą jos sveikata... 

- Širdis, taip? - spėjo Madlina. 

Danis nukreipė akis į melsvą Rytų upės vandenį ir liūdnai 
linktelėjo. 

— Ji dusdavo nuo menkiausio krūvio. Nesiskundė, bet dažnai 
jausdavosi pavargusi ir du kartus prie manęs pasijuto blogai. Nu- 
siunčiau ją į Pirminės sveikatos priežiūros centrą. Gydytojas aptiko 
širdies ūžesius, bet nepastebėjo jokių konkrečių anomalijų. Kad 

būčiau visiškai ramus, paprašiau mano motiną gydžiusio kardio- 
logo atlikti kitus tyrimus. Jie nustatė, kad ji serga dilatacine kardio- 
miopatija: Alisos širdis dirbo sulėtintu ritmu. Liga jau buvo gerokai 
pažengusi į priekį ir ji galėjo mirti bet kuriuo metu. 

— Gydytojas sutiko skirti gydymą kitu vardu? 

- Kiekvienas žmogus turi savo kainą, Madlina. 

- Ir gydymas padėjo? 

- Pirmaisiais mėnesiais Alisa teigiamai reagavo į vaistus. 

Pakilo vėjas. Pamažu Madlina sudėliojo įvykių chronolo- 
giją, tačiau dar liko neatsakyta į daugybę klausimų. 

— Ar Alisa žinojo, kuo tu iš tiesų užsiimi? 

— Taip, visada buvau su ja atviras. 

— Ir tai nekėlė problemų? 

- Sakykim, ji buvo pakankamai protinga ir neskirstė pa- 
saulio tik į juodą ir baltą. 

Madlina suprato šią pastabą kaip priekaištą, bet pasisten- 
gė to neparodyti. 

- Ir niekada nemanei mesti savo darbelių? 

- Žinoma, maniau! Bet ką tu galvoji? Kad tai labai papras- 
ta? Kad užtenka spragtelėti pirštais? Jaučiausi pakliuvęs į akla- 
vietę: ant kulnų lipo farai, konkuruojančios grupuotės norėjo 
mano galvos, net mano vyrai tik ir laukė pirmos pasitaikiusios 
progos mane išduoti. 

- Ar Alisa žinojo? 

- Geriau, nei galėjau įsivaizduoti, nes ji ir pasiūlė išeitį. 

- Ką turi galvoje? 

- Vieną vakarą pamačiau ją ateinančią su storu aplanku, 
kuriame buvo daugybė iš interneto parsisiųstų straipsnių. Ju- 
risprudencijos teisės aktai, įvairių atvejų analizė: ji atliko tikrą 
advokatės darbą. Ji teigė radusi stebuklingą formulę, kuri leistų 
mums pradėti naują gyvenimą. 

- Ir kokia ta stebuklinga formulė? 

- WITSEC: Amerikos liudytojų apsaugos programa. 

33 
Liudytojai 


Jungtinių Amerikos Valstijų generalinis 
prokuroras gali suteikti apsaugos priemones 
liudytojui byloje, susijusioje su organizuota 
nusikalstama veika, jei jis mano, kad 
liudytojas gali tapti smurto ar grasinimų 
auka. 

JUNGTINIŲ AMERIKOS VALSTIJŲ 


KODEKSO 18 SKYRIAUS 3521 STRAIPSNIS. 


Madlina ir Danis sušalo besėdėdami ant suolelio, todėl vėl 
vaikštinėjo krantine. Nors spaudė šaltis, Rytų upės pakrantėse 
dar buvo daug žmonių. Grupė pagyvenusių vyrų, apsirūpinę 
graibštais, plastikiniais kibirais ir meškerėmis, džiaugėsi suradę 
žuvingą vietelę prieš pat Manhatano dangoraižį ir neįtikėtinai 
greitai traukė dryžuotus ešerius, plekšnes ir nedidelius otus. Jie 
kalbėjo lenkiškai, rusiškai, ispaniškai... Skirtingų tautų atstovai 
kartu darė tai, kas jiems teikė didelį malonumą. 

- Iš pradžių, - aiškino Danis, - pasakiau Alisai, kad 
jos idėja apie Liudytojų apsaugos programą - naivi ir sun- 
kiai suvokiama. Neturėjau nieko mainais, jokio kozirio. Bet 
ji primygtinai reikalavo: „Esu tikra, kad tu gali pasinaudoti 
tais, kurie tave užspeitė tokiame gyvenime.“ Ši mintis pralau- 
žė ledus. JAV buvo likę keli mėnesiai iki prezidento rinkimų 

ir kova su narkotikais buvo viena rinkimų kampanijos temų. 
Visi kandidatai kalbėjo apie Meksiką, kur kartelių karas jau 
nusinešė dešimtis tūkstančių gyvybių. Amerikiečiai nerimavo 
dėl netoli jų sienos didėjančio nesaugumo. Obamos išrinki- 
mui didelę įtaką padarė pripažinimas, kad jo šalis narkotikų 
tinkle yra pagrindinė vartotoja. Dar prieš savo inauguraciją 
jis susitiko su Meksikos prezidentu ir abi šalys dar kartą pa- 
tvirtino ketinimus stoti į bekompromisę kovą su narkotikų 
prekeiviais. Tai buvo opi jo prezidentavimo problema: Va- 
šingtonas neturėjo jokio noro tartis su pašonėje esančia nar- 
kotikų valstybe. 

— Koks čia tavo vaidmuo? - paklausė Madlina. - Pinigų 
plovimas? 

- Prieš penkiolika metų, kai dar mokiausi Kalifornijoje, 
Los Andželo universitete sutikau Chesebelę Kortes. 

- Kartelio vado dukterį? Jos vardas šmėžuoja visuose laik- 
raščiuose dėl vykstančio teismo proceso. 

— Mes palaikėme ryšį. Mus vienijo panaši šeimyninė pra- 
eitis. Nusikaltėlių vaikai vienas kitą puikiai supranta. 

- Taip gerai, kad kiekvienas perėmėt savo tėvo estafetę... 

— Chesebelė tiesiogiai rankų krauju nesusitepė. Ji buvo or- 
ganizacijos finansininkė. Santūri ir protinga vykdomoji moteris 
bėgant metams per narkotikų verslą išplovė milijonus, juos nu- 
kreipdama į legalią veiklą. 

— Moki įdomiai pateikti faktus... 

- Bėgant metams stiprėjo kova su pinigų plovimu ir nar- 
kotikų prekeiviams tapo sudėtingiau plauti dolerius per ban- 
kus ir vadinamuosius mokesčių rojus. Chesebelė buvo privers- 
ta ieškoti kitos veiklos ir kitų tarpininkų. 

- Ir tuomet ji kreipėsi į tave... 

- Taip, penkerius metus jos vardu investavau į nekilno- 
jamąjį turtą ir viešbučius. Žinojau, kad Amerikos mokesčių 
agentai bando ją parklupdyti, bet mes buvome atsargūs. Kai 

Alisa papasakojo apie Liudytojų apsaugos programą, paprašiau 
advokato susisiekti su IRS" tyrimų įstaiga. 

— Pasiūlei jiems sandorį? 

— Mano nebaudžiamumas ir nauja Alisos tapatybė už pa- 
rodymus prieš Chesebelę Kortes. Jie žūtbūt turėjo ją sulaiky- 
ti JAV, kad galėtų areštuoti jos turtą: banko sąskaitas, šimtus 
butų, viešbučių kompleksų, valiutų keityklų ir nekilnojamojo 
turto agentūrų visoje Kalifornijoje. 

- Ar jie lengvai priėmė pasiūlymą? 

— Ne, bet Kongresas ruošėsi perduoti Meksikai didžiulę 
milijardo dolerių paramą. FTB reikėjo simbolinio arešto, kad 
šią priemonę galėtų įgyvendinti viešai. Byla pasiekė generalinį 
prokurorą ir jis pagaliau susitarė su MI6. 

— Britų slaptąja tarnyba? 

— Taip, tai jie pasirūpino Alisa ir inscenizavo pagrobimą. 
Buvo sutarta, kad aš su ja susitiksiu vėliau. 

Staiga Madlina pasijuto visko netekusi: mėnesių mėnesius 
ji tyrė bylą, kurią žvalgyba stengėsi užgniaužti. Dabar viskas 
paaiškėjo: neveikiančios stebėjimo kameros, įkalčių nebuvi- 
mas, melagingi ir prieštaringi liudijimai. Ji galėjo tirti dešimt 
metų ir nepasistūmėti nė per žingsnį. Arba būtų baigusi gyve- 
nimą kaip Džimas, „savižudybe“ savo kabinete... 

Madliną apėmė bejėgiškumo įniršis. Veltui ji stengėsi nu- 
slopinti pyktį. 

- Kodėl taip su manimi pasielgei, Dani? Kodėl privertei 
manyti, kad padedi jos ieškoti, kodėl atsiuntei jos širdį? 

- Vos atvykusi į Niujorką Alisa tapo atspari vaistams. Su- 
stiprėjo širdies funkcijos nepakankamumas. Buvau labai susirū- 
pinęs: ji buvo visai viena, vis dažniau pavargdavo, nuolat sirgo 
gripu ir bronchitu. Išgelbėti ją galėjo tik širdies persodinimas. 


* Viena iš iždo departamento agentūrų, atsakinga už mokesčių surinkimą ir mokesčių įstatymų 
laikymąsi. (Aut. past.) 


Spaudžiau FTB: nieko neliudysiu, jei mano duktė mirs. Jie su- 
gebėjo ją įtraukti į prioritetinių recipientų sąrašą ir labai greitai 
vienoje Niujorko ligoninių buvo atlikta operacija. Jai tai buvo 
nelengvas laikotarpis... 

- Bet kodėl man atsiuntei jos širdį? - nesuprato Madlina. 

- Atsiunčiau ne aš, o mus saugoję pareigūnai. Juk tu kėlei 
nerimą, Madlina, - prisipažino jis nuo rūkymo prikimusiu bal- 
su. - Tu maišei dangų su žeme, kad rastum Alisą. Net atėjai pas 
mane. MI6 supanikavo. Jiems ir kilo mintis nusiųsti tau širdį. 
Ir padėti tašką šioje byloje. 

— Koks buvo Bišopo vaidmuo? 

- Bišopas pasitaikė atsitiktinai. Slaptosios tarnybos gerai 
žinojo, kad anksčiau ar vėliau koks nors beprotis bus apkaltin- 
tas Alisos nusikaltimu. Tiesiog tai įvyko anksčiau nei manyta. 
Vėliau, kaip buvo sutarta, praėjus keliems mėnesiams po jos 
„dingimo“, inscenizavau savo mirtį ir išvykau pas ją į Niujor- 
ką. 

— Tu nužudei savo brolį! 

- Ne, Džonis pats nusižudė. Juk pažinojai jį: narkotikai jį 
pavertė zombiu, jis buvo psichinis ligonis ir žmogžudys. Turė- 
jau pasirinkti, o Alisa buvo mano prioritetas. Tie, kurie veikia, 
visada turi sumokėti savo kainą. 

- Patuščiažodžiauk, mintinai moku tavo kalbas! O Žona- 
tanas* Kaip jis pateko į jūsų akiratį? 

— Per Kalėdų atostogas mudu Alisa kelioms dienoms nu- 
vykome į Žydrąjį Krantą. Po operacijos Alisa negalėjo susilai- 
kyti neįrašiusi savo vardo į paieškos sistemą, kad pažiūrėtų, 
kokia kryptimi vyksta jos „pagrobimo“ tyrimas. Ji perskaitė 
straipsnius apie tave, apie tavo mėginimą nusižudyti. Ji norėjo, 
kad viską tau atskleistume, bet Blaita Bleik, už mūsų priežiūrą 
atsakinga maršalė, nesutiko. Alisa labai blogai pasijuto. Mums 
atvykus į Prancūziją ji pabėgo, kad nuvažiuotų pas tave į Pary- 


322 


žių, bet sostinėje apsigalvojo, bijodama sukelti mums pavojų ir 
tuomet susidūrė su Žonatanu Lampereru. 

Madlinai suspaudė širdį. Alisa ne tik apie ją žinojo, bet ir 
norėjo su ja susisiekti. 

— Nuo to laiko FTB ir muitinės policija įtraukė į sąrašus 
jūsų abiejų pavardes ir mes automatiškai gauname signalą, kai 
tik jūs nusileidžiate Amerikoje. Vakar vakare Blaita Bleik gavo 
informacijos, kad jūs abu esate Niujorke. Tai negalėjo būti atsi- 
tiktinumas. Paprašiau jos sukurti strategiją ir atvilioti tave pas 
mane. 

— Kad nutildytum mane? 

— Ne, Madlina, kad man padėtum. 

— Ką padėčiau? 

— Rasti Alisą. 


* 


Butas, suprojektuotas kaip loftas, buvo virš garažo ir 
krantinės. Blaita Bleik, prispaudusi kaktą prie lango stiklo, 
nė akimirką nenuleido akių nuo Danio ir Madlinos. Marša- 
lė trumpai atsakinėjo į Žonatano klausimus, visa susitelkusi 
į užduotį: stebėti ir ginti liudytoją. Prancūzas galėjo geriau 
apžiūrėti šią keistą grakštaus ir aristokratiško grožio mote- 
rį. Šviesiaplaukė pasižymėjo šalta Hičkoko veikėjų eleganci- 
ja. Vapsvos liemuo, siauros juodos kelnės ir odinė striukė ant 
megztinio aukšta apykakle. Plaukai mažais segtukais susegti į 
sudėtingą kuodelį. Žvelgiant į jos profilį iš nesužalotos pusės 
buvo sunku atsispirti smulkiems jos bruožams ir nežymiai pa- 
ryškintoms akims. 

Net randas teikė jai savotiško žavesio. Veidą kertantis pjū- 
vis tikrai jos nebjaurojo, bet sukūrė fatališkos moters įvaizdį, 
kuris tarsi magnetas traukia kai kuriuos vyrus. 

- Tikriausiai jūsų dažnai klausinėja... - užkalbino jis ją. 

Nukreipusi žiūronus į Danį, ji monotonišku balsu atsakė 
Žonatanui: 

- Artilerijos sviedinio skeveldra Irake, „mirties trikampy- 
je“. Dar trys milimetrai į šoną ir būčiau praradusi akį... 

- Kada tai įvyko? 

— Prieš aštuonerius metus. Buvau savanorė. Jei reikėtų, vėl 
daryčiau tą patį. 

- Ilgai tarnavote kariuomenėje? 

— Aš - vyriausybės agentė: mano dosjė - konfidenciali. 

Jis neatstojo, ir ji nusileido: 

- Po sužeidimo palikau jūrų pėstininkus. Dar dvejus me- 
tus praleidau „Ouantico“, vėliau vykdžiau slaptas misijas Ko- 
vos su narkotikais tarnyboje, o paskui buvau paskirta maršale. 

— Kur vyko misijos? 

- Klausyk, vyruti, klausimus užduodu aš, aišku? 

- Ar taip atsakote ir per vakarėlį vyrui, kuris jumis do- 
misi? 

Ji susierzino: 

— Mes - ne vakarėlyje ir, jei norite žinoti, jūs ne visai mano 
skonio. 

—- O koks jūsų skonis? Tokie tipai kaip Doilis? 

— Kodėl taip manote? Nerimaujate dėl savo draugužės? 

- Ojjūs? Ar žmogžudžiai jus jaudina? 

- Tikrai labiau nei šeimyniški tėveliai, - provokavo ji. - 
Bet jei jau norite viską žinoti, mano darbas - saugoti Doilį, o 
ne su juo miegoti. 

Su prikabinta prie ausies ausine, ji piktai išrėkė kelis nu- 
rodymus, įsakydama dviem cerberiams sustiprinti apsaugą. 

— Manote, Daniui gali keršyti meksikiečiai? 

— Negalima atmesti tokios galimybės, bet aš nė akimirką 
tuo netikėjau. 


* Jungtinių Amerikos Valstijų FTB akademija. (Aut. past.) 

— Kodėl? 

— Todėl, kad, vienaip ar kitaip, jis jau paliudijo. 

Šį kartą Žonatanas sutriko. 

— Vos prieš penkias minutes sakėte, kad jo apklausa nu- 
matyta kitą savaitę! 

Blaita paaiškino: 

— Kaip leidžiama pagal įstatymus tokiomis aplinkybėmis, 
Danis įrašė savo parodymus dar prieš prasidedant procesui. 
Liudijimas prieš Chesebelę Kortes nufilmuotas stebint teisėjui 
ir advokatui. 

Žonatanas jau pradėjo suprasti. 

— Vadinasi, net jei Danį šiandien nužudytų... 

— „šios juostos pakaktų nelegaliems prekiautojams nu- 
bausti, - patvirtino Blaita. - Vienintelė kartelio viltis - kad 
Danis pakeis parodymus teismo dieną. 

— Kodėl jis tai turėtų padaryti? 

- Štai dėl ko, - atsakė ji. 

Nuotolinio valdymo pultu ji įjungė ant sienos kabantį 
plokščiaekranį televizorių ir jame pasirodė vaizdo įrašas. 


34 
The Girl 1n tbe Dark 


Protas ieško, o širdis suranda. 


George SAND 


Filmas netruko nė pusės minutės. Stambiu planu ekrane 
buvo matyti iškankintas merginos veidas. Į kamerą žvelgė pa- 
nikos apimta, akivaizdžiai išsekusi, įdubusiomis akimis Alisa. 
Blyški šviesa leido suprasti, kad ji laikoma kažkokiame rūsy- 
je ar požemyje. Kalbėdama ji vis užsikirsdavo ir pravirkdavo. 
Galų gale jai pavyko kreiptis tiesiogiai į tėvą ir perduoti pagro- 
bėjų nurodymus: 


Save me, Dad! Change your testimony, please! And 
we'll be together again. Right, Dad?“ 


Paskui kamera nutolo ir parodė visą nusilpusios Alisos, 
prirakintos prie vamzdžio, siluetą. 

- Filmą gavome šįryt per kurjerį, - paaiškino Blaita Bleik 
ir išjungė įrašą. 

Danis suspaudė kumščius. Jį kamavo bejėgiškumo ir kal- 
tės jausmas, jis buvo nusiteikęs labai pesimistiškai: 


* „Mergina tamsoje“ - anglų režisieriaus Stuarto Patono 1918 m. filmo pavadinimas. 
** Išgelbėk mane. tėti' Pakeisk savo parodymus! Ir mes vėl būsime kartu. Gerai, tėti? (Angl.) 

- Ji pagrobta jau dvylika valandų. Jei greitai nerasime, jie 
ją nužudys, kad ir ką daryčiau. Be savo vaistų ją bet kurią aki- 
mirką gali ištikti inkstų nepakankamumas. 

Blaita atsisėdo prie metalinio stalo, ant kurio stovėjo trys 
nešiojamieji kompiuteriai. 

- Mes nesėkmingai bandėme nustatyti Alisos telefono bu- 
vimo vietą, - pasakė ji ir perkėlė filmą į vieno iš kompiuterių 
kietąjį diską. 
dešimtis kartų sustabdė filmą, priartino kiekvieną detalę. Mad- 
liną sudomino techniniai aspektai ir ji priėjo prie kompiuterių. 
Blaita jai smulkiai viską paaiškino: 

- Filmo apačioje yra data ir tikslus laikas. Sustiprindami 
garsą galime atskirti triukšmą, kurio, atrodytų, juostoje nesi- 
girdi: metro, eismo ūžesį... Tai mus galėtų užvesti ant kelio. 

— Nustatėte vaizdo kamerą? - paklausė Žonatanas. 

— Nepaisant prieblandos, atvaizdas geros kokybės. Fil- 
muota nauju modeliu, - pateikė savo išvadą Blaita. 

Ji atliko kelis veiksmus ir įjungė programinę įrangą, ge- 
bančią identifikuoti markę ir modelį. 

— Tai „Canon“ kamera su USB atmintuku, pasirodžiusi 
rinkoje anksčiau nei prieš metus. Paprašysiu Biuro atsiųsti pas- 
kutinių pirkėjų parduotuvėse ar internete sąrašą, bet tai gali 
užtrukti. 

Paskui ji atskyrė ir padidino per visą ekraną vieną detalę. 

— Mano dėmesį patraukė štai kas! - pasakė ji ir parodė į 
padidintą vamzdį, prie kurio buvo pririšta Alisa. - Jis senas 
ir didžiulis. Iš pirmo žvilgsnio sakyčiau, kad šiam vamzdžiui 
mažiausiai šimtas metų, bet susisieksiu su ekspertais, kad nu- 
statytų tikslų jo amžių. Yra šiokia tokia galimybė, kad pasitelkę 
visus duomenis galėsime rasti slėptuvę. 

Paskui ji kreipėsi į agentą, kuris priėmė atneštą USB at- 
mintuką. 

— Krisai, ar turi kurjerio parodymus? 

Vyras juodais drabužiais perkėlė kažkokį dokumentą iš 
savo telefono į kompiuterį. 

- Jis dirba siuntinių pristatymo įmonėje „Bike Messenger“ 
Volstrite, bet šiandien jis atliko užduotį kaip laisvai samdomas 
kurjeris. Paketą jam įdavė Olandų ir Džono gatvių sankryžoje. 
Siuntėjas atėjo pats: aukštas, kaukazietiškų bruožų, stambus, 
maždaug keturiasdešimties metų vyras... Jis atsiskaitė grynai- 
siais ir neminėjo savo vardo. 

— Ar turime jo fotorobotą? 

—- Hm... Terensas kaip tik dabar apklausia kurjerį. 

— Gerai, paprašyk jo pasiskubinti! Noriu gauti jo apibū- 
dinimą po dešimties minučių! Nuo dabar svarbi kiekviena se- 
kundė! 


Po pusvalandžio 


„Matchbox“, be abejo, gavo tokį pavadinimą dėl patalpos 
dydžio. Dievas žino, kaip baro savininkui ankštoje erdvėje su 
vaizdu į terasą pavyko įrengti dvidešimt vietų. Žonatanas sėdė- 
jo priešais lašišos sumuštinį ir pasakojo Madlinai apie pokalbį 
su Frančeska. 

— Ką apie tai manai? 

Jis kalbėjo nuoširdžiai, tiksliai nupasakojo, kokiomis 
aplinkybėmis jo žmona nužudė Loidą Vornerį, kaip atsikratė 
jo kūno ir kaip, padedama Žoržo, užsitikrino alibi. Narsumas 
apsaugojo ją nuo galimybės būti apkaltintai žmogžudyste, bet 
sugriovė jų santuoką. 

— Manau, mirus šiam tipui pasaulyje vienu šunsnukiu ma- 
žiau, - pasakė Madlina. 

„Užuomina į Danį Doilį...“ 


* Degtukų dėžutė. (Angl.) 

- Manau, tavo žmona yra velniškai šaltakraujiška ir nepa- 
prastai protinga, - pridūrė ji. 

Ji nurijo paskutinį sumuštinio su ožkos sūriu kąsnį ir už- 
gėrė jį vyno gurkšniu. 

— Manau, turėtum ją susigrąžinti. 

Žonataną tarsi žaibas trenkė. Per vieną sekundę Madlina 
paleido vėjais visą jų istoriją. 

- O kaipgi... mes? 

Ji pažvelgė jam į akis. 

— Būkime atviri: mūsų santykiai - trapūs. Kokia ateitis 
mūsų laukia? Mus skiria dešimt tūkstančių kilometrų, abu esa- 
me išmušti iš vėžių. Anksčiau ar vėliau ateis diena, kai tu gailė- 
siesi, kad negrįžai gyventi pas savo Žmoną ir sūnų. 

Žonatanas stengėsi išlikti ramus. 

- Iš kur tu žinai? Mes negalime išsiskirti dėl kažkokios 
paikos hipotezės... 

— Tau čia nėra ką veikti. Alisa Dikson tau nieko nereiškia. 
Tai ne tavo mūšis. 

- Ji mano gyvenime užima tokią pat vietą kaip ir tavo! 

Šį kartą jis pakėlė balsą. Salė buvo tokia siaura, kad į juos 
iš karto nukrypo visų žvilgsniai. Jis nekentė šios užeigos dėl 
viena prie kitos prilipusių kėdžių, nepaliekančių vietos nei lais- 
vai judėti, nei intymiai pasikalbėti. 

- Paklausyk, Žonatanai. Visa ši istorija prasidėjo krauju 
ir baigsis krauju. Nebus laimingos pabaigos, o tu nepasirengęs 
susidoroti su tokiu žiaurumu. Aš esu farė, Blaita dirba FTB, 
Danis - žmogžudys, bet tu... 

- Aš tik mielas virėjas... taip? 

- Tu turi šeimą... 

- Maniau, galėsi tapti jos dalimi, - pareiškė jis ir atsistojo. 

Ant stalo jis padėjo pinigų ir paliko barą. 

Tai buvo pirmas kartas, kai Madlina jautėsi iš tiesų įsimy- 
lėjusi. Tačiau nesistengė jo sulaikyti. 

— Būk atsargus, - sušnabždėjo ji. 

Bet jis jau buvo išėjęs. 

Alisą pagrobęs mafijos kartelis aiškiai buvo pasirengęs bet 
kam. Žonatanas dėl įžeisto išdidumo nesuprato, kad Madlina 
atsisako temptis jį kartu į tamsybių upę todėl, kad jį myli. 


* 


Bedfordo aveniu metro stotis buvo šalia namų kvartalo. 
Žonatanas nuskubėjo į stotį ir grįžo į Greničą. 

Klerės namuose dvidešimt minučių nejudėdamas stovėjo 
po dušu, išsekęs dėl laiko skirtumo ir miego trūkumo, paveik- 
tas užplūdusių emocijų ir prieštaringų jausmų. 

Penkiolika valandų. Jis paskambino į San Fransiską ir il- 
gai kalbėjosi su sūnumi. Šarlis nesuprato, kodėl jo tėtis nebuvo 
su juo per Kūčias. Bet Markas puikiai vaidino tėvo vaidmenį, 
kurio Žonatanas niekada nemokėjo tinkamai atlikti. 

Pokalbis su sūnumi jį panardino į dar didesnį liūdesį. 
Norėdamas pabėgti nuo vienatvės, jis apsivilko švarius drabu- 
žius ir išėjo išgerti kavos į pirmą pasitaikiusį barą Makdugalo 
gatvėje. Jis vylėsi, kad kofeinas praskaidrins mintis. Kurį lai- 
ką galvoje besisukantys vėl susiėjusios šeimos vaizdai jį veikė 
raminamai. Jis prisiminė visas pilnatvės kupinas valandėles, 
išgyventas su buvusia žmona ir Šarliu. Frančeskos prisipaži- 
nimai jį išlaisvino iš kančių, kurių įkalintas jis gyveno dvejus 
metus, nugrimzdęs į painiavą, praradęs pasitikėjimą savimi ir 
orientyrus. 

Dabar jis turėjo progą susigrąžinti savo ankstesnį gyveni- 
mą. Galų gale, ar ne to jis visą laiką norėjo? Po dviejų valandų 
jis galėjo sėdėti lėktuve, skrendančiame į Kaliforniją, pasiimti 
Šarlį ir grįžti į Niujorką praleisti švenčių su Frančeska. 

Ši perspektyva guodė. Jis prisiminė kažkada vieno kolegos 
pasakytus žodžius: „Medis be šaknų tėra medžio gabalas.“ Jam 
reikėjo tvirto pagrindo po kojomis. Tačiau Frančeskos vaizdas 

vis labiau blanko prieš Madliną. Be abejo, moteris buvo teisi: jų 
istorija kaip vėjas. Ir vis dėlto... 

Vis dėlto jis negalėjo pasiduoti proto balsui. Madlina įsi- 
laužė į jo širdį ir dabar jam jos trūko. 

Jis išsitraukė iš kišenės rašiklį ir, pagautas netikėto įkvė- 
pimo, ėmė rašinėti ant popierinės servetėlės. Po trijų minučių 
suvokė, kad sukūrė desertą pagal jaunosios anglės paveikslą: 
šimtalapį su lengvu rožių ir žibuoklių kremu iš plonos kara- 
melizuotos sluoksniuotos tešlos su saldžiais Tuniso apelsinais. 
Tai buvo pirmoji staigmena. Dvejus metus jis buvo kūrybinėje 
dykumoje ir nesukūrė nė vieno naujo patiekalo. Šiandien meilė 
susprogdino užraktą ir grąžino įkvėpimą. Tokia perspektyva jį 
nuramino ir suteikė pasitikėjimo savimi. Kodėl Niujorke neati- 
darius restorano kartu su nedidele valgių gaminimo mokykla? 
Galų gale, toks projektas turėtų prasmę. 

Žonatanas pasimokė iš klaidų ir antrą kartą tų pačių 
kvailysčių nebekartos. Galas tuštybių mugei, plėšymuisi dėl 
žvaigždučių, užteks ieškoti žiniasklaidos palaiminimo. Jis tu- 
rėjo galvoje savitą, bet ne ištaigingą įstaigą, kurioje karaliautų 
originali ir ambicinga virtuvė. Baigta su madingų dizainerių 
kurtais krištoliniais indais ir porcelianiniais servizais. Dau- 
giau niekada jis nesuteiks savo vardo išvestiniams produktams 
ar šlykštiems sušaldytiems pusfabrikačiams, kurie parduoda- 
mi prekybos centruose. Nuo šiol jis bus savo profesijos amati- 
ninkas, turintis vienintelį tikslą: gauti ir suteikti malonumo. 

Jis išėjo iš kavinės, kartu išsinešdamas vilties lašą. Bet jis 
žinojo, kad jo ateitis smarkiai priklauso nuo to, ar Alisa Dik- 
son liks gyva. Kur jis būtų šiandien, jei kelyje nebūtų sutikęs 
šios mergaitės? Be abejo, gulėtų po velėna. Jis jai buvo skolin- 
gas gyvenimą: tai pati didžiausia skola, po kuria jis nepasirašė. 
Bet jis buvo pasiryžęs parodyti pagarbą kraujo skolai. 


* 

Aštuoniolika valandų. Jo sąmonę užplūdo Alisos pagro- 
bimo vaizdai. Viskas buvo sumišę. Pabandė prisiminti pasku- 
tinius jos žodžius, bet neįstengė. Nuėjo iki 20-osios gatvės. 
Lauke jau temo. Nepaisydamas veidą geliančio šalčio, jis toliau 
vaikštinėjo gatvėmis, mąstydamas apie neįtikėtiną Alisos liki- 
mą. Apie gyvenimą, už kurį ji kovojo. Apie tvirtą jos charakte- 
rį, kuris padėjo išsilaisvinti iš grandinių ir tapti savo būties šei- 
mininke. Nors buvo dar labai jauna, ji kovojo viena, be šeimos, 
be draugų, kiekvieną kartą pasirinkdama sunkiausią kelią: tą, 
kuriame retai sutikdavo kuklumą, kuriame reikėjo saugotis ir 
nenusileisti iki vargetų bei pakvaišėlių lygio. Toks kelias sudė- 
tingas net suaugusiajam, o ką jau kalbėti apie trylikametę... 

Jis atsidūrė Čelsio rytuose. Jau buvo sutemę, gatvėje vėjo 
nešamos skraidė kelios sidabrinės snaigės. Šaltis jį paskatino 
įžengti į „Life X Death“, garsųjį kokteilių barą. Iš keturių salės 
kampų sklido lounge stiliaus muzika. Žonatanas ne itin mėgo 
tokias vietas, bet judėjimas ir pokalbiai sudarė įspūdį, kad jis 
ne toks vienišas. Muzika sukūrė tam tikrą inkubatorių ir, kad 
ir kaip paradoksalu atrodytų, padėjo jam mąstyti, svarstyti idė- 
jas, pasinerti į mintis. Alisa... Jis privalėjo sutelkti visą dėmesį 
į Alisą. 

Nuojauta jam kuždėjo, kad Blaitos Bleik ir Madlinos ty- 
rimas niekur nenuves. Iš savo pusės, jis neturėjo jokių tyrimo 
priemonių. Teturėjo savo neuronus ir psichologiją. Alkoholis 
degino skrandį, bet padidino jautrumą. Jis užsisakė dar taurelę, 
kad išlaikytų emocionalumą. Kaip kūrėjas jis visada balansavo 
tarp proto balso ir emocijų. Pamažu visos atminties kliūtys iš- 
nyko ir į galvą grįžo filmo turinys: blizgančios, karščiuojančios 
paauglės akys, ligota išvaizda, apgailėtina belangė, riešus ver- 
žiantys antrankiai, trūkčiojantis balsas ir žodžiai: 


Save me, Dad! Change your testimony, please! And 
we'll be together again. Right, Dad? 

Jis pabandė nuvyti visas mintis į šalį ir įsijausti į Alisos 
būseną. Siaubas jos veide buvo nesuvaidintas, bet akys Žvel- 
gė labai įdėmiai... Nors ir apimta baimės, ji nebuvo praradusi 
proto ir gyvybingumo. Sakytum, norėjo sulaukti ne tik užuo- 
jautos, bet ir... perduoti žinią... 

Ne, negali būti. Tikriausiai jai buvo duota perskaityti 
tekstą ar bent jau tikslūs nurodymai. Kaip improvizuoti turint 
galimybę tarti tik kelis žodžius? 

Jis paėmė padėkliuką, gulintį po kokteilio taure, ir parašė 
keturis sakinius: 


Save me, Dad! 

Change your testimony, please! 
And we'll be together again. 
Right, Dad? 


Gerai, ir kas toliau? Jei tikėtume Daniu, mergaitė puikiai 
žinojo apie jai gresiantį pavojų. Ji žinojo, kad jos pagrobėjas 
buvo pasiųstas Meksikos kartelio. Vadinasi, ji veikiau norėjo 
perduoti informaciją ne apie pagrobėjo tapatybę, o apie savo 
buvimo vietą. Nebent... 

Staiga tarsi žaibo blyksnis atsivėrė tiesa. Jis čiupo tušinuką 
ir apibraukė kiekvieno sakinio pirmąją raidę: 


Save me, Dad! 

Change your testimony, please! 
And we'll be together again. 
Right, Dad? 


Raidės, parašytos viena paskui kitą, sudarė žodį iš keturių 


raidžių: SCAR. 
Arba „randas“ anglų kalba... 

35 
Iki paskutinio atodūsio 


Ateina akimirka, kai mirtis turi visas kortas 
ir vienu kirčiu nukerta keturis ant stalo 
gulinčius tūzus. 


Christian BOBIN 


Viljamsbergas 
Makondo automobilių klubas 
23 val. 


Lofte, įsikūrusiame virš garažo, vyravo apgaulinga ramy- 
bė. Blaita ir Madlina, susėdusios prie kompiuterių, toliau ana- 
lizavo duomenis. Danis stovėjo prie lango ir nekantriai traukė 
cigaretę po cigaretės. Du agentai ėjo sargybą: vienas - priešais 
buto duris, o kitas tamsoje vaikštinėjo apie garažą tarp besilei- 
džiančių snaigių. 

Tylus pyptelėjimas pranešė Madlinai, kad ji gavo žinutę. 

Ji greitai žvilgtelėjo į ekraną: 


Žinau, kas pagrobė Alisą! 
Atvažiuok pas mane į „Life 8. 
Death“ 10-ojo aveniu ir 20-osios 


gatvės sankryžoje. Ateik VIENA. 
NIEKAM NESAKYK. Žonatanas 


Ji pirmiausia nepatikliai pamanė, kad tai Žonatano gud- 
rybė norint vėl ją pamatyti. 


335 


„Bet jis niekuomet nepasinaudotų tokia drama...“ 

„Gal jis iš tiesų kažką rado? Tokiu atveju gal verčiau jam 
paskambinti, užuot važiavus į kažkokį barą?“ 

— Dani, ar paskolinsi automobilį? 

- Išvyksti? 

— Noriu kai ką nusipirkti, - pasakė ji ir apsivilko odinę 
striukę. 

Ji pasiėmė savo kuprinę, kurioje gulėjo Žonatano kom- 
piuteris, ir nusekė paskui Danį prie laiptų, vedančių į garažą. 
Stebimi sargybinių, jie perėjo senų automobilių pilną angarą. 

- Imk šitą, - pasakė jis ir parodė į ryškiai raudoną 1964- 
ųjų „Pontiacą.. 

— Gal turi ką nors, ne taip krintantį į akis? 

Ji pasuko galvą ir prisimerkė ieškodama kuklesnio mo- 
delio. 

- Kodėl ne šis? - pasiūlė ji, turėdama galvoje kabrioletą 
„Peugeot 403“. - Tarsi leitenanto Kolombo" automobilis! 

- Sėsk į „Pontiacą ! - primygtinai reikalavo jis. Ji suprato, 
kad geriau nesispyrioti ir atsisėdo prie gražaus amerikietiško 
automobilio vairo. 

Danis pasilenkė prie lango. 

— Popieriai viduje, - paaiškino jis ir atlenkė skydelį nuo 
saulės. 

Paskui parodė į daiktinę. 

- Jei kiltų keblumų... 

Madlina ją pravėrė ir pamatė revolverio „Colt Anaconda“ 
rankeną. Tuomet ji suprato, kodėl Danis užsispyręs liepė sėsti 
į jo paties automobilį. 

- Važiuoji susitikti su draugu? - paklausė jis nepatenkintas. 

Ji uždarė langą nieko neatsakiusi. 

- Iki greito! 

* 


* Pagrindinis populiaraus detektyvinio JAV serialo veikėjas (Vert. past.) 

Vairuoti dėl tamsos ir sniego buvo sunku. Madlina dve- 
jojo, ar pasinaudoti telefono GPS navigacija, bet galiausiai nu- 
sprendė važiuoti „senoviškai . 

Ji padarė staigų posūkį, užvažiavo ant tilto, pervažiavo 
Rytų upę ir atsidūrė Manhatane. 

Iki šiol atnaujinto tyrimo adrenalinas teikė žvalumo, bet 
staiga ji pajuto, kaip nuovargis užgula jos pečius, apsunkina 
judesius ir trukdo mąstyti. Pastarąsias tris dienas ji numigo vos 
kelias valandas. Akys degė ir galva akimirką apsvaigo. 

„Velniava, man jau nebe dvidešimt!“ - pasiskundė Madli- 
na ir pabandė įjungti šildymą. 

Prie išvažiavimo nuo tilto ji pažino Ūksmingąją gatvę, 
kuria važiavo ryte persekiodama Blaitą. Nusileido iki Hjusto- 
no gatvės, nuo kurios prasidėjo taisyklingas beasmenių gatvių 
tinklas, todėl buvo lengviau orientuotis. Patikrino Žonatano 
atsiųstą adresą ir leidosi vedama navigacijos iki „Life X Death“. 
Buvo vėlus metas, eismas ramus. Ji lengviau atsiduso, pamačiu- 
si kelias laisvas vietas 20-0sios gatvės pradžioje, nes pastatyti 
tokį automobilį - nelengva užduotis. 

Praėjusi pro barą, ji pamatė Žonataną, sėdintį priešais 
tuščią taurę. 

— Atėjai viena? - su nerimu paklausė jis. 

— Kaip ir prašei. 

— Yra naujienų apie Alisą? 

- Jokių. 

Ji atsisėdo prieš jį ir nusivyniojo šaliką. 

— Ką visa tai reiškia? Kodėl manaisi žinąs, kas ją pagrobė? 

— Spręsk pati, - atsakė jis duodamas jai taurės padėkliuką. 

Ji žiūrėjo į kartoną dešimt sekundžių. 

- Ir ką? 

— SCAR! - sušuko jis. - Angliškai tai reiškia „randas ! 

- Labai ačiū, primenu, kad tai mano gimtoji kalba. 

- Blaita! Blaita pagrobė Alisą! Būtent tai ji norėjo mums 
pranešti! Blaita yra meksikiečių bendrininkė! 

Moters abejonės suerzino Žonataną. 

- Manaisi esąs „Da Vinčio kode ? - pasišaipė ji. 

- Tau tai atrodo atsitiktinumas? 

- Keturios raidės nieko nesako... 

Bet Žonatanas nebuvo pasiruošęs pasiduoti. 

— Pamąstyk trisdešimt sekundžių. 

— Manau, sugebėsiu. 

— Įsivaizduok save meksikiečių vietoje. Ką pirmiausia 
siektum pervilioti į savo pusę? 

— Tu man pasakyk. 

- Žinoma, maršalę, kuri atsakinga už Danio saugumą! 

Ji vis dar žiūrėjo skeptiškai, bet jis dėstė toliau: 

- Jungtinėse Valstijose Meksikos kartelis stengiasi infil- 
truoti savo Žmones į visas teisėsaugos šakas: sienų apsaugą, 
imigracijos agentūras, muitines... Paperkama vis daugiau ame- 
rikiečių pareigūnų. Dar prisidėjo krizė. 

- Blaita Bleik yra patriotė, - prieštaravo Madlina. 

- Priešingai, ji puikiai tinka! Ji dirbo infiltruota tarp nar- 
kotikų platintojų. Ateina laikas, kai prarandi atramos tašką. Ir 
kai tau pasiūlo milijonus dolerių, patriotizmas atsiduria pasku- 
tinėje vietoje. 

„Kiekvienas žmogus turi savo kainą, - pagalvojo ji prisi- 
minusi Danio žodžius. Nugalėjusi abejones, ji jau kitu žvilgsniu 
pažvelgė į keturias didžiąsias raides, kurios sudarė žodį SCAR. 
Ar gali būti, kad Alisai kilo mintis perduoti tokią žinutę? 

- Reikia įspėti Danį! - pasiūlė Žonatanas. - Jam gresia 
pavojus! 

Madlina išsitraukė mobilųjį, kuriame turėjo Danio tele- 
fono numerį. Akimirką padvejojusi, ji nusprendė nusiųsti jam 
žinutę. 

Saugokis Blaitos. Ji gali 
būti narkotikų prekeivių 
bendrininkė. Susisiek su FTB. 


Būk labai atsargus. Tau gresia 
pavojus. Madlina 


— Dabar turime perspėti farus ir tikėtis, kad tu neklysti. 
Išėjusius iš karšto baro į tamsą, juos pasitiko ledinis vėjas, 
o kitoje gatvės pusėje jų jau laukė „Ferrari“... 


* 

- Tai ji! 

Jie atsitraukė atgal. Tikriausiai Blaitai Madlinos išvykimas 
pasirodė įtartinas ir ji pamanė, kad kažkas rezgama jai už nu- 
garos. 

- Einu, pažiūrėsiu, - nusprendė Žonatanas ir žengė per 
gatvę. 

- Gal tu trenktas?! 

„Po šimts pypkių!“ - pagalvojo Madlina. 

Ji nubėgo iki „Pontiaco, prisiminusi, kad jo daiktinėje 
guli ginklas. 

Buvo labai tamsu. Žonatanas priėjo prie „Spyder“. Viduje 
nieko nebuvo. Visos šviesos užgesintos. Variklis išjungtas. 

„Kur ji?“ 

Jis pastebėjo, kad už jo kažkas juda. Kabrioletas stovėjo 
priešais įėjimą į kelių aukštų automobilių aikštelę. Siekiant pa- 
didinti stovėjimo vietų skaičių sukurta išradinga hidraulinių 
liftų sistema, kuri leido judėti vertikaliai ir horizontaliai beveik 
dviem šimtams automobilių, surikiuotų vienas ant kito. Judi- 
nami vėjo girgždėjo didžiuliai metalinio rėmo ramsčiai. Vieta 
buvo niūri ir šalta. 

— Ar čia kas nors yra? - paklausė Žonatanas, atsargiai 
įžengęs į aikštelę. 


* 


„Pakvaišėlis!“ - galvojo jį iš toli stebinti Madlina. Ji susku- 
bo įjungti variklį, vildamasi „pačiupti“ Žonataną, bet... 


* 


Per vėlu. 

Pasigirdo trenksmas, pro Žonatano plaukus prašvilpė ir į 
plieninį stulpą atsimušė kulka. 

Jis griuvo ant žemės, kad išvengtų naujo šūvio. Už dvide- 
šimties metrų į jį šaudė Blaita! 

Jis greitai pašoko ir ilgai nemąstydamas pasileido prie 
pirmųjų laiptų lauke. Girdėjo, kaip už nugaros aidi maršalės 
žingsniai. Jinai jį vijosi, bet spiralės formos laiptai trukdė nusi- 
taikyti. Laiptų viršuje jis atsimušė į dviejų metrų aukščio tink- 
linę sieną. 

Vienintelė išeitis - lipti. 

Jau kelis mėnesius jis nesportavo, bet perspektyva būti 
nužudytam jam suteikė jėgų plikomis rankomis ropštis per 
tvorą. Jis perlipo tinklinę sieną ir atsidūrė... 

„„ant senojo geležinkelio virš buvusio skerdyklų ir mė- 
sinių kvartalo. Kadaise šiuo geležinkeliu į sandėlius vagonais 
buvo gabenami kroviniai. Trisdešimt metų nenaudota ir žolė- 
mis apaugusi teritorija vėliau buvo paversta pasivaikščiojimo 
vieta. Vasarą nuo žaliuojančio tako atsiverdavo vaizdas į upę. 
Šį vakarą čia karaliavo šaltos ir niūrios betono plokštės. 

19-oji gatvė, 18-oji gatvė... 

Žonatanas lėkė kiek tik kojos neša. Pirmoji bėgių dalis 
vedė tiesiai. Todėl jis buvo matomas ir netrukus vėl tapo tai- 
kiniu. Blaita, atsilikusi nuo jo vos per penkiolika metrų, du 
kartus šovė. Viena kulka jį įdrėskė, o kita atsimušė į apsaugi- 

nę pleksiglazo sieną Hadsono pusėje. Žonatano laimei, tokiu 
vėlyvu metu visi pasivaikščiojimo tako žibintai buvo užgesinti, 
kad nepritrauktų naujakurių nelegalų... 


* 


Madlina išgirdusi šūvius krūptelėjo. Sėdėdama prie vairo 
pro atvirą langelį ji stebėjo bėgius, laukdama menkiausio jude- 
sio. Įdėmiai žiūrėdama į kabančiuosius sodus, ji bandė nuspėti 
persekiojimo eigą ir iš lėto važiavo keliu palei geležinkelį. Pro 
pavėsinės, atsiveriančios į gatvę, stiklą ji pamatė šmėkštelint 
Žonatano siluetą ir su palengvėjimu atsiduso sužinojusi, kad 
jis tebėra gyvas. 


* 


Žonatanas bėgo pirmyn. Dėl krintančio sunkiais dribs- 
niais sniego kelias buvo slidus. Dabar pasivaikščiojimo takas 
sukosi į kairę, įstrižai kirto 10-ąjį aveniu, tęsėsi virš stogų, vin- 
giavo tarp mūrinių pastatų, fasadų ir milžiniško dydžio rekla- 
minių skydų. 

Siekiant, kad vieta išliktų autentiška, kai kur nuspręsta iš- 
saugoti geležinkelio bėgių fragmentus. Tarp betono toliau ėjo 
dvi plieninių bėgių juostos. Atgavęs pasitikėjimą savimi, Žo- 
natanas mikliai peršoko ant cemento sustatytus gėlių vazonus, 
bet koja įstrigo tarp medinių pabėgių ir jis išsisuko kulkšnį. 

„Po velnių!“ 

Jis ir toliau bėgo, tik lėčiau. Blaita prisiartino, bet ties Čel- 
sio prekybos centru buvęs pramoninis kelias įnėrė į tunelį virš 
miesto blokų ir leido prancūzui šiek tiek atsikvėpti. 


* 


14-asis aveniu, Vašingtono gatvė... 
Madlina laviravo tarp pastatų, nuolat žvilgčiodama į seno 
pramoninio pastato plienines konstrukcijas. Kelis kartus jai 

pavyko sustoti prie vartų, kurie vedė į pasivaikščiojimo taką, 
bet tokią vėlyvą valandą jie visi buvo uždaryti. 

Galiausiai ji nusprendė važiuoti iki kelio pabaigos, sustoti 
Gansevurto aikštėje ir tikėtis, kad Žonatanas nenusileido dar 
prieš jai atvažiuojant. 

* 


Iš tunelio uždusęs išbėgo Žonatanas. Maždaug už de- 
šimties metrų jį vijosi Blaita. Po šonkauliais jį pervėrė aštrus 
skausmas. Nors buvo suprakaitavęs ir uždusęs, jis vis tiek bėgo 
nesustodamas, braudamasis per neįtikėtino dydžio piktžoles. 
Jis pasiekė terasą - deginimuisi skirtą zoną su dideliais me- 
diniais gultais, nuo kurios vėrėsi Naujojo Džersio panorama. 
Kad pristabdytų persekiotoją, jis kartkartėmis parversdavo ant 
žemės ilgus gultus, sodo stalus, gėlių lovelius ir kitus po ranka 
pasitaikiusius daiktus. 

Naujas šūvis sudaužė molinį ąsotį. 

„Per plauką.“ 

Visai uždusęs, jis spruko į paskutinę atkarpą. Atidavė pas- 
kutines jėgas, kad įveiktų šį dar vešliau apaugusį taką. Aukšti 
medžiai ir krūmynai trukdė Blaitai šaudyti. Paskui atkarpa ne- 
tikėtai pasibaigė. 

Žonatanas tuojau pat pasileido laiptais, kurie vedė į Gan- 
sevurto gatvę. Blaita metėsi iš paskos. Liko tik perlipti pasku- 
tinę tvorą ir... 

Per vėlu. Blaita nušoko beveik tuo pačiu metu kaip ir jis. Šį 
kartą vingiuodamas gatvės viduriu, jis neturėjo jokios apsaugos. 

Ji nusitaikė. Iš tokio atstumo ji negalėjo prašauti. 


* 


- Stok! Mesk ginklą arba šausiu! - sušuko Madlina. 
Katiniškas Blaitos Bleik šešėlis pasisuko ir akies krašteliu 
ji įvertino situaciją. Madlina buvo nukreipusi į ją Danio revol- 


verį. Be menkiausios dvejonės maršalė, nepaisydama grasini- 
mo, puolė paskui Žonataną, griebė jam už gerklės ir įrėmė į 
galvą ginklo vamzdį. 

- Dar žingsnis ir šausiu! - suriko amerikietė. - Atsi- 
trauk! 

Dvi moterys stovėjo viena priešais kitą, nesitraukdamos 
iš savo pozicijų. Vėjas pustė tirštą sniegą ir slėpė apsunkusioje 
tamsoje susiliejusius jų šešėlius. Blaita atsitraukė arčiau upės ir 
dar stipriau užspaudė Žonatano kaklą. 

Madlina žengė žingsnį į priekį. Krintančios snaigės truk- 
dė gerai įžiūrėti maršalę. 

— Jei jį nušausi, tau galas! - suriko ji. - Tavo bičiuliai iš 
FTB bus čia greičiau nei už dviejų minučių! 

— Kartoju paskutinį kartą: atsitrauk arba jį nudėsiu! Nusi- 
spjaut man į FTB agentus, turiu ne vieną būdą jų atsikratyti. 

Ar Madlina turėjo iš ko rinktis? Jei ji nuleis ginklą, Blaita 
vis tiek nepasigailės. Nužudys juos abu. Jaunoji anglė kelis kar- 
tus sumirksėjo, vaizdas susiliejo. Nuovargis ir stresas paėmė 
viršų. Pačiu netinkamiausiu momentu. 

Ji juto, kaip dreba rankos. Revolverio vamzdis svėrė toną. 
Tai buvo vyriškas ginklas, skirtas medžioklei ar sportiniam 
šaudymui. Ji galėjo pataikyti tiek į Blaitą, tiek į Žonataną... Mi- 
limetro klaida šaunant ir kulka gali pavojingai pakeisti trajek- 
toriją. Šiame žaidime antros progos nebus. 

„Dabar.“ 

Ji paleido vieną šūvį. Madlina tikėjosi stiprios atatrankos, 
todėl iš visų jėgų stengėsi laikyti ranką tvirtai. 

Kulka pataikė Blaitai Bleik į viršugalvį ir ji buvo smar- 
kiai nublokšta atgal. Ji dar bandė įsitverti į Žonataną, bet po 
akimirkos jos negyvas kūnas persivertė per užtvarą ir paniro į 
Hadsono upę. 

Vėjas pūtė vis stipriau, atnešdamas artėjančių policijos 
automobilių sirenas. Apsunkusi nuo ją užgriuvusios naštos ir 
paskendusi tarp krintančių ledinių snaigių, Madlina drebėjo. 
Ji ką tik nužudė vienintelį žmogų, žinojusį, kur įkalinta Alisa. 
Ji ką tik pražudė Alisą. Ji vis dar laikė rankoje mėšlungiškai 
suspaustą ginklą ir negalėjo atitraukti akių nuo juodo vandens. 
Tuo tarpu krauju išsitepęs Žonatanas po patirto šoko stovė- 
jo nejudėdamas. Staiga jis pasijuto, tarsi būtų išėjęs iš transo. 
Priešais jį svirduliavo patirto siaubo prislėgta Madlina. Jis bai- 
minosi, kad ji nenualptų, ir nuvedė ją prie Gansevurto aikštėje 
stovinčio „Pontiaco“. 

Jis skubiai užvedė automobilį ir pajudėjo, užpakalinio 
vaizdo veidrodėlyje stebėdamas tamsų dangų išmarginusias 
mirksinčias raudonas ir mėlynas šviesas. 


36 
Finding Alice 


Vienintelis elementas gali pakeisti 
priklausomybę nuo praeities į priklausomybę 
nuo ateities. 


John Dos PAssos 


Žemutinis Ist Saidas 
Pastatas netoli Tompkinso Aikštės parko 
1 val. 


Žonatanas atidarė vonios kambario duris. Madlina miego- 
jo vandens pilnoje vonioje. Jis surado už durų kabantį chalatą ir 
priėjo švelniai jos pažadinti. Ji buvo išblyškusi, akys tuščios, ju- 
desiai pavargę. Paklusniai leidosi apgaubiama ir nušluostoma. 

Buvo pernelyg pavojinga grįžti pas Klerę ar apsistoti stan- 
dartiniame viešbutyje, kur juos lengvai galėtų surasti. Jis pasta- 
tė automobilį už kelių gatvių ir rado prieglobstį nedideliuose 
svečių namuose, priklausančiuose Anitai Kruk, senyvai lenkei, 
kuri Alfabeto kvartalo centre turėjo kulinarijos krautuvėlę. 
Kadaise Žonatanas buvo pasamdęs jos dukterį „Imperatoriuje“ 
padavėja ir Anita to niekada nepamiršo. Norėdami būti tikri, 
kad jų neras, jie taip pat išjungė savo telefonus ir paliko juos 
„Pontiace“. Pasiėmė tik kompiuterį ir Danio ginklą. 

Kažkas pabeldė į duris. Madlina jau gulėjo lovoje, tad Ani- 
tą įleido Žonatanas. Moteris jiems atnešė padėklą, ant kurio 


* Rasti Alisą. (Angl.) 

stovėjo du garuojantys dubenėliai „žureko“ - raugintos ruginių 
miltų putros su daržovėmis. Žonatanas padėkojo namo šeimi- 
ninkei, paskui pasiūlė vieną dubenėlį Madlinai: 

- Paragauk, pamatysi, tai... ypatingas patiekalas. 

Ji susipylė į burną šaukštą putros ir pasibjaurėjusi išspjo- 
vė. 

— Sutinku, gal šiek tiek per rūgštu, bet svarbiausia idėja, 
tiesa“ 

Ji nieko jam neatsakė, išjungė šviesą ir nugrimzdo į miegą. 

Prieš atsiguldamas šalia, Žonatanas priėjo prie lango ir 
pažvelgė į lauką. Sniegas tebekrito vienodu tempu. Kelią ir šali- 
gatvius dengė daugiau nei dešimties centimetrų sniego sluoks- 
nis. Kur tokiu metu ir tokiame šaltyje Alisa? Ar ji dar gyva? Ar 
jiems pavyks ją ištraukti iš pragaro? 

Reikėjo į viską žiūrėti realiai: situacija buvo nekokia. Po 
Blaitos mirties galimybė nusigauti į Alisos kalinimo vietą pasi- 
darė labai hipotetinė. 

Mintyse tarsi perspėjantis aidas nuskambėjo Madlinos 
žodžiai: „Ši istorija prasidėjo krauju ir baigsis krauju.“ 

Jis dar nežinojo, kokia teisi ji buvo. 


* 


Konio salos sandėlis 
2 val. 


Ledinio kambarėlio tyloje girdėjosi tik sunkus kankinan- 
tis kvėpavimas. 

Alisą pažadino šaltis. Šaltis ir skausmas: žiaurus skaus- 
mas, kuris perverdavo inkstus nuo menkiausio judesio. Ji gulė- 
jo ant šono su persukta ranka ir beveik nebejautė šios visiškai 
nutirpusios kūno dalies. Smilkiniai tvinksėjo, o galvos skaus- 
mas susiliejo su svaiguliu ir pagreitėjusiu širdies plakimu. 

Ji kosėjo, kad išvalytų plaučius, bandė ryti seiles, bet at- 
rodė, kad liežuvis tapo kietas, tarsi gipsinis. Ji nebežinojo, kiek 
laiko praėjo nuo pagrobimo. Kelios valandos? Viena diena? 
Gal dvi? Ji visą laiką norėjo šlapintis, bet atrodė, tarsi pūslės 
raumenys būtų paralyžiuoti. 

Ji duso. Mintys trūkinėjo, akys žvelgė tarsi per miglą, dėl 
aukštos temperatūros ji kliedėjo. Jai rodėsi, kad milžiniška 
žiurkė graužia jos pilvą, o ilga žvynuota uodega apsivyniojo 
apie kaklą ir ją smaugia. 


8 val. 


— Kelkis! 

Žonatanas pramerkė akis ir sunkiai pakėlė galvą. 

— Kelkis! - pakartojo Madlina. - Turime važiuoti. 

Pro langą skverbėsi pieno baltumo šviesa. Diena dar tik 
brėško. 

Žonatanas nusižiovavo ir vargais negalais išlipo iš lovos. 
Madlina jau buvo apsirengusi. Po trumpo nakties miego ji at- 
sigavo ir atrodė nusiteikusi ryžtingiau nei bet kada. Jis pasuko 
koridoriumi, kuris vedė į vonios kambarį, bet ji jam numetė 
drabužius. 

— Po dušu nusiprausi kitą dieną! Neturime laiko. 

Jie paliko kelis banknotus šeimininkei ir išėjo į gatvę. 
Šįryt miestą dengė jau ne dešimties centimetrų, bet dvigubai 
storesnė sniego paklotė. Vis dar snigo, tad eismas gatvėse buvo 
sulėtėjęs. Ant šaligatvių žmonės atsikasinėjo takus prie durų, 
savivaldybės darbuotojai valė kelius, o Uksmingojoje gatvėje 
dvi didelės sniego valymo mašinos stumdė sniegą iš abiejų ga- 
tvės pusių, užversdamos lavina ne vietoje pastatytus dviračius 
ir automobilius. 

Jie pasiekė „Pontiacą“, susirado savo telefonus ir pasuko 
„Peels“ kavinės, savo naujojo štabo, kryptimi. 

Dėl sniego ir ankstyvo meto kavinė buvo apytuštė. Jie at- 
sisėdo prie to paties staliuko kaip vakar ir užsisakė kavos, jo- 
gurto bei dribsnių. 

Čia nebuvo televizoriaus, todėl Madlina išsitraukė kom- 
piuterį ir prisijungė prie belaidžio interneto. 

- Koks čia rimčiausias naujienų kanalas? 

- Pabandyk „NY1 News. 

Madlina įėjo į svetainę. Pradiniame puslapyje buvo įdėtas 
vaizdo filmas - „NY1 Minute“, - kuris trumpai pateikė dienos 
aktualijas per šešiasdešimt sekundžių. Trys ketvirtadaliai me- 
džiagos buvo skirti netikėtai užklupusiam sniegui, kuris galėjo 
paralyžiuoti Niujorką, o paskutinėje dalyje pranešama apie „šią 
naktį paslaptingai šūviu į galvą nužudytą Jungtinių Amerikos 
Valstijų maršalę Blaitą Bleik. Jos kūnas rastas Hadsono upėje. 
Buvusi karininkė saugojo pilietį, kuris ateinantį pirmadienį turi 
pateikti svarbius parodymus narkotikų baronienės Chesebelės 
Kortes teisme. Šį pagrindinį liudytoją saugo FTB“. 

Madlina atsiduso: nežinia, ar policija nustatė Blaitos kal- 
tę, tačiau bent jau Danis buvo saugus. Tačiau pasitenkinimas 
truko tik akimirką: reikėjo rasti paauglę, o jie neturėjo nė men- 
kiausios gairės. 

— Be abejo, Blaita turėjo bendrininką, - pasakė Madlina. 

Žonatanas pirmiausia į merginos, paskui į savo puodelį 
įpylė kavos. 

- Reikia viską pradėti nuo pradžių. Akivaizdu, kad per tas 
valandas, kai pagrobta Alisa, Blaita pasirūpino pašalinti įrody- 
mus ir sabotavo tyrimus. 

— Ką manai? 

- Reikėtų pabandyti nustatyti Alisos telefono buvimo vietą. 

- Neturime įrangos. Tai farų darbas. 

Žonatanas papurtė galvą. 


348 


- Šiandien jau ne. Dėl padažnėjusių mobiliųjų telefonų 
vagysčių dauguma operatorių klientams pataria aktyvinti vie- 
tos nustatymo per atstumą funkciją. Jei Alisos išmanusis tele- 
fonas naujas, tikriausiai ji šia funkcija pasinaudojo. 

Madlina abejojo. 

— Mes net nežinome jos numerio... 

- Tam reikia ne numerio, o jos elektroninio pašto adreso. 

Žonatanas pasisuko į kompiuterio ekraną ir prisijungė 
prie svetainės „Mano išmaniojo telefono vietos nustatymas“. 
Bet tam, kad ją nustatytum, reikėjo pateikti elektroninio pašto 
adresą ir jo slaptažodį. 

— Mes neturime nei vieno, nei kito, - niūriai pasakė Mad- 
lina, žiūrėdama į jį, spaudantį klavišus. 

Šįkart Žonatanas pakėlė balsą: 

- Gal galėčiau sužinoti, kodėl kas kartą, kai tik man šauna 
puiki mintis, tau ji pasirodo prasta? 

- Todėl, kad mes veltui gaištume laiką! 

— Noriu priminti, kad MANO DĖKA demaskavome Blaitą! 

- Ir PER TAVE buvau priversta ją nužudyti! - atkirto ji. 

Na, taip ir buvo. Madliną graužianti kaltė grįžo su trenks- 
mu. Žonatanas nusprendė pabandyti ją įtikinti. 

- Pameni, ką anksčiau sakei? „Pasaulyje vienu šunsnukiu 
mažiau...“ Paklausyk, Blaita, šiaip ar taip, niekada nebūtų išda- 
vusi, kur ji kalina Alisą. 

- Jei tai palengvins tavo sąžinę... 

- Mano sąžinė palengvėtų, jei padėtum man rasti Alisą! 

Ji bakstelėjo į jį pirštu ir ruošėsi jam dar kartą atsikirsti, 
bet staiga suvokė, kad jis teisus. 

— Po šimts! Riejamės kaip sena pora! - susigraužė ji. 

Ir palinko prie kompiuterio. 


„Įveskite elektroninio pašto adresą 


— Na, Šerloke, turi idėjų? 

- Galime pabandyti „hotmail“ ar „gmail“ paskyrą, - pa- 
siūlė Žonatanas. - Arba... kodėl nepabandžius meno mokyklos 
paskyros? 

Madlina sutiko, kad tai gera mintis, ir prisijungė prie 
Džuljardo mokyklos svetainės. Ko gero, mokyklos dėstytojai, 
personalas ir mokiniai susikurdami elektrinio pašto adresą 
naudojosi vienoda forma: vardas.pavardė6juilliard.edu. Todėl 
Madlina rūpestingai parašė: 

alisa.kovalskiejuilliard.edu 


„Įveskite slaptažodį“ 


— Štai čia aš pasiduodu, - prisipažino Žonatanas. 

- Neskubėk! Gal ji išsaugojo seną slaptažodį? 

- Tą patį, kurį naudojo keturiolikos? 

— Žmonės juk dažnai taip daro, ar ne? Aš savąjį naudoju 
jau nuo neatmenamų laikų. 

— Koks jis? 

— Mind your business! 

— Nagi, pasakyk! 

— Net nesvajok! 

- Prašau! 

- našlaitė1978, - atsiduso ji. - Dabar teks jį pakeisti... 

— 1978-ieji - tavo gimimo metai. 

- Taip, o ką? Kiek metų man duotum? Daugiau ar ma- 
žiau“ 

Jis atsakė šypsena, laimingas, kad jiedu vėl gerai sutaria. 

— Kokį slaptažodį Alisa anksčiau naudojo? 

- Hitklifas, pagrindinis Vėtrų kalno veikėjas. 

Žonatanas įvedė slaptažodį. 


* Ne tavo reikalas! (Angl.) 

- Laikyk kumščius, - pasakė jis ir paspaudė patvirtinimo 
mygtuką. 

Kol kompiuteris apdorojo duomenis, jie tas kelias sekun- 
galėjo būti taip paprasta. Sėkmė nuo jų nusigręždavo nuo pat 
pradžių. Daugėjo kliūčių, vis sunkiau įveikiamų, užtraukiančių 
vis skaudesnes pasekmes. Slaptažodis negalėjo būti teisingas. 

Ir vis dėlto buvo... 

Kompiuteryje pasirodė Manhatano žemėlapis, o jame 
mirksėjo aureole apsuptas mėlynas taškas: Alisos telefonas 
buvo Niujorke ir tik už trijų kilometrų! 


* 


Jie šaukdami pašoko, patraukdami kelių kavinės klientų 
dėmesį. Pakako dviejų minučių, kad viltis sugrįžtų. Žonatanas 
pasilenkė arčiau ekrano, kad nustatytų tikslią taško vietą: dide- 
lis pastatas ties 5-ojo aveniu ir 23-iosios gatvės kampu. 

- Žinai, kas ten? - paklausė Madlina, iš susijaudinimo ne- 
tekusi žado. 

- Italų „turgus“, priešais „Flataironą . 

Jie persikėlė duomenis į savo telefonus ir išėjo į Uksmin- 
gąją gatvę. Taip snigo, kad jie nusprendė nevažiuoti savo auto- 
mobiliu. 

- Gal pėsčiomis? - pasiūlė ji. 

- Ne, tokiu oru sugaišime visą pusvalandį! Geriau paban- 
dykim pasigauti taksi. 

Bet dėl audros dauguma geltonųjų automobilių liko gara- 
žuose ir jie užtruko ilgiau nei penkias minutes, kol Brodvėjuje 
pasigavo taksi. 


* Vienas seniausių ir populiariausių Manhatano dangoraižių. trikampio formos „lygintuvas“. 
(Aut. past.) . 

Susėdę ant užpakalinės sėdynės, jie ekrane patikrino Ali- 
sos telefono padėtį. Akivaizdu, kad taškas nepajudėjo. 

- Viliuosi, kad telefonas nebuvo išmestas, - nerimavo Žo- 
natanas. 

— Kas ten per turgus, kurį minėjai? 

- Jis vadinasi „Eataly': italų gastronomijos šventykla Man- 
hatane. Kažkas panašaus į didelį prabangų prekybos centrą. 

Jie atvažiavo prie didelės parduotuvės. Taksistas už dvi- 
dešimt dolerių sutiko jų palaukti su sąlyga, kad jie neužtruks 
ilgiau kaip dešimt minučių. 

Turgus po stogu buvo ką tik atidarytas, bet šią Kūčių die- 
ną jis, priešingai nei gatvės, buvo sausakimšas. 

— Paskui mane! 

Nenuleisdami akių nuo telefono, jie skubėjo per kelis tūks- 
tančius kvadratinių metrų parduotuvių, restoranų ir prekysta- 
lių, nukrautų rafinuotais produktais. Alisos mobilusis skleidė 
signalą kas trisdešimt sekundžių, rodydamas, kur jis yra tuo 
metu. Galinga GPS sistema leido nustatyti jo vietą dešimties 
metrų tikslumu. 

— Pro ten! 

Jie brovėsi alkūnėmis, praeidami raugintos duonos pira- 
mides, makaronų ir daugiaryžių dėžes, į kūgius sukrautą par- 
mezano sūrį, ant lubų kabančius Parmos kumpius, vegetarišką 
restoraną, piceriją... 

— Kažkur čia! 

Jie atsidūrė pasaže, kuriame stovėjo ledų ir kavos degus- 
tavimo prekystaliai. Įdėmiai įsižiūrėjo į dešimtis besigrum- 
dančių žmonių. Tiršta minia visą laiką judėjo, buvo triukš- 
minga. 

- Lengva nebus, - atsiduso Madlina. - Gal turi kitą genia- 
lią idėją? 


w0- oo 

- Tinklalapis leidžia mobiliajame rodyti pranešimą arba 
įjungti jo skambėjimo signalą dviem minutėms be pertraukos, 
net jei jis veikia tyliuoju režimu. 

— Pabandyk! 

Jis įjungė šią funkciją ir abu įtempė ausis. 

Tačiau minios klegesyje ir šurmulyje buvo neįmanoma iš- 
girsti nė menkiausio garso net kelių metrų spinduliu. 

— Būk pasirengęs tai pakartoti! - pasakė Madlina ir išsi- 
traukė ginklą. 

— Ką tu ruo..? 

Be menkiausios dvejonės ji šovė į orą. 

— Dabar! 

Kurtinantis šūvio garsas visus sukrėtė. Prieš pasigirstant 
klyksmams, pusę sekundės karaliavo mirtina tyla. Pusės se- 
kundės užteko išgirsti ilgam telefono signalui. 

— Tai ji! - pasakė Madlina ir ginklu parodė į jauną parda- 
vėją prie espreso kavos stendo. 

Tai buvo graži, maždaug aštuoniolikos ar dvidešimties 
metų mergina. Metisė ilgais juodais ištiesintais plaukais. Mo- 
bilusis kyšojo iš jos prijuostės kišenės. Madlina puolė prie jos 
ir šiurkščiai ištempė ją iš už prekystalio. 

— Eime su mumis! - įsakė. 

Mergina puolė verkti. Madlina ir Žonatanas pusiau neš- 
dami verkiančią merginą išėjo iš salės dar prieš įsikišant ap- 
saugai. 

Ačiū Dievui, taksi jų tebelaukė. 

- Ei, ką visa tai reiškia? — išvydęs ginklą nepatenkintas 
paklausė vairuotojas. 

- Važiuok, jei nenori, kad jį nukreipčiau į tave! - suriko 
Madlina. 

Paskui atsisuko į tebeverkiančią merginą. 

— Kas tu tokia? 


- Mano vardas Maja. 

- Kiek laiko turi šitą telefoną? 

- Nuo... nuo vakar ryto, - atsakė ji ir vėl apsipylė ašaro- 
mis. 

- Baik verkšlenti! Kas tau jį davė? 

- Padovanojo mano vaikinas Antonis. 

— Padovanojo? 

- Šį daikčiuką jis pavogė darbe, - paaiškino ji. - Tik pa- 
prašė jo neišjungti, nes nežino įjungimo kodo. 

— Kur jis dirba? 

- Antonis dirba Kolumbijos gatvėje, Bruklino nutemptų 
automobilių aikštelėje. 

Automobilių nutempimo aikštelėje... Galima kalinimo 
vieta. Darosi įdomu. 

- Jis šiandien dirba? 

— Ne, jis išvykęs pas tėvus į Staivesan Tauną. 

Madlina pasisuko į Žonataną, miesto topografijos specia- 
listą. 

- Tai visai netoli: rytinėje dalyje tarp 14-osios ir 23-iosios 
gatvių. 

Madlina du kartus pabeldė į stiklą, juos skiriantį nuo vai- 
ruotojo. 

- Įsikirtai, Šumacheri? 


* 


Staivesan Taunas, pastatytas iš karto po Antrojo pasau- 
linio karo, buvo besiplėtojantis kompleksas su šimtais nedi- 
delių raudonų plytų pastatų. Vidurinės klasės atstovai: poli- 
cininkai, ugniagesiai, mokytojai, slaugytojos, naudodamiesi 
nuomos lengvatomis, galėjo sau leisti iš kartos į kartą gyventi 
Manhatano centre, nors nekilnojamojo turto kainos sparčiai 


didėjo. 

Klausydamas Majos nurodymų, taksistas laviravo tarp ei- 
lėmis išrikiuotų pastatų. 

- Štai čia, devintas aukštas: išlipus iš lifto antrosios durys 
dešinėje. 

— Kilsi su mumis! O tu nešdinkis! - liepė ji taksistui ir šis 
nuvažiavo nebeišdrįsęs paprašyti likusios sumos. 

Madlina duris atidarė kojos spyriu. Buvusi policininkė at- 
gavo ne tik senus įgūdžius, bet ir ryžtą veikti. Jos impulsyvūs 
veiksmai kėlė nerimą Žonatanui, nors jis žinojo, kad tai būtina 
sąlyga norint rasti Alisą. Bute nieko nebuvo, išskyrus minėtąjį 
Antonį, kuris tebegulėjo lovoje. Nespėjęs net susivokti, jis nuo- 
gas atsidūrė prieš Madlinos ginklą, kurį ji įrėmė jam į sėklides. 

Vaikinas buvo aukštas ir plonas su puikiu pilvo presu ir 
reperiškomis tatuiruotėmis. Jo pirmas refleksas buvo prisi- 
dengti penį, bet Madlina liepė rankas laikyti pakeltas. 

— Jei nenori, kad susprogdinčiau tavo juodąją mambą, at- 
sakysi į mano klausimus, supratai? 

— Sup... supratau. 

— Iš ko pavogei šitą telefoną? 

Žonatanas jam po nosimi pakišo Alisos telefoną. 

— Aš jį radau! 

— Kur? 

- Automobilyje, kurį užvakar vakare nutempiau vilkiku. 

— Kaip atrodė automobilis? 

— Visiškai naujas didelis „Dodge“, - paaiškino Antonis. — 
Telefonas gulėjo viduje, po viena iš užpakalinių sėdynių. 

- Iš kur nutempei automobilį? 

- Iš Konio salos. 

- Patikslink! - pareikalavo Žonatanas. - Sakyk gatvės pa- 
vadinimą. 

— Nežinau! Prie paplūdimio. Šalia senojo traukinio-vai- 
duoklio. Netoli dešrainių pardavėjo. Tik pamenu, kad priešais 
esančioje teritorijoje buvo šunų, kurie be perstojo lojo... 

- Čia? - paklausė jis ir parodė tašką žemėlapyje. 
- Arčiau jūros. Štai čia, dešinėje pusėje... 
Madlina įsiminė koordinates. 

— Eime! - tarė ji ir išėjo iš kambario. 


37 
Karštas kraujas 


Gyvūnas pasitikti mirties eina į tamsą, o 
žmogus ieško šviesos. Jis nori mirti namuose, 
kur gerai jaučiasi, o tamsoje jis jaučiasi 
blogai. 


Graham GREENE 


Konio sala 
10 val. 


Alisa buvo permirkusi nuo galvos iki kojų. Veidu tekėjo 
dideli prakaito lašai. Ji palenkė galvą ir pastebėjo pilvo apačioje 
per sportines kelnes persisunkusio kraujo dėmę. Inkstai krau- 
javo. Dabar jau viskas greitai pasibaigs. Ji vis dar karščiavo, bet 
tarsi pabudo iš kliedesių ir jos protas šiek tiek praskaidrėjo. 

„Negali numirti, kol viskas neišbandyta...“ 

Ji pajuto, kad kulkšnis spaudžianti juosta šiek tiek atsipa- 
laidavo. Bet ne tiek, kad ji galėtų išlaisvinti pėdas. Kojos buvo 
apsunkusios. Gulėdama ant žemės, ji sukaupė jėgas ir pakėlė 
kojas į viršų, kad įsitvertų už siauros sienelės, kuri laikė tualetą. 
Tokia poza ji pradėjo trinti nailoninę juostą į sienos briauną. 
Kampas buvo nuzulintas ir nelygus, bet kai kurios dalys liko 
pakankamai aštrios, kad perpjautų juostą. Prakaitas žliaugte 
žliaugė, raumenis traukė mėšlungis, bet ji judėjo pirmyn atgal 
maždaug penkiolika minučių, kol... 

Juosta nutrūko! 

Nedidelė pergalė suteikė jėgų. Jai palengvėjo, kad gali 
laisviau judėti. Žinoma, antrankiai tebelaikė ją prie vamzdžio, 
bet dabar jai jau niekas nebeatrodė neįmanoma. Ji atsitūpė ir 
prasimankštino, ištiesdama vieną, paskui kitą koją. Nors šviesa 
šimtas metų. Ji pastebėjo vieną aprūdijusią dviejų vamzdžių 
sandūrą. 

„Jei šis daiktas pasiduos, tai tik šioje vietoje! 

Ji pakeitė padėtį ir dešiniojo sportinio batelio kulnu stip- 
riai spyrė į tą vamzdžių sandūrą. Konstrukcija sudrebėjo, bet 
nesulūžo. Dėl smūgio metaliniai antrankiai dar giliau įsmigo 
jai į odą, bet ji nebejautė skausmo. Vamzdį galima nutrauk- 
ti. Alisa buvo įsitikinusi. Deja, smūgis į metalą sukėlė didelį 
triukšmą, ir jo aidas pasklido visame pastate. Ji meldėsi, kad 
viduje nebūtų ruso... 

Šiaip ar taip, ką ji prarastų? 

Ji pasiryžo sukaupti visas likusias jėgas ir kelis kartus spy- 
rė dar stipriau. Nuojauta pasitvirtino: po dešimties smūgių vie- 
nas vamzdis atitrūko nuo pagrindinės sistemos. 

Alisa, pajutusi laisvę, garsiai šūktelėjo. 

Išsilaisvinusi iš geležinių gniaužtų, ji atsisuko ir... 

„„tarpduryje pamatė grėsmingą Jurijaus siluetą. Putlų jo 
veidą buvo iškreipusi kraupi šypsena. 

— Mano matrioškėle... - pasakė jis eidamas artyn. 

Alisa sušuko tarsi išsigandęs žvėrelis ir nualpo. 


* 


Manhatanas 


Madlina ir Žonatanas išėjo iš pastato. Dangus buvo juo- 
das, audra tebemaišė dangų su žeme. Sniegas iš dangaus krito 
be paliovos jau dvylika valandų. Pusnys siekė trisdešimt centi- 
metrų ir visi požymiai rodė, kad jos tik didės. Snigo vis smar- 

kiau, vis didesniais ir sunkesniais kąsniais. Ypač sudėtinga 
buvo pėstiesiems, nes veidą kandžiojo ir lediniai vėjo gūsiai. 

— Kaip mes nusigausim iki Konio salos? - sušuko Madli- 
na, kad perrėktų pūgos ūžesį. 

- Pabandykime metro. Kitoje gatvės pusėje yra stotis. 

Žonatanui, daug metų gyvenusiam Niujorke, sniegas ne- 
buvo naujas dalykas, bet toks pūgos įsisiautėjimas mieste buvo 
netikėtas. Net itin plačioje 14-ojoje gatvėje autobusas negalėjo 
pajudėti iš vietos. Taksi slidinėjo, o neatsargus dviratininkas ką 
tik taip pargriuvo, kad nepamirš to visą gyvenimą. Pagrindi- 
nes arterijas kruopščiai valė sniego valytuvai ir krautuvai, bet 
jų buvo per mažai šalutinėms gatvėms išvalyti. Akivaizdu, kad 
valymo brigadas sudarė mažiau žmonių, nei turėtų. Be abejo, 
dėl Kalėdų švenčių. 

Madlina ir Žonatanas nugarmėjo į stotį, kurios laiptai 
buvo virtę čiuožykla. 

- Sniegas sėja didžiulę netvarką! - nerimavo Žonatanas. - 
Nepraėjus nė valandai kils chaosas. 

Peronuose daugėjo vėluojančiųjų. Jiems sunkiai sekėsi 
prasibrauti į sausakimšus vagonus. 

— Ar tai toli nuo čia? - paklausė Madlina ir pažvelgė į 
laikrodį. 

Žonatanas patikrino žemėlapį traukinyje. 

- Linija - ne tiesioginė. Reikės persėsti Unijos aikštės 
stotelėje. Nuo čia iki vietos galima nusigauti greičiau nei per 
valandą. 

—- O automobiliu? 

— Per dvidešimt minučių, bet tik ne tokiu oru kaip šian- 
dien. 

Vagonas riedėjo lėtai ir stoviniavo taip dažnai, kad atro- 
dė, jog jie važiuoja ištisą amžinybę. Vos tik jie išlipo į peroną, 
Madlina čiupo Žonatano ranką. 


— Pabučiuok mane! - paprašė ji dėl visa ko, kad apgautų 
stebėjimo kameras. 

Ji pasinaudojo apsikabinimu ir Žonatanui už džinsų už- 
kišo ginklą. 

— Ir ką aš dabar su juo turėčiau daryti? 

- Tęsk kelionę metro, o aš išbandysiu savo laimę keliu. 

- Tai beprotybė, Madlina! Manhatano prieigose eismas 
bus sustojęs. 

- Turiu idėją, - pasakė ji. - Tas, kuris atvyks pirmas, darys 
tai, ką privalo daryti. Būk atsargus. 

Jis dar bandė prieštarauti, bet ji tam nepaliko laiko. 


* 


Pažvelgęs į tokį tamsų dangų galėjai pagalvoti, kad jau 
nakties vidurys. Įprastai žmonių pilna Unijos aikštė buvo be- 
veik tuščia. Vienas kitas automobilis, įsijungęs avarinius žibin- 
tus, važiavo labai lėtai. Ant taksi automobilių stogų švietė užra- 
šas „Off duty“. Niujorko miesto policijos departamento džipas 
vilko paliktą automobilį, kad atlaisvintų kelią. Tik visureigiai 
galėjo normaliau važiuoti. Madlina pastebėjo Parko aveniu 
pradžioje į sniegą įklimpusį automobilį. Ji atsistojo prie seda- 
no ir palaukė, kol policijos „Ford Explorer“ sustos nutempti 
automobilio. Ji nutaikė momentą, kai du policininkai išlipo iš 
džipo, ir atsisėdo į vairuotojo sėdynę. 

- Ei! - suriko pareigūnas. 

Ji žaibiškai užvedė variklį. Automobilis turėjo sverti apie 
dvi tonas ir buvo maždaug penkių metrų ilgio. Jis buvo labai 
stabilus. Madlina prisisegė saugos diržą, pareguliavo sėdynę ir 
veidrodėlius. Ji jau neblogai žinojo kvartalą ir pajudėjo pietry- 
čių kryptimi. Į GPS navigaciją įvedė koordinates, kurias jiems 


+ Ne tamnyboje. (Angl.) 

nurodė Antonis, vagis iš automobilių nutempimo tarnybos. Šį 
kartą ji buvo tikra, kad artėja prie tikslo. Žonatano dėka ji tiks- 
liai žinojo, kurioje vietoje įkalinta Alisa. Šiandien pagaliau bus 
baigtas tyrimas, kuris jai nedavė ramybės trejus metus. 

Žinoma, farai bandys atgauti savo automobilį, o visus po- 
licijos automobilius galima atsekti per palydovą, bet būtent to 
ji ir tikėjosi: pritraukti kuo daugiau policininkų į Konio salą, 
jei įvykiai pasisuktų netinkama linkme. 

Pirmieji kilometrai prabėgo tarsi per sapną. Valdydama 
visureigį, ji jautėsi, tarsi visas ištuštėjęs miestas priklausytų 
tik jai. Paskui, netoli Bruklino tilto, eismas sulėtėjo. Ji įsijungė 
vietinę radijo stotį. Miesto tarnybos nuolat kartojo įspėjimus 
gyventojams vengti kelionių per pūgą. Tačiau šie užkalbėjimai 
turėjo mažai įtakos niujorkiečiams, kurie šį Kalėdų savaitgalį 
neatsisakė minties išvažiuoti iš Manhatano. 

Madlina įjungė signalinį žiburėlį ir sireną. Reakcijos il- 
gai laukti nereikėjo. Automobiliai paklusniai pasitraukė į šo- 
nus ir leido jai greičiau pervažiuoti tiltą. Nusprendusi iki galo 
pasinaudoti perimtomis teisėmis, ji įvažiavo į trijų juostų 
278-ąją magistralę, kuri ėjo palei Aukštutinės įlankos kran- 
tinę. Nors sniegas stabdė eismą, miesto valdžia dar neuždarė 
tiltų ir tunelių. Remiantis informacija, tai galėjo įvykti bet 
kurią minutę. 

Kai visureigis prasmuko tarp greitosios pagalbos automo- 
bilių, Madlina pamatė apšviestą skydą, skelbiantį apie naujos 
grūsties pavojų. Už dviejų kilometrų, kur susiaurėja keliai, 
automobiliai riedėjo susigrūdę vienas paskui kitą. Ji pabandė 
prasiskinti kelią, staiga pasuko į šoną, kirto centrinę skiriamąją 
zoną tarp juostų, lėkdama visu greičiu kliudė betono sieną ir 
sudaužė kairįjį šoninį veidrodėlį. 

„Velniava!“ 

Šį kartą ji buvo užblokuota. Mašina įstrigo sniege ir su- 
stabdė eismą. 

Ji nesutriko ir apieškojo džipą. Vienas iš policininkų ne- 
apdairiai durelių kišenėje paliko savo automatinį pistoletą: 
garsųjį „Glock 17“, Niujorko policijos departamento tarnybinį 
ginklą. Madlina čiupo pistoletą ir paliko visureigį kelyje. Dėl 
Pilko dangaus ir horizontą dengiančios snaigių užuolaidos 
greitkelis atrodė vaiduokliškas. Ji pėsčiomis nuėjo kokį šimtą 
Metrų, kad aplenktų avarijos vietą. Kai kuriems vairuotojams 
Pavojingais manevrais pavyko ištrūkti iš šios grūsties. Madli- 
Na pasuko link artimiausio iš apsisukusių automobilių: prie 
šeimyninio automobilio vairo matėsi plikas pakaušis, o ant 
užpakalinio lango stiklo buvo priklijuotas lipdukas kviestinės 
arbatėlės garbei. 

- Išlipk! - sušuko ji ir įrėmė pistoletą vairuotojui į veidą. 

Vyrui nereikėjo kartoti du kartus, jis klusniai palaukė, 
ko! plėšikė nuvažiuos, ir tik tada pakėlė kumštį ir ją išplūdo. 

Madlina spaudė greičio pedalą. Ji nebeturėjo nei sirenos, 
nei mirksinčio žiburėlio, bet nenuleido rankos nuo garsinio 
Signalo. 

Ji dar niekada nebuvo taip arti tikslo. Padarė staigų po- 
Sūkį ir atsidūrė kelyje, vedančiame į Konio salą. Automobilis 
Pasviro, užpakaliniai ratai trumpam užsiblokavo, bet ji pava- 
Žiavo šiek tiek atgal, tinkamai pasuko vairą ir jai pavyko maši- 
ną atitiesinti. 

Iš galvos neišlindo pagrobtos Alisos vaizdas, kokį ji matė 
filme. Net jei ras ją gyvą, kokia bus jos fizinė ir psichinė būklė 
Po patirto košmaro? Alisa jau įrodė savo stiprybę ir gebėjimą 
išlaikyti pusiausvyrą, bet kokia ji bus suaugusi po tiek išgy- 
Ventų traumų? Ar sugebės nepasiduoti neapykantai ir bepro- 
tybei? 

Ji svarstė šiuos klausimus, kol privažiavo Neptūno aveniu 
ir pasuko į gatvelę, kurią nurodė Antonis. 


* 

Niujorko metro F linija 
Park Sloup stotis 


„Traukinys kelioms minutėms sustojo. Dėl saugumo iš 
vagono prašome nelipti...“ 


Žonatanas su nerimu pažvelgė į laikrodį. Jis mąstė, kur 
dabar Madlina. Bandė jai paskambinti, bet nebuvo ryšio. Su- 
stojimai tarp stotelių vis dažnėjo. Akivaizdu: bėgiai pradėjo 
šalti, stotys viena po kitos uždaromos, o Konio sala dar labai 
toli... 


* 


Gatvelė, į kurią įsuko automobilis, buvo užversta sniegu. 
Madlina pasiėmė automatinį pistoletą, patikrino, ar pilna ap- 
kaba, ir paliko visureigį gatvės pradžioje. Ji nuėjo siurrealisti- 
nės vietos šaligatviu. Apleisti pastatai ir aprūdijusios karuselės 
sename atrakcionų parke darė pasaulio pabaigos įspūdį. Tai 
šen, tai ten pradėtos statybos leido manyti, kad vieną dieną te- 
ritorija bus prikelta naujam gyvenimui, bet tikrai ne artimiau- 
siu metu. Pūgai siaučiant gatvės buvo tuščios ir bauginančios. 
Netoliese ošė bangos ir girgždėjo vėjo judinami metaliniai kar- 
kasai. 

Ir staiga... lojimas. 

Ji prisiminė, ką sakė automobilį nutempęs vaikinas: „Tik 
pamenu, kad priešais esančioje teritorijoje buvo šunų, kurie be 
perstojo lojo...“ 

Ji buvo vietoje. 

Madlina nuplėšė dvi apipelijusias tvoros lentas ir pamatė 
trumpaplaukį vokišką dogą laukinėmis geltonomis akimis. Jis 
stovėjo iššiepęs dantis ir be paliovos urzgė. Ją pribloškė jo lie- 
sumas. Iš šuns telikę kaulai ir oda. Gal jis serga? O galbūt taip 
kankinamas sąmoningai... 

Ji pajuto, kaip užplūsta adrenalinas, sumišęs su baime: 
tarp šunų ir jos niekada nebuvo didelės meilės. Nuo tada, kai 
vaikystėje jai įkando bokseris, ji šunis aplenkia iš tolo. Jos pa- 
nišką baimę visi šunys pasaulyje užuodžia trijų kilometrų spin- 
duliu ir palydi ją agresyviu lojimu kiekvieną kartą, kai tik ji pro 
juos eina. 

Ji galėtų patekti į vidų per tinklinį užtvarą. Madlina išsi- 
traukė ginklą iš dėklo ir šovė į spyną. Kaip ir tikėjosi, trenksmas 
nustebino šunį ir jis sutrikęs pasitraukė. Ji pateko į teritoriją, ve- 
dančią prie didelio sandėlio, kuris, atrodė, bet kurią akimirką 
gali sugriūti. Dar nepasiekus pastato, prie dogo prisidėjo jo bi- 
čiuliai. Penki griežti ir budrūs sargai lodami apspito ją ratu. Pir- 
masis šoko ant jos ir suleido savo dantis į kairiąją ranką. Mad- 
lina suspiegė, pajutusi, kaip gyvūno iltys sminga į jos odą. Kitas 
įsikibo į koją ir parvertė ją į purvą, o trečiasis puolė prie kaklo. 

Jį pirmąjį ir nušovė. Tiesiai į galvą. Paskui paguldė ją už- 
puolusius kitus du. Įveikusi paniką, apimta įniršio priepuolio 
nušovė du likusius šunis, kurie jau irgi artinosi prie jos. 

Penkių negyvėlių apsupty ji šiek tiek atsikvėpė, bet išliko 
budri ir buvo pasiruošusi šauti, jei pasirodytų dar vieno pabai- 
sos snukis. Aplinkui buvo pilna kraujo. Ji nusprendė nežiūrėti 
į savo žaizdas, bet juto skausmą rankoje, sukandžiotoje keliose 
vietose. 

„Vėliau.“ 

Ji atsistojo ir dar kartą šovė - į sandėlio spyną. 


* 


- Alisa! - sušuko ji. 

Sandėlis skendėjo aklinoje tamsoje. Ji iš ginklo dėklo kiše- 
nėlės išsitraukė žibintuvėlį ir pritvirtino prie vamzdžio. 

- Alisa! - pakartojo ji lėtai eidama pirmyn, pirštus uždė- 
jusi ant gaiduko, žibintuvėlį nukreipusi į priekį. Ant suplūktos 
žemės ji pastebėjo pėdsakus, kurie vedė prie metalinių laiptų. 

„Jei kas nors ten slepiasi, jis nušaus mane kaip triušiuką.“ 

Gal verčiau palaukti Žonatano? Kodėl ji nieko nepasakė 
policininkams? 

Todėl, kad buvo įsitikinusi, jog negalima gaišti nė sekun- 
dės. 

— Alisa! 

Ji priėjo laiptus, vedančius į tamsų tunelį. Pakėlė aukš- 
čiau „Glocką ir nukreipė šviesos spindulį į siaurą angą, kurioje 
traukė vėjas. Ji juto, kaip ranka iš žaizdos teka kraujas, tačiau tą 
akimirką baimė veikė geriau nei vaistai nuo skausmo. Vamzdy- 
nų apraizgytas požemis atstojo sandėlį, kuriame buvo sukrautas 
įvairus šlamštas. Ji net sudrebėjo, kai pargriuvo užkliuvusi už 
medinio reklamos skydo, ant kurio puikavosi šlykštūs monstrai 
ir užrašas PATS BAISIAUSIAS ŠOU VISAME MIESTE. 

Jai einant per balą staiga kažkas sucypė. Ji tuojau pat nu- 
kreipė ginklą į apačią, bet tai buvo tik būrys žiurkių. Tunelio 
gale ji priėjo sraigtinę rampą, kuri vedė į sandėlio gilumą. 

— Alisa! - pašaukė ji dar kartą ne tik tam, kad atkreiptų 
dėmesį, bet ir tam, kad save padrąsintų. 

Ji priėjo dešimt viena eile išrikiuotų metalinių durų. Per- 
šovusi pirmąją spyną, pasišviesdama žibintuvėliu ant pistoleto 
čia. Paskui iš eilės tokiu pat būdu atidarė visas patalpas: ta pati 
bausmė, tas pats rezultatas. Iki paskutinių durų. 

Šioje patalpoje degė blanki šviesa. Joje stovėjo nedidelė 
lovelė, bet labiausiai jos dėmesį patraukė... vamzdis, labai pa- 
našus į tą, prie kurio buvo prirakinta Alisa. Ji apieškojo kiek- 
vieną kameros kampelį ir aptiko nupjautas nailonines juostas, 
gabalėlį lipnios juostelės ir rožinės bei pilkos spalvos megztu- 
ką, kuris priklausė paauglei. Pasilenkusi jį pakėlė ir priglaudė 
prie veido: jis buvo permirkęs drungnu prakaitu. Atsižvelgiant 
į patalpos šaltumą, Alisa tikrai čia dar buvo mažiau nei prieš 
penkiolika minučių! 

Per vėlai! Ji atvyko per vėlai! Per tą prakeiktą sniegą! Dėl 
to, kad buvo nepakankamai įžvalgi! Per lėtai veikiančias savo 
smegenis! Dėl... 

Jos nusiminimas truko trumpiau nei dvi sekundes. Madli- 
na atsistojo ir, atkišusi į priekį pistoletą, perėjo drėgnu korido- 
riumi ir išėjo iš sandėlio, pasiryžusi tęsti medžioklę. 


38 
Mažoji Odesa 


- Sunku, kai nori apsaugoti kitą žmogų ir 
nesugebi to padaryti, - pasakė Andželas. 

- Niekas negali žmonių apsaugoti, vaikine, - 
tarė Volis. - Juos galima tik mylėti. 


John IRVING 


Baltas furgonas sunkiai yrėsi per lipnų sniegą Serfo ave- 
niu. Nors valytuvai judėjo greitai, jiems sunkiai sekėsi kovoti 
su snaigėmis, krintančiomis ant priekinio stiklo. 

Prie furgono vairo sėdintį Jurijų graužė nerimas. Prieš va- 
landą jį pribloškė per naujienų laidą išgirsta žinia apie Blaitos 
Bleik mirtį. Pirmiausia jis išsigando, kad jo nesusektų polici- 
ja, paskui labai greitai nusprendė pasinaudoti situacija. Dabar 
Alisa priklausė jam. Mažoji kalė bandė sugadinti visą reikalą, 
bet jai neužteko jėgų. Atsižvelgdamas į jos sveikatos būklę, jis 
buvo suinteresuotas ilgai nedelsti, jei norėjo ją perparduoti už 
gerą kainą. Broliai Tašenkos sutiko nupirkti merginą. Šie du 
ukrainiečiai užsiiminėjo reketu, prostitucija, ginklų prekyba - 
visokiausia organizuota nusikalstama veikla. Alisa buvo jauna, 
graži, įdomi ir, be abejo, nekalta. Suteneriai ją šiek tiek atgai- 
vins ir gaus nemenką krūvą pinigų, pavertę prostitute. 

Šiaip ne taip automobilis judėjo į priekį, pernelyg ne- 
klimpdamas į puraus sniego pusnis. Ant prietaisų skydelio 


šalia Mergelės Marijos su Kūdikiu ikonos gulėjo bizantiškas 
rožinis, drebantis nuo mašinos vibracijos. 

Jurijus atsikvėpė pasiekęs Braitono aveniu. Pagrindinė 
prekybos gatvė, virš kurios įrengtas metro kelias, buvo ge- 
rai apsaugota nuo pūgos. Jis apsisuko ir pastatė furgoną prie 
maisto prekių parduotuvės. Prieš išlipdamas pažvelgė į savo 
kalinę. 

Alisa gulėjo užpakalinėje automobilio dalyje ant grindų ir 
vėl smarkiai karščiavo. Ji jau kelis kartus jo prašė vandens. 

— Dar ko nors? - paklausė jis. - Gal nori valgyti? 

Ji linktelėjo galvą. 

— Norėčiau... - pravėrė ji burną. 


* 


Madlina išėjo iš sandėlio sukrėsta. Ji nuskubėjo per te- 
ritoriją, kur gulėjo penki negyvi šunys ir ant šaligatvio išvė- 
mė savo pusryčius. Skrandis streikavo, veidu tekėjo prakaitas, 
spaudė širdį. Ką dabar daryti? Atsitiesti. Nepasiduoti. Kovoti 
iki galo. Alisos pagrobėjas ją aplenkė penkiolika minučių. Tai 
nėra labai daug. Už dešimties metrų jau nieko nesimatė. Auto- 
mobilis nepadės. Reikia išsaugoti judėjimo laisvę, juolab kad 
ji nepažįsta vietovės. Ji nusileido gatve žemyn ir atsidūrė ant 
molo priešais Atlanto vandenyną. Įsisiautėjusio vandenyno 
vaizdas stulbino savo didybe. Madlina jautėsi, tarsi būtų nebe 
Niujorke, o Sibire. 

Ji instinktyviai nuėjo palei krantą mediniu taku, šalia ku- 
rio stovėjo sužymėti skrudintų bulvyčių vagonėliai. Ant pa- 
sivaikščiojimo tako nebuvo nė gyvos dvasios, išskyrus kelias 
šiukšliadėžėse besiknaisiojančias žuvėdras. 

Ji buvo permirkusi. Netrukus suvokė, kad tai, ką ji palai- 
kė prakaitu, yra kraujas. Kiekviename žingsnyje ji palikdavo 
ploną kraujo pėdsaką. Buvo sužeista šlaunis, tačiau labiausiai 
kraujavo sukandžiotas ir sudraskytas rankos raumuo. Iš šaliko 

ji pasidarė laikiną tvarstį, užrišdama jį laisva ranka ir dantimis. 
Paskui tęsė savo kelionę. 


* 


Metro važiavo tik iki priešpaskutinės stotelės. Bėgiai jau 
buvo visiškai užšalę. Šaltis viską paralyžiavo. Sunki sniego ant- 
klodė dusino miestą. 

Tik išėjęs iš stoties, Žonatanas telefone vėl pamatė kelis 
ryšio brūkšnelius. Jis tris kartus pabandė prisiskambinti Mad- 
linai, bet ji neatsiliepė. Jis dar buvo toli nuo jų susitikimo vie- 
tos ir net neįsivaizdavo, kur ji yra. 

Atsirėmė nugara į sieną. 

„O jei...“ 

Jis nusprendė nustatyti Madlinos telefono buvimo vietą 
tuo pačiu būdu, kaip nustatė, kur yra Alisos mobilusis. 

Įjungė navigaciją telefone. 


„Įveskite vartotojo vardą“ 


Labai paprasta: jis mintinai žinojo Madlinos elektroninio 
pašto adresą. 


„Įveskite slaptažodį“ 


Vos prieš dvi valandas jie apie tai juokavo! Jis parašė naš- 
laitė1978, kelias sekundes palaukė ir ekrane pasirodė mirksin- 
tis taškelis. Madlina buvo daugiau kaip už kilometro nuo jo, 
pietuose, prie jūros. Jis dar kelias akimirkas palaukė, kol duo- 
menys atsinaujino, ir suprato, kad taškas žemėlapyje juda. 


* 


Madlina bėgo nepaisydama veidą braižančio sniego. Ge- 
riau mirti nei pasiduoti. Tik ne dabar, kai ji taip arti. Ji pasuko 

nuo jūros per automobilių stovėjimo aikštelę ir paėjėjo vie- 
na gatvelių, vedančių iki pagrindinio Mažosios Odesos kelio. 
Kvartalą taip pavadino pirmosios žydų, kurie pabėgo iš Rusijos 
per pogromus, bendruomenės, nes Niujorko įlanka jiems atro- 
dė panaši į Juodosios jūros uostą. 

Madlina nustatė vietą: ji buvo Braitono aveniu, pačiame 
rusų anklavo centre. Po metro linija įrengta dešimtys vitrinų ir 
parduotuvių su kirilica parašytomis iškabomis. Nepaisant sniego, 
čia buvo daug žmonių, o automobiliai važiavo beveik normaliai. 

Ji plačiau atsimerkė, ieškodama kokios detalės, už kurios 
galėtų užsikabinti, kokios nuorodos ar įtartino automobilio... 

Nieko. 

Vos tik Madlina nustojo bėgti, ją nutvilkė skausmas. Ji 
girdėjo balsus - daugybę rusiškų žodžių, gožiančių angliškus 
žodžius. Praeiviai kalbėjo ne apie ką kita, o apie ją. 

Pamačiusi savo atvaizdą vitrinoje, ji suprato kodėl: striu- 
kė nebeturėjo vienos rankovės, tvarstis atsivyniojęs, pati visa 
kruvina. Ji nebegalėjo tęsti kelionės be orientyrų ir varvėdama 
krauju. Ji įėjo į delikatesų parduotuvę 3-iosios gatvės kampe. 
Pirmosiose didelės parduotuvės lentynose gulėjo pyragai, mė- 
sos kukuliai, eršketų filė ir kiti vietiniai produktai, bet parduo- 
tuvės gilumoje viena lentyna skirta tualeto reikmenims. Madli- 
na paėmė 70 procentų spirito butelį rankai dezinfekuoti, taip 
pat kelias dėžutes tvarsčių ir vatos. Ji laukė eilėje už vyro, kuris 
sumokėjo už mineralinio vandens pakuotę ir sausainius. 

— ByTBIAKY KAYOHHMYHOTO MONOKA, - paprašė jis rodyda- 
mas į lentyną už prekystalio. 

Pardavėja atidarė šaldytuvo dureles ir padavė klientui ne- 
didelį buteliuką braškinio pieno, kurio jis prašė. 

Tuo metu Madlinos viduje kažkas spragtelėjo. 

Kvietimas. 


* Buteliuką braškinio pieno. (Rus.) 


Madlina įsižiūrėjo į sausainių pakuotę: apskriti šokoladi- 
niai sausainiai, pertepti baltu kremu. 
„Oreo. 


* 


Širdis, rodės, tuoj iššoks iš krūtinės. Ji paliko savo pirki- 
nius kasoje ir nusekė paskui vyrą į gatvę. Aukštas, stambaus ir 
tvirto sudėjimo tipas buvo panašus į regbio žaidėją, pilvotas, 
storais raudonais žandais. Sunkiais ir tvirtais žingsniais jis nu- 
ėjo prie šiek tiek toliau pastatyto balto furgono. 

Madlina lėtai iš kišenės išsitraukė pistoletą. Ji tarsi maldai 
sudėjusi rankas apglėbė ginklo rankeną ir sulaukusi tinkamos 
akimirkos sušuko: 

— Freeze! Put your hands overhead" 

Tą minutę ji buvo tikra, kad jį nušaus. 

Žinojo, kad jis nepakels rankų ir nepasiduos. Jis stengsis 
pasprukti, bandydamas savo sėkmę. 

Jurijus taip ir padarė. Jis atidarė furgono dureles ir... 

Madlina nuspaudė gaiduką, bet kulka neiššovė. Ji šovė dar 
ir dar kartą, kol galiausiai turėjo pripažinti, kad apkaba tuščia. 


* 


Žonatanas ėjo aveniu po metro linija, kai suvibravo jo te- 
lefonas. Kitame laido gale jis išgirdo šaukiant Madliną: 

— Baltas furgonas! 

Jis pakėlė galvą ir pamatė ją už dvidešimties metrų. Mad- 
lina rankoje laikė pistoletą ir rodė jam kažkokius ženklus, bet 
jis nesuprato jų reikšmės. 

Išskyrus tai, kad reikia veikti greitai. 

Ir kad jis kišenėje turi revolverį. 

Ir kad jau pradžioje buvo parašyta, jog šios istorijos pa- 
baiga bus kruvina. 


* Nė iš vietos! Rankas aukštyn! (Angl.) 

Jis išsitraukė Danio koltą, užtaisė jį ir nubėgo link furgo- 
no, kuris ką tik pajudėjo iš vietos. Nors Žonatanas gyvenime 
nebuvo iššovęs nė vienos kulkos, rankos pačios atliko reikia- 
mus veiksmus. Jis pakėlė ginklą, prilaikė ranką, kad ji nedrebė- 
tų, rūpestingai nusitaikė ir nuspaudė gaiduką. 

Kulka pramušė priekinį stiklą. 

Furgonas pasuko skersai kelio, atsitrenkė į skiriamąją sie- 
nelę, apsivertė ir įsirėžė į metro konstrukcijos ramstį. 


* 


Madlinos smilkiniuose tvinksėjo kraujas. Laikas sustojo. 
Ji nebejautė jokio skausmo. Išorinis triukšmas jos nebepasiekė, 
tarsi jai kas būtų susprogdinęs ausų būgnelius. Tarsi sulėtinta- 
me filme ji nubėgo prie furgono galo. Gatve važiavo ugniage- 
sių mašina. Netrukus pasirodė policijos ir greitosios pagalbos 
švyturėliai. Ji žvilgtelėjo į dešinę. Žvilgtelėjo į kairę. Aplink 
ją telkėsi įtariai žiūrinti sukrėsta minia: mėsininkas su peiliu 
rankoje, žuvų pardavėjas su beisbolo lazda, daržovių prekeivis, 
nutvėręs geležinį strypą. 

Madlina ryžtingai ištraukė strypą jam iš rankų ir tarsi 
laužtuvu atidarė užpakalines duris. 

Kiek kartų sapnuose ji išgyveno šią sceną? Kiek kartų gal- 
voje sukosi šis filmas? Tai buvo jos manija. Jos gyvenimo pras- 
mė. Išgelbėti Alisą. Prikelti ją naujam gyvenimui. 

Stipriai laužiamos durys galiausiai atsidarė. 

Madlina įlipo į furgoną. 

Alisa gulėjo be gyvybės ženklų, surišta, krauju permirku- 
siais drabužiais. 

Ne! 

Ji negali mirti dabar! 

Madlina pasilenkė prie mergaitės ir pridėjo ausį prie jos 
krūtinės, vildamasi išgirsti širdies plakimą. 

Ir jos kraujas susimaišė su mergaitės krauju. 

Epilogas 


Kitą rytą 

Giedrame danguje patekėjusi saulė savo spinduliais žadi- 
no spindintį baltą miestą. 

Šešiasdešimties centimetrų sniego sluoksniu užklotas 
Niujorkas buvo atkirstas nuo pasaulio. Pusnys užblokavo gat- 
ves ir šaligatvius. Šiandien autobusai ir taksi automobiliai neiš- 
važiavo iš garažų, traukiniai liko stovėti stotyse, o lėktuvai ne- 
kilo į orą. Bent kelioms valandoms Manhatanas tapo didžiuliu 
žiemos sporto kurortu. Daugybė niujorkiečių, tarp jų ir vaikai, 
apsiginklavę slidėmis ir sniegbridžiais, nepabijoję šalto oro, 
nuo ankstyvo ryto džiaugėsi žiemos malonumais: lenktyniavo 
rogutėmis, mėtėsi sniego gniūžtėmis, statė juokingus senius 
besmegenius. 


Žonatanas, vienoje rankoje laikydamas puodelį, o kito- 
je - popierinį maišelį, atsargiai ėjo slidžiu šaligatviu. Didžiąją 
nakties dalį jis praleido komisariate, apklausiamas vietos poli- 
cininkų ir FTB agentų, kurie rūpinosi Danio apsauga. 

Nors ir kaip saugojosi, galų gale vis tiek paslydo ant ledo. 
Tarsi ekvilibristas alkūne atsirėmė į žibinto stulpą, apšlaksty- 
damas karštu gėrimu puodelio dangtelį. Jis su palengvėjimu 
įėjo į Šv. Judo ligoninę Kinų miestelio ir Finansų kvartalo pa- 
kraštyje. 

Liftu pasikėlė iki aukšto, kuriame gulėjo Alisa. Koridoriu- 
je knibždėjo uniformuoti policininkai, einantys sargybą prie 
palatos. 

Žonatanas parodė savo leidimą ir pravėrė duris. Alisa gu- 
lėjo lovoje prijungta prie lašelinės. Ji pažvelgė į jį dar šiek tiek 
apsvaigusi ir jos gražų veidą nušvietė šypsena. Sulašinti skys- 
čiai padarė stebuklą: Alisa atgavo veido spalvą ir atrodė stebė- 
tinai rami po viso to, ką jai teko išgyventi. Jis atsakė jai šypsena 
ir parodė ranka ženklą, kad užsuks vėliau, kai išeis slaugytoja. 


Paskui Žonatanas nuėjo į kitą aukštą, kuriame gulėjo 
Madlina. Praeidamas pro metalinį staliuką su ratukais, pagrie- 
bė padėklą ir ant jo pasidėjo puodelį kakavos. Atidarė popierinį 
maišelį, ištraukė tris keksiukus ir išdėstė juos kuo gražiau. Ga- 
liausiai, pastebėjęs ant sienos baltų žiedų vainikėlį, nukniaukė 
vieną plukę savo padėklui papuošti. 

— Pusryčiai! - pasakė jis įėjęs į palatą. 

Jis manė, kad Madlina palatoje bus viena, bet akis į akį 
susidūrė su kapitonu Delgadilju, vienu iš Niujorko policijos 
departamento ramsčių: griežtai atrodančiu stambiu pietų ame- 
rikiečiu baltais dantimis. Išsipuošęs ir šiek tiek globėjiškas pa- 
reigūnas į jį nė nežvilgtelėjo. 

- Laukiu jūsų atsakymo iki savaitės pabaigos, panele 
Grin, - tarė jis ir išėjo iš palatos. 

Madlina gulėjo lovoje. Vakar vakare jai buvo daryta bend- 
roji narkozė. Operacija praėjo sėkmingai, bet iltys, įsiskverbu- 
sios giliai į kūną, visam laikui paliko akistatos su dogais žy- 
mes. 

- Čia man? - paklausė ji ir paėmė vieną keksiuką. 

- Vanilinis, šokoladinis ir zefyrinis. Geriausi keksiukai vi- 
same Niujorke, - patikino jis. 

— Gal vieną dieną man ką nors pagaminsi? Juk dar nera- 
gavau tavo patiekalų! 

Jis linktelėjo ir prisėdo šalia jos ant lovos krašto. 

- Ar matei Alisą? - paklausė ji. 

- Akimirką. Ji jau atsigauna. 

- Kaip sekėsi pas farus? Viskas praėjo gerai? 

— Manau, taip. Jie man sakė, kad išklausė čia tavo paro- 
dymus. 

- Taip, tarpininkaujant tam tipui, kurį matei. Nieku gyvu 
neatspėsi: jis man pasiūlė darbą! 

Iš pradžių jis pamanė, kad ji juokauja, bet ji entuziastingai 
pasakojo: 

— Pasiūlė užimti Niujorko policijos departamento detek- 
tyvės konsultantės pareigas. 

- Sutiksi? 

- Tikriausiai. Man labai patinka gėlės, bet farės darbas 
įaugęs į kraują. 

Žonatanas tyliai linktelėjo ir atsistojo atitraukti užuolaidų. 
Kai saulės spinduliai užtvindė palatą, Madliną nukrėtė drebu- 
lys. Kokia jų, kaip poros, ateitis? Per kelias dienas jie išgyveno 
didžiausią pavojų. Išbandymai, kuriuos kartu patyrė, buvo to- 
kie dideli, kad tapo labai svarbia jų gyvenimo riba. Jų gyvybės 
buvo vienas kito rankose. Jie vienas kitu pasitikėjo, vienas kitą 
papildė ir vienas kitą mylėjo. 

O dabar? 

Ji apsisiautė antklode ir atsistojo šalia jo prie lango. Keti- 
no jo kai ko paklausti, bet jis pats ėmėsi iniciatyvos. 

— Ką manai apie šią vietelę? - paklausė jis duodamas jai 
savo telefoną. 
senas namas su terakotos fasadu nedidelėje Grenič Vilidžo gat- 
velėje. 

— Labai gražus. Kodėl klausi? 

- Jis parduodamas. Jame būtų galima įrengti neblogą res- 
toraną. Manau, to imsiuosi. 

- Tikrai? Ką gi, visai nebloga mintis, - sušnabždėjo ji, ne- 
begalėdama nuslėpti džiaugsmo. 

Jis ją paerzino: 

- Jei ir tu liksi Niujorke, ar galėsiu padėti tau tirti bylas? 

— Padėti tirti bylas? 

— Na, taip. Pastebėjau, kad tau dažnai prireikia mano sek- 
sualių smegenų, kad rastum išeitį iš sudėtingos situacijos. 

— Tas tiesa, - sutiko ji. - O aš mainais padėsiu tau virtu- 
vėje! 

— Hmm... - sumykė jis skeptiškai. 

— Ką reiškia „hmm“? Tik įsivaizduok, turiu gerų receptų! 
Ar minėjau, kad mano senelė kilusi iš Škotijos? Ji man paliko 
savo žymiojo įdaryto avies skrandžio recepto paslaptį. 

— Siaubas! Gerai, kad ne veršiuko inkstų riebalų pudin- 
go! 

Žonatanas patraukė stiklinių durų sklendę. Vėl suvienyti 
juos siejančių bendrų dalykų, jie linksmą pokalbį tęsė mažyčia- 
me balkone su vaizdu į Rytų upę ir Bruklino tiltą. 

Po krištoliniu dangumi dvelkė gaivus oras. Madlina, žiū- 
rėdama į saulėje blizgantį sniegą, prisiminė frazę, kurią Alisa 
įrašė į pirmąjį savo dienoraščio puslapį: „Patys gražiausi metai 
yra tie, kurių dar negyvenome.“ 

Šį rytą ji norėjo tuo tikėti... 

Ačiū 


Laurent'ui Tanguy, 
Madlinos gėlių parduotuvė iš tiesų egzistuoja! Na, be- 
veik... Ją man labiausiai įkvėpė Laurento Tanguy „Įsivaiz- 
duojamas sodas“ La Mišodjer gatvėje, Paryžiuje. Ačiū, 
Laurentai, už visas tavo istorijas, skirtą laiką ir užkrečian- 
čią aistrą gėlių menui. 


Pierre' ui Hermė, 
dėkoju, kad radote laiko ir mane supažindinote su savo 
desertų kūrimo „mechanizmais“. Mūsų pokalbiai uždegė 
mano vaizduotę ir padėjo sukurti Žonatano paveikslą. 


Maxime'ui Chattamui ir Jessicai, 
ačiū, Maxai, už ekskursiją „Brolino Bruklinas. Mūsų pa- 
sivaikščiojimas 2009-ųjų gruodžio 25 dieną po siurrealis- 
tinę ir apsnigtą Konio salą paliko neišdildomus prisimini- 
mus ir padėjo parašyti paskutinius šio romano skyrius. 


Jums, brangios skaitytojos ir skaitytojai, 
kurie jau kelerius metus negailite laiko ir man parašote, 
pasidalijate savo mintimis ir palaikote dialogą. 


Nepažįstamajai oro uoste, 
kuri vieną 2007-ųjų rugpjūčio dieną Monrealyje, netyčia 
sukeitusi savo mobilųjį telefoną su manuoju, pasėjo grū- 
dą, išauginusį šią istoriją... 

Vietos 1r žmonės... 


Kai kurie skaitytojai, kurie pažįsta Mančesterio miestą, 
nustebs, kad romane Madlina ir Danis augo Čitam Bridže, nors 
tikrasis kvartalo pavadinimas yra Čitam Hilas. Ne, aš nesukly- 
dau. Jaučiau turintis išgalvoti kvartalą, kad galėčiau aprašyti jų 
vaikystę: man romanas yra paralelinis pasaulis. 

Ir priešingai, nuostabioji Niujorko vaizduojamojo meno 
Džuljardo mokykla iš tiesų egzistuoja. Tai puiki meno ir kul- 
tūros vieta: studentai, kuriems teko laimė joje atskleisti savo 
talentus, būkite ramūs, siaubinga scena joje yra tik mano vaiz- 
duotės vaisius. 

Tarp įvairių posakių, kuriuos radote romane, per papū- 
gą Borisą atiduota pagarba menininkui Hergė ir jo spalvingam 
personažui kapitonui Hadokui, taip pat 3 skyriaus pradžioje 
panaudojau ištrauką iš Brassenso garsiosios dainos „Fernanda 
(57 leidimas). 

Paskutinis žodis. Jau kelerius metus užsirašinėju frazes, 
kurios mane skatina svajoti arba juoktis, jaudina arba stebina. 
Skaitant knygas jų prisikaupia vis daugiau ir aš pabandžiau jas 
pritaikyti vienam ar kitam skyriui. Skaitytojams iš Prancūzijos 
ir užsienio šalių tai patinka ir aš sulaukiu vis daugiau laiškų su 
klausimu, iš kur aš tas frazes imu. Štai todėl knygos gale rasite 
nuorodų sąrašą. Džiaugiuosi, kad šie epigrafai yra vartai į kito 
autoriaus pasaulį. 

Nuorodos 


1 skyrius: Claudie Gallay, Seule Venise, Rouergue, 2004. 

2 skyrius: Paul Morand, LHomme pressė, Gallimard, 1941. 

3 skyrius: Stieg Larsson, Mergina su drakono tatuiruote, vertė R. Jonkutė, 
Obuolys, 2010. 

4 skyrius: Carlos Ruiz Zafon, Vėjo šešėlis, vertė A. Naujokaitienė, Alma 
littera, 2005. 

5 skyrius: Joyce Carol Oates, Fille noire, fille blanche, vertė C. Seban, ėd. 
Philippe Rey, 2009. 

6 skyrius: Paolo Giordano, Pirminių skaičių vienatvė, vertė P. Bieliauskas, 
Alma littera, 2011. 

7 skyrius: Romain Gary, Moters šviesa, vertė V. Tauragienė, Baltos 
lankos, 2009. 

8 skyrius: Joseph O'Connor, Desperados, vertė P. Masguart ir G. Meudal, 
Phebus, 1998. 

9 skyrius: Marguerite Yourcenar, LOeuvre au noir, Gallimard, 1968. 

10 skyrius: Guy de Maupassant, Solitude, in Monsieur Parent, Contes et 
Nouvelles 1884-1890, Robert Laffont, 1988. 

11 skyrius: Andrė Malraux, Les Noyers de I Altenburg, 1948, Gallimard, 
Folio, 1997. 

12 skyrius: Carson MacCullers, Vestuvininkė, vertė J. Lapienytė, Alma 
littera, 1998. 

13 skyrius: Michael Connelly, The Last Coyote, Little, Brown and 
Company, 1995. 

14 skyrius: Joseph O'Connor, Desperados, Phebus, vertė P. Masguart ir 
G. Meudal, 1998. 

15 skyrius: Paul Verlaine, „Amoureuse du Diable“, in Jadis et Naguėre, 
LGE, 2009. 

16 skyrius: vokiečių patarlė. 

17 skyrius: Marilyn Monroe, Fragments, išleido S. Buchthal ir 
B. Comment, vertė T. Samoyault, Seuil, 2010. 

18 skyrius: Sofoklis, Edipas Karalius, vertė A. Dambrauskas, Vaga, 
1988. 

19 skyrius: Boris Cyrulnik, Mourir de dire: la honte, Odile Jacob, 2010. 

20 skyrius: Flannery O'Connor, Mon mal vient de plus loin, vertė 
H. Morisset, Gallimard, 1969. 

21 skyrius: Milan Kundera, Nepakeliama būties lengvybė, vertė 
A. Grybauskas, Amžius, 1993. 

22 skyrius: Juan Manuel de Prada, La Tempėte, vertė G. Iaculli, Seuil, 
2000. 

23 skyrius: Alfred de Musset, „A mon frėre revenant d'Italie“, Poėsies 
complėtes, LGE, 2006. 

24 skyrius: Francois Cheng, L'Ėternitė nest pas de trop, Albin Michel, 
2002. 

25 skyrius: Jay McInerney, Trente ans et des poussiėres, vertė J. Huet, 
J.-P. Carasso, LOlivier, 1993. 

26 skyrius: Horacijus, Giesmės, IV knyga. 

27 skyrius: Seneka, „Apie atlaidumą“, Diatribės, vertė D. Dilytė, Pradai, 
1997. 

28 skyrius: R. J. Ellory, Seul Ie silence, vertė F. Pointeau, Sonatine, 
2008. 

29 skyrius: Zelandijos, Olandijos provincijos, posakis. 

30 skyrius: Mark Twain, Following the Eguator: a Journey around the 
World, American Publishing Co., 1897. 

31 skyrius: Gao Xingjian, La Montagne de lūme, vertė N. ir L. Dutrait, 
išleido | Aube, 1995. 

32 skyrius: Lord Byron, Le Pėlerinage de Childe Harold (1812), Oeuvres 
complėtes, vertė B. Delaroche, 1938. 

33 skyrius: Jungtinių Amerikos Valstijų kodekso 18 skyriaus 
3521 straipsnis. 

34 skyrius: George Sand. 

35 skyrius: Christian Bobin, Le Christ aux coguelicots, Lettres vives, 
2002. 

36 skyrius: John Dos Passos, Against American Literature, New Republic, 
1916. 

37 skyrius: Graham Greene, Le Troisiėme Homme, vertė M. Sibon, 
Robert Laffont, 1950. 

38 skyrius: John Irving, Sidro namų taisyklės, vertė D. Daugirdienė, 
Alma littera, 2007. 

foto 6 Emanuele Scorcelletti 


Teletonuose buvo visas jų gyvenimas... 


Niujorkas, Kenedžio oro uostas. Sausakimšoje laukiamojoje salėje susiduria vyras 
ir moteris. Po nedidelio ginčo kiekvienas pasuka savo keliu. 

Madlina ir Žonatanas niekada anksčiau nebuvo susitikę ir niekada daugiau neturė 
jo pasimatyti. Tačiau rinkdami ant žemės išsibarsčiusius daiktus jie netyčia susikei 
čia telefonais. Kai pastebi nesusipratimą, juos jau skiria 10 000 kilometrų: ji dirba 
Horiste Paryžiuje, o jis turi restoraną San Fransiske. 

Vedami smalsumo jie ištyrinėja vienas kito telefoną. Abu pasielgia netaktiškai, bet 
atskleidžia netikėtą, sukrečiantį dalyką: jų gyvenimus sieja paslaptis, kurią jie manė 
visiems laikams palaidoję... 

Ar galime tikėtis laimės, neišnarplioję praeities paslapčių? Ar gali vienas atsitiktinis 
susitikimas visiškai pakeisti mūsų gyvenimą? Angelo kvietimas - tai du nepaprasti 


žmonių pasauliai dviejuose mažuose teletonuose, 
Sis romanas išverstas į dvidešimt užsienio kalbų. 2011 m. Prancūzijoje knyga su: 


laukė neitikėtinos sėkmės - buvo parduota daugiau kaip 1,5 mln. jos egzempliorių. 
ų 


Visada stengiuosi rašyti tokias istorijas, kurios patiktų man, kaip skaitytojui. <...> 
Noriu, kad kiekvienas puslapis prašyte prašytųsi verčiamas, 


Guillaume Musso 


